
1.MĂSURI DE PROTECŢIA MUNCII ÎN 
APICULTURĂ 


Pentru prevenirea accidentelor cauzate de înțepăturile 
albinelor, stupinele vor fi amplasate la distanţe suficient de mari de 
drumurile publice şi centrele populate. Pentru a preveni pătrunderea 
animalelor şi chiar a persoanelor, stupinele vor fi împrejmuite cu 
gard şi pe cât posibil va fi asigurată paza acestora. În incinta 
stupinei este interzisă pătrunderea persoanelor străine neînsoțite de 
apicultor. La pătrunderea în stupină, echipamentul de protecție 
(halat, mască apicolă, afumător) este obligatoriu. 

Este interzis să se facă zgomot sau să se provoace trepidaţii 
în apropierea stupilor, să se depoziteze diferite obiecte pe capacul 
acestora, să se clatine sau să se lovească stupii, deoarece albinele 
pot deveni agresive. Persoanele care vor participa la executarea 
controlului familiilor de albine trebuie să fie îmbrăcate curat şi să 
nu prezinte mirosuri care irită albinele (miros de transpiraţie, 
alcool, parfum, ceapă, usturoi etc). 

Este interzisă deschiderea stupilor pentru intervenţii în 
cuibul familiilor de albine, înainte de a se pune în stare de 
funcționare afumătorul şi a se îmbrăca echipamentul de protecţie 
(halatul sau salopeta, masca). Apicultorii experimentați pot lucra şi 
fără mască, însă pentru începători utilizarea măştii este absolut 
obligatorie, deoarece albinele iritate atacă în special faţa. 

Nu este recomandabil ca intervenţiile în cuibul familiilor să 
se facă pe timp ploios, înnorat, pe vânt, pe întuneric, deoarece 
albinele sunt mai agresive. 

În timpul executării lucrărilor, mişcările vor fi sigure, 
calme, fără bruscări, lovituri sau răsturnări de materiale, obiecte etc. 

pentru a nu irita albinele. Nu se admite alungarea albinelor care 
eventual zboară insistent în preajma capului, prin agitarea mâinilor. 

La aprinderea afumătorului se vor lua toate măsurile de pază 
contra incendiilor; de asemenea, după terminarea lucrărilor, 
resturile de combustibil din afumător vor fi evacuate numai într-un 
loc special amenajat. În afumător nu se vor utiliza decât 
combustibili care întreţin o ardere lentă şi fără flacără, pentru ca 
fumul emanat să nu fie fierbinte, ceea ce ar produce iritarea 
albinelor. Pentru producerea fumului se utilizează iască, bucăţi din 
lemn putred, rădăcini uscate, deşeuri din material textil (bumbac, 
in, cânepă etc.). Este contraindicată utilizarea abuzivă a 
afumătorului, pentru că irită albinele. 

În atelierele de reparat stupii şi alte utilaje apicole, se vor 
respecta cu stricteţe toate normele legate de paza contra incendiilor, 
iar lucrările vor fi efectuate cu atenţie, pentru a se evita 
accidentările. 

La extracția mierii, apicultorul va introduce şi va scoate 
ramele din centrifugă numai după ce aceasta s-a oprit complet. 

Instalaţiile electrice ale centrifugelor, ale uscătoarelor de 
polen, ale cuţitelor pentru descăpăcit faguri şi ale oricăror altor 
utilaje apicole acţionate electric, vor fi verificate cu grijă pentru a fi 
în perfectă stare de funcţionare şi vor fi legate la pământ. 

La instalarea stupinelor pe vetrele repartizate în masivele 
melifere pentru practicarea stupăritului pastoral se vor respecta 
dispozițiile privind paza contra incendiilor. 

Transportul stupilor în pastoral se efectuează de preferință 
noaptea, sau foarte de dimineaţă, pe timp răcoros şi pe distanţe 
mici, deoarece albinele sunt mai liniştite. Mijloacele de transport 
trebuie să fie în perfectă stare de funcționare, durata transportului 
va fi limitată la timpul strict necesar. Apicultorul şi ceilalți 
însoțitori ai transportului vor avea la îndemână echipamentul de 
protecţie, vasul cu lut moale, uneltele necesare pentru eventualele 
intervenții sau reparații rapide în cazul când se constată că ies 

albinele. Pe timpul transportului, stupii vor avea urdinişurile 
închise şi vor fi prevăzuţi cu dispozitive perfecte de fixare a părților 
componente, pentru a nu se strecura albinele. Eventualele fisuri din 
pereţi, capacul sau fundul stupilor vor fi astupate cu lut moale 
înainte de încărcarea stupilor în autovehicul. Se vor asigura 
condiţiile de ventilaţie prin deschiderile laterale la stupii orizontali 
şi prin Sita de ventilaţie la cei multietajați. 

Se va acorda o atenție deosebită în timpul manipulării 
stupilor, atât la încărcare cât şi la descărcare, evitându-se 
manipulările brutale sau răsturnarea lor. Încărcătura de stupi trebuie 
să prezinte o bună stabilitate. În timpul transportului stupii se 
asigură contra răsturnărilor sau deplasărilor nedorite prin legarea cu 
frânghii în ambele sensuri sau amenajarea cu pereţi prelungitori a 
lăzii autovehiculului cu care se efectuează transportul. Transportul 
stupilor se execută numai pe drumuri cunoscute în prealabil şi 
eventual amenajate în acest scop. După ce s-a ajuns la locul de 
destinație, după amplasarea pe locurile marcate în prealabil, stupii 
vor fi lăsaţi să se liniştească cel puţin o jumătate de oră, apoi se va 
proceda la deschiderea urdinişurilor; această operaţie nu trebuie să 
se execute de către persoane neinițiate, personalul necalificat şi 
animalele vor fi îndepărtate în prealabil. Deschiderea urdinişurilor 
se va face cât mai rapid, stând într-o parte laterală a stupului şi 
începându-se cu rândul de stupi din față. Este recomandabil ca 
deschiderea urdinişurilor să se facă înainte de ivirea zorilor. 

În cazul efectuării transportului pe cale ferată, vagoanele 
respective vor fi închise, cu asigurarea unei bune ventilaţii, 
geamurile fiind prevăzute cu site metalice. Pe vagon se vor fixa 
tăblițe indicatoare vizibile, având ca text: "Atenţie albine vii". 


Tehnica examinării familiilor de albine. 
Comportarea cu albinele. 


Pentru efectuarea lucrărilor planificate la familia de albine, 
se pregătesc în primul rând utilajele şi materialele necesare, în 
funcție de lucrările ce urmează a fi executate, pentru a nu se 
întrerupe controlul în scopul procurării lor. O grijă deosebită 
trebuie avută cu manipularea fagurilor sau a siropului, îndeosebi în 
perioadele lipsite de cules, ferindu-le de accesul albinelor, pentru a 
nu provoca furtişagul. Se aprinde apoi afumătorul, se îmbracă 
halatul, se pune masca, se pregăteşte lada pentru transportul 
fagurilor, dalta apicolă. Înainte de a se deschide stupul se vor da 
câteva rafale de fum prin urdiniş. Persoana care efectuează 
controlul familiei de albine se va aşeza întotdeauna către una din 
părțile laterale ale stupului (de obicei în partea dinspre cuib), 
evitându-se amplasarea în faţa urdinişului deoarece se împiedică 
circulația liberă a albinelor, acestea se irită şi devin agresive. 
Deschiderea stupului şi descoperirea cuibului se va face cu mişcări 
calme, liniştite, uşoare, se va înlătura capacul, perna de protecţie şi 
în cele din urmă podişorul, fără a scutura albinele care se găsesc 
eventual pe acesta. Podişorul se va aşeza în capacul stupului 
orizontal, sau se va sprijini de scândura de zbor (fără a bloca 
urdinişul) în cazul celorlalte tipuri de stupi. La stupul orizontal 
podişorul se va înlătura treptat, nu se va descoperi cuibul în 
întregime dintr-odată. După înlăturarea podişorului, se dau câteva 
rafale de fum în lungul ramelor pentru a determina albinele să se 
retragă spre partea inferioară a fagurilor. Se introduce apoi dalta 
apicolă între ultima ramă şi diafragmă (în cazul stupului orizontal 
sau R.A.1001) sau între ultima ramă şi penultima în cazul stupului 
multietajat, înlăturându-se diafragma în primul caz, sau penultima 
ramă a stupului multietajat (acesta introducându-se temporar în lada 
pentru faguri). În spaţiul astfel creat, se deplasează uşor prima 
ramă, după ce a fost desprinsă de următoarea, prin introducerea 

dălții apicole în intervalul dintre ele. Se apucă rama de umeraşe cu 
ambele mâini şi se scoate din stup cu atenţie, pentru a evita strivirea 
albinelor sau iritarea lor prin lovirea ramelor de pereţii stupului. 
Totodată se va evita atingerea albinelor de pe fagurele ce se scoate din 
stup, de fagurele alăturat, deoarece acest lucru irită foarte mult. 
Niciodată nu se va scoate un fagure fără a se îndepărta în prealabil 
ramele între ele până la 17 - 18 mm. Dacă stupul este plin cu rame, se 
vor scoate una sau două, pentru a crea spațiu liber, fagurii scoşi 
aşezându-se temporar în lada pentru transport sau într-un corp de 
stup gol, ferindu-se de accesul albinelor pentru a evita furtişagul. 

Fagurele care se examinează va fi ținut în dreptul feţei în 
poziție verticală, pentru ca mierea nematurată, pe care eventual o 
conţin, să nu se scurgă din celule şi pentru a evita deformarea sub 
propria greutate, atunci când temperatura aerului este ridicată. 
Fagurele se va menţine numai deasupra stupului şi nu în afară, 
pentru evitarea pierderii mătcii care ar putea să se desprindă de pe 
fagure. După ce s-a examinat fagurele pe una din feţe, ţinându-l cu 
speteaza superioară în sus, pentru a se întoarce şi examina pe partea 
opusă, se va ridica mâna dreaptă în sus astfel încât speteaza 
superioară să se găsească în poziție verticală, se roteşte apoi 
fagurele cu 180 în jurul spetezei superioare, prin exterior, apoi se 
lasă din nou măna dreaptă în jos, obținându-se din nou poziția 
orizontală a spetezei superioare, aceasta fiind orientată însă în Jos 
(fig. 1). În acest mod se evită ruperea fagurelui din cauza greutăţii 
mierii şi a puietului. 

În cazul în care la un moment dat albinele dau semne de 
iritare sau înțeapă, persoana ce efectuează controlul trebuie să-şi 
stăpânească mişcările de apărare prin gesturi bruşte, repezite, să 
pună fagurii la loc în stup, încet, cu mult calm, să afume apoi 
albinele pentru a le linişti şi apoi să ia măsuri de îndepărtare a 
acului din locul unde s-a produs înțepătura. Prin scoaterea cât mai 
rapidă a acului se reduce cantitatea de venin introdusă în organism. 
Cunoscându-se că împreună cu acul rămâne ataşat la piele şi 


9 


rezervorul cu venin, acesta continuând să pompeze veninul chiar 
după desprinderea de corpul albinei, scoaterea acului se va face nu 
prin apucarea cu degetele, mod care ar contribui la introducerea 
unui surplus de venin, ci prin răzuire cu unghia sau cu dalta apicolă. 





Fig. 1 Cercetarea unui fagure pe ambele feţe 
1 — examinarea primei feţe; 2 — rotirea pe verticală a fagurelui, 
3 — examinarea feței opuse 


Pentru încetinirea absorbției veninului în organism, 
atenuarea durerii şi inflamației locale, regiunea lezată se va 
tampona cu o substanță cu efect vasoconstrictor şi uşor anestezic 
(apa rece, oţetul, amoniacul, mentolul în eter soluție 2 - 3%). Locul 
înțepat mai poate fi fricționat cu o soluţie de sare de bucătărie, 
ceapă sau pătrunjel verde. Tamponarea cu apă a locului unde s-a 
produs înţepătura mai are şi rolul de a îndepărta mirosul de venin 
care persistă şi care poate atrage noi înțepături. 

În cazul în care o persoană a primit un număr mare de 
înţepături se recomandă administrarea pe cale bucală a câte unui 
comprimat de Feniramin, Romergan sau Nilfan. Aceeaşi medicaţie 
se va aplica şi în cazul unei singure înţepături, la persoanele care 
manifestă alergie la veninul de albine. În lipsa unor histaminice, se 

je a 


poate administra o jumătate de pahar de apă în care s-au adăugat 8- 
10 picături de amoniac pentru adulţi şi 3 - 6 picături pentru copii. 

Alergia se manifestă nu prin inflamație locală (care este 
reacția normală a organismului) ci prin fenomene muluiple ca: 
urticarie generalizată, prurit intens, dureri de cap, vomismente, 
senzații de sufocare, palpitații etc. Ca regulă generală, persoanele 
care manifestă reactivitate alergică medie sau intensă, vor evita 
contactul direct cu albinele. 

După terminarea controlului se va aşeza podişorul, 
evitându-se strivirea albinelor, perna de protecţie (dacă este cazul), 
apoi stupul se va închide. 

2. MORFOLOGIA ŞI FIZIOLOGIA ALBINEI 


2.1. MORFOLOGIA EXTERNĂ A ALBINEI 


Ca orice insectă, albina este alcătuită din trei segmente: cap, 
torace şi abdomen. Corpul acesteia este protejat la exterior de un 
tegument de natură chitinoasă cu rol de protecție. 


2.1.1. Tegumentul 


Tegumentul este alcătuit dintr-o substanţă rezistentă numită 
chitină (un polizaharid azotat fără structură celulară), lipide şi 
protide. În afară de funcţia de protecţie a organismului, tegumentul 
se comportă ca un suport scheletic pentru părțile mai moi ale 
corpului. 

În alcătuirea tegumentului intră trei straturi: cuticula, 
hipoderma şi membrana bazală (fig. 2). 

Cuticula reprezintă stratul exterior al tegumentului şi este 
formată la rândul ei din două straturi: epicuticula la exterior şi 
procuticula la interior. 

Epicuticula reprezintă o membrană de natură proteică care 
odată cu trecerea la stadiul de adult devine impregnată cu lipide. 

Procuticula la rândul ei este alcătuită din exocuticulă şi 
endocuticulă. 

Exocuticula este reprezentată de un strat proteic care secretă 
sclerotină, o substanță ce produce  sclerotizarea stratului, 
conducând la formarea părţilor tari ale corpului, numite sclerite. În 
afara scleritelor, de la nivelul cuticulei pornesc spre interiorul 
corpului albinei nişte prelungiri numite apodeme care servesc la 
prinderea organelor interne. 

Fig. 2 Structura tegumentului (după I. Barac şi colab.) 
1 - epicuticula; 2 - exocuticula; 3 - endocuticula; 4 - hipoderma; 5 
- membrana bazală; 6 - proticula; 7 — cuticula 


Hipoderma este reprezentată de un strat de celule cu funcţii 
extrem de variate. Unele celule secretă chitina care se transformă în 
cuticulă, altele formează glandele cerifere, salivare şi de venin, 
altele sunt celule senzitive, iar altele produc firele de păr. 

Membrana bazală acoperă faţa internă a hipodermei şi 
organele rezultate din activitatea acesteia. 

Pe suprafața  cuticulei există numeroase excrescenţe 
chitinoase sub formă de peri care îndeplinesc roluri diferite. Cei 
care conţin celule senzitive au rol tactil, cei de pe torace şi 
abdomen mențin căldura corpului şi au rol în prinderea şi colectarea 
polenului, cei din jurul ochilor - mai lungi şi mai duri - au rol de 
protecţie. Firele de păr sunt mai numeroase la albinele tinere şi se 
răresc pe măsură ce vârsta albinei este mai înaintată. Culoarea 
cuticulei şi a firelor de păr este variabilă în funcție de rasa albinei. 

Tegumentul albinei este format din mai multe segmente la 
nivelul cărora, cât şi al articulaţiilor, cuticula se subțiază permiţând 
mobilitatea corpului în condiţiile tegumentului  sclerotizat. 
Segmentele corpului din partea dorsală se numesc fergite sau 

dorsum, iar cele din partea ventrală sternite sau ventrum. 


2.1.2. Capul albinei 


Privit din faţă, capul apare diferențiat în funcţie de castă. La 
albina lucrătoare capul are formă triunghiulară cu vârtul îndreptat 
spre partea inferioară, la matcă forma capului apare mai rotunjită, 
iar la trântor aproape rotunjită (fig. 3). 





1 2 3 


Fig. 3. Vedere frontală a capului la matcă (1), albină lucrătoare (2), 
trântor (3) (după J. Louveaux) 


Diametrul capului este de circa 3,5 mm la albina lucrătoare, 
3 mm la matcă şi 4 mm la trântor. 

Din profil, capul apare turtit antero-posterior, cu partea 
anterioară convexă şi cea posterioară uşor concavă, corespunzător 
cu suprafaţa anterioară a toracelui cu care vine în contact. În partea 
posterioară se găseşte o deschidere pentagonală numită foramen, 
prin care se realizează comunicarea organelor din cap cu cele din 
torace şi abdomen. În cutia craniană se găsesc creierul, muşchii 
motori ai aparatului bucal şi antenelor şi glandele salivare. 

La partea ventrală a capului se găseşte orificiul bucal, în 

partea dorsală se găsesc trei ochi simpli numiţi oceli, iar pe părțile 
laterale doi ochi compuşi. La partea posterioară, sub foramen, se 
află o escavaţie membranoasă în care se inseră trompa albinei. 
Frontal sunt dispuse cele două antene. 


2.1.2.1. Antenele 


Antenele sunt două structuri filamentoase formate din trei 
părți: scapus, pedicel (peduncul) şi flagel. Ele sunt fixate de cap 
printr-o mică excavaţie în cuticulă denumită soclu. Scapusul este 
un articol lung ce alcătuieşte baza antenei şi adăposteşte organul lui 
Johnston cu rol în echilibrul corpului. În continuare se află 
pedicelul, urmat de flagel care este compus din 11 articole la matcă 
şi lucrătoare şi 12 articole la trântor. Baza rotunjită a fiecărui articol 
intră în concavitatea distală a celui precedent şi sunt unite între ele 
printr-o membrană, asigurând mişcarea liberă a antenei în orice 
direcție (fig. 4). 

Fiecare porțiune a antenei are organe (plăci sau 
sensile), care îndeplinesc funcţii variate pentru miros, gust, pipăit, 
perceperea  vibraţiilor, a modificărilor de temperatură, a 
concentraţiei de acid carbonic etc. (fig. 5). 

Plăcile poroase sunt sensibile la mirosuri. Pe antena unei 
lucrătoare se găsesc 3 600 — 6 000 plăci, față de 3 000 la matcă şi 
30 000 la trântor. 

Sensilele trichoide au rol tactil şi par a fi sensibile la 
vibrații. O singură antenă poate avea 8 500 de astfel de organe care 
ar îndeplini rolul de “urechi” ale albinelor, în sensul că percep 
foarte bine vibraţiile transmise de un corp solid. 

Sensilele baziconice se găsesc pe al treilea şi al zecelea 
segment al flagelului, în număr de câte 150 pe fiecare antenă şi se 
pare că ar fi organe de miros ca şi plăcile poroase. Alcătuirea 
diferitelor tipuri de sensile şi circuitul nervos al acestora sunt 
prezentate în fig.6. 

Fig. 5 Suprafaţa antenei (după Snodgrass) 
1 - placa poroasă,; 2 - sensilă trichoidă; 
3 - sensilă baziconică 


Fig.4 Antena albinei lucrătoare (după Snodgrass) 
1 - Scapus; 2 - pedicel; 3 - primul articol al flagelului 4 - ultimul 
articol al flagelului 

Fig.6. Diferitele tipuri de sensile de la suprafaţa antenei 
(după Snodgrass) 
A - placă poroasă,; B - sensilă trichoidă; C - sensilă baziconică; 1 - 
extremitatea senzorială; 2 - cuticula; 3 - hipoderma; 4 - celule 
nervoase; 5 - nerv 


2.1.2.2. Ochii simpli (ocelii) 

Ochii simpli (ocelii) sunt situaţi în partea superioară a 
capului în vârfurile unui triunghi. Ei sunt formaţi dintr-o lentilă 
biconvexă, un corp vitros şi o retină. În timpul zborului, ocelii dau 
senzaţia poziţiei verticale şi au rolul de măsurare a intensității 
luminii, permițând semnalizarea începutului sau sfârşitului zilei, 
înnourările şi înseninările. 


2.1.2.3. Ochii compuşi 

Ocupă o mare parte din suprafaţa capului albinei, iar ca 
structură sunt alcătuiți din numeroase unități de bază numite 
omatidii. Numărul omatidiilor la fiecare ochi este diferit în funcție 
de castă: 3 000 — 4 000 la matcă, 4 000 — 5 000 la albina lucrătoare 

şi peste 7 000 — 8 000 la trântor. 
Suprafaţa unui ochi compus apare ca un ansamblu de 

hexagoane, fiecare alcătuind corneea unei omatidii. La locul de 
îmbinare a omatidiilor se găseşte din loc în loc un perişor foarte 
lung, ceea ce conferă ochiului un aspect păros 





Fig.7 Secţiune într-o Fig. 8 Ochiul compus al albinei (după 
Omatidie (după Snodgrass) 
Snodgrass) 1 - nervul optic; 2 - corneea; 3 - retina; 4 
- cristalinul 


Fiecare omatidie este un sistem optic cuprinzând o cornee 
transparentă care formează lentila convergentă, un cristalin de 
formă conică şi o retinulă compusă din 8 celule sensibile la lumină 
ale căror capete dau nervii retinieni (fig. 7). Partea centrală a 
omatidiei este rhabdomul care are rolul de a îndrepta razele de 
lumină către celulele senzoriale ale ochiului. Celulele pigmentare 
izolează omatidiile între ele. Fiecare omatidie percepe un singur 
punct al obiectului vizat încât imaginea apare mozaicată. Alcătuirea 
unei omatidii şi ochiului compus al albinei sunt prezentate în 

figurile 7 şi 8. 

Culorile pe care le disting albinele sunt cuprinse în spectrul 
solar între 310 şi 650 nanometri. Spre deosebire de om, albina nu 
percepe culoarea roşie, dar percepe ultravioletul care este 
inaccesibil omului. Albul este sesizat în funcție de modul în care 
petalele florilor absorb sau reflectă razele ultraviolete. 


2.1.2.4. Aparatul bucal 


Este alcătuit din mai multe piese analoage tuturor insectelor, 
cu deosebirea că sunt adaptate pentru supt şi lins. Acesta este 
alcătuit din: labrum (buza superioară), două mandibule şi trompa 
(proboscisul). 

Labrumul este o prelungire chitinoasă a cutiei craniene care 
se continuă cu o porțiune membranoasă. Sub labrum se află situat 
faringele. 

Mandibulele sunt piese scurte şi relativ puternice, de formă 
concavă, care pot să se îndepărteze mai mult sau mai puțin una de 
alta, pivotând în articulație. Atunci când se închid pot permite 
albinei să apuce obiectele, servind la transportul impurităților din 
stup, descoperirea anterelor florilor pentru a putea recolta polenul, 
desfacerea membranei grăunciorilor de polen, la modelarea cerii în 
timpul construirii fagurilor şi la formarea celulelor acestora, 
funcționând ca adevărate prese. Spre deosebire de viespi, 
mandibulele albinelor sunt lipsite de dinţi, ceea ce face imposibilă 
spargerea cojii fructelor, aşa cum eronat se crede uneori. 

Pe suprafața  mandibulelor se găsesc peri simpli, 
neramificați, mai lungi şi mai numeroşi la matcă decât la albina 
lucrătoare. Mandibulele trântorului sunt mai scurte, mai înguste şi 
sunt acoperite cu peri ramificați, numeroşi şi lungi. 

Trompa are rolul principal pentru recoltarea nectarului şi se 
compune din două maxile şi labium (buza inferioară) care se 
continuă cu glosa (fig. 9). 

Maxila se compune dintr-o porțiune bazală numită cardo şi 
una distală alcătuită din stipes, lacinia, galeea şi palpul maxilar — 
puţin dezvoltat. 

Labium (buza inferioară) este alcătuită din submentum 
(postmentum) de formă triunghiulară, un mentum alungit 
(prementum), doi palpi labiali dezvoltați, două paraglose şi glosa 
(limba) care se termină cu flabelum (linguriţa). Cele două maxile şi 
labium se inseră în fosa trompei prin intermediul unei piese în 
formă de "V" numită lorum. 

Glosa este acoperită la exterior cu perişori şi prezintă pe 
toată lungimea ei un canal care porneşte de la nivelul flabelumului. 

Dacă nectarul din floare este în cantitate redusă, glosa joacă 
rolul unei pensule care colectează nectarul dispersat pe suprafaţa 
glandelor nectarifere, caz în care nectarul se ridică prin canalul 
glosei, flabelumul producând în acest caz prin mişcări alternative 
efectul unei pompe aspiro-refulante care trimite nectarul către 
cavitatea bucală şi faringe. 

Când cantitatea de nectar este mare, se produce alăturarea 

galeelor maxilare cu palpii labiali, formându-se un tub care 
înconjoară glosa prin care se aspiră nectarul. Când albina se 
alimentează cu substanţe solide, ca zahărul uscat, ea începe prin a 
le umecta cu salivă pentru a le dizolva şi transforma în sirop. Există 
două glande salivare toracice care îşi elimină produsele într-un 
canal colector unic la nivelul mentumului. 
Tot la nivelul capului se mai găsesc glandele hipofaringiene şi 
mandibulare. Primele sunt prezente numai la lucrătoare şi secretă 
lăptişorul destinat hrănirii larvelor, celelalte sunt prezente la matcă 
şi lucrătoare şi rudimentare la trântor. La albinele lucrătoare, 
secreția glandelor mandibulare permite înmuierea şi frământarea 
cerii şi dizolvarea învelişului uleios al polenului, în timp ce la 
matcă secreția stă la baza producerii unor feromoni (substanţa de 
matcă). 

Fig. 9 Trompa albinei (după Snodgrass) 
1 - maxilă; 2 - cardo; 3 - lorum; 4 - postmentum; 5 - prementum; 6 
- stipes;7 - lacinia; 8 - galeea; 9 - paraglosă; 10 - palp labial, 11 - 
glosa; 12 - flabelum. 


Dintre însuşirile morfologice utilizate drept criterii de 
selecție, lungimea trompei permite aprecieri asupra capacităţii 
albinelor de a culege nectarul, reprezentând un indice important în 
caracterizarea unor rase de albine. Acest indicator se determină sub 
microscop cu ajutorul micrometrului ocular, între extremitatea 

prementumului şi extremitatea glosei, incluzând şi flabelumul. 


2.1.3.Toracele albinei 


Toracele albinei este format din trei segmente: protorace, 
mezotorace şi metatorace, la care se adaugă un al patrulea segment 
numit propodeum, care este de fapt primul segment abdominal 


(fig. 10). 





Fig. 10 Schema alcătuirii toracelui albinei 
I - protorace; II - mezotorace; III - metatorace; IV - propodeum; 
1 - notum,; 2 - sternum; 3 - coxe (primul segment al picioarelor) 


Pe torace sunt fixate trei perechi de picioare şi două perechi 
de aripi. Fiecare segment este format dintr-o parte dorsală numită 
notum Şi o parte ventrală numită sternum, iar între acestea se 
găseşte pleura. Notumul este format dintr-o regiune anterioară - 
scutum şi una posterioară - scutelum. 

Protoracele poartă prima pereche de picioare. 

Mezotoracele poartă a doua pereche de picioare şi prima 
pereche de aripi. Prezintă două orificii mici numite stigme, care 
servesc la respiraţie. 

Metatoracele poartă a treia pereche de picioare şi a doua 
pereche de aripi şi prezintă de asemenea, două stigme pentru 
respirație. 

Toracele este acoperit cu peri mari şi deşi, mai lungi la 
trântor decât la lucrătoare şi mătci. În interiorul toracelui se găsesc 
organele respiratorii şi nervii, fiind prevăzut cu o musculatură 
foarte puternică pentru aripi şi picioare. 


2.1.3.1. Picioarele 


În afară de funcţia de locomoţie, picioarele sunt adaptate 
pentru recoltarea polenului. Fiecare picior al albinei este alcătuit 
din cinci segmente: coxa, trochanterul, femurul, tibia şi tarsul. 

Coxa asigură articulația piciorului la torace la nivelul dintre 
pleuritele şi sternitele fiecărui segment şi este dotată cu o 
musculatură foarte puternică. 

Trochanterul se articulează cu coxa prin doi condili, iar cu 
femurul articularea se face în aşa fel încât se pot ridica sau relaxa 
simultan celelalte segmente ale piciorului. 

Femurul este de formă alungită cu doi muşchi foarte 
puternici: un flexor ventral şi un extensor dorsal. 

Tibia. La picioarele anterioare şi mediene este mai subţire şi 
mai scurtă ca femurul, iar la picioarele posterioare tibia este mai 
lungă, turtită şi lățită în partea distală. Această formă este mai 
evidentă la albina lucrătoare, în timp ce la matcă şi trântor este mai 
subțire. La albinele lucrătoare pe faţa externă a tibiei piciorului 
posterior se găseşte corbicula sau coşuleţul ale cărei margini sunt 
garnisite cu peri lungi curbați şi servesc la transportul polenului 
(fig. 11, B, 3). 

Tarsul este acoperit cu peri deşi cu care albina recoltează polenul 

de pe perişorii care-i acoperă suprafaţa corpului. Acesta este format 
din cinci articole numite tarsomere, din care primul numit bazitars, 
se deosebeşte prin dimensiuni şi formă de celelalte. Este lung şi 
cilindric la picioarele anterioare şi medii şi lățit şi comprimat la 
cele posterioare. Pe suprafaţa internă a bazitarsului piciorului 
posterior se găseşte peria bazitarsală care este formată din 9-10 
rânduri de peri lungi cu care albina recoltează de pe corp şi reţine 
polenul (fig. 11, D, 5). 





Fig.11 Membrele albinei 
A - membrul anterior; B - membrul mijlociu; C - membrul 
posterior (fața externă); D - membrul posterior (faţa 
internă); 1 - strigil; 2 - pinten; 3 - corbicula; 4 - presa de 
polen; 5 - peria bazitarsală. 

Tot la piciorul posterior între ubie şi bazitars există o adâncitură 
care formează presa de polen, cu ajutorul căreia albina transportă 
polenul de pe peria bazitarsală a unui picior pe corbicula celuilalt 
picior (fig. 11, D, 4). 

Pe picioarele mediane, la extremitatea distală a tibiei, se 

găseşte o excrescență chitinoasă numită pinten, care serveşte la 
extragerea glomerulului de polen din corbiculă după ce albina a 
ajuns la stup (fig. 11], B, 2). 
La piciorul anterior, la capătul proximal al bazitarsului, se găseşte o 
scobitură semicirculară căptuşită cu fire de păr, care este acoperită 
de o piesă mobilă, numită fibulă, situată la extremitatea distală a 
tibiei. Prin flexarea bazitarsului spre tibie scobitura se închide cu 
piesa mobilă realizându-se strigilul, care serveşte la curățirea 
antenelor şi trompei de polen prin trecerea repetată a acestora prin 
strigil (fig. 12, A, 1). Celelalte patru articole tarsale sunt articulate 
liber şi nu au musculatură proprie. Ultimul articol tarsial are două 
cârlige duble între care se află un fel de ventuză - empodiul sau 
pulvilul. Cârligele servesc pentru deplasarea insectei pe suprafeţele 
rugoase, iar pulvilul pe suprafeţele netede. 

La lucrările de selecție, pentru determinarea rasei şi chiar a 
unei populaţii de albine, se utilizează indicele tarsial care exprimă 
procentual raportul dintre lungimea şi lățimea  bazitarsului 
piciorului posterior. 


2.1.3.2. Aripile 


Pe toracele albinei sunt prinse două perechi de aripi: una 
anterioară prinsă de mezotorace şi alta posterioară prinsă de 
metatorace. 

Aripa prezintă patru nervuri principale care pornesc de la 
bază: costala ce mărgineşte partea anterioară a aripei, subcostala 
imediat dedesubt şi paralelă cu costala, mediana şi apoi anala care 

mărgineşte marginea posterioară. Între acestea există numeroase 
alte nervuri care prin unirea lor formează figuri asemănătoare unor 
celule. 

Aripa anterioară la albinele lucrătoare are aproape 10 mm 
lungime şi 3 mm lăţime, iar cea posterioară 7 mm lungime şi 2 mm 
lăţime. La lucrările de selecție se procedează la determinarea 
lungimii şi lățimii aripei anterioare, precum şi la calcularea 
indicelui cubital care reprezintă caracter de rasă (2,25 la rasa 
carpatină). Măsurătorile pentru determinarea indicelui cubital se 
execută sub microscop, pe cele două nervuri care formează un 
unghi obtuz, la baza celei de-a treia celule cubitale (fig. 72), 
exprimarea făcându-se prin determinarea raportului între A şi B. 


1 





Fig. 12 Aripile albinei (după Dade) 
A: 1 - cuta aripei anterioare; 2 - hamuli; 3 - peri; B: 1, IL, III - 
celule cubitale. 


În repaus aripile sunt aşezate în spate, cele anterioare 
deasupra celor posterioare. Marginea inferioară a aripei anterioare 
este uşor pliată în sus, formând o cută. Pe marginea anterioară a 
aripei posterioare se găseşte un şir de 16 - 26 cârlige numite 
hamuli, care în timpul zborului se prind de cuta aripei anterioare. 

Aripile astfel reunite asigură o mai bună stabilitate albinei. Când 
albina face ventilaţie în faţa stupului aripile nu sunt prinse şi se 
agită independent. 

Mişcarea aripilor se realizează într-un ritm de circa 200 de 
bătăi pe secundă, cu ajutorul muşchilor bine dezvoltați ai toracelui. 
Mecanismul ingenios care conduce zborul permite albinei să se 
ridice, să coboare, să zboare lateral, stânga sau dreapta şi chiar 
înapoi. 


2.3.4. Abdomenul albinei 


Abdomenul albinei este format din 6 segmente la lucrătoare 
şi matcă şi 7 segmente la trântor, legate între ele prin membrana 
care-i asigură mobilitatea. 

Legătura dintre abdomen şi torace se realizează prin 
propodeum primul segment abdominal. Al doilea segment foarte 
mult subțiat spre partea anterioară la unirea cu propodeumul se 
numeşte pețiol. Abdomenul este mai lat spre partea anterioară şi 
mai subţire în partea posterioară. 

Fiecare segment este alcătuit din fergite superior şi sternite 
inferior (ventral). Tergitele acoperă parțial şi marginile laterale ale 
sternitelor. Pe fiecare tergit, de o parte şi de alta, se găseşte câte un 
orificiu respirator (stismă). Ultimul tergit şi sternit formează rectul 
şi deschiderea acului, iar la matcă şi trântor se deschid organele 
genitale (fig. 13). Pe sternitele 3-6 se găsesc câte două suprafeţe cu 
aspectul sticlei translucide, care sunt glandele cerifere. Aceste 
glande pot fi observate numai când se întinde forțat abdomenul, 
deoarece sunt acoperite de sternitele precedente (fig. 14). 

O glandă ceriferă este alcătuită din 10 000 — 20 000 celule 
palisadice care ating dezvoltarea maximă la vârsta de 12-18 zile. 
Glandele cerifere prezintă nişte pori extrem de fini prin care se 
scurge ceara lichidă în buzunarele dintre inele, iar în contact cu 
aerul ceara se solidifică formând nişte plăcuţe foarte fine numite 
solzi. 


27 





Fig. 13 Schema alcătuirii 
abdomenului 7; - fs-tergite; 
S7 - S6 - Ssternite; A - anus; 
B - stigmă 
Fig. 14 Partea ventrala 
a abdomenului 7 - 6 - 
sternite; Oc - oglinzi 
cerifere. 


2.2. MORFOLOGIA INTERNĂ A ALBINEI 


2.2.1. Sistemul muscular 
Musculatura este răspândită în tot organismul: cap, torace, 
abdomen, picioare, aripi şi organele interne. 
Musculatura albinei este formată din fibre striate ceea ce 
explică rapiditatea şi precizia contracțiilor musculare. 
Structura fibrei musculare striate la albină se deosebeşte de 

cea a vertebratelor prin faptul că nucleii sunt dispuşi central pe un 
singur rând. La exterior fibra musculară prezintă o membrană fină 
numită sarcolema, care înveleşte sarcoplasma. La sarcoplasmă se 
găsesc miofibrilele dispuse periferic şi nucleii aşezaţi central (fig. 
15). 

Fig. 15 Schema structurii fibrei musculare la albină 
1 - sarcolema; 2 - sarcoplasma; 3 - miofibrile; 4 - nuclei 


Muşchii aripei sunt lipsiţi de sarcolemă, iar fibrele 
musculare, foarte fine, sunt grupate în fascicole mici printre care 
pătrund traheele respiratorii. Aceşti muşchi sunt cei mai importanți 
şi se disting două categorii: muşchii direcți ai zborului, foarte 
puternici şi voluminoşi, care produc bătăile verticale ale aripilor şi 
muşchii  indirecți care printr-o acţiune transversală permit 
transformarea mişcărilor verticale ale aripilor în mişcări elicoidale, 
ajutând la deplasarea propriu-zisă a insectei. 

Muşchii se fixează de învelişul chitinos şi de apodeme cu 
ajutorul tendoanelor, dar se pot fixa şi direct prin intermediul unor 
fibre de origine cuticulară numite fenofibrile. 

Musculatura abdomenului este formată din muşchii dorsali, 

ventrali şi laterali, precum şi muşchii celor două diafragme, 
realizându-se legătura între tergite, sternite cât şi între tergite şi 
sternite. La trântor musculatura segmentelor 3 şi 4 este mai 
dezvoltată decât la lucrătoare şi matcă. Mişcările abdomenului se 
realizează prin muşchii care unesc segmentele 1 şi 2 şi un muşchi 
toraco-abdominal. 

Musculatura albinei este foarte puternică, putând transporta 
pe o suprafaţă rugoasă o greutate egală cu de douăzeci ori greutatea 
corporală. Forţa de contracție a muşchilor albinei, raportată la cea a 
omului este de 14 ori mai mare. 


2.2.2. Aparatul digestiv 


Aparatul digestiv este alcătuit din trei regiuni distincte: 
anterioară (stomodeum) care cuprinde faringele, esofagul şi guşa; 
mijlocie (mezenteron) reprezentată de proventricol şi ventricol 
(stomac); posterioară (proctodeum) alcătuită din intestinul subțire, 
rectul şi orificiul anal (fig. 16). 

Faringele este un tub scurt, gros cu o musculatură bine 
dezvoltată. Prin contractarea musculaturii se asigură trecerea 
nectarului în esofag. 

Esofagul se prezintă sub forma unui tub subţire care 
porneşte de la capătul subțiat al faringelui, trece prin torace în 
abdomen unde se dilată fomând guşa. 

Guşa este situată în partea anterioară a abdomenului şi are 
rolul de a acumula şi de a transporta nectarul. La matcă şi trântor 
guşa este atrofiată, cu pereții subțiri fără elasticitate. 

La nivelul guşei are loc o primă etapă a procesului de 
transformare a nectarului în miere sub acțiunea enzimelor din 
nectar, sau secretate de glandele hipofaringiene, toracice şi 
postcerebrale. 

Hrana trece din guşă în stomac numai când albina este în 
activitate, nu şi în stare de repaus. Prin contractarea musculaturii 

guşei mierea poate reveni în cavitatea bucală, sau să înainteze pe 
tractusul digestiv. 


RITTER RE POSEDA 





Fig. 16. Aparatul digestiv al albinei lucrătoare (după Snodgrass) 
1 - glande hipofaringiene; 2 - glande salivare postcerebrale; 3 - 
glande toracice; 4 - esofag; 5 - guşă; 6 - proventricol; 7 - 
ventricol; 8 - tubii lui Malpighi; 9 - intestin subțire; 10 - rect; 11 - 
papile rectale. 


Proventricolul este învaginat în guşă şi are rolul de a regla 

pătrunderea hranei din guşă în ventricol (stomac) şi de a menţine în 
guşă nectarul ce urmează a fi dus în stup. Capătul său învaginat are 
o deschidere în formă de "X" care delimitează patru valvule 
triunghiulare prevăzute cu grupuri de "spini" îndreptaţi către lumen. 
Aceste valvule nu acţionează simultan ci se deschid şi se închid 
foarte rapid, dar independent. Prin agitarea continuă a guşei se 
realizează o distribuţie uniformă a polenului în masa de nectar din 
interiorul său. Polenul este scos prin filtrare în grupuri compacte, 
nectarul rămânând la urmă în guşă. Granulele de polen sunt 
comprimate şi bolul ce se formează va trece în stomac. 

Ventricolul (stomacul) este de formă cilindrică îndoit sub 
formă de "U”, reprezentând cel mai întins segment al tractusului 
digestiv. Lumenul său este căptuşit cu un epiteliu cu rol secretor al 
unor enzime de natură diastazică, care acționează asupra 
substanţelor nutritive, dar în măsură mai mare participă la digestia 
glucidelor şi lipidelor enzimele secretate de glandele toracice şi 
postcerebrale. 

Bolul alimentar (sau resturile lui) este cuprins în ventricol în 
unul sau mai multe învelişuri fine, concentrice şi neregulate numite 
membrane peritrofice. Aceste membrane sunt permiabile într-o 
direcție pentru secrețiile digestive, iar în cealaltă numai pentru 
hrana digerată. Rolul acestor membrane nu este cunoscut cu 
precizie, dar se pare că prezintă rol de protecție a peretelui 
ventricular, de înmagazinare a unor fermenţi secretaţi în funcție de 
necesități şi rol de barieră antiinfecțioasă şi antimicrobiană. 

Intestinul subțire uneşte capătul posterior al ventricolului 
cu rectul. În partea proximală, în vecinătatea ventricolului, se 
găseşte o porțiune puţin lărgită numită pilor, la nivelul căruia se 
descarcă conţinutul tubilor lui Malpighi. La nivelul intestinului 
subțire se definitivează absorbția substanţelor nutritive. 

Rectul se prezintă ca o pungă voluminoasă cu pereţii subțiri 
în care se găsesc şase papile rectale care au rolul de deshidratare a 

materiilor fecale. 

Datorită elasticității pungii rectale, cât şi activităţii papilelor 
şi enzimei catalază, albinele pot să acumuleze materiile fecale 
produse în decursul iernii, până la efectuarea zborului de curăţire, 
fără a fi afectată starea de sănătate. 


2.2.3. Aparatul excretor 


Funcţia de excreţie este realizată de rubii lui Malpighi şi de 
corpul adipos. Tubii lui Malpighi, în număr de 100 - 150, sunt 
independenţi din punct de vedere funcțional (fig. 17). Ei ocupă 
cavitatea abdominală, în jurul diferitelor organe şi extrag din 
hemolimfă acidul uric şi diferite săruri (oxalaţi, carbonaţi, uree) pe 
care le varsă apoi la nivelul pilorului. Corpul adipos reprezintă un 
țesut în care se acumulează diverse săruri ale acidului uric, sub 
formă de cristale care sunt trecute apoi în tubii lui Malpighi, 
precum şi substanţe de rezervă (acizi graşi, albumine, glicogen etc.) 
care vor fi consumate în perioada de inaniţie sau în perioada de 
iarnă. 


2.2.4. Sistemul glandular 
Glandele hipofaringiene 


Glandele hipofaringiene se găsesc sub forma a două tuburi 
sinuase de circa 2 cm fiecare, purtând de-a lungul lor glandule. 
Sunt situate în cavitatea craniană, pe părțile laterale ale creierului 
albinelor lucrătoare şi se deschid la baza faringelui. Aceste glande 
elaborează o secreție care intră în componenţa lăptişorului, hrană 
destinată larvelor, cât şi fermenții necesari prelucrării nectarului şi 
polenului. Glandele hipofaringiene la albinele nou născute nu sunt 
dezvoltate şi nu produc secreție. Ele ating dezvoltarea maximă la 5 
- 10 zile, când albinele devin doici şi regresează către vârsta de 25 
zile. 

Deşi dezvoltate mai slab la albinele adulte, activitatea 
invertazei şi fosfatazei este ridicată. Albina are posibilitatea ca în 
funcție de necesitățile cuibului să-şi reactiveze secrețiile acestor 
glande. 


Glandele mandibulare 


Glandele mandibulare sunt glande salivare prezente la 
albinele lucrătoare şi matcă şi rudimentare la trântor. Glanda 
mandibulară (fig. 17) secretă o substanță acidă, folosită la 
colectarea şi prelucrarea polenului, la prelucrarea cerii, lustruirea 
pereţilor celulelor, dizolvarea căpăcelelor de ceară în momentul 
ecloziunii, iar la albinele vârstnice secretă un feromon de incitare şi 
prevenire - heptanon 2. 


Fig. 17 Schema glandei 
mandibulare 
a mătcii (1) cu mandibula (2) 
(după J. Louveaux). 





La matcă glandele mandibulare secretă "substanța de 
matcă", un feromon care contribuie la inhibarea instinctului 
familiei de albine de a începe clădirea botcilor şi nu numai 

Glandele postcerebrale 


Glandele postcerebrale (occipitale) sunt situate în partea 
posterioară a cavităţii craniene. Secreţia lor se elimină în câte un 
canal care comunică cu canalul glandelor toracice. Secreţia acestor 
glande are rol în prelucrarea cerii, iar enzimele produse la acest 
nivel au rol în digestia lipidelor şi glucidelor. 


Glandele toracice 


Glandele toracice sunt dispuse în partea anterioară şi 
ventrală a toracelui, fiind alcătuite din celule glandulare alungite şi 
se deschid în rezervorul de salivă pe buza inferioară. Pe lângă 
enzimele secretate, au rol în digestia glucidelor şi lipidelor, secreția 
lor are rolul de a dilua mierea şi hrana larvară şi a înlesni depunerea 
polenului în celule. 


Glanda lui Nasonov 


Glanda lui Nasonov (odorantă) este situată între tergitele 
abdominale 5 şi 6. Elimină la exterior o substanță aromatică 
volatilă - feromonul citral şi geraniol - pe care albinele o percep ca 
pe un miros specific al fiecărei familii. 


Glandele cerifere 


Glandele cerifere sunt dispuse pereche pa faţa ventrală a 
ultimelor patru segmente abdominale sub oglinzile cerifere. Glanda 
ceriferă este alcătuită din 10 000 - 20 000 celule palisadice 
secretorii care ating dezvoltarea maximă la 12 - 18 zile. La fiecare 
celulă a glandei cerifere ajung traheele prin care celula primeşte 
oxigenul necesar procesului fiziologic de producere a cerii. După 
vârsta de 2 - 3 săptămâni, funcţia glandelor cerifere se diminuează 
Şi în final secretarea cerii încetează. 

2.2.5. Sistemul circulator 


Sistemul circulator este alcătuit din vasul dorsal (inima şi 
aorta), hemolimfa şi organele accesorii de pulsaţie. 

Vasul dorsal se întinde de la mijlocul segmentului al VI-lea 
abdominal până în apropierea creierului. Este format dintr-o parte 
posterioară numită inimă şi o parte anterioară numită aortă. 

Inima este compusă din cinci compartimente despărțite între 
ele prin valvule cu deschiderea spre interior şi cu orientare postero- 
anterioară, ceea ce determină circulația hemolimfei într-un singur 
sens. Cele cinci compartimente cuprind segmentele II-VI, ultimele 
trei cămăruţe având diametrul mai mare, îndeplinesc un rol 
important în aspiraţia şi propulsia hemolimfei (fig. 18). 





Fig. 18 Schema circulaţiei hemolimfei în corpul albinei (după 
Dade) 
1 - inima; 2 - diafragma dorsală; 3 - aorta; 4 - 
creierul; 5 - veziculă antenală; 6 - diafragma 
ventrală. 


De la nivelul celui de al III-lea segment, vasul dorsal se 
subțiază şi se transformă în aortă. Acesta străbate pețiolul, 


36 


formează o serie de spirale, traversează toracele, pătrunde în cap şi 
se termină prin deschiderea liberă în apropierea creierului. Capătul 
unde se formează vasul dorsal este închis. 

Pereţii cămăruţelor inimii sunt alcătuiți dintr-o musculatură 
circulară, puternică care se reduce progresiv către prima cameră, 
apoi dispare complet la nivelul aortei. 

Inima este suținută la hipoderm de fibre conjunctive, iar la 
septumul pericardial prin fibre musculare. 

Diafragmele, în număr de două, împart cavitatea 
abdominală în trei sinusuri: dorsal, central şi ventral. Diafragmele 
au mişcări de pulsație independente de ale inimii. 

Organele accesorii de pulsaţie completează activitatea 
inimii Şi a celor două diafragme şi sunt situate în cap şi scutelum. 
Organul de pulsaţie din cap ocupă spațiul dintre bazele antenelor şi 
trimit două prelungiri în tubul fiecărei antene. Organul pulsatil din 
torace se găseşte la baza aripilor. 

Circulaţia hemolimfei se produce datorită dilatărilor şi 
contractărilor succesive ale cămăruţelor inimii; hemolimfa intră în 
aortă şi se varsă prin deschiderea liberă anterioară în cavitatea 
craniană, scaldă creierul, iar de aici trece în cavitatea abdominală, 
unde preia de la nivelul ventriculului şi intestinului subțire 
substanțele rezultate în urma digestiei, în timp ce organele de 
excreție preiau din hemolimfă produsele de excreție. Prin mişcările 
ritmice ale diafragmelor, hemolimfa purificată de către organele de 
excreție şi conţinând substanțe nutritive, trece din cavitatea 
generală în sinusul dorsal, apoi prin osteole în inimă, încheindu-se 
astfel circuitul. 


2.2.6. Aparatul respirator 


Aparatul respirator este constituit din sfigme, trahei, saci de 
aer şi traheole. 
Stigmele sunt orificii respiratorii, în număr de 10 perechi 


N, 


situate pe părţile laterale ale segmentelor toracale şi abdominale. 
Ultima pereche este situată la nivelul aparatului vulnerant (acului), 
pe care-l oxigenează direct. Stigmele toracice se deschid direct la 
exterior, iar cele abdominale se deschid într-o cameră numită 
atrium (fig. 19). 





Fig. 19 Aparatul respirator al albinei lucrătoare (după Snodgrass) 

1, 3, 4, - saci aerieni ai capului, toracelui şi abdomenului; 2 - 
trunchi traheal,; 5 - stigme; 6 - traheea cu tenidii; 7 - atrium; 5 - 
muşchi care comandă închiderea sau deschiderea stigmei. 


Din stigme aerul pătrunde în trahei, care sunt prevăzute cu 
un sistem de închidere numit opercul, articulat la partea exterioară 

a stigmei. Traheile sunt sub forma unor tuburi care se ramifică în 
alte tuburi din ce în ce mai mici numite traheole, care ajung până la 
nivelul celulelor, asigurând oxigenarea tuturor ţesuturilor. 

Structura unei trahei este asemănătoare tegumentului 
deoarece reprezintă o învaginare a acestuia. Stratul epidermic al 
traheilor şi traheolelor este străbătut de îngroşări spiralate numite 
fenidii care asigură rigiditatea, dar şi supleţea acestora. 

Sacii de aer provin din dezvoltarea unor trunchiuri traheale 
sau ramificaţiilor acestora şi sunt lipsite de tenidii, ceea ce permite 
dilatarea lor. Rolul lor este de a înmagazina şi folosi aerul în special 
în timpul zborului, când consumul de oxigen este mai mare decât ar 
primi prin stigme în timpul respirației. De asemenea, sacii de aer 
permit albinei să dispună de oxigen în perioada repausului de 
iarnă, când mişcările respiratorii sunt extrem de reduse. 

Când sacii de aer s-au umplut, scade greutatea specifică a 
corpului albinelor şi acestea îşi pot lua zborul. Sacii de aer 
comunică între ei prin conuri transversale şi se găsesc în toate 
segmentele corpului. 

Respirația se realizează cu ajutorul musculaturii 
abdominale. Prin relaxarea acesteia, abdomenul se întinde, 
producându-se dilatarea sacilor de aer şi pătrunderea aerului prin 
stigme (inspiraţia). Prin contractarea musculaturii se reduce 
volumul cavității abdominale, sacii de aer sunt comprimaţi, iar 
aerul este împins în sacii aerieni din torace şi cap (expiraţia). 
Deschiderea  stigmelor este reglată de activitatea centrilor 
respiratori ai sistemului nervos central, care sunt excitaţi de lipsa 
oxigenului sau de excesul de dioxid de carbon. 

În timpul activităţii, când albinele au nevoie de o cantitate 
mai mare de aer, stigmele vor fi larg deschise. În stare de repaus 
sau activitate redusă, stigmele sunt închise sau uşor întredeschise. 

Când stigmele sunt închise, sunt folosite rezervele de aer 
acumulate în sacii de aer. Nivelul activității albinelor şi condițiile 
de mediu condiționează ritmul respirator al acestora. Dacă în 

perioada de repaus numărul respiraţiilor este de circa 20 pe minut, 
în perioada de activitate numărul acestora poate ajunge la 120 - 
150. 

Viaţa albinelor poate decurge normal nu numai în condiții 
obişnuite ale concentrației aerului în oxigen şi dioxid de carbon, dar 
şi în condiţiile în care oxigenul scade până la 5%, iar dioxidul de 
carbon creşte până la 10%. 


2.2.7. Aparatul reproducător 


Aparatul reproducător mascul este format din testicule, 
canale deferente care se lărgesc formând veziculele seminale, o 
pereche de glande mucoase care se unesc în partea posterioară 
formând canalul ejaculator şi penisul (fig. 20). 

Testiculele sunt formaţiuni de culoare gălbuie, triunghiulare, 
turtite. 'Testiculul este îmbrăcat la exterior într-o tunică, iar în 
interior se găsesc circa 200 tuburi spermogene numite festiole, care 
se deschid într-o cameră comună la capătul canalului deferent. 
Dezvoltarea maximă a testiculelor este atinsă în stadiul de larvă, 
după care regresează. Dimensiunile testiculului la trântorul matur 
sunt de 2,75 mm lungime şi 0,28 mm grosime. În testicule se 
formează spermatozoizii. 

Canalele deferente. Canalul deferent părăseşte testiculul sub 
forma unui tub scurt, arcuit, urmat de o porțiune mai largă, lungă şi 
groasă care este vezicula seminală, ce se deschide la partea dorsală 
a glandei mucoase. 

Glandele mucoase reprezintă glande anexe ale aparatului 
reproducător mascul şi au o secreție alcalină care se coagulează în 
contact cu aerul şi apa. 

Secreţiile  veziculelor seminale şi glandelor mucoase 
formează lichidul spermatic. Secreţia veziculelor seminale serveşte 
ca hrană şi diluant pentru spermatozoizi, iar cea a glandelor 
mucoase, diluează sperma şi înlesneşte eliminarea ei în momentul 

ejaculării. 





1 - testicule; 2 - canal deferent; 3 - vezicule seminale; 
4 - glande mucoase; 5 - canal ejaculator; 6 - penis. 


Canalul ejaculator este un tub lung, subțire care uneşte 
capătul anterior al penisului (în poziţie invaginată) cu capetele unite 
ale glandelor mucoase. 

În momentul împerecherii se realizează comunicarea 
canalului cu glandele, ca urmare a contractării musculaturii acestora 
din urmă. În penis, în urma spermatozoizilor pătrunde şi mucus din 
glande. 

Penisul sau endofalusul. Penisul invaginat se găseşte în partea 

ventrală a abdomenului, ajungând anterior până la partea posterioară al 
celui de al treilea segment. El se compune din vestibul, care se 
deschide la exterior prin falotrema; cornițe - o pereche de formaţiuni 
asemănătoare unor pungi largi şi ascuţite la capete, situate de o parte şi 
de alta a vestibulului; cervixul - o porțiune subţiată a penisului înainte 
de vestibul. 

Aparatul reproducător femel este alcătuit din ovare, 
oviducte pare care comunică cu oviductul impar, vaginul şi 
spermateca (fig. 21). 

Ovarele se găsesc în partea anterioară a abdomenului, 
deasupra guşei şi a ventricolului. Ele sunt formate din câte 135 - 
190 tuburi ovariene numite ovariole. Pe traiectul lor se observă 
nişte strangulaţii care corespund ovulelor în diferite stadii de 
dezvoltare. 

Ovariolele se deschid în oviductele pare care comunică cu 
oviductul impar şi acesta se deschide în vagin. Oviductul impar are 
o musculatură foarte puternică. 

Aparatul reproducător al mătcii este prevăzut cu două 
anexe: spermateca (receptaculul seminal) şi punga copulatoare. 

Spermateca este situată în porțiunea unde comunică 
oviductele pare cu oviductul impar (comun) şi are rolul de a 
depozita sperma după împerechere. Este de formă sferică cu un 
diametru de 1,2 — 1,3 mm şi un volum de 1 mm (Ruttner, 1976). 

Pereţii spermatecii au două glande a căror secreție serveşte 
drept hrană spermatozoizilor. Spermateca se deschide în vagin 
printr-un canal special prevăzut cu muşchi puternici cu rolul de a 
deschide mai mult sau mai puțin canalul de comunicare prin care 
sunt puşi în libertate spermatozoizii când trec ovulele prin 
oviductul impar. Din întâlnirea ovulelor cu spermatozoizii, un 
singur spermatozoid va pătrunde prin micropilul ovulei, 
producându-se fecundarea în urma căreia va rezulta celula ou sau 
zigotul. 

Fig. 21 Organele genitale ale mătcii (după Snodgrass) 

1 - ovare; 2 - ovariole; 3 - glanda cu venin; 4 - oviducte; 5 - 
glanda spermatecii; 6 - spermateca; 7 - glanda accesorie 
acului; 8 - punga copulatoare; 9 - acul; 10 - rezervor cu 

venin. 


Oviductul impar se deschide în punga genitală formată 
dintr-o porțiune exterioară numită pungă copulatoare, care se 
deschide la baza acului şi o parte anterioară care este vaginul. 

Aparatul reproducător la albina lucrătoare este nedezvoltat 
datorită modului de hrănire din perioada larvară şi acțiunii 
inhibitoare a substanţei de matcă asupra dezvoltării ovarelor. 

2.2.8. Sistemul nervos 


Sistemul nervos la albină este compus dintr-un sistem 
nervos central şi unul periferic, care se află dispus în partea ventrală 
a corpului, liber printre celelalte ţesuturi şi organe. 

Sistemul nervos central este alcătuit din creier şi un lanţ de 
ganglioni uniţi între ei prin cordoane de fibre nervoase. 

Creierul apare foarte dezvoltat datorită lobilor optici şi 
antenali, dar din punct de vedere al creierului propriu-zis este mai 
dezvoltat la albina lucrătoare. 

În partea centrală se găsesc lobii protocerebrali, care 
formează protocerebrum şi care în părțile laterale se continuă cu 
lobii optici (fig. 22). 

Inferior lobilor protocerebrali, de o parte şi de alta a 
stomodeumului este situat deutocerebrum, constituit din nervi 
senzitivi groşi şi nervi motori, către muşchii antenali. Anterior 
lobilor antenali se găseşte regiunea tritocerebrală (rritocerebrum) 
care dă naştere unui nerv frontal şi unui nerv recurent care 
urmăreşte traseul esofagului. 

Sub esofag, spre partea inferioară a capului, sunt dispuşi 
ganglionii subesofagieni care se unesc cu creierul în partea lor 
superioară. De la aceşti ganglioni, mari şi turtiţi, pornesc nervii 
maxilari, nervii mandibulari şi nervii labiali. Spre partea 
posterioară se leagă cu prima pereche de ganglioni toracici şi deci 
cu întreg lanţul ganglionar şi inervează prima pereche de picioare. 

Cordonul ganglionar este format din 7 perechi de ganglioni, 
din care două toracice şi cinci abdominale. Unirea ganglionilor 
pereche se realizează printr-un cordon dublu, de unde numele de 
sistem ganglionar scalariform. 

Perechea a doua de ganglioni toracici inervează a doua şi a 
treia pereche de picioare, precum şi primul segment abdominal. 

Sistemul nervos periferic este alcătuit dintr-o reţea de fibre 
nervoase senzitive şi motorii şi o serie de celule senzitive situate la 

nivelul tegumentului. 





Fig. 22 Sistemul nervos al 
albinei lucrătoare. (după 
Snodgrass) 

A: 1 - nerv antenal; 2 - ocel; 3 - 
ochi compus; 4 - 
protocerebrum; 5 - lob optic; 
6,7,8,9,10,11,12 - ganglioni 
ventrali; 


B: Creierul şi ganglionul 
subesofagian 
1 - ocel; 2 - ochi compus; 

3 - protocerebrum,; 4 - lob optic; 
5 - lob antenal; 6 - nerv antenal; 
7 - ganglion subesofagian; 8 - 
nerv labial; 9 - nerv labral; 10 - 
nerv maxilar 

2.2.9. Organele de simţ 


Organele de simţ sunt de origine ectodermă şi sunt 
reprezentate în general prin formațiuni senzitive, de forma unui 
neuron bipolar cu o prelungire distală care primeşte excitaţiile, 
numite sensile. Din punct de vedere morfologic sensilele se pot 
prezenta ca peri, plăci, fose, conuri etc. 

Simţul mirosului este îndeplinit de sensilele numeroase de 
pe antene şi de pe palpii labiali. Albinele sunt capabile să perceapă 
mirosuri în diluție de 1:500 şi chiar 1:1 000 000. Acest simţ 
serveşte albinelor la găsirea surselor de hrană şi la orientarea lor în 
găsirea acestora. Mirosul secreției glandei lui Nasonov combinat cu 
cel al nectarului adus în stup imprimă fiecărei familii un miros 
specific prin care albinele deosebesc pe altele străine. Albinele simt 
mirosul  mătcii şi deosebesc matca împerecheată de cea 
neîmperecheată. Substanea de matcă indică prezenea mătcii în 
familie şi inhibă instinctul construirii botcilor. Mirosul mătcii 
atrage trântorii în timpul zborului de împerechere. Mirosul 
veninului este perceput cu fineţe de către albine, exercitând un 
puternic efect iritant asupra acestora. 

Simţul gustului este îndeplinit de sensilele răspândite pe 
maxile, labium, palpi, pe tars şi pe antene. Albinele percep 
gusturile: dulce, sărat, acru, amar, dar sunt mai puţin sensibile la 
acesta din urmă. Soluţia de zaharină nu provoacă la albine senzaţia 
de dulce, la fel cum chinina nu provoacă senzaţia de amar. Ele 
resping soluţiile cu o concentrație de zahăr mai mică de 5%, dar 
preferă pe cele cu concentraţia de 30-50%. 

Simţul tactil este îndeplinit de organe sub formă de perişori 
ŞI conuri senzitive în care pătrund terminații ale celulelor nervoase. 
Acestea se găsesc dispuse pe antene, aparat bucal, picioare, dar şi 
răspândite pe întreaga suprafaţa a corpului. Simţul tactil asociat cu 
cel al mirosului asigură desfăşurarea activităţii în stup în condiții de 
întuneric. 

Perceperea sunetelor este îndeplinită de numeroase sensile 
dispuse pe antene, fiecare legate cu câte o celulă nervoasă. În afară 
de faptul că albinele percep sunetele, ele emit sunete care sunt 
percepute de celelalte albine. Albina care se pregăteşte să înțepe 
emite un sunet aparte care incită celelalte albine. Aşa numitul 
"cânt al mătcilor” este auzit în 
ajunul ieşirii celui de al doilea roi: sunete subțiri şi prelungi sunt 
emise de tânăra matcă care eclozionează din botcă, la care răspund 
mai surd surorile ei care se găsesc în botci. Sunete specifice emit 
familiile care se pregătesc pentru roit şi cele rămase fără matcă. În 
timpul "dansului" albinele emit sunete speciale, fără de care 
"dansul" nu mobilizează celelalte albine. 

Sunetele albinelor se reproduc prin nişte organe speciale 
situate pe tibia primei perechi de picioare (organe cordotonale) şi 
pe al doilea segment al antenelor. 

Simţul văzului este realizat cu ajutorul ochilor compuşi şi 
ocelilor. 

Simţul timpului şi al prevederii modificărilor condiţiilor 
meteorologice permite albinelor să viziteze florile atunci când 
produc mai mult nectar şi într-o concentraţie convenabilă. 
Mecanismele acestui simţ nu au fost încă identificate. 

Perceperea temperaturii mediului înconjurător se face cu 
o precizie de 0,25%C. Sediul receptorilor se găsesc în segmentele de 
la extremitatea antenelor, albinele de până la 7 zile preferă 
temperaturi de 37 - 3150C iar cele în vârstă temperatura cuprinsă 
între 31,5-36,5*C 

Perceperea câmpului magnetic terestru de către albine a 
fost semnalată de J. Gould şi J. Kirschvink (1978), iar puţin mai 
târziu aceiaşi autori au descoperit că albinele conţin în corpul lor 
circa 200 milioane particule de magnetită cu dimensiuni minuscule 
de 300 - 350 Ă. Aceste particule sub influența câmpului magnetic 
terestru au rol de orientare şi de declanşatori comportamental. 

Cunoscându-se observaţiile lui K.von Frisch referitoare la 

"dansul albinelor”, M. Lindauer şi H. Martin au observat perturbări 
şi erori ale dansului în funcție de poziția albinelor față de direcția 
câmpului magnetic terestru. Albinele supuse influenţei unui câmp 
magnetic de 10 ori mai mare decât cel terestru construiau 
celulele cu o orientare neobişnuită şi îşi pierdeau noțiunea timpului. 


2.2.10. Sistemul neuroendocrin 


Este alcătuit, pe de o parte, din celule neurosecretoare 
izolate, localizate în creier care eliberează hormoni, iar pe de altă 
parte, din glande endocrine care sunt activate de hormonii secretați 
de celulele neurosecretoare. 

Glandele endocrine sunt reprezentate de glandele 
protoracice şi două perechi de glande retrocerebrale. 

Glandele protoracice sunt prezente la larve şi sunt situate 
difuz în apropierea tubului digestiv în protorace şi mezotorace. Ele 
secretă ecdisonul sau hormonul năpârlirii. 

Glandele retrocerebrale sunt corpora cardiaca şi corpora 
allata. 

Corpora cardiaca sunt două formaţiuni egale situate pe 
stomodeum şi au funcţie dublă. Pe de o parte, primesc şi stochează 
secrețiile cerebrale pe care ulterior le eliberează în hemolimfă, iar 
pe de altă parte, au o secreție proprie al cărei rol nu este cunoscut. 

Corpora allata sunt două corpuri celulare globuloase 
provenite din ectodermul primului segment maxilar, plasate pe 
laturile esofagului. Secretă mai mulți hormoni cu funcții diverse: 
Juvenilizantă, gonadotropă, metabolică. 

Funcția juvenilizantă. Acţiunea hormonilor secretați de 
corpora allata combinată cu cea a hormonului năpârlirii menține 
insecta în stare de larvă. Acţiunea celor doi hormoni este uneori 
sinergică, alteori antogonică în funcție de stadiul de dezvoltare 
atins. 

Funcția  gonadotropă. Hormonii secretaţi controlează 
dezvoltarea organelor sexuale şi a comportamentului sexual. În 
cantitate mare inhibă dezvoltarea ovariană la larve, ducând la 
diferenţierea  castei lucrătoare. Acelaşi hormon declanşează 
dezvoltarea ovariană la lucrătoarele rămase fără matcă (în absența 
ouălor, larvelor sau a puietului necăpăcit). Mecanismul este mult 
mai complex şi este condus printr-un sistem de relații, în principal 
prin relațiile de nutriţie. 

Funcţia metabolică controlează mecanismul respirator, 
nutriția şi vitelogeneza. Produsul corporei allata este cunoscut sub 
denumirea de hormonul juvenil, dar datorită muluplelor sale funcții 
s-a propus o denumire mai adecvată, aceea de hormon 
morfogenetic. 


2.2.11. Organul de apărare 


Organul de apărare al albinei - acul - este adăpostit în 
interiorul segmentului al VII-lea. Acesta se compune din: aparatul 
vulnerant, aparatul motor şi glanda secretoare de venin (fig. 23). 

Aparatul vulnerant (de atac) este alcătuit dintr-o pereche de 
valve unite care formează stilerul, o a doua pereche de valve 
independente — lanțetele şi o a treia pereche de valve asemănătoare 
unui jgheab cu rol protector pentru celelalte şi rol tactil. Stiletul 
prezintă proximal un bulb, care se continuă cu un canal delimitat de 
stilet şi cele două lanţete, prin care se scurge veninul. Lanţetele 
prezintă la capătul distal nişte zimți orientaţi postero-anterior, iar la 
capătul proximal, o formațiune chitinoasă care face legătura dintre 
partea vulnerantă şi cea motorie. 

Aparatul motor se compune din două perechi de muşchi şi 
trei perechi de plăci chitinoase: pătrate, triunghiulare şi oblonge. 

Fig. 23 Organul de apărare al albinei 
1 - glanda acidă de venin; 2 - glanda alcalină de venin; 3 - 
vezica cu venin; 4 - bulbul acului; S5 - placa triunghiulară; 6 - 
placa oblongă; 7 - placa pătrată; 8 - muşchii acului; 9 - stiletul; 10 
- lanţetele; 11 - teaca. 


Partea secretorie este reprezentată prin glanda acidă şi 
glanda alcalină. Glanda acidă este bifurcată şi se continuă cu un 
canal lung şi sinuos care conduce veninul secretat în rezervorul de 
venin. Conţine acid formic, apitoxină şi histamină. Glanda alcalină 
este mai mică şi se deschide în punga cu venin aproape de baza 
acului. Prin secreția sa lubrifiază acul şi diminuează aciditatea 

veninului. 

Acţiunea de înțepare se produce în urma contractării 
musculaturii abdominale în urma căreia în tegumentul înțepat 
pătrunde, mai întâi, vârful stiletului, apoi două perechi de muşchi 
voluminoşi antagonici care acționează mai întâi plăcile pătrate, apoi 
plăcile triunghiulare şi lanţetele. 

Plăcile oblonge, angrenate şi ele în această mişcare, 
acționează asupra membranei care acoperă bulbul şi determină 
scurgerea veninului prin bulb şi prin conductul format între stilet şi 
lanţete. 

În cazul în care înţeparea se produce într-un tegument 
elastic, din cauza zimţilor lanţetelor, acul rămâne fixat în tegument 
şi se smulge din corpul albinei împreună cu tot aparatul motor, 
glandele cu venin şi ganglionul care îl inervează. 

Veninul continuă să fie pompat până la golirea totală a 
rezervorului, iar albina va muri. Când înțeparea se produce într-un 
tegument rigid (chitinos) acul poate fi retras după înţepare cu 
uşurinţă. 

Matca este prevăzută cu ac pe care-l utilizează numai 
împotriva mătcilor rivale, iar trântorii sunt lipsiţi de organ de 
apărare. 

3. UTILAJELE APICOLE 


3.1. UTILAJE PENTRU ADĂPOSTIREA FAMILIILOR 
DE ALBINE (STUPII) 

Stupul reprezintă utilajul apicol cel mai important cu rol de 
adăpost pentru familia de albine, de depozit al rezervelor de hrană 
Şi recoltă, cât şi de container pe timpul transportului. 

Stupiui se împart în două categorii: stupi orizontali şi stupi 
verticali. 

La stupii orizontali extinderea cuibului se execută prin 
adăugarea sau intercalarea de noi rame alături sau în interiorul 
cuibului existent (extinderea se face pe orizontală), iar la cei 
verticali prin adăugarea prin suprapunere, pe linie verticală, de noi 
corpuri sau magazine. 

La baza construcției şi elaborării standardelor pentru stupi 
stau următoarele elemente: capacitatea stupului, forma şi 
dimensiunile ramei, dimensiunile spațiilor de trecere pentru albine 
ŞI distanţa între axele fagurilor. 

Capacitatea stupului se calculează în funcție de spaţiul 
necesar pentru dezvoltarea maximă a familiei de albine din lunile 
de vară, de spaţiul pentru depozitarea rezervelor de hrană şi de cel 
necesar pentru depozitarea recoltei de miere din timpul culesurilor 
de producție. 

Forma şi dimensiunile ramei sunt determinate de cerințele 
familiei de albine pentru formarea ghemului, de utilizarea în 
condiţii cât mai bune a căldurii din stup în timpul sezonului rece, 
de economisirea hranei şi de posibilitatea de a creşte o cantitate cât 
mai mare de puiet. 

Stupii care se construiesc în ţara noastră se caracterizează 
prin constanța lungimii ramei de 435 mm, iar înălțimea poate fi de 

300 mm, 230 mm şi 162 mm, conform fab. ]. 
Tabelul 1 


Caracteristicile ramelor în funcţie de tipul stupului 





Lungimea | Înălțimea | Suprafaţa |Număr| Capacitate 








Tipul ramei ramei ramei fagurelui de maximă 
(mm) (mm) (dm?) celule | (kg miere) 

Ramă de stup tip 
orizontal 435 300 11,2 9000 4,0 
(modelul Dadant) 
Ramă de stup tip 
iulie talat 435 230 33 6600 27 
(modelul 
Langstroth) 





Ramă de magazin 


(de recoltă) a 162 5,8 4600 1,5 


























Datele prezentate în tabelul 1 au fost obţinute plecându-se 
de la faptul că "lumina interioară” a unei rame de stup orizontal este 
de 415 x 270 mm, iar pe un dm? de fagure se găsesc 400 de celule 
de albine lucrătoare pe o față şi circa 800 de celule pe ambele feţe; 
pe un cm? se găsesc 4 celule pe o faţă şi 8 celule pe ambele feţe. 

O celulă de albină lucrătoare are diametrul de 5,3 - 5,5 mm şi 
adâncimea de 10 - 12 mm, volumul acesteia poate înmagazina 0,40 - 
0,43 g miere sau 0,19 g polen. Pereţii celulei au grosimea de 0,12 mm, 
subțiindu-se către bază până la 0,08 mm. 

Grosimea fagurilor cu celule de albină lucrătoare este de 
circa 25 mm, iar distanţa între faguri de 12 - 12,5 mm. Distanţa 
dintre pereții mediani a doi faguri alăturați este de 37 - 37,5 mm. 

În afara elementelor care stau la baza construcției şi 
elaborării standardelor pentru stupi, trebuie să se mai țină seama că 
un stup corespunzător trebuie să aibă o capacitate minimă de 100 
litri, existând posibilitatea reglării volumului în funcţie de 
necesitățile coloniei de albine pe care o adăposteşte, să se 
caracterizeze prin simplitate în construcție şi manipulare (mai ales 
pe timpul transportului în pastoral), să fie uşori, rezistenți, puţin 

costisitori şi să asigure condițiile de temperatură pe timpul iernii. 


3.1.1. Stupul orizontal (STAS 4170/1976) 


Stupul orizontal este alcătuit din următoarele componente 
principale: fundul (soclul) stupului, corpul cu 20 de rame şi două 
diafragme, capacul (fig. 24). 





Fig. 24 Stupul orizontal — părțile componente: 7 - perete lateral; 2 - 
brâul corpului; 3 - fundul stupului; 4 - bloc urdiniş; 5 - scândură de zbor; 6 - 
bare transversale de întărire; 7 - rame; 8 - scândurele podişor; 9 — 10 - capac; 
1] - clapetă orificiu ventilaţie; 12 - acoperiş capac; 13 - ramă; 14 - dispozitiv de 
fixare a podişorului şi ramelor; 15 - tablă capac; 16 - sită ventilare; 17 - 
balamale; 18 - foraibăr,; 19 - mâner 


Fiind un stup standardizat se caracterizează prin: greutatea de 

37 kg, volumul total 0,320 m”, volumul util 0,116 m" (36% din 
volumul total), capacitatea de 20 de rame cu dimensiunile de 435 x 
300 mm. 

Fundul stupului este fix, nedemontabil. La partea inferioară 
este prevăzut cu două stinghii transversale care-i conferă rezistență 
ŞI servesc provizoriu ca înălțătoare ale stupului față de sol. 

Corpul stupului este îmbinat de fund şi are forma unei cutii 
paralelipipedice cu pereți din cherestea de răşinoase cu grosimea de 24 
mm. Pe partea exterioară a pereţilor laterali se găsesc două mânere 
metalice mobile necesare pe timpul manevrării stupilor. Peretele 
frontal, la partea inferioară este prevăzut cu două deschideri numite 
urdinişuri, unul mai mare care deserveşte familia de bază şi altul 
mai mic pentru familia ajutătoare. Dimensionarea urdinişului, în 
funcţie de nevoile momentului se realizează cu ajutorul unei şipci 
din lemn numite bloc pentru urdiniş. Inferior fiecărui urdiniş se 
găseşte câte o scândură de zbor prinsă în balamale de corpul 
stupului. Această scândură de zbor facilitează circulația albinelor 
prin urdiniş, iar în timpul transportului serveşte la închiderea totală 
a acestuia. 

În interior, la partea superioară a pereţilor, anterior şi 
posterior, se găsesc câte două falţuri, unul căptuşit cu tablă, pentru 
sprijinirea ramelor, iar celălalt imediat superior pentru sprijinirea 
scândurelelor podişorului. 

Capacul este rabatabil, îmbracă marginea superioară a 
corpului, sprijinindu-se pe un brâu de scândură la partea superioară 
a corpului. 

Partea superioară a capacului este plană, acoperită cu tablă 
galvanizată pentru a proteja stupul de intemperii. Părțile laterale ale 
capacului sunt prevăzute cu două fante longitudinale lungi de 380 
mm şi înalte de 30 mm, prevăzute cu clapete de scândură şi sită 
metalică. În interior, în dreptul fantelor se găseşte câte o plasă 
metalică fixată oblic. 

Deschiderile menţionate servesc la ventilație pe timpul 

transportului sau în zilele de vară cu temperaturi prea ridicate. Plasa 
oblică are rolul de a împiedica aglomerarea albinelor la deschiderile 
de ventilaţie şi obturarea acestora. 

Între scândurelele podişorului, plasele de sârmă laterale şi 
plafonul capacului se realizează "spaţiul de refugiu” necesar 
albinelor pe timpul transportului, iar în timpul iernii acest spaţiu 
serveşte la amplasarea materialelor de protejare termică (saltele din 
pânză de sac umplute cu paie, plăci din polistiren expandat, 
salteluţe confecționate din papură etc.). 

Ramele sunt confecționate din cherestea de esență moale şi 
au formă dreptunghiulară. Speteaza superioară este mai lungă 
formând "umeraşele” cu care ramele se sprijină pe falțurile 
acoperite cu tablă ale corpului stupului, servind în acelaşi timp în 
timpul manipulării ramelor cu ocazia diferitelor intervenţii în cuib. 
Spetezele laterale sunt mai late la partea superioară formând 
"distanţatoarele" cu rolul de a asigura distanța optimă între rame. 
Mărimea distanţatorului pe o parte a ramei este de 6 mm, astfel 
încât împreună cu distanțatorul părții laterale a ramei vecine asigură 
distanța optimă de 12 - 12,5 mm între doi faguri alăturațţi. 
Distanţele dintre rame şi pereţii stupului trebuie să fie următoarele: 

- distanţa dintre spetezele superioare ale ramelor şi 
scândurelele podişorului de 10 mm; 

- distanţa dintre spetezele laterale ale ramelor şi pereţii 
laterali ai stupului de 7,5 - 8 mm; 

- distanţa dintre spetezele inferioare şi fundul stupului de 10 - 20 
mm. 

Asigurarea acestor distanțe este obligatorie pentru toate 
tipurile de stupi, deoarece numai astfel se realizează circulaţia 
corespunzătoare a albinelor, se împiedică construirea făguraşilor 
suplimentari când distanțele sunt prea mari, sau propolizarea 
excesivă când distanţele sunt mai mici, îngreunându-se manevrarea 
ramelor şi executarea operativă a lucrărilor curente. 

Stupul orizontal mai prezintă două diafragme prevăzute cu 

umeraşe cu ajutorul cărora se sprijină pe falţuri, ca şi ramele. O 
diafragmă este de dimensiuni mai mari Şi asigură separarea etanşă a 
celor două compartimente pe care le delimitează. Datorită rolului 
pe care-l îndeplineşte această diafragmă poartă denumirea de perete 
despărțitor, servind la delimitarea celor două familii când sunt 
întreținute în acelaşi stup. Cea de-a doua diafragmă este mai puțin 
înaltă cu 20 mm, permiţând circulația albinelor între marginea ei 
inferioară şi fundul stupului. Această diafragmă serveşte la 
delimitarea cuibului faţă de restul spațiului, precum şi la lărgirea 
sau reducerea cuibului, asigurând menţinerea regimului termic la 
nivelul acestuia. 

Podişorul este format din 6 scândurele cu dimensiunile de 
484 x 130 x 10 mm care se sprijină pe falțurile superioare, având 
rolul de a acoperi cuibul la partea superioară, menţinând mai bine 
căldura. În spaţiul creat între partea inferioară a podişorului şi 
spetezele superioare ale ramelor, pe timpul iernii, se amplasează 
rezervele de hrană, iar între partea superioară a podişorului şi 
capacul stupului se realizează un spaţiu în care, pe timpul iernii, se 
pun materialele de protejare termică, iar vara, pe timpul 
transportului, acest spaţiu serveşte drept refugiu pentru albine. 

Dispozitivul pentru fixarea ramelor în timpul transportului 
în pastoral este compus dintr-o bară de fixare cu secțiunea de 50 x 
40 mm şi lungimea de 778 mm şi din două stinghii cu secțiunea de 
10 x 10 mm. Acestea din urmă se aşează lateral pe ambele părți, de- 
a lungul stupului, deasupra ramelor, peste care, central, se aşează 
scândurelele podişorului suprapuse câte două. Bara se suprapune 
peste acestea şi se fixează la capete cu două foraibăre, presând 
astfel podişorul şi ramele care nu mai pot avea joc în plan vertical. 


3.1.2. Stupul multietajat (STAS 8128/1977) 


Stupul multietajat este format din trei corpuri identice care 
se suprapun, fiecare având capacitatea de 10 rame (fig. 25). 

Fig. 25 Stupul multietajat — părțile componente: 7 - corput stupului; 2 - 
capacul stupului; 3 - fundul stupului; 4 - ramă hrănitor; 5 - ramă ventilaţie; 6 - 
podişor; 7 - podișor Snellgrove; 8 - scândurele capac; 9 - scândurele podişor; 
10 - scândurele podişor Snellgove; 11 - plutitor hrănitor; 12 - rame corp; 13 - 
bloc reductor urdiniş; 14 - închizător; 15 - învelitoare tablă capac; 16 - stinghii 
susținere hrănitor; 17 - plasă sârmă; 15 - tije fixare şi piuliță. 


Părțile componente ale stupului multietajat sunt: fundul, 
cele trei corpuri, rama hrănitor cu hrănitorul, rama de ventilație, 
podişorul Snellgrove, podişorul propriu-zis, capacul, tijele de 
fixare, blocul de urdiniş şi închizătorul de urdiniş. De menţionat că 
toate aceste componente sunt independente. 

Volumul total al stupului este de 0,253 ms, iar volumul util 

de 0,126 m (126 litri). Grosimea peretelui este de 20 mm. Peretele 
frontal şi cel din spate, la fiecare corp, sunt prevăzuţi în partea 
superioară cu falțuri căptuşite cu tablă de 17 mm înălțime şi 10 mm 
adâncime pentru sprijinirea umeraşelor ramelor. Pereţii laterali, ca 
Şi toate celelalte anexe, cu excepția capacului, sunt străpunşi pe 
toată înălțimea de câte un orificiu cu diametrul de 10 mm prin care 
se introduc tijele de fixare a componentelor pe timpul transportului. 
La exterior pereţii din faţă şi spate ai corpurilor sunt prevăzuţi cu 
mânere tip "scoică" pentru manipulare. Prin aşezarea primului corp 
pe fundul stupului se realizează urdinişul, care are o lungime de 
380 mm şi o înălțime de 20 mm. Fundul stupului este demontabil şi 
ireversibil. Urdinişul este prevăzut cu un bloc de urdiniş cu două 
deschideri. 

Ramele, câte 10 de fiecare corp, sunt identice, având 
dimensiunile exterioare de 435 x 230 mm, iar lumina interioară de 
415 x 202 mm. 

Podişorul se prezintă sub forma unei planşete care se 
sprijină pe ultimul corp al stupului. O faţă a podişorului este perfect 
plană, iar cealaltă prezintă o adâncitură de 5 mm dată de rama 
podişorului. Pe una din laturile acestei feţe se realizează un mic 
urdiniş. În timpul sezonului activ podişorul se aşează cu partea 
plană peste rame, iar în timpul iernii cu cealaltă parte, astfel încât 
între podişor şi rame se realizează un spaţiu de 13 mm. În acest 
spaţiu se introduce deasupra ramelor (sub podişor) o turtă de şerbet 
pentru completarea rezervelor de hrană, iar micul urdiniş ce se 
formează permite evacuarea vaporilor de apă ce rezultă din 
respirația albinelor datorită curentului de aer ce se formează între 
urdinişul principal şi micul urdiniş menţionat, preîntâmpinându-se 
formarea condensului. 

Capacul este plan, acoperit cu tablă zincată şi îmbracă 
ultimul corp pe o distanță de 20 mm. În interiorul capacului, pe 
pereţii laterali sunt fixate câte două şipci cu care capacul se sprijină 
pe podişor. Aceste şipci sunt decupate la mijloc pentru înglobarea 

piuliţelor tip "fluture" cu care sunt înzestrate tijele de fixare. Prin 
aşezarea capacului se delimitează un spaţiu liber între podişor şi 
capac în care se amplasează materialele de protejare termică a 
familiei pe timpul iernii. 

Podişorul  Snellgrove  (podişorul separator) serveşte la 
separarea familiei de bază de familia ajutătoare. Central prezintă o 
deschidere de formă dreptunghiulară, cu dimensiunile de 140 x 60 
mm, prevăzută cu plasă metalică dublă care permite uniformizarea 
mirosului celor două familii, făcând posibilă unificarea acestora, 
atunci când este necesar, fără alte măsuri speciale. Pe trei dintre 
laturile podişorului Snellgrove sunt decupate în rama acestuia 6 
mici urdinişuri suprapuse câte două. Unul dintre acestea (partea 
superioară) serveşte la circulația albinelor în familia ajutătoare, iar 
celelalte servesc la dirijarea periodică a albinelor culegătoare din 
familia ajutătoare în familia de bază pe durata culesului principal. 

Rama hrănitorului se foloseşte ca atare, fără hrănitor, în 
timpul împachetării în vederea transportului în pastoral, pentru 
asigurarea spaţiului de refugiu. 

Pe pereţii interiori ai ramei hrănitorului se fixează, în câte 
două scobituri, două leaţuri de lemn care servesc drept suporturi 
pentru tava hrănitorului confecționată din tablă galvanizată. Tava 
prezintă două compartimente (unul mai mic şi altul mai mare) care 
comunică între ele printr-un orificiu situat de partea inferioară. În 
interiorul fiecărui compartiment se găsesc două grătare din lemn 
care servesc drept plutitoare pentru a evita înecarea albinelor în 
siropul care se administrează. Accesul albinelor la hrănitor se face 
prin cele două fante care se realizează între rama hrănitorului şi 
hrănitorul metalic. 

Rama de ventilație se utilizează pe timpul transportului în 
pastoral, prin aşezarea peste rama hrănitorului, având rolul de a 
delimita spațiul de refugiu şi de a permite ventilarea intensă a 
cuibului. Se compune dintr-o ramă de lemn pe care este fixată o 
plasă metalică. Rama prezintă nişte umeraşe pe care se sprijină 

capacul stupului. 

Cele două tije metalice servesc la fixarea părților 
componente. Ele au un diametru de 7,5 mm şi se introduc de sus în 
Jos în orificiile practicate în pereţii laterali ai tuturor componentelor 
şi anexelor stupului. Capătul inferior al fiecărei tije prezintă un 
orificiu pentru introducerea unui ştift de fixare, iar capătul superior 
este prevăzut cu filet şi piuliță "fluture". Pentru protejarea lemnului, 
în dreptul orificiilor atât la nivelul fundului cât şi a ramei de 
ventilație, se găsesc şaibe metalice. Fixarea componentelor stupului 
se realizează prin înfiletarea piuliţelor up "fluture" astfel încât 
trepidaţiile pe timpul transportului să nu ducă la deplasarea 
componentelor stupului care ar duce la ieşirea albinelor. 

Închizătorul de urdiniş este o şipcă de lemn dimensionată 
corespunzător care serveşte la închiderea totală a urdinişului pe 
timpul transportului. Prinderea acestuia se realizează cu ajutorul 
unor foraibăre. 

Avantajele şi dezavantajele stupului multietajat. Stupul 
multietajat permite aplicarea unei apiculturi moderne, pretându-se 
pentru toate zonele bio-apicole ale ţării; prezintă volum util mare, 
reglabil în funcție de necesitate; permite obţinerea mierii de calitate 
superioară, pe sorturi florale, datorită dimensiunilor relativ mici ale 
fagurilor; implică un volum redus de muncă pentru executarea 
lucrărilor de întreţinere; respectă tendinţa naturală de dezvoltare pe 
verticală a familiei de albine. Ca dezavantaj s-ar putea menţiona 
numărul mare de anexe, fapt ce complică manipularea lui, mai ales 
în cazul apicultorilor mai puţin experimentați. 


3.1.3. Stupul vertical cu un corp şi magazine R.A.-1001 


Stupul R.A.-1001 este alcătuit din fund, un corp, două 
magazine şi capac (fig. 26). 
Fundul stupului este mobil şi reversibil, putându-se utiliza 
pe ambele părți. 
Corpul are capacitatea de 10 rame ale căror dimensiuni sunt 

de 435 x 300 mm (Cca la stupii orizontali), la care se mai adaugă o 
diafragmă. Magazinul are aceeaşi capacitate, dar ramele au 
dimensiuni mai mici (435 x 162 mm). Atât corpul cât şi magazinele 
sunt confecționate din cherestea de răşinoase cu grosimea de 33 
mm. 

La partea superioară, în interior, corpul prezintă de jur- 
împrejur un falț pe care se sprijină magazinul care se pune 
deasupra. În interior, pe peretele din faţă şi cel din spate există câte 
un falț căptuşit cu tablă pe care se sprijină umeraşele ramelor. La 
exterior, aceiaşi pereţi sunt prevăzuţi cu mânere tip "scoică” pentru 
manipularea corpurilor. Pe pereții laterali, la partea interioară, se 
găseşte câte o deschidere cu adâncimea de 5 mm unde se prind 
două cârlige sau balamale pentru fixarea fundului de corpul 
stupului pe timpul transportului. 

Prin aşezarea corpului peste fundul stupului, în partea 
frontală se realizează urdinişul care poate fi dimensionat în funcție 
de necesități prin intermediul unui bloc de urdiniş. Scândura de 
zbor este detaşabilă şi poate fi folosită pe timpul transportului în 
pastoral ca închizător pentru urdiniş prin fixarea cu ajutorul unor 
foraibăre. 

Capacul este prevăzut cu un falț care se îmbină cu falțul 
corpului sau magazinului. Este plan, acoperit cu tablă zincată şi nu 
depăşeşte ca suprafaţă celelalte componente. Pereţii din spate şi faţă 
prezintă două fante dreptunghiulare acoperite cu plasă metalică care 
asigură condițiile optime de ventilație pe timpul transportului. In 
interiorul capacului se găseşte fixată o ramă de ventilație prevăzută 
de asemenea cu sită metalică. Între podişorul stupului şi sita 
metalică se aşează materialele de protejare termică pe timpul iernii. 

Podişorul este de forma unei planşete, reversibile, care 
prezintă o deschidere dreptunghiulară în care se poate introduce un 
hrănitor de mică capacitate. Atunci când hrănitorul nu se utilizează 
deschiderea se acoperă cu un capac. 

Datorită falţurilor cu care sunt prevăzute componentele 

acestui tip de stup, deplasarea acestora în plan orizontal nu este 
posibilă. Pe timpul transportului, însă, fixarea componentelor este 
obligatorie. Fundul se fixează de corp prin intermediul a două 
cârlige metalice laterale, iar capacul se fixează de corp prin două 
balamale sau două tije metalice exterioare cu sistem de înfiletare 
care se fixează în partea superioară de un dispozitiv existent în 
deschiderile pentru ventilație ale capacului, iar inferior, de un alt 
dispozitiv existent în mânerul tip scoică al corpului. 


a 





Fig. 26 Stupul RA-1001 — părţile componente:/ - capacul; 2 - 
hrănitorul (situat pe podişor); 3 - magazin; 4 - corpul stupului cu rame; 5 - 
fundul stupului; 6 - scândura de zbor; 7 - magazin; 8 - dispozitiv fixare pentru 
transport. 


3.1.4. Stupul vertical I.C.A.-1 


Stupul I.C.A.-l reprezintă o îmbinare între stupul 
multietajat şi stupul R.A.-1001 (fig. 27). 

Fig. 27Stupul I.C.A.-1 — părțile componente: 
1 - învelitoare capac; 2 - tavanul capacului; 3 - rama capacului; 4 - rama de 
ventilație; 5 - ramă podişor,; 6 - capac podişor-hrănitor; 7 - fund podișor-hrănitor, 9 - 
pereții magazin; 10 - pereţii corpului; 11 - fund stup; 12 - rame magazin; 13 - rame 
corp; 14 - diafragma; 15 - bloc reductor urdiniş; 16 - şipcă închidere urdiniş; 17 - tijă 
de fixare pentru transport; 18 - colțare; 19 - plăcuţa. 


Fundul stupului, blocul pentru urdiniş, închizătorul de urdiniş, rama 
de ventilație, capacul şi sistemul de fixare cu tije metalice a 
componentelor sunt identice cu cele ale stupului multietajat. Corpul 
stupului are capacitatea de 10 rame cu dimensiunile de 435 x 300 

mm. Deasupra corpului se pot adăuga magazine cu capacitatea de 
10 rame a căror dimensiuni sunt de 435 x 162 mm, sau chiar un 
corp de stup multietajat. 

Podişorul îndeplineşte şi rolul de hrănitor, fiind format 
dintr-o ramă de lemn cu fundul de P.F.L. impregnat cu parafină, 
alcătuind trei compartimente paralele separate prin şipci de lemn. 
Albinele au acces din stup în hrănitor printr-un orificiu circular care 
are posibilitatea de a fi închis, iar de aici ajung în al doilea 
compartiment, unde consumă siropul, datorită unei fante la partea 
superioară a şipcii despărțitoare între cele două compartimente. 

Al doilea compartiment comunică cu cel de-al treilea (în 
care se pune siropul) printr-o fantă inferioară a unei alte şipci 
despărțitoare. Compartimentele 1 şi 2 sunt acoperite cu un capac 
din P.F.L. 

Podişorul -—  hrănitor serveşte totodată la amenajarea 
spațiului de refugiu pe timpul transportului în pastoral. 

Acest tip de stup prezintă aceleaşi avantaje ca şi stupul 
multietajat, permițând realizarea unor sortimente de miere în 
funcţie de flora meliferă şi utilizarea tehnologiilor moderne de 
exploatare a familiilor de albine. Este practic, datorită greutății mai 


deus. 


multietajat. 


3.2. UTILAJE APICOLE PENTRU EXECUTAREA 
LUCRĂRILOR CURENTE ÎN STUPINĂ 


3.2.1. Echipamentul de protecţie 


Echipamentul de protecție al apicultorului este alcătuit din 
halat de protecție sau salopetă, mască apicolă şi eventual şorţ şi 
mănuşi apicole (fig. 268). Halatul şi salopeta trebuie să fie de 
preferinţă de culoare albă, deoarece culorile închise irită albinele. 
Trebuie să fie închise până sub bărbie, iar mânecile să fie prevăzute 
cu elastic pentru a preveni pătrunderea albinelor. 

Măşule apicole au rolul de a proteja faţa şi gâtul de 
înțepături şi se prezintă sub mai multe tipuri. Condiţiile ca o mască 
să fie de calitate se referă la: asigurarea unei bune vizibilități, motiv 
pentru care plasa să fie de culoare neagră, să nu permită 
pătrunderea albinelor şi să asigure o bună ventilație, mai ales în 
zilele călduroase de vară. 





Fig. 28 Echipament de protecţie: 1 - combinezon apicol; 2 - mănuși 
apicole; 3 - mască apicolă metalică; 4 - mască apicolă pliantă; 5 - mască 
apicolă de voal. 


3.2.2. Afumătorul 


Afumătorul serveşte la producerea fumului care determină 
albinele să se retragă în spaţiile dintre rame, evitându-se în felul 
acesta agresivitatea lor. 

Afumătorul este format dintr-un corp metalic de formă 

cilindrică prevăzut cu capac şi burduf (fig. 29). Corpul conține în 
interior un al doilea cilindru metalic detaşabil, cu fundul perforat 
pentru libera circulaţie a aerului, în care se introduce combustibilul. 
La partea inferioară, corpul afumătorului comunică cu burduful, 
destinat să-l alimenteze cu aer, şi să dirijeze fumul din direcția 
dorită de apicultor prin orificiul capacului, situat la partea 
superioară. 





Fig. 29 Afumătorul apicol 


3.2.3. Dalta apicolă 


Dalta apicolă reprezintă unealta cu utilizare frecventă în 
stupină, folosită cu ocazia intervențiilor în cuibul familiilor de 
albine. Este confecţionată din oțel şi are forma literei L. În practica 
apicolă se utilizează o gamă largă de dălți apicole în ceea ce 
priveşte forma şi dimensiunile (fig. 30) Este utilizată la 
desprinderea podişorului, a ramelor, diafragmelor, corpurilor de 
stup, atunci când sunt propolizate şi se manipulează mai greu. 
Capătul îndoit în unghi drept serveşte la răzuirea ramelor, a 
fundurilor şi pereţilor stupilor, de ceară, propolis şi alte impurități. 
Dalta apicolă mai poate prezenta un orificiu, fiind folosită drept 
pârghie. O formă specială de daltă apicolă o reprezintă scărarul sau 
ridicătorul de rame care este format dintr-o lamă de oţel zimţată cu 
vârtul curbat, folosit la desprinderea şi ridicarea ramelor din stup. 

Fig. 30 Dălţi apicole 
1 - daltă apicolă STAS; 2 - daltă din oțel inoxidabil cu mâner de lemn; 
3 - daltă multiplă; 4 - daltă Rooth 5 - ridicător de rame (scărar) 


EREI ella î 





Fig. 31 Peria apicolă 


3.2.4. Peria apicolă 


Peria apicolă serveşte la îndepărtarea albinelor de pe faguri, 
mai ales când aceştia se recoltează pentru extracția mierii (fig. 31). 
Este confecționată din păr de cal sau fire de relon de culoare albă cu 

o lungime de circa 65 mm. Mânerul este confecționat din lemn sau 
material plastic. In locul periei apicole pot fi folosite penele de 
aripă de gâscă de culoare albă. 


3.2.5. Lada pentru transportul fagurilor 


Lada pentru transportul fagurilor este confecționată din 
scândură subțire (pentru a fi uşoară), placaj sau P.F.L., având 
capacitatea de şase rame. Prezintă un capac mobil, un mâner pentru 
transport, un mic urdiniş lateral cu dispozitiv de închidere, iar pe 
fundul lădiţei este prevăzută o deschidere prevăzută cu plasă 
metalică care serveşte pentru ventilație. Lădiţa în interior prezintă 
falțuri pe care se sprijină ramele (fig. 32). 

În afară de transportul fagurilor în timpul extracţiei mierii, 
mai serveşte la adăpostirea temporară a ramelor în timpul 
intervențiilor în stup pentru a evita răcirea puietului şi prevenirea 
furtişagului, pentru adăpostirea temporară a unui nucleu cu matcă 
sau pentru prinderea şi adăpostirea unui roi natural. 





Fig. 32 Ladă pentru transportul fagurilor 


3.2.6. Scaunul apicol 


Scaunul apicol (fig. 33) se foloseşte pe durata executării 

unor lucrări mai minuţioase, servind în acelaşi timp ca lădiță pentru 
depozitarea uneltelor pentru lucrări curente în stupină (ciocan, cuie, 
cleşte, afumător, perie etc). 





Fig. 33 Scaun apicol 


3.3. UTILAJE PENTRU ÎNSÂRMAREA RAMELOR ŞI 
FIXAREA FAGURILOR ARTIFICIALI 
Uneltele folosite la însârmarea ramelor şi fixarea corectă a 
fagurilor artificiali în rame sunt: şablonul, perforatorul, dispozitivul 
pentru însârmarea ramelor, planşeta calapod, pintenul, tăvălugul 
etc. 


3.3.1. Şablonul 


Şablonul serveşte la marcarea corectă a orificiilor din 
spetezele laterale ale ramelor prin care se va trece sârma, care are 
rolul de susținere a fagurelui artificial şi de a conferi rezistență 
fagurelui. 

Şablonul este confecționat din tablă sau material plastic, 
având formă asemănătoare spetezei laterale a ramei. Pe axul 
longitudinal al şablonului sunt prevăzute orificii care arată locurile 
în care se vor perfora spetezele laterale ale ramelor. 

3.3.2. Perforatorul 


Perforatorul este un dispozitiv utilizat la executarea 
orificiilor de pe spetezele laterale ale ramelor. Perforatoarele pot fi 
foarte simple, de la sula obişnuită de cizmărie, sau ceva mai 
complexe care permit perforarea cu un ac sau cu un set de ace cu 
diametrul de | mm (fig. 34). 





Fig. 34 Dispozitiv de perforat rame (ACA) 


3.3.3. Dispozitivul pentru însârmarea ramelor 


Dispozitivul pentru însârmarea ramelor se prezintă sub 
forma unui cadru metalic pe care se sprijină sârma în momentul 
însârmării. 

Cadrul metalic este prevăzut la capete cu 4 role din material 
plastic prevăzute cu canal care servesc la întinderea uniformă a 
sârmei, iar la unul din capete se găseşte o bobină pe care se găseşte 
sârma galvanizată cu un diametru de 0,4 — 0,5 mm (fig. 35). 


3.3.4. Planşeta calapod 


Planşeta calapod se prezintă sub forma unui suport din lemn de 
formă dreptunghiulară, perfect neted, dimensionat încât să încapă 

exact în lumina unei rame. Grosimea ei trebuie să ajungă la 
Jumătatea lăţimii unei rame (18,5 mm). La partea dorsală se găsesc 
două leaţuri paralele cu secțiunea de 15 x 20 mm care depăşesc 
marginile cu 20 - 30 mm şi care servesc la sprijinirea ramei în vederea 
fixării fagurilor artificiali în rame (fig. 36). 





























Fig. 36 Planşetă calapod 


3.3.5. Pintenul apicol 


Pintenul apicol se foloseşte la împlântarea şi lipirea sârmelor de 
foaia de fagure artificial. Pintenul apicol este prevăzut cu un mâner de 

lemn, iar la un capăt se găseşte o rotiță zimţată care se roteşte liber în 
Jurul unui ax, pe circumferința rotiței zimţate existând un canal 
dimensionat corespunzător sârmei utilizate la însârmarea ramelor. La 
folosire, pintenul se încălzeşte în apă la temperatura fierberii. De 
regulă, tija pintenului se execută din aluminiu, iar rotița zimțată din 
alamă (fig. 37). 


3.3.6. Tăvălugul apicol 


Tăvălugul apicol este asemănător pintenului apicol, cu 
deosebirea că în loc de rotiță dinţată se găseşte un mic cilindru care 
serveşte la lipirea marginii îndoite a fagurelui artificial de speteaza 
superioară a ramei. 

Există pinteni apicoli prevăzuţi cu tăvălug, precum şi 
pinteni apicoli încălziți electric cu ajutorul unei rezistențe, dar care 
nu pot fi utilizați în condițiile stupăritului pastoral. 

Fagurele artificial astfel pregăuit va fi introdus în cuibul 
familiei de albine, unde va fi consolidat de ramă de către albine 
care construiesc celulele de legătură, sau, pentru a veni în sprijinul 
albinelor, se poate folosi creionul apicol. 





Fig. 37 Pinteni pentru fixat faguri artificiali 
1 - pinten simplu; 2 - pinten electric 

3.3.7. Creionul apicol 


Creionul apicol este confecționat din tablă zincată 
asemănător unui creion gol în interior, având la vârt un orificiu de 
0,2 mm prin care se scurge ceara topită (fig.38). Scurgerea cerii este 
comandată prin acțiunea degetului arătător care obturează sau lasă 
liber capătul superior al creionului. 





Fig. 38 Creion apicol 


3.4. UTILAJE PENTRU EXTRACŢIA ŞI 
CONDIŢIONAREA MIERII 


3.4.1. Cuţitul pentru descăpăcirea fagurilor 


Cuţitul pentru descăpăcirea fagurilor este alcătuit din lama 
cuţitului şi mânerul acestuia care se găsesc în planuri diferite pentru ca 
rama fagurelui să nu deranjeze în timpul operaţiunii de descăpăcire 
(fig. 39). 

Lama cuţitului este confecționată din oţel inoxidabil cu 
grosimea de | mm, 2 mm sau 2,5 mm, lăţimea de 30 sau 40 mm, iar 
lungimea de 220 sau 230 mm. Lama trebuie să fie bine lustruită, 
ascuţită şi se foloseşte numai încălzită. 

Încălzirea cuţitului se face în apă fierbinte, cu ajutorul 
vaporilor de apă sau electric. 

Atunci când încălzirea se face în apă fierbinte, pentru o mai 
mare operativitate se folosesc alternativ mai multe cuțite. 

Cuţitul pentru descăpăcit, încălzit cu ajutorul aburului, este 
prevăzut cu lamă cu pereţi dubli între care circulă un flux de vapori. 
În lama cuţitului pătrund două ţevi de cupru cu diametrul de 6 mm, 
una de intrare şi alta de ieşire a vaporilor, ambele trecând prin 
mânerul cuțitului. 





Fig. 39 Cuţite de descăpăcit 
1 - cu abur; 2 - simplu; 3 - electric 


Vaporii sunt produşi de un generator cu abur constituit 
dintr-un vas cu capacitatea de 3 - 5 litri în care se introduce apa 
care trebuie să fiarbă şi un capac prevăzut cu o supapă de presiune. 
Legătura între cuțit şi generatorul de abur este asigurată printr-un 
furtun de cauciuc cu lungimea de circa 2 m. Ieşirea aburului din 
cuțit se face printr-un alt furtun îndreptat lateral locului de muncă 
pentru evitarea opăririi operatorului. 

Cuţitul de descăpăcit electric prezintă o lamă cu o cămaşă în 

care se găseşte o rezistenţă electrică. Prin conectarea în priză se 
asigură încălzirea lamei. Prezintă dezavantajul că nu poate fi 
utilizat în timpul extracţiei mierii în pastoral unde nu există curent 
electric. 


3.4.2. Furculiţele de descăpăcit 


Aceste ustensile sunt formate dintr-un mâner (lemn, metal, 
material plastic) care se continuă cu o placă metalică lată de 40-50 
mm, iar în continuare cu 18 - 20 ace din oţel de circa 30 de mm, 
dispuse sub forma unui pieptene. Se prezintă sub mai multe 
variante (fig. 40) existând şi posibilitatea ca furculiţa să fie încălzită 
electric. 





Fig. 40 Diferite tipuri de furculiţe pentru descăpăcit 


Se folosesc cu mai multă eficiență la fagurii a căror 
suprafață este denivelată, fiind în prealabil încălzite în apă fierbinte. 


3.4.3. Tava pentru descăpăcirea fagurilor 


Serveşte ca suport pentru ramă în timpul operaţiei de 
descăpăcire şi ca vas colector pentru căpăcelele de ceară şi mierea 
care se scurge. Este compusă din două tăvi suprapuse cu pereţii 

oblici, confecționate din tablă cositorită cu grosimea de 0,5 mm, 
având marginile întărite cu sârmă zincată. Tava superioară are 
fundul prevăzut cu sită metalică, iar pereţii longitudinali sunt 
prevăzuţi cu două locaşuri metalice în care se sprijină două stinghii 
de lemn pe care se sprijină rama în timpul operaţiei de descăpăcire. 
Căpăcelele de ceară sunt oprite pe sită, iar mierea se scurge prin 
ochiurile acesteia, iar de aici printr-un ştuţ lateral într-un vas de 
colectare (fig. 41). 





Fig. 41 Tavă pentru descăpăcit 
1 - suport sită; 2 - tavă colectoare; 3 - suport ramă; 4 - sită, 
5 - orificiu de golire 


3.4.4. Masa de descăpăcit fagurii 


Acest utilaj are forme şi mărimi diferite. Modelul cel mai 
uzual se prezintă sub forma unei lăzi cu mânere şi capac mobil cu 
balamale care se sprijină pe un suport fixat în peretele posterior al 
lăzii, care măreşte suprafaţa de lucru şi serveşte pentru depozitarea 
ramelor căpăcite sau a diferitelor ustensile necesare în timpul 
lucrului (fig. 32). 

În interiorul lăzii, la partea superioară există falţuri pentru 
sprijinirea ramelor cu faguri descăpăciți şi care urmează să treacă la 
extractor. Capacitatea lăzii este de 20 - 25 rame. Tot pe falțurile 
menţionate, către un capăt al lăzii, se găseşte un suport pentru 
sprijinirea ramei în timpul descăpăcirii fagurelui. În interiorul lăzii, 

la partea inferioară, se află o sită metalică, iar dedesubt un vas 
colector pentru mierea care se scurge din căpăcelele oprite pe sită. 
Vasul colector are fundul înclinat către orificiul care permite 
scurgerea mierii în bidonul de colectare. La partea inferioară a lăzii, 
sub vasul colector, se găseşte un sertar în interiorul căruia se pot 
depozita diferite accesorii. 





Fig. 42 Masă de descăpăcit (detalii.  structive): 
1 - pereţii laterali; 2 - mâner; 3 - capac; 4 - suport pentru rame 5 - ramă; 6 - sită 
pentru impurități mari; 7 - sită fină; 8 - robinet de scurgere; 9 - vas pentru colectarea 
mierii; 10 - picioare. 


3.4.5. Descăpăcitoare mecanice 


În vederea creşterii productivităţii muncii au fost concepute 
descăpăcitoare mecanice destinate stupinelor mari, fiind produse de 
către Combinatul Apicol Bucureşti numai la comandă. Există mai 
multe tipuri de descăpăcitoare mecanice: tip greblă, cu cuțit 
vibrator, cu tamburi cu ace şi descăpăcitor pentru ramele aflate în 
corpuri de stupi. 

Cel mai utilizat este descăpăcitorul cu cuţit vibrator care se 
compune din: cuțitul pentru descăpăcit, încălzit cu ajutorul 

vaporilor de apă; un excentric care realizează mişcarea vibratorie a 
cuțitului necesară operaţiei de descăpăcire; un sistem de articulare a 
cuțitului şi motorul de acţionare a excentricului (fig. 43). 

Cuţitul având posibilitatea de a culisa prin sistemul de 
articulare, din combinarea mişcării oscilatorii date de excentric şi a 
mişcării de translație creată prin articulația culisantă, generează 
mişcarea vibratorie, necesară operaţiei de descăpăcire. 


MUTI a 
UT MII 


AZ A 


Z 





Fig. 43 Maşină automată pentru descăpăcit 


Manipularea ramelor se face manual prin deplasarea 
suprafeţei fagurelui în dreptul cuţitului de descăpăcire. Rama 
descăpăcită pe una din feţe se roteşte cu 180 grade executându-se 
descăpăcirea pe partea cealaltă. Amestecul de ceară şi miere se 
colectează într-un bazin de unde apoi se colectează separat mierea şi 
ceara. Productivitatea este de 200 - 250 rame pe oră. 


3.4.6. Extractoare pentru miere 


Extractoarele pentru miere sunt utilaje cu ajutorul cărora 
mierea este extrasă din faguri după descăpăcirea acestora, fără să 
fie deteriorați. Extragerea mierii din celulele fagurelui se realizează 
datorită forței centrifuge, motiv pentru care extractoarele sunt 

denumite centrifuge pentru miere. 

Extractoarele se împart în două mari categorii: tangenţiale şi 
radiale. 

Extractoarele tangenţiale sunt acelea la care fagurii se 
aşează în poziție tangenţială pe circumferința rotorului. Are 
capacitatea de două, trei sau patru rame şi sunt acţionate manual. 

Extractoarele radiale sunt acele tipuri la care poziţia 
fagurilor este radială față de axul rotorului, spre circumferința 
acestuia. Aceste extractoare sunt acționate manual (când sunt de 
mică capacitate) sau electric. 

Extractoarele radiale pot fi de 12, 16, 28, 36 şi 56 rame, 
precum şi extractoare în care se introduc corpurile de stup cu faguri 
descăpăciţi. 

În stupinele de până la 200 de familii de albine cu foarte 
bune rezultate se foloseşte un tip de extractor, acționat manual, care 
poate funcționa atât ca extractor tangenţial, cât şi ca extractor radial 
(fig. 44). 

Ca extractor tangențial este utilizat în timpul extragerii 
mierii din fagurii de stup orizontal (435 x 300 mm), iar ca extractor 
radial în timpul extragerii mierii din fagurii de stup multietajat (435 
x 230 mm) sau fagurii de magazin (435 x 162 mm). În primul caz 
se introduc 4 rame, iar în al doilea în funcţie de situaţie: 12 rame de 
stup multietajat şi 28 rame de magazin. 

Un extractor este alcătuit din trei părți principale: rezervorul 
cilindric al extractorului, rotorul şi mecanismul de acţionare. 

Rezervorul este confecționat din tablă zincată sau oțel 
inoxidabil, are fundul conic şi uşor înclinat într-o parte unde se 
găseşte un orificiu de scurgere a mierii prevăzut cu o clapetă de 
închidere-deschidere. La partea superioară este prevăzut cu capac 
din două jumătăţi de forme semicirculare, iar pe părțile laterale cu 
două mânere pentru transport. 

Fig. 44 Extractorul pentru miere 
1 - bazin; 2 - şurub fixare punte cu angrenaj; 3 - angrenaj elicoidal; 4 - suport 
lagăr; 5 - suport rame; 6 - ax; 7 - fund centrifugă; 8 - orificiul de golire 


Rotorul este alcătuit dintr-un ax central în interiorul 
rezervorului pe care este montat un schelet metalic pentru 
susținerea ramelor. La partea inferioară axul rotorului se sprijină 
într-un lagăr cu rulmenţi montat în centrul fundului rezervorului, 
iar la partea superioară se fixează într-o bară transversală prinsă la 
rându-i cu două şuruburi de marginea superioară a rezervorului. 

Scheletul metalic pentru susținerea ramelor urmăreşte 
conturul cilindric al rezervorului. Atât în partea superioară, cât şi la 
cea inferioară există practicate în suportul de formă circulară lăcaşe 
pentru introducerea ramelor cu speteaza superioară, când se 
foloseşte ca extractor radial, sau există posibilitatea aşezării a patru 
plase metalice pe care se sprijină, prin alăturare, ramele de tip mare 
când se foloseşte ca extractor tangenţial. 

Mecanismul de rotire se compune dintr-un angrenaj de roți 


81 


dințate acționate manual prin intermediul unei manivele sau 
mecanic. Prin intermediul angrenajului se imprimă o mişcare de 
rotaţie a rotorului până la obţinerea vitezei de lucru necesară (250 
rotații pe minut). Datorită forţei centrifuge mierea va fi aruncată din 
celulele fagurilor pe pereții rezervorului de unde se va scurge pe 
fundul conic şi de aici prin orificiul de scurgere este colectată în 
bidoane. 


3.4.7. Site pentru strecurarea mierii 


Sitele au rolul de reţinere a căpăcelelor de ceară sau a altor 
impurități atunci când mierea se scurge din extractor. Aceste site fie 
că se suspendă de orificiul de scurgere a mierii, fie că sunt aşezate 
deasupra vasului de colectare a mierii. Se execută în mai multe 
variante: 

- Sita dublă pentru miere este executată din două rame de 
tablă cositorită cu diametrul de 160 mm prevăzute cu site metalice 
cu ochiurile de 2,5 mm şi 1,5 mm. Rama cu ochiurile mai mari se 
introduce în rama cu ochiurile mai mici şi are rolul de a opri 
corpurile mai grosiere, urmând să reţină corpurile mai mici ce-a de- 
a doua sită; 

- sita dublă cu ramă extensibilă este identică cu prima, dar 
în loc de mânerul semicircular, este prevăzută cu o ramă extensibilă 
ce formează un schelet dreptunghiular din sârmă care se poate regla 
în funcție de deschiderea vasului pe care se sprijină; 

- sita conică are diametrul la partea superioară de 18 cm, iar 
înălțimea conului de 15 cm. Prezintă avantajul că impuritățile se 
aglomerează la partea inferioară a conului, înlesnind strecurarea iar 
productivitatea este de 5 ori mai mare față de sitele prezentate 
anterior. 

3.4.8. Maturatorul 


Maturatoarele sunt vase mari în care mierea este depozitată 
după centrifugare. Ele permit decantarea, limpezirea şi în unele 

cazuri evaporarea apei în exces (fig. 45). 

Maturatoarele pot fi metalice sau din lemn cu o capacitate 
de 100 — 1 000 litri de formă cilindrică sau tronconică. 

Maturatoarele metalice trebuie confecționate din tablă de 
oţel inoxidabil sau din aluminiu. Cele din tablă zincată nu sunt 
recomandate deoarece oxidează şi degradează mierea. Pentru 
evitarea acestui neajuns sunt recomandate vasele emailate. 

Maturatoarele din lemn trebuie să fie parafinate sau ceruite 
înainte de folosire şi întărite cu cercuri metalice. Pentru 
confecționarea maturatoarelor se recomandă lemnul de salcâm, tei, 
plop, arin. Nu se recomandă bradul şi stejarul care degradează 
mierea. 





Fig. 45 Maturatoare de miere 


Fiind vorba de vase relativ mari în care se înmagazinează o 
cantitate mare de miere, toate maturatoarele trebuie strânse cu 
cercuri metalice, iar fundul trebuie să se sprijine etanş pe suport. 

Maturatoarele sunt prevăzute cu două mânere solide pentru 
transport, iar la partea inferioară, lateral la 50 - 100 mm de fund, 
sunt prevăzute cu o canea de golire şi cu o clapetă de închidere. 

Maturatoarele care au înălțime mică şi o suprafață mare sunt 
ținute într-o cameră la temperatura de 25*C, bine ventilată, uşurând 
evaporarea rapidă a surplusului de apă, decantarea şi maturarea 

mierii într-un interval de circa 10 zile. Maturarea mierii presupune 
aducerea acesteia la o umiditate de 17 - 20%, după care se 
transvazează în diferite vase, bidoane, borcane sau alte ambalaje de 
diferite forme şi capacități în vederea păstrării, transportării sau 
comercializării ei. 

Pentru transportul mierii se folosesc bidoane rezistente cu 
capacitatea de 25 kg miere sau 50 kg miere. Foarte bune se 
dovedesc bidoanele de aluminiu de tipul celor folosite în industria 
laptelui în care încap 35 - 36 kg miere. 

Păstrarea mierii se face în bidoane de aluminiu, în vase 
emailate cu capac, butoaie din lemn sau tablă albă parafinate în 
interior şi chiar în borcane de sticlă - toate închise etanş. 


3.4.9. Instalaţia de condiţionare şi îmbuteliere a mierii 


Această instalaţie este utilizată numai când este vorba de o 
cantitate mare de miere care este procurată din achiziții. O 
asemenea instalaţie funcționează în cadrul Combinatului Apicol al 
Asociaţiei Crescătorilor de Albine. 

În vederea comercializării, mierea trebuie să treacă printr-o 
serie de operaţiuni tehnologice în condiţiile nemodificării 
proprietăților organoleptice şi fizico-chimice. 

Procesul tehnologic de condiționare a mierii se desfăşoară 
în mai multe etape (fig. 46). 

Preîncălzirea mierii se realizează în camere de încălzire 
unde se suflă aer cu temperatura de 45 - 50*C asupra ambalajelor 
care se găseşte mierea, mărind lichefierea şi golirea rapidă a 
vaselor. 

Lichefierea şi omogenizarea. Mierea preîncălzită este 
transportată în camera de golire a vaselor cu miere. Camera de 
golire cuprinde una sau două cuve din oţel inoxidabil prevăzute cu 
pereți dubli prin care circulă apa caldă la temperatura de 70 - 75*C. 

În interiorul cuvelor se află montat un agitator cu paleţi din 
oțel inoxidabil care se roteşte cu 15 - 30 rotații pe minut. 

INSTALATIE DE CONDITIONAT 
SI MEUTELIAT MIERE capacitate 1000t/an 


















LEGENDA: 
CP =camera preincalzire 
CG=camera golire 
P=pompa 
FG=filtru grosier 
OM =omogenizator mecanic 
RS =recipient stoca) 
S =statw 
FF =ţitru fin 








2 N=11.kw 
Bei nt/n2=750H0r0t/mn Ai 
capacitate 2tone  FŞ2 CAPACITATE =2 
N=15kw Tapa calda = N:z 3) 
Tapd=70-80C 70-80 
Tmiere=45-50C N=1,5 kw 


PRODUCTIVITATE = 800-1000 buc/ora 


Fig. 46 Schema cinematică a unei instalaţii pentru condiționarea şi 
îmbutelierea mierii 


Deasupra cuvei există un grătar încălzit în curent de apă 
caldă (70 - 75*C) peste care se aşează vasele cu gura în jos pentru 
golire. La partea superioară a cuvei se află o aerotermă care 
realizează în cameră în permanenţă o temperatură de 50 - 60*C. În 
timpul lucrului se controlează automat temperatura mierii care nu 
trebuie să fie mai mare de 45 - 47*C. Această operație durează 4-8 
ore, în funcţie de sortimentul floral şi gradul de cristalizare a mierii. 
Depăşirea parametrilor de temperatură şi timp depreciază mierea 
datorită apariției hidroxil-metil-furfurolului — substanță chimică 
rezultată din deshidratarea hexozelor de către acizii din miere, 
paralel cu distrugerea enzimelor şi degradarea vitaminelor. 

Filtrarea grosieră se realizează prin împingerea cu ajutorul 
unei pompe a mierii lichefiate printr-un filtru cu ochiurile de 0,06 
mm. 

Maturarea şi limpezirea  mierii presupune  corecția 
umidității (17 - 20%) în paralel cu limpezirea. Se realizează în 
recipiente cu pereți dubli prin care circulă apă caldă sau rece după 
nevoie. Maturarea se realizează prin încălzirea mierii la 45*C, 
asigurându-se în paralel agitarea masei de miere cu ajutorul unui 
agitator cu palete, excesul de umiditate fiind înlăturat prin folosirea 
unei pompe de vid. Limpezirea se realizează după maturare în 
decurs de circa 8 ore prin menţinerea mierii la temperatura maximă 
de 45*C. În acest timp, bulele de aer din masa mierii se ridică la 
suprafaţă, formând o spumă care se culege înainte de a se trece la 
operația următoare. 

Pasteurizarea se realizează cu ajutorul pasteurizatorului cu 
plăci cu un corp cald şi unul rece. Mierea este pompată cu ajutorul unei 
pompe în corpul cald pe faţa unei plăci, iar pe faţa cealaltă se 
pompează un curent de apă la temperatura de 90 - 95*C. Mierea preia 
în felul acesta din căldura plăcii ajungând într-un timp scurt (2 - 3 
minute) la o temperatură de 70 - 80*C. În continuare mierea trece în 
corpul rece, unde pe o parte a plăcii circulă mierea încălzită, iar pe 
cealaltă apă rece la temperatura de 15 - 17*C. În 4 - 5 minute mierea se 
răceşte până la temperatura de 25 - 35*C. Prin administrarea acestor 
şocuri termice se asigură distrugerea microorganismelor din masa 
mierii, fără degradarea produsului. 

Filtrarea fină se face prin căderea liberă a mierii pe filtre 
din oţel inoxidabil cu ochiurile de 0,01 mm care permit şi trecerea 
particulelor fine de polen. 

Îmbutelierea se realizează cu ambalaje mari direct de la 
operaţia de filtrare fină, în butoaie de 150 şi 300 kg şi în ambalaje 
mici: borcane de sticlă de diferite gramaje sau tuburi, caz în care 
sunt utilizate dozatoare volumetrice. 

3.5. UTILAJE PENTRU COLECTAREA ȘI 
CONDIȚIONAREA POLENULUI 

Polenul reprezintă un produs apicol important din două 
puncte de vedere. Pe de o parte polenul reprezintă hrana proteică a 
albinelor, recoltarea lui impunându-se pentru completarea 
necesarului de hrană în perioadele deficitare, iar pe de altă parte, 
datorită efectului biostimulator şi terapeutic, poate fi folosit cu 
bune rezultate în alimentația omului. 

Recoltarea polenului cu ajutorul albinelor se execută în 
perioada în care în natură există un cules abundent, când cantitatea 
adusă în stup depăşeşte nevoile familiei. Recoltarea trebuie să se 
facă primăvara până la culesul de la salcâm, când cea mai mare 
parte a plantelor înfloresc, dar şi vara, între culesuri. 

În vederea colectării polenului în practica apicolă se 
folosesc diferite colectoare care se pot clasifica în colectoare 
exterioare care se amplasează la urdiniş şi colectoare de polen 
interioare amplasate pe fundul stupului sau sub capacul acestuia. 


3.5.1. Colectorul de polen pentru urdiniş 


Acest tip de colector este alcătuit din placa activă a 
colectorului, corpul colectorului şi sertarul pentru polen. 

Placa activă este confecționată din material plastic (vinidur) 
şi este prevăzută cu mai multe rânduri suprapuse de orificii cu 
diametrul de 4,9 mm, care se aşează în poziție verticală în dreptul 
urdinişului, albinele fiind obligate ca la intrarea în stup să treacă 
prin orificiile plăcii active. Polenul transportat de albine în 
corbicule este reținut afară din cauza diametrului redus al orificiilor 
şi cade în sertarul de colectare acoperit cu o plasă de sârmă cu 
ochiurile de 3,5 mm. 

Sertarul este prevăzut la partea inferioară cu o sită metalică 
cu ochiurile de 1 mm care reţine grunjii de polen şi permite o bună 
ventilare a acestora. 

Corpul colectorului este confecționat din lemn, are forma 

unui cadru în care se aşează componentele menţionate. Recoltarea 
polenului din sertar se face zilnic printr-o deschidere practicată într- 
un capăt al corpului colectorului. 

Acest tip de colector poate fi utilizat la toate tipurile de 
stupi. 

Colectorul se va aşeza la urdiniş în aşa fel încât să nu 
rămână spaţii prin care albinele ar putea evita trecerea prin placa 
activă. 

Pe timpul folosirii colectorului, acesta va fi protejat cu o 
copertină pentru a proteja polenul de acțiunea razelor solare, cât şi 
de picăturile de ploaie care îl fac nefolosibil. 


3.5.2. Colectorul de polen sub capacul stupului 


Acest tip de colector se compune din: 

- rama colectorului ale cărei dimensiuni exterioare sunt 
identice cu ale stupului; 

- placa activă prin care albinele sunt obligate să treacă şi 
care reține polenul; 

- sertarul în care polenul este adunat; 

- grila care acoperă sertarul colectorului şi împiedică 
accesul albinelor la polen (fig. 47). 

Rama colectorului se confecționează din lemn şi are o 
grosime de 20 mm. Pe una din laturile ei se formează urdinişul sub 
forma unui plan înclinat prin care albinele circulă. 

Placa activă este aşezată vertical deasupra sertarului, barând 
intrarea în stup a albinelor, obligându-le să treacă prin orificiile 
acesteia. Sertarul are dimensiunile de 200 x 394 mm şi este 
confecționat din sârmă galvanizată. Fundul acestuia formează două 
planuri înclinate pe care polenul se rostogoleşte spre marginile 
sertarului. În partea inferioară a colectorului, sub sertar se găseşte o 
bucată de tablă cositorită cu grosimea de 0,5 mm, care încălzindu- 
se ajută la evaporarea surplusului de apă din polenul recoltat. 

Grila care acoperă sertarul este din plasă de sârmă cu 

ochiurile de 2 mm. 





Fig. 47 Schema unui colector de polen sub capacul stupului 
1 - urdinişul; 2 - placa activă; 3 - plan inclinat din interior; 4 - orificiu 
pentru trântori; 5 - grilă metalică; 6 - şipca de rigidizare. 


Amplasarea colectorului la stup se face seara după încetarea 
zborului albinelor cu 2 - 3 zile înainte de declanşarea culesului 
masiv de polen. Se procedează astfel: 

- se astupă urdinişul cu ajutorul blocului de urdiniş; 

- se roteşte stupul cu 180%; 

- se ridică capacul şi podişorul şi se aşează colectorul cu 
urdinişul orientat în direcția urdinişului vechi; 

- se ridică placa activă, iar peste colector se aşează 
podişorul şi capacul; 

- după 2 - 3 zile, perioade în care albinele se vor obişnui cu 
noul urdiniş se pune placa activă. 

Pentru zborul trântorilor colectorul mai prezintă un mic 
urdiniş cu diametrul de 20 mm, amplasat opus urdinişului prin care 
circulă albinele. 

Acest tip de colector asigură o recoltare igienică, protejează 
polenul de soare şi ploaie şi permite recoltarea din sertar la 
intervale mai mari de timp. 

3.5.3. Colectorul de polen pentru fundul stupului 


Cel mai uzual colector are dimensiunile de 480 x 415 x 95 
mm şi se amplasează în locul fundului stupului multietajat. Prezintă 
un urdiniş sub forma unui plan înclinat prin intermediul căruia 
albinele pot fi dirijate să treacă direct în stup sau prin placa activă. 
Prin trecerea albinelor prin placa activă polenul cade în sertarul 
colectorului printr-o plasă de sârmă galvanizată cu ochiurile de 3 
mm. Fundul sertarului este din plasă mai deasă care permite 
aerisirea şi uscarea polenului. Spre partea posterioară a colectorului 
există o ramă de ventilaţie cu o lăţime de 140 mm realizată din 
plasă de sârmă cu ochiurile de 3 mm. Pe pereții laterali colectorul 
este prevăzut cu orificiile pentru introducerea tijelor de fixare pe 
timpul transportului. 

Pentru dirijarea circulaţiei albinelor se manevrează clapeta 
mobilă în funcţie de sezon şi de abundența culesului de polen. În 
poziţie orizontală, albinele vor trece prin placa activă, în poziție 
oblică albinele vor intra direct sau prin placa activă în stup, iar când 
clapeta este lăsată în jos vor trece direct în stup (fig. 45). 





Fig. 48 Schema unui colector de polen pentru fundul stupului 
1 - clapetă superioară; 2 - clapetă inferioară; 3 - placă activă; 4 - sertar 


3.5.4. Uscătorul de polen 


In vederea păstrării, polenul va fi supus unui tratament 
termic pentru îndepărtarea apei. Un uscător se compune dintr-un 

rezervor de formă cilindrică de tablă cositorită, împărțit în trei 
compartimente. Compartimentul de la bază este prevăzut cu o 
deschidere circulară prin care se introduce sursa de căldură, iar pe 
părțile laterale prezintă două orificii cu capac mobil pentru reglarea 
regimului termic. Al doilea compartiment este prevăzut lateral cu 
două orificii prevăzute cu pâlnii prin care se introduce apa care va 
fi încălzită şi care va ceda căldura necesară uscării polenului. Al 
treilea compartiment, care este mai voluminos, este de fapt camera 
de uscare a polenului. În acest compartiment se găseşte un stelaj cu 
sertare mobile de formă circulară din sită metalică pe care se va 
aşeza polenul într-un strat gros de circa | cm. 

La partea superioară, uscătorul este prevăzut cu un capac 
etanş din P.F.L. prevăzut cu două orificii, pentru evacuarea 
vaporilor degajați în timpul uscării polenului. 

În timpul lucrului uscătorul este aşezat pe un stativ dotat cu 
o platformă pe care se amplasează sursa de căldură. Uscarea 
polenului se realizează la temperatura maximă de 45*C în camera 
de uscare, timp de 6 - 8 ore pentru o şarjă. Uscarea se consideră 
finalizată atunci când polenul dintr-un vas cu capacitatea de 1 litru 
cântăreşte 0,6 kg. Uscarea polenului la temperaturi mai ridicate 
conduce la distrugerea hormonilor, diastazelor şi vitaminelor, care 
conferă practic valoarea biologică şi alimentară a acestui produs 
apicol. 

Se folosesc şi alte tipuri de uscătoare de polen care 
funcționează pe acelaşi principiu. Sunt cunoscute uscătoarele de 
polen electrice, care usucă polenul datorită curentului de aer cald la 
temperatura de 40 - 45*C, generat de un ventilator care împinge 
aerul peste o rezistență electrică. Un asemenea uscător are 
capacitatea de 5 kg polen care poate fi uscat în decurs de 3 ore 
(adus la umiditatea de 8%). 

Există şi uscătoare de polen cu raze infraroşii. Căldura este 
produsă cu ajutorul unor becuri cu raze infraroşii de 250 W la 220 
V care sunt montate în plafonul uscătorului la o distanţă de circa 20 

cm de sita cu polen, excesul de umiditate fiind înlăturat prin nişte 
deschideri laterale ale pereților uscătorului. 

Aceste ultime tipuri prezintă dezavantajul că nu pot fi 
folosite în condiţii de stupărit pastoral. 


3.6. UTILAJE PENTRU EXTRAGEREA ȘI 
PRELUCRAREA CERII 

Ceara reprezintă un produs apicol care se extrage din fagurii 
crescuți de albine în acest scop (rame clăditoare), precum şi din 
fagurii reformați, căpăcelele de ceară rezultate la extracția mierii 
ete: 

Pentru extragerea şi condiționarea cerii la nivel de stupină 
se folosesc în general utilaje simple, numai la Combinatul Apicol 
Bucureşti existând agregate şi instalații industriale unde se pot 
prelucra cantități mari de ceară, şi are loc confecționarea fagurilor 
artificiali în condiţii de sanitație. 


3.6.1. Topitorul solar 


Este un utilaj simplu care permite topirea fagurilor în condiții de 
stupină folosind energia solară. Nu este utilizat pentru topirea fagurilor 
vechi care se reformează. 


Este format dintr-o cutie de lemn de 500 mm lungime şi 400 mm 
lățime. Peretele posterior este mai înalt cu 100 mm decât cel anterior. 
Cutia topitorului este închisă etanş cu ajutorul unei rame cu geamuri 
duble, cu distanţe între ele de 10 - 15 mm (fig. 49). Înclinaţia de 15 - 209 
a capacului permite razelor solare să cadă perpendicular pe sticlă. Pe 
fundul plan al cutiei topitorului se găseşte un plan înclinat paralel cu 
capacul de sticlă, iar în continuarea acestuia un jgheab metalic 
colector al cerii topite. Pe planul înclinat se găseşte o tavă metalică, 
iar peste aceasta, o sită sau tablă de aluminiu ondulată. 

Topitorul se montează pe un suport mobil care permite 
orientarea către soare. Bucăţile de faguri destinaţi topirii se vor 

aşeza pe sită. Ceara topită, sub influenţa căldurii solare acumulate 
în topitor, va curge prin sită pe tava înclinată şi se va colecta în 
jgheab, în care s-a turnat în prealabil puţină apă pentru ca în 
momentul solidificării ceara să nu se lipească de pereţi. 





Fig. 49 Topitor solar de ceară ACA 


3.6.2. Topitorul de ceară cu aburi 


Este un rezervor cilindric cu înălțimea de 340 mm şi 
diametrul de 305 mm confecţionat din tablă zincată cositorită (fig. 
50). În interiorul acestuia se găseşte fixat central un tub metalic 
tronconic prin care se toarnă apa în compartimentul inferior al 
rezervorului şi care prezintă un capac semisferic prevăzut cu 
orificii. Compartimentul al doilea al rezervorului, destinat cerii 
topite, are fundul înclinat spre exterior şi este prevăzut cu un tub de 
evacuare a cerii. Compartimentul superior este constituit dintr-un 
vas mobil prevăzut cu două mânere şi cu fundul perforat; aici se 
introduc bucăţile de faguri destinați topirii. Topitorul prezintă un 
capac etanş. Pentru a extrage ceara, se va aşeza topitorul pe o sursă 

de căldură. Vaporii rezultați prin fierberea apei din compartimentul 
inferior vor fi dirijaţi în Jos datorită perforaţiilor tubului tronconic, 
vor trece printre faguri şi vor topi ceara care va curge într-un vas cu 
apă aşezat în dreptul tubului de evacuare; reziduurile ("boştina") 
vor rămâne pe fundul perforat al compartimentului superior. Acest 
tip de topitor este utilizat pentru topirea fagurilor vechi, destinaţi 
reformării. 











Fig. 50 Topitor de ceară cu abur 
1 - capac; 2 - capacul coşului ce dirijează aburul; 3 - spaţiu pentru 
faguri; 4 - baza coşului; S - spaţiu pentru ceară; 6 - apă; 7 - 
robinet de evacuare a cerii. 


3.6.3. Presa pentru stors ceara 


Deşi sunt cunoscute mai multe variante de prese (Rooth, 
Temnov, Lega etc), presa românească se compune dintr-un corp 
cilindric de tablă de 2 mm, cositorită, o izolaţie termică interioară 
mobilă, realizată din şipci de lemn fixate în cercuri metalice, cu un 
piston şi un ax prevăzut cu mânerul de acţionare, precum şi un vas 
colector-decantor de ceară (fig. 51). După umplerea corpului cu 
boştină fierbinte, se începe presarea, iar din timp în timp se va turna 
apă fierbinte pentru a se uşura antrenarea cerii spre vasul colector. 

Reziduurile rămase după presare conţin încă între 22 - 37% 
ceară. Aceste reziduuri ("boştina”) este colectată şi trimisă la 

Combinatul Apicol unde cu ajutorul solvenților organici se extrage 
şi restul de ceară. 





Fig. 51 Presă de ceară românească 
1 - corp cilindric; 2 - cămaşă exterioară; 3 - căptuşeală izolatoare; 
4 - placă de presare; 5 - şurub de strângere; 6 - mâner de 
acţionare a şurubului; 7 - sistem de fixare; 8 - sistem de fixare; 9 - 
bridă de strângere; 10 - canea de scurgere; 11 - suport; 12 - cuvă 
de colectare; 13 - furtun preaplin 


3.7. UTILAJE PENTRU CREȘTEREAŞI 
TRANSPORTUL MĂTCILOR 
Utilajul necesar pentru creşterea mătcilor cuprinde: şablonul 
pentru confecționarea botcilor artificiale, spatula sau lanţeta de 
transvazare a larvelor de o zi; rama cu şipceile de creştere, dopurile 
pentru fixarea botcilor artificiale, izolatorul pentru matcă, coliviile 
pentru eclozionarea mătcilor şi nucleele de împerechere. 

3.7.1. Șabloane pentru confecţionarea botcilor artificiale 


Botcile artificiale se confecționează din ceară de cea mai 
bună calitate cu ajutorul unor şabloane sub forma unor bastonaşe 
din lemn de tei. Pentru a confecționa simultan mai multe botci 
aceste bastonaşe pot fi montate pe un suport în număr mai mare 
(câte 5 - 10 şi chiar 20 de şabloane). Aceste bastonaşe au o lungime 
de circa 10 cm, iar diametrul de 8,5 mm, cu vârful uşor rotunjit şi 
puţin conic pentru a permite desprinderea botcii confecționate (fig. 
32); 





Fig. 52 Şablon pentru confecționarea botcilor artificiale 


Înainte de introducerea şabloanelor în ceara topită, acestea 
se vor ţine în apă pentru a se evita lipirea cerii de ele. Botcile 
artificiale sunt confecționate prin introducerea şabloanelor în ceara 
topită până la circa 1 cm. Se procedează în acest fel de 3 - 4 ori de 
fiecare dată mai jos cu circa | mm. După ce stratul de ceară a 
devenit suficient de gros se introduce şablonul cu botca în vasul cu 
apă rece, iar prin răsucire botca este desprinsă de pe şablon. Se 
obține în felul acesta botca artificială cu fundul mai gros şi cu 
marginile mai subțiri, ceea ce conferă rezistenţă în timpul lipirii pe 
suport şi transvazării larvelor. 

3.7.2. Dopurile de creştere 


Sunt confecționate din lemn sau din material plastic şi 
servesc drept suport pentru botcile artificiale. Într-o mică adâncitură 
la partea inferioară a dopului se toarnă ceară topită nu prea fierbinte 
şi se aplică botca cu fundul acesteia în ceara topită. 


3.7.3. Şipca de creştere (leaţ de creştere) 


Are grosimea de circa 5 mm, este confecționată din lemn în 
care la distanţe egale se găsesc 13 - 15 orificii în care se introduc 
dopurile de creştere cu botcile lipite la partea lor inferioară. 
Lungimea şipcii de creştere depăşeşte cu 1 cm lungimea interioară a 
unei rame şi intră în scobiturile speciale ale acesteia. 





Fig. 53 Ramă de creştere 


3.7.4. Ramele de creştere 


Servesc pentru susținerea şipcilor cu botci în poziție 
normală (fig. 53). După felul întrebuințării şi perioada folosită se 
deosebesc trei tipuri de rame de creştere: propriu-zise, izolatoare şi 
pentru cuşti de eclozionare. Primele prezintă pe spetezele laterale 
adâncituri de circa 5 mm în interiorul cărora pătrund capetele 

leaţului de creştere. Ramele izolatoare prezintă pe o parte şi alta a 
ramei gratii izolatoare din material plastic care nu permit 
pătrunderea mătcii, dar permit pătrunderea albinelor doici care 
îngrijesc larvele din botci. Ramele de eclozionare prezintă în locul 
şipcilor de creştere nişte şine din tablă cu marginile îndoite în sus 
care susțin cuştile de eclozionare tip Zander. 


3.7.5. Spatula de transvazare 


Este confecționată din oţel inoxidabil cu diametrul de 2 mm 
şi lungimea de circa 15 cm. Capetele ei sunt uşor curbate şi lățite 
sub formă de lingură. Cu ajutorul capătului curbat al spatulei se 
efectuează transferul larvei de pe fundul celulei în botca artificială. 
Transferul larvelor din celule în botcile artificiale se efectuează 
după fixarea dopurilor cu botci pe leaţuri, iar după transvazare se 
introduc leaţurile în ramele de creştere. 


3.7.6. Izolatorul pentru matcă 


Are dimensiunea unei rame, cu pereţii din gratie 
despărțitoare tip Hanemann. Prin amplasarea acestuia peste fagure 
se poate izola matca cu scopul de a obţine larve de vârste cât mai 
apropiate care vor fi folosite la transvazare. 


3.7.7. Colivia de eclozionare tip Zander 


Acest tip de colivie poate fi confecționată din material 
plastic, lemn sau metal. Pereţii laterali sunt perforaţi pentru 
asigurarea ventilaţiei. La partea superioară se găseşte un orificiu 
circular în care se introduce dopul cu botca în vederea eclozionării 
(fig. 54-5). Coliviile se vor aşeza în lumina interioară a unei rame 
de creştere pe suporţi metalici cu marginile îndoite pentru susținere. 
Rama pregătită în acest stadiu se introduce în familia crescătoare. 

3.7.8. Alte tipuri de colivii 


În practica apicolă se mai folosesc şi alte tipuri de colivii 
care servesc la introducerea mătcilor în familii sau nuclee, cu rol de 
protecție, pentru transportul acestora, sau pentru iernarea mătcilor 
în afara ghemului. 





Fig. 54 Diferite tipuri de colivii apicole: 
1 - colivie Titov; 2 - colivie tip capac; 3 - colivie din lemn şi țesătură din sârmă; 
4 - colivie Benton; 5 - colivie Zander; 6 - colivie Miller 


Colivia Miller este una dintre cele mai utilizate. Se 
confecționează din plasă metalică cu ochiurile de 3 mm. Este prevăzută 
la una din extremităţi cu un orificiu pe unde se introduce matca şi pe 
unde este apoi eliberată de albine. Această deschidere se acoperă cu un 
dop de lemn, care după 24 - 48 de ore este înlocuit cu o foiţă de fagure 

artificial perforat pentru a fi ros de albine în vederea eliberării mătcii 
(fig. 54-6). 

Colivia tip capac poate fi de formă dreptunghiulară sau 
circulară. Se confecționează dintr-o ramă metalică prevăzută la 
partea inferioară cu picioruşe care se înfig în fagure, iar la partea 
superioară este acoperită cu sită metalică. Datorită faptului că 
matca este închisă sub acest capac, venind în contact direct cu 
fagurele, ea îşi poate începe activitatea de depunere a pontei, 
realizându-se o acceptare mai uşoară de către albine (fig. 54-2). 

Colivia Titov se prezintă sub formă paralelipipedică cu 
pereții laterali din plasă metalică. La partea inferioară este 
prevăzută cu un capac rabatabil din lemn sau material plastic 
prevăzut pe faţa internă cu o mică adâncitură pentru şerbetul folosit 
ca hrană temporară. La partea superioară se găseşte un capac 
culisabil sub formă de şibăr care acoperă un orificiu circular cu 
diametrul de 15 mm şi o fantă dreptunghiulară de 14 x 4,2 mm. 
Matca se introduce prin orificiul circular, se închide şibărul şi 
colivia se sprijină între spetezele superioare a două rame. După 24 
de ore se deschide capacul de la partea inferioară, spaţiul eliberat se 
acoperă cu o foiţă de fagure artificial perforată care va fi roasă de 
albine pentru a elibera matca (fig. 54-1). 

Colivia Benton este folosită pentru transportul mătcilor 
împerecheate. Este confecționată din lemn, are formă 
paralelipipedică. Este prevăzută cu trei compartimente de formă 
cilindrică, care comunică între ele printr-un canal, din care un 
compartiment serveşte pentru aşezarea şerbetului drept hrană. La un 
capăt al coliviei se găseşte un orificiu cu diametrul de 9 mm. Pe 
părțile laterale sunt prevăzute două fante pentru asigurarea ventilației. 
La partea superioară cele trei compartimente sunt acoperite cu plasă 
de sârmă care se continuă şi peste orificiul de 9 mm prin care se 
introduce matca şi albinele de însoţire (fig. 54-4). 

Colivia pentru iernarea mătcilor în afara ghemului, tip Foti, 
este confecționată din material plastic cu dimensiunile de 55 x 55 x 85 

mm. Peretele frontal culisează în sus şi este prevăzut cu mai multe 
orificii. Orificii pentru ventilație se găsesc şi pe fundul coliviei care 
este dispus mai sus față de cei doi pereţi laterali care realizează 
suportul. Pe peretele din spate, pe faţa internă, se găseşte o 
adâncitură care permite aşezarea unei bucăţi de fagure de culoare 
închisă secționat pe jumătate. La partea superioară se găseşte un 
locaş prevăzut cu un orificiu cu diametrul de 2 mm. În locaş se 
amplasează un mic hrănitor din material plastic în care se introduce 
miere de salcâm, care poate fi luată de către albinele ce însoțesc 
matca prin orificiul menţionat. Hrănitorul este de formă cilindrică 
cu un diametru de 2 cm şi înălțimea de 6 cm (fig.55). Albinele care 
însoțesc matca vor fi înlocuite periodic. 





Fig. 55 Colivie pentru iernarea mătcii în afara ghemului 
1 - corpul coliviei; 2 - hrănitor,; 3,6 - orificii de ventilaţie; 4 - 
ușiță glisantă (perete frontal); 5 — făguraş 


3.7.9. Nucleele de împerechere 


Pentru împerecherea mătcilor sunt folosite nucleele de 
diverse modele şi mărimi. In general, în procesul de creştere a 
mătcilor se urmăreşte aspectul economic care să permită 

împerecherea unui număr cât mai mare de mătci, folosindu-se o 
cantitate cât mai mică de albine. 

Pentru condiţiile României, în activitatea de creştere a mătcilor, 
se obțin rezultate foarte bune prin folosirea nucleului tip A.C.A. 
(S.C.A.S.-2). 





Fig. 56 Nuclee pentru împerecherea mătcilor 


Nucleul A.C.A. - (S.C.A.S. -2). Ramele unui asemenea 
nucleu sunt dimensionate la jumătate din rama unui stup multietajat 
(fig. 56). Fiecare nucleu are două rame, din care una este prevăzută 
la partea superioară cu un hrănitor tip jgheab. Fiecare 
compartiment, în afara celor două rame, mai prezintă o ramă de 
ventilație cu sită, un podişor din P.F.L. Un adăpost de acest tip 
permite cazarea a patru nuclee şi este dotat cu câte un urdiniş pe 
fiecare latură, fiecare cu câte o mică scândurică de zbor, 
corespunzător fiecărui nucleu. Fiecare față a adăpostului este 
colorată diferit pentru a putea uşura orientarea mătcilor când se 
întorc după zborul de împerechere. Adăpostul este prevăzut cu un 
capac care acoperă toate nucleele cazate. 


3.8. UTILAJE PENTRU RECOLTAREA 
LĂPTIŞORULUI DE MATCĂ 
În vederea obţinerii lăptişorului de matcă se foloseşte 
tehnologia de creştere a mătcilor, încât din acest punct de vedere 

utilajele folosite sunt aceleaşi. Singura deosebire constă că larvele 
nu sunt lăsate să se dezvolte, acestea fiind scoase din botcile în care 
se găseşte lăptişorul de matcă cu ajutorul unei spatule, iar lăptişorul 
este recoltat cu ajutorul unei mici pompe de vid (fig. 57). 





Fig. 57 Utilaj pentru extragerea lăptişorului de matcă cu ajutorul 
dispozitivului de absorbţie 


3.9. UTILAJE PENTRU 
RECOLTAREAPROPOLISULUI 

Propolisul, ca produs apicol, se obține prin răzuirea sau 
raclarea acestuia de pe piesele componente ale stupului, atunci când 
temperatura mediului depăşeşte 20*C şi nu este perturbată prea 
mult activitatea albinelor. 

Pentru obținerea unor cantități mai mari de propolis, 
apicultorii au găsit soluţiile prin care albinele "să producă" mai 
mult propolis. Astfel prin lărgirea distanțelor între rame, mărirea 
distanțelor între spetezele superioare ale ramelor şi podişor, 
distanţarea scândurelelor podişorului stupului orizontal la 2 - 3 mm, 
sau dacă sub podişorul stupilor multietajaţi se introduce un mic 
distanţator pe cele patru laturi (un băț de chibrit) în toate aceste 
situaţii albinele se vor grăbi să umple spaţiile cu propolis. În afara 
acestor soluții simple a fost conceput colectorul de propolis care 
permite creşterea cantității de propolis recoltat. 

Colectorul de propolis este alcătuit dintr-o gratie metalică 
(sârmă sau fâşii metalice de 8 mm înălțime care acoperă suprafața 
formată de spetezele superioare ale ramelor. Peste această gratie 
metalică se aşează o plasă din material plastic cu ochiurile de 1 - 2 
mm, iar peste aceasta o țesătură din pânză de bumbac (fig. 58). 





Fig. 58 Utilaj pentru recoltarea propolisului 
1 - pânza colectoare; 2 - plasă din material plastic; 3 - grătar lamelat 


În perioada martie-octombrie în locul podişorului se aşează gratia, 
iar peste gratie o pânză. În cazul în care se menţine podişorul, se 
aşează două plase din material plastic peste gratie, sub podişor. 
Albinele încep să acopere ochiurile prin depunerea de propolis. 
Periodic, la câteva zile, se desprind plasele unele de altele, precum 
şi de pânză şi de gratie, creându-se noi spaţii libere care vor fi 
propolizate. Când plasele sunt pline, sau la sfârşitul sezonului, 
acestea vor fi strânse, apoi introduse în congelator. La temperatură 
scăzută propolisul devine casant şi prin frecare în mâini deasupra 
unor tăvi propolisul se recoltează. Prin acest procedeu de la fiecare 
familie se poate recolta anual între 100 şi 300 grame de propolis de 
cea mai bună calitate. 

Colectorul de propolis tip grătar este confecționat din şipci 
de lemn de esenţă tare, încadrate într-o ramă de 2 cm lățime. Şipcile 
au lățimea de 1,7 cm şi înălțimea de 0,7 cm, iar distanţa între ele 

trebuie să fie de 3 mm. Şipcile sunt detaşabile. Grătarul este aşezat 
deasupra spetezelor superioare ale ramelor, iar albinele vor 
propoliza spaţiile libere dintre şipci, după care şipcile se scot şi se 
răzuie de propolis. 

După recoltare, propolisul este supus operațiunii de 
condiționare prin eliminarea corpurilor străine (aşchii sau rumeguş 
de lemn, albine moarte sau resturi ale acestora etc). 


3.10. UTILAJ PENTRU RECOLTAREA 
VENINULUI DE ALBINE 
Aparatura pentru recoltarea veninului se compune din: 
generator de impulsuri, sursa electrică, grila de excitație cu caseta 
colectoare de venin şi conductorii de legătură (fig. 59). 





Fig. 59 Utilaj pentru recoltarea veninului de albine 
1 - generator de impulsuri; 2 - lăcaşul bateriilor; 3 - grila de excitație 


Contactul a una sau două albine cu firele grilei provoacă 
instantaneu reacția de înțepare. Alarma dată de primele albine 
produce un efect în avalanşă în urma căruia în 1-2 minute un număr 
mare de albine se adună pe grilă şi înțeapă membrana. Reacţia 
albinelor încetează la scurt timp după întreruperea semnalului 
stimul; comportamentul albinelor fiind normal pe timpul recoltării 
nesesizându-se o creştere a agresivității albinelor. 

Grila de excitație este constituită dintr-o rețea de fire 

paralele neizolate cu grosimea de 0,5 - 0,6 mm, distanţate între ele 
la 4,5 - 5 mm. Cadrul grilei pe care se desfăşoară rețeaua este 
executat în două variante. La prima variantă cadrul este format din 
două piese din material plastic, fixate prin intermediul a două tije 
metalice, desfăşurarea reţelei de conductori realizându-se pe o 
singură față. Cealaltă variantă este sub forma unei rame din lemn cu 
dimensiunile ramei de magazin, pentru a putea fi folosită în toate 
celelalte tipuri de stupi, desfăşurarea firelor reţelei făcându-se pe 
ambele feţe. 

Caseta colectoare de venin se plasează sub reţeaua de fire şi 
prezintă ca suport o placă de sticlă peste care se aşează o membrană 
din plutex (latex) care este uşor penetrabilă şi nu reține acul albinei. 

Conductorii pentru racordare asigură legătura între 
generatorul de impulsuri şi grilele colectoare montate la stupi (la 
urdiniş, pe scândura de zbor, în poziţie orizontală cu pelicula în 
sus). 

Recoltarea veninului se poate face numai în timpul 
sezonului activ, din aprilie până în septembrie, numai de la 
familiile puternice. 

În cursul unei zile, o familie de albine se poate supune unui 
ciclu de 4 excitări a 30 de minute, cu pauze între ele de 60 minute. 

Repetarea recoltării se poate face de la aceeaşi familie după 
48 de ore. 

Casetele de colectare rămân montate în grilă până la saturarea 
cu venin (8 - 10 recoltări). După ultima recoltare, casetele sunt păstrate 
într-o încăpere minimum 72 ore pentru ca veninul de sub peliculă să 
cristalizeze complet şi abia după aceea se procedează la 
desprinderea peliculei şi răzuirea acestuia. Pe timpul recoltării se 
vor lua măsuri de protecția muncii, ţinând seama de toxicitatea 
veninului, având grijă ca veninul recoltat să nu fie impurificat. 
Ambalarea veninului se face în borcane de culoare închisă cu dop 
rodat. 

3.11. UTILAJE SPECIFICE PRODUCȚIEI DE 
APILARNIL 
Apilarnilul este un produs apicol relativ nou care provine 
din larvele de trântor şi din conţinutul nutritiv aflat în respectivele 
celule, recoltate cu o zi înainte de căpăcirea celulelor (a şaptea zi de 
viață larvară). În afară de echipamentul curent, producătorul de 
apilarnil are nevoie de rame clăditoare pentru fiecare stup, spatule 
sau o pompă de vid şi aparatul de recoltare a larvelor din celule, 
ambalaje pentru păstrarea în congelator a larvelor recoltate, frigider. 


3.12. UTILAJE APICOLE DIVERSE 
3.12.1. Gratia pentru urdiniş 


Se adaptează la urdinişul stupilor toamna, după ce a încetat 

zborul albinelor, menţinându-se în decursul întregii ierni, pentru a 

preîntâmpina pătrunderea şoarecilor în stupi. Este confecţionată din 

metal şi prezintă nişte orificii dimensionate astfel încât albinele să 
pia 


poată face eventuale "zboruri de curăţire" în cazul când ar surveni 
zile călduroase în timpul iernii. 


3.12.2. Gratia despărţitoare (Hanemann) 


Serveşte la împiedicarea accesului mătcii într-o anumită 
zonă din stup, pentru a nu depune ouă în fagurii destinați 
depozitării mierii, sau în alte diferite împrejurări. Se prezintă sub 
forma unei diafragme sau a unui podişor (în funcție de tipul de stup 
la care sunt utilizate), având însă zone alternative de material 
lemnos şi vergele metalice; acestea din urmă, sunt distanţate astfel 
încât permit trecerea liberă a albinelor, dar nu şi a mătcii. 


3.12.3. Adăpătorul 


Serveşte ca sursă de apă pentru albine. Este format dintr-un 
rezervor metalic cu capacitatea de 20-50 litri prevăzut în partea 

inferioară cu un robinet, care asigură picurarea continuă a apei pe 
un plan înclinat, pe care sunt fixate nişte şipci în zig-zag, pentru a 
face drumul mai sinuos, oferind o suprafaţă mare de alimentare cu 
apă şi permiţând apei să se încălzească mai bine la soare. 


3.12.4. Cântarul de control 


Se foloseşte pentru stabilirea dinamicii culesului de nectar. 
Este de tipul unei cutii cu mânere, pretabil pentru transportat în 
pastoral. 


3.12.5. Hrănitoare de diferite tipuri şi capacităţi 


Hrănitoarele servesc la administrarea siropului pentru 
efectuarea hrănirilor stimulente sau a hrănirilor pentru completarea 
rezervelor. Sunt confecționate din lemn sau material plastic şi se 
aşează lateral cuibului. Stupul multietajat este prevăzut cu hrănitor 
special care face parte din anexele acestuia. 


3.12.6. Arzătorul pentru sulf 


Serveşte la arderea sulfului în vederea tratării fagurilor din 
depozit, împotriva moliei cerii. 


3.12.7. Cabana apicolă 


Serveşte ca adăpost pentru executarea diferitelor lucrări în 
condiţii de stupărit pastoral (extragerea mierii, fixarea fagurilor 
artificiali în rame, transvazarea larvelor în creştere artificială a 
mătcilor etc.). Se execută din panouri demontabile, ca material 
utilizându-se scânduri de brad, placaj, P.F.L. etc, fiind acoperită cu 
carton asfaltat. Cabana este dotată cu duşumele din scândură, un pat 
demontabil, iar fereastra de la uşă este prevăzută cu plasă metalică 
pentru a împiedica pătrunderea albinelor. 

4. HRĂNIREA ALBINELOR 


În comparaţie cu animalele mari, albinele strâng hrana 
necesară pentru familie, o prelucrează şi o conservă în vederea 
consumului, sub formă de miere şi păstură, păstrându-şi în mare 
măsură independenţa față de om. Rolul apicultorului este acela de 
factor de reglare, el ajutând albinele atunci când factorii naturali 
impun acest lucru şi când urmăreşte obţinerea unui excedent de 
producţie pe care să-l valorifice. Hrana albinelor este alcătuită din 
două componente: energetică şi proteică. 


4.1. HRANA ENERGETICĂ 


La albine, hrana energetică este asigurată de nectar, miere, 
zahăr şi lipidele din polen. 


4.1.1. Nectarul 


Nectarul reprezintă sursa principală de hrană energetică, 
fiind un lichid dulce secretat de glandele nectarifere ale plantelor 
care este recoltat de albine. Concentrația în zahăr a nectarului 
variază în limite foarte largi (4 - 75%). Albinele preferă 
concentrațiile de 45 - 50% şi chiar cele de 30 - 40%, dar nu şi cele 
sub 5%. 


4.1.2. Mierea 


Mierea rezultă din transformarea nectarului de către albine. 
Aceste transformări se referă, pe de o parte, la reducerea procentului de 
apă până la 17 - 18%, concomitent cu creşterea concentraţiei de zahăr 
la 68 - 72%, iar pe de altă parte, la modificări biochimice prin care 

zaharoza din nectar este transformată în glucoză şi fructoză sub 
acțiunea fermentului invertază. 

În afară de nectar, albinele mai culeg mana, care reprezintă 
excreţiile cu gust dulce ale unor insecte care se hrănesc cu sucurile 
plantelor. Consumarea "mierii de mană" în timpul iernii de către 
albine are efect nociv, provocând forme grave de diaree, intoxicații 
şi mortalitate ridicată. Deşi apreciată în consumul uman şi poate fi 
consumată şi de albine în timpul sezonului activ, se impune 
identificarea fagurilor care conțin miere de mană şi îndepărtarea 
acestora din rezervele destinate iernării. 

Identificarea mierii de mană. În condiţii de stupină mierea 
de mană poate fi identificată organoleptic (metodă aproximativă), 
sau cu ajutorul unor analize chimice simple şi accesibile, în care se 
utilizează ca reactivi apa de var sau alcoolul etilic de 90E. Mierea 
de mană are culoare închisă (brună, brună-roşcat, brună-verzui), 
este vâscoasă, nu cristalizează, are un uşor gust de zahăr 
caramelizat, iar fagurii care conţin miere de mană de regulă nu sunt 
căpăciți de către albine. 

Pentru identificarea mai precisă, se iau probe cu o linguriţă 
de la cel puţin 20% din familii, de pe 2 - 3 faguri din fiecare familie 
şi din diferite locuri din cuib (vor fi vizaţi în primul rând fagurii 
necăpăciţi). Se procedează apoi la reacţia cu hidroxid de calciu (apă 
de var) sau alcool. 

Reacţia cu hidroxid de calciu se execută astfel: într-o 
eprubetă se introduc 2 cm5 miere şi 2 cm” apă distilată sau apă de 
ploaie, iar după dizolvare, se adaugă 4 cm? de hidroxid de calciu. 
După omogenizare se încălzeşte până la fierbere. Dacă mierea este 
de mană, soluţia va deveni tulbure, iar după câtva timp se va 
sedimenta un precipitat. Cu cât flocoanele care apar sunt mai mari 
ŞI se depun într-un strat mai gros cu atât mierea este mai dăunătoare 
pentru albine. 

Reacţia cu alcool implică turnarea într-o eprubetă a 20 cms 
alcool etilic de 90E, peste o soluţie constituită din 2 cm* miere şi 2 

cm apă distilată. Fără a se mai încălzi soluția va deveni tulbure 
dacă mierea este de mană. 


4.1.3. Zahărul sau zaharoza 


Sub acţiunea căldurii şi a acizilor sau a enzimei invertază, 
zaharoza se descompune în cele două monozaharide: glucoza şi 
fructoza. 

Hrănirea cu zahăr apare ca o necesitate pentru completarea 
hranei familiilor de albine, în perioadele lipsite de cules. Pentru 
prelucrare, albinele trebuie să producă o cantitate importantă de 
enzime. Această cantitate are o barieră fiziologică, prelucrarea 
reclamând asigurarea pentru albine a proteinei necesare (polenul) şi 
o temperatură în cuib de 35EC. Dacă organismului nu i se asigură 
condițiile necesare se produce uzura acestuia şi îmbolnăvirea 
familiei. 


4.1.4. Biostimulatori utilizaţi în alimentaţia albinelor 


Apifortul se foloseşte în hrănirile de stimulare, cât şi cele de 
completare. Acest preparat acoperă, pe lângă necesarul de energie, 
necesarul de proteine, săruri minerale şi vitamine specifice nutriției 
albinelor, intensifică secreția de enzime, stimulează activitatea 
glandelor hipofaringiene, influențând ouatul mătcii şi creşterea 
larvelor. 

În compoziţia apifortului intră: zahăr pudră 97%, lapte praf 
degresat 1,5%, făină de soia 1,3%, premix vitamino-mineral 0,2%. 
Premixul conţine vitamine indispensabile (vitamina A, tocoferol, 
tiamină, riboflavină, piridoxină, colină, biotină, inozitol, vitamina 
B.»), microelemente sub formă de săruri (P, Na, Fe, Ca, K, Se, CI), 
aminoacizi critici în metabolismul albinelor (metionină, lizină), 
acizi graşi  esenţiali,  fosfolipide  (lecitină) şi substanțe 
bacteriostatice şi antioxidante. 

Apifortul se poate folosi sub formă de sirop sau de pastă. 

Siropul se prepară prin dizolvarea apifortului în apă 
încălzită la temperatura de 40 - 45EC în proporție de 1:1 sau 1,5:1, 
amestecându-se continuu apa cu zahărul respectiv. Administrarea 
siropului se face pe înserate, după încetarea activităţii de zbor a 
albinelor în hrănitori sau direct în celulele fagurilor. Pentru 
hrănirile de stimulare se administrează 0,2 - 0,5 litri sirop pe zi, iar 
pentru hrănirile de completare în vederea iernării 2 - 5 litri pe zi, în 
funcţie de puterea familiei. 

Pasta se prepară prin amestecul a trei părți apifort cu o parte 
miere. Mierea se adaugă treptat, omogenizându-se până la obţinerea 
unei consistențe de aluat tare. Preparatul se administrează sub 
formă de turte cu grosimea de 1 - 1,5 cm aşezate deasupra 
spetezelor superioare ale ramelor, sub podişor. 'Turtele se introduc 
în pungi de plastic pentru a preveni uscarea, secționate pe partea 
care vine în contact cu ramele, perpendicular pe direcţia acestora 
pentru a înlesni accesul albinelor la hrana administrată. 

Apistimul se foloseşte atât în hrănirile stimulente, cât şi în 
cele de completare. Compoziţia produsului este următoarea: zahăr 
96%, făină de soia 2%, iar separat în pungi, lapte praf degresat 1% 
şi drojdie de bere uscată 1%. 

La hrănirile stimulente se foloseşte siropul preparat din 
toate componentele, iar la hrănirile de completare numai siropul 
preparat din zahăr şi făină de soia, având grijă ca făina de soia care 
se ridică la suprafaţa siropului să fie îndepărtată. 

Siropul se prepară prin solubilizarea zahărului cu apă fiartă 
în părți egale (1:1). 

Dizolvarea se face uşor prin amestecare continuă. După 
topire siropul se lasă să se răcească până la 30-32EC, după care se 
adaugă laptele praf şi drojdia de bere pregătite astfel: 

- laptele praf se amestecă cu apă rece (din cantitatea 
calculată pentru sirop) prin frecare într-un vas, adăugându-se treptat 
apă până când se obţine o pastă de consistenţa aluatului; 

- drojdia de bere se fierbe cu apă în clocot circa 10 minute şi 
apoi se lasă la răcit după care se strecoară printr-o sită sau prin 
tifon; 

- laptele praf şi drojdia de bere, astfel preparate, se adaugă 
peste siropul de zahăr şi făina de soia, preparat anterior şi se 
amestecă bine. 

Administrarea siropului se face, ca şi în cazul precedent, în 
funcție de felul hrănirii (stimulente sau de completare). 

Şerbetul are în compoziţia sa 85% zahăr şi 13 - 15% apă. Se 
foloseşte pentru completarea rezervelor de hrană în sezonul rece 
sub formă de turte, sau se poate dilua cu apă şi folosit ca sirop în 
restul sezonului. 

Zahărul candi se fabrică simplu, cu miere, cu extras de 
plante medicinale şi miere. Se poate folosi tot timpul anului şi în 
special în sezonul rece pentru completarea rezervelor de hrană prin 
aşezarea plăcilor deasupra ramelor, sub podişor. Pentru a stimula 
preluarea zahărului candi de către albine se recomandă stropirea 
plăcilor cu apă sau miere înainte de introducerea în stup. În caz de 
necesitate plăcile pot fi dizolvate în apă pentru obţinerea siropului. 


4.1.5. Lipidele din polen 


Lipidele din polen reprezintă o altă sursă de hrană 
energetică utilizată de către albine. Albinele preferă în general 
polenul uleios, iar adaosul de ulei vegetal de porumb măreşte 
gradul de consumabilitate al înlocuitorilor de polen. 

În privința conţinutului în lipide, cele mai bune polenuri se 
dovedesc a fi cele recoltate de albine de la păpădie (18,9%), trifoi 
(14,4%), salcâm (12,1%), muştar (8,6%), floarea-soarelui (8,3%), 
prun (10,7%), măr sălbatic (10,4%), lucernă şi sulfină (8,5%), rapiță 
(9,6%), dovleac (4,4 - 6,2%) etc. Cantități mai mici de lipide conţin 
polenurile provenite de la plantele anemofile: plopul (3,4%), porumbul 
(0,9 - 2,5%), bradul (1,8%), pinul (1,4%), papura (1,7%). 

4.2. HRANA PROTEICĂ 
4.2.1. Polenul 


Polenul reprezintă sursa proteică de hrană. După 
depozitarea în celulele fagurelui, polenul este transformat în 
păstură ca urmare a intervențiilor succesive ale unor bacterii din 
genurile Pseudomonas, Lactobacillus şi ciuperca microscopică 
Saccharomyces, care sunt în mod specific prezente în păstură. Prin 
polen, în afară de necesarul de proteină, se asigură şi o parte din 
necesarul de energie datorită conţinutului acestuia "n lipide. 

O familie de albine consumă 17-25 kg polen pe an (fab. 2). 


Tabelul 2 


Consumul lunar de polen al unei familii de albine 





Specificare Luna 
III IV VI VI | VII | VII| IX X 








Cantitatea de polen 
consumată (kg) 








Deosebit de importantă se dovedeşte valoarea biologică a 
polenului. Din acest punct de vedere arțarul, fragul, păpădia, 
porumbul oferă un polen cu o bună valoare biologică. Valoare 
biologică foarte bună au polenurile obținute de la mesteacăn, castan 
sălbatic, pomi fructiferi, trifoi, salcâm. 

În afară de conţinutul în toţi aminoacizii necesari, polenul 
conţine vitamine, enzime, substanțe minerale şi hormonale, care 
asigură o bună dezvoltare a albinelor şi puietului, mărind 
viabilitatea şi rezistența la boli. Dacă albinele nu dispun de cantități 
suficiente de polen, ele folosesc rezervele proteice proprii (de 
structură). 

Consumul de polen este determinat de puterea familiei şi 
activitatea pe care albinele o desfăşoară. În 24 ore, 1 kg albină 

consumă circa 3 g polen când nu creşte puiet şi nu clădeşte faguri, 
circa 42 g când creşte puiet şi circa 56 g când creşte puiet şi 
clădeşte faguri. Pentru creşterea unei larve se consumă 145 mg 
polen ceea ce face ca pentru obținerea a unui kg albină să fie 
necesar 1,5 kg polen. 


4.2.2. Înlocuitorii de polen 


În situaţiile în care rezervele de polen sunt insuficiente se 
pot folosi înlocuitori de polen. Cei mai utilizaţi înlocuitori se 
dovedesc: drojdia de bere, laptele ca atare şi laptele praf, făina de 
soia, făina de carne, gălbenuşul de ou etc. 

Drojdia de bere este bogată în proteine (44,6%) şi vitamine 
(B1, B2, B6, PP, acid pantotenic). Se poate administra atât în hrana 
lichidă, cât şi în hrană consistentă, fiind consumată cu plăcere de 
către albine. Procentul de drojdie în hrana lichidă trebuie să fie de 
cel mult 5%, iar dozele administrate zilnic reduse pentru ca albinele 
să consume efectiv hrana, fără ca aceasta să fie depozitată în celule. 

Prepararea hranei se realizează astfel: se amestecă cantitatea 
de drojdie cu o cantitate mică de zahăr până se obține o masă de 
consistenţa smântânii. Se adaugă sirop şi compoziţia se fierbe 
pentru omorârea drojdiei, după care se înglobează în masa de sirop. 
In hrana administrată sub formă de pastă, cantitatea de drojdie 
poate să crească în funcție de diferitele rețete. 

Făina de soia degresată este foarte bogată în proteine, 
putându-se adăuga în procente de 5 - 50% în diferite rețete pentru 
perioadele deficitare. 

Laptele praf poate participa până la 25%. 

Rezultate superioare se obţin când se folosesc reţete 
combinate de înlocuitori: zahăr + drojdie + lapte praf + soia în 
procente diferite. Adaosul de polen la aceste reţete are o puternică 
acțiune stimulatoare datorită prezenţei în masa acestuia a unei 
substanţe care prezintă atractivitate pentru albine. 

Primăvara se recomandă utilizarea hranei care contribuie 
masiv la creşterea puietului (lapte praf, păstură), iar toamna hrana 
care asigură cel mai mare procent de depozitare în corpul gras al 
albinelor (drojdia de bere). 


4.3. CLASIFICAREA HRĂNIRILOR 


Hrănirile la albine se pot clasifica în: 
- hrăniri de completare; 
- energetică 
- hrăniri de stimulare - proteică 
- energo-proteică 
- hrăniri de dresaj; 
- hrăniri medicamentoase. 


4.3.1. Hrănirile de completare 


Hrănirea de completare presupune asigurarea cantității de 
hrană când se constată că aceasta se dovedeşte insuficientă. 

Se poate face hrănirea de completare, fie cu miere, fie cu 
zahăr. Hrănirea de completare cu zahăr se face când familiile nu şi- 
au asigurat rezervele de hrană necesare pentru iernare datorită 
condițiilor improprii din timpul culesului, sau datorită recoltării 
unei cantităţi mai mici de miere, caz în care deficitul de hrană 
urmează a fi completat cu zahăr; în cazul în care în cuib se constată 
prezența mierii de mană, de asemenea, se procedează la înlocuirea 
acesteia. 

Hrănirea de completare se face imediat după ultimul cules 
pentru ca prelucrarea zahărului să fie făcută de către albinele 
bătrâne pentru prevenirea uzurii albinelor tinere. 

Cantităţile de sirop care se administrează pentru 
completarea hranei vor fi corelate cu puterea familiilor deoarece 
cantitățile mari duc la depăşirea capacității activităţii glandulare a 
albinelor şi ca atare, adaosul de enzime va fi insuficient, 

nerealizându-se în mod corespunzător invertirea zahărului. Acest 
neajuns face ca albinele, pe de o parte, să se îmbolnăvească de 
diaree prin consumarea fazei lichide din celule, iar pe de altă parte, 
cristalele din celule care se formează în urma acestui proces, să fie 
scoase afară de albine şi în consecinţă se înregistrează un consum 
inutil de zahăr. 

Se va avea în vedere ca hrana administrată în scop de 
completare să fie concentrată de către albine pe un număr redus de 
faguri (pe care va ierna familia), impunându-se ca în prealabil 
cuibul să fie redus în funcție de puterea familiei, care se poate 
aprecia după numărul de intervale bine ocupate de albine. 

O apreciere relativ corectă a cantității de albină se face 
ținând seama că o ramă de stup orizontal (435 x 330 mm), când 
cuibul este restrâns, conţine pe ambele feţe 270 g albină, iar în 
perioada activă 200 g albină, în timp ce rama de stup multietajat 
(435 x 230 mm) conţine 200 g albină şi respectiv 150 g albină. 

Când aprecierea se face cu ajutorul unei rame Netz, | dm? 
conţine 30 g albină pe ambele feţe şi 15 g numai pe o faţă. 

Pentru a aprecia pe câte rame va ierna familia se împarte 
totalul de albine la 270 g sau 200 g, în funcţie de tipul de stup. 

Prepararea siropului pentru hrănirea de completare 


În cazul hrănirii cu sirop de zahăr se va avea în vedere că 
dintr-un kg de zahăr rezultă prin transformare 1 kg miere. 

Pentru obținerea siropului de concentraţie 1:1 se folosesc 
650 g zahăr şi 650 ml apă. Se fierbe apa şi se adaugă zahărul, 
amestecându-se până la dizolvare. Administrarea siropului în 
hrănitori se face când acesta are temperatura de 40EC, în cantități 
de 2 - 5 kg la intervale de 2 - 3 zile, în funcţie de puterea familiei. 

Siropul poate fi administrat şi în faguri care se pun după 
diafragmă. Siropul în concentrația 1:l se administrează timpuriu 
după terminarea culesului de vară, când albinele dispun de suficient 
timp pentru prelucrarea, transformarea şi depozitarea acestuia. Dacă 

timpul este înaintat, concentraţia siropului va fi de 2:1 (2 părți 
zahăr şi | parte apă). 
Tabelul 3 


Cantitatea de sirop obținută în funcţie de raporturile indicate 
(după 1. Miloiu, 1990) 








î Raport 1:1 Raport 1,5:1 Raport 2:1 
i Zahăr | Apă | Miere |Zahăr| Apă | Miere | Zahăr | Apă | Miere 
kg l kg kg l kg kg l kg 








1,0 0,62 | 0,62 0,62 0,77 |0,51| 0,85 | 0,87 [043| 1,02 
2,0 1,25 | 1,25 1,25 1,54 |1,02| 1,69 1,74 |0,87| 2,04 
3,0 1,87 | 1,87 1,87 2,31 |1,54| 2,53 | 261 |1,30| 3,06 
4,0 2,50 [2,50 2,50 3,08 [2,05 | 3,38 | 3,48 11,74| 4,08 
5,0 3,12 [3,12 3,12 3,85 [2,56 | 4,22 | 4,35 |2,17| 5,10 
10,0 6,25 | 6,25 6,25 7,70 |5,12| 8,45 | 8,70 [4,35 | 10,20 
































Tabelul 4 


Cantitatea de zahăr folosită în funcţie de raporturile indicate 
(după 1. Miloiu, 1990) 








Concentrația 1:1 mc și [a Concentrația 2:1 

Zahăr A : îi, 
kg |Apă|Sirop Si Apă | Sirop | Miere |Apă |Sirop sa 
l l kg l l kg l l ko 








1,0 10| 1,6 1,0 [0,67| 1.3 1,1 [0,5 | 115| 12 
2,0 2,0 | 3,2 | 2,0 [1,34] 2,6 2,2 | 1,0 | 2,30| 2,4 
3,0 3.0 | 4,8 | 3.0 [201| 39 3,3 |1,5 | 3,45] 3,6 
4,0 4,0 | 6,8 | 4,0 [2,68] 52 | 4,4 [2,0 | 4,60| 4,8 
5,0 5,0 | 8,0 | 5,0 [3,35] 6;5 5,5 |2,5 | 5,75| 60 
10,0 [10,0| 16,0 | 10,0 [6,70| 13,0 | 11,0 [5.0 [11,50| 12,0 



































În tabelele 3 şi 4 sunt redate cantităţile de zahăr şi apă 
necesare pentru pregătirea siropului de diferite concentraţii, precum 
ŞI cantitatea de miere ce se obține. 

În sirop se poate administra produsul "Protofil” (17 ml/litru 
sirop) care are rol stimulator şi de combatere a nosemozei. 


4.3.2. Hrănirile de stimulare 


Rolul hrănirilor de stimulare constă în suplinirea lipsei 
culesului pentru asigurarea continuității activității familiilor de 
albine. Stimularea se poate efectua cu hrană energetică, proteică 
sau energo-proteică. 

Hrănirea de stimulare energetică pe bază de glucide se 
poate efectua prin mai multe metode: 

- prin descăpăcirea fagurilor cu miere. Fagurii cu cantităţi 
mici de miere se descăpăcesc pe porţiuni de 1 - 4 dm?, în funcţie de 
puterea familiei şi se aşează după diafragmă când este mai cald sau 
în marginea cuibului când temperatura este mai scăzută. Atrase de 
miros, albinele încep să transporte mierea în cuib, declanşând o 
puternică acțiune de stimulare a familiei cu efect asupra intensității 
de creştere a puietului. 

- prin administrarea în hrănitori a siropului de zahăr în 
concentraţie de 1:1, în doze de 300-500 g la intervale de 2 - 3 zile. 

- prin administrarea siropului în faguri amplasați fie după 
diafragmă, fie direct în mijlocul cuibului. Procedeul introducerii 
siropului în fagurele din mijlocul cuibului se dovedeşte mai bun 
întrucât fagurele este curăţat şi lins devenind adecvat pentru 
depunerea pontei. Procedura se poate repeta la intervale de 5 - 7 
zile, ţinându-se seama de dezvoltarea familiilor de albine. 

- prin administrarea de zahăr tos. Metoda prezintă 
avantajul economiei de muncă, | kg zahăr fiind suficient pentru o 
perioadă de 2 săptămâni. Pentru ca albinele să nu care zahărul afară 
în hrănitori se pun deasupra zahărului câteva picături de miere. 
Efectul stimulator al zahărului este mai slab decât în cazul utilizării 
siropului. 

Hrănirea de stimulare proteică. Tinând seama de 
momentul efectuării hrănirilor stimulente, existența în natură a unui 
cules de polen măreşte efectul hrănirilor stimulente. În lipsa 
culesului natural se impune, fie administrarea de polen recoltat din 
anul precedent, fie de înlocuitori de polen. 

Hrănirea de stimulare energo-proteică. Această modalitate 
de hrănire îşi găseşte utilitatea mai ales primăvara timpuriu, când 
albinele nu pot zbura din cauza timpului nefavorabil. Forma cea 
mai economică de administrare este cea a turtelor aşezate deasupra 
ramelor. 

Hrănirea stimulentă cu proteine nu este periculoasă dacă 
albinele au efectuat zborul de curăţire înainte de administrare, 
deoarece supraîncărcarea tubului digestiv poate avea urmări 
nefavorabile asupra sănătăţii albinelor. Procentul de proteine din 
hrană la începutul sezonului va fi mai redus (5 - 10 %), după care 
poate să crească la 15%. Sursa de proteină se asigură prin polen sau 
prin înlocuitori ai acestuia. 


4.3.3. Hrănirea de dresaj 


În vederea sporirii producţiilor agricole, albinele pot fi 
"dresate" să viziteze florile unei anumite culturi în scopul 
polenizării acesteia. Pentru aceasta, se aplică o hrănire matinală în 
interiorul stupului cu sirop în care se introduc petale din cultura 
care urmează a fi polenizată. În felul acesta se formează un reflex 
condiționat care se păstrează o perioadă de timp, chiar dacă secreția 
de nectar a culturii respective s-a diminuat. Deoarece stingerea 
reflexului condiționat se realizează lent este necesar să se intervină 
prin introducerea în siropul cu mirosul florilor vizitate a unei 
substanţe neagreate (clorură de calciu), putând pregăti concomitent 
albinele în vederea vizitării unei alte culturi. 

4.3.4. Hrănirea medicamentoasă 


Administrarea medicamentelor la familiile de albine se 
poate face prin administrarea acestora în hrană sau în apă sau prin 
pulverizarea fagurilor. Administrarea medicamentelor se poate face 
în scop preventiv, cât şi curativ. Administrarea medicamentelor în 
scop preventiv are şi un rol stimulent. Astfel, streptomicina în doză 
de 250 000 U.I. la litru de sirop sau în apa cu care se face 
pulverizarea joacă un rol stimulent. 

Rezultate bune în hrănirea medicamentoasă se obţin prin 
folosirea plantelor medicinale. Cătina, măceşul, sunătoarea, 
păpădia, talpa gâştei, murul, zmeurul, au acţiune trofică şi 
stimulentă. 

Datorită anubioticelor şi uleiurilor pe care le conţin 
usturoiul, ceapa, coada şoricelului, muşeţelul, sunătoarea, pătlagina, 
pelinul, roinița, izma, cimbrişorul şi alte plante au acţiune 
antibacteriană. 

Acţiune  astringentă  (antidiareică),  dezinfectantă şi 
stimulentă asupra tractusului digestiv prin conţinutul în tananți şi 
principii amari prezintă pelinul, roinița, coada şoricelului, izma, 
cimbrişorul, măceşul, păpădia, stejarul, nucul, salvia etc. 

Rezultate mai bune se obțin când se fac combinaţii între 
plante. 

Extragerea substanţelor medicamentoase se realizează prin 
procedee ca infuzia, decoctul şi macerarea cu ajutorul unor lichide 
dizolvante: apă, alcool etc. 

Infuzia sau ceaiul se prepară turnându-se 2 litri de apă 
clocotită peste 100 g plantă. După 15 minute, timp în care vasul a 
fost acoperit, ceaiul se strecoară şi i se adaugă 3 litri de sirop de 
zahăr în concentraţie de 2:1. Cei 5 litri de sirop rezultați pot fi 
administraţi la 10 familii de albine. 

Toate plantele aromate de la care se folosesc florile şi 
frunzele trebuie preparate ca infuzii pentru a li se păstra principiul 
lor activ, uleiul volatil. 

Decoctul sau fiertura se realizează prin fierberea plantei 
întregi. Într-un vas în care s-au pus 2 litri de apă se adaugă 100 g 
plantă mărunțită. Frunzele, florile, tulpina, se fierb 10 - 15 minute, 
cojile şi rădăcinile 30 - 40 minute. 

După fierbere, decoctul se strecoară, se completează cu apă 
până la 2 litri, după care se adaugă 3 litri sirop de zahăr în 
concentraţie de 2:1. Se obţin 5 litri de sirop care se administrează la 
10 familii de albine. Prin decocție se prepară coada calului, 
păpădia, coaja de stejar, fructele de măceş şi afin. Pentru păstrarea 
vitaminei C din fructele de măceş acestea se mărunţesc şi se fierb 
circa 10 minute, iar cele de afin 30 minute. 

Macerarea sau plămădeala la rece constă în menţinerea 
plantei pentru o anumită perioadă în apă sau solvent. Soluţia 
obținută se strecoară şi se amestecă cu sirop în cantitățile utilizate 
în cazurile infuziei sau decoctului. 

Timpul de macerare variază de la 30 minute la 6 ore în 
soluția apoasă şi de la 5 zile la 10 zile în soluţia alcoolică. 

Tratamentul cu extract de plante medicinale se foloseşte la 
începutul primăverii şi la sfârşitul verii, când albinele nu le găsesc 
în natură. 


4.4. APA 


Apa reprezintă un element indispensabil pentru activitatea 
familiei de albine. Dacă în perioada de cules necesarul de apă este 
asigurat de cantitatea de apă existentă în nectar (50%), în perioadele 
lipsite de cules, albinele au nevoie de apă asigurată prin intermediul 
adăpătorului. Pentru creşterea puietului sunt necesare 40 - 60 g apă 
în 24 ore, iar în perioadele caniculare, când apa este folosită pentru 

reglarea temperaturii în stup sunt necesare peste 200 g apă în 24 
ore. 

Apa sărată, călduţă în sezonul de primăvară asigură un ritm 
mai rapid de creştere (0,8 g sare la litru). Uneori din cauza 
condiţiilor exterioare nefavorabile se recomandă aprovizionarea 
albinelor cu apă în interiorul stupului. 


4.5. REŢETE DE HRĂNIRE ÎN PRACTICA APICOLĂ 
4.5.1. Şerbetul de zahăr 


Şerbetul de zahăr se poate prepara prin fierberea unui sirop 
concentrat de zahăr în proporția de 2 kg zahăr şi 3,5 litri apă până la 
temperatura de IIGEC. Se fierbe într-o oală smălțuită până la 
densitatea la care din masa topită, răcită în prealabil în apă, pot fi 
formate "mărgele". La atingerea densității arătate, masa se lasă să se 
răcească, apoi se freacă continuu cu o lopățică până la obținerea 
şerbetului. Din şerbetul în stare încă caldă se formează turte având 
grosimea de 1 - 1,5 cm ambalate în folie de material plastic. 


4.5.2. Şerbet candi 


Se încălzesc 1,750 litri apă, se adaugă 10 kg zahăr tos şi se 
amestecă până la fierbere, lăsând să clocotească 30 minute fără să 
se agite, dar spumuind siropul pentru a lua impurităţile; apoi se 
introduce în lichid o linguriţă trecută repede în apă rece după care 
se scoate brusc. Dacă siropul se încheagă şi are o consistență 
suficientă pentru a face între două degete o bobiţă, este timpul să se 
adauge 2 kg miere, care este lichefiată în prealabil în baia de apă. 
Se clocoteşte întregul amestec timp de 3 minute. În acest timp 
mierea se încorporează cu siropul, după care se lasă să se răcească. 
Când temperatura este sub 40EC, se începe amestecarea cu o 
lopăţică numai într-o singură direcție; siropul începe să se 
întărească şi se toarnă repede în forme. Controlul se poate face cu 

un termometru pentru a preciza când trebuie luat amestecul de pe 
foc. Siropul se ia de pe foc când atinge temperatura de 117EC. 
Şerbetul candi este foarte bun pentru hrănirea albinelor, fie pentru 
completare, fie pentru stimulare. Plăcile de şerbet candi se oferă 
familulor de albine peste ramele din cuib, sub podişor. 


4.5.3. Siropul de completare (după C. Hristea) 


Siropul de completare se poate face cu ceaiuri din plante 
medicinale. Ceaiurile se fac cu plante medicinale ca: izmă, 
sunătoare, muşeţel, coada şoricelului, cimbrişor, tei. Se asociază 
câte 3 plante din cele menționate mai sus şi se pun 2,5 -3glaun 
litru de apă. Ceaiul se prepară astfel: când apa clocoteşte se adaugă 
cantitatea de plante şi se acoperă imediat vasul lăsându-l să se 
răcească. Se obține astfel un extras care se strecoară printr-o sită 
sau tifon şi se foloseşte la prepararea siropului. Zahărul din sirop nu 
se fierbe, când apa este clocotită se dă la o parte de pe foc şi se 
toarnă încet zahărul amestecând continuu lichidul pentru dizolvarea 
acestuia. Dacă se fierbe zahărul cu apa, în iarnă siropul va cristaliza 
în faguri. Se recomandă să se dea albinelor un sirop invertit. În felul 
acesta, albinele prelucrătoare sunt parțial scutite de eforturile 
glandelor hipofaringiene, care trebuie să secrete enzima invertază, 
necesară invertirii zaharozei în glucoză şi fructoză. Invertirea se 
face cu acid citric (sare de lămâie), recomandându-se sub 1 g la 
litru de sirop. Dacă se dă în cantitate mai mare efectul este invers, 
producându-se o puternică cristalizare pe timpul iernii. Pentru 
hrănirea de primăvară se recomandă 1,5 - 2 g acid citric, prevenind 
îmbolnăvirea de nosemoză. Rezultate bune se obțin când în siropul 
oferit albinelor (atât în hrănirile de completare, cât şi în cele de 
stimulare) se adaugă 25 g suc de ceapă la litru de sirop. Sucul de 
ceapă este bogat în fitoncide, vitamine, acizi organici. Fitoncidele 
sunt substanţe volatile cu puternică acţiune bacteriostatică şi uneori 

bactericidă. Sucul de ceapă previne diferite afecţiuni cu caracter 
digestiv, şi în plus, măreşte longevitatea albinelor consumatoare. 

Sucul de ceapă se prepară în felul următor: se curăță ceapa 
de foile exterioare şi se rade pe o răzătoare; răzătura se pune într-un 
tifon şi se presează; sucul apare ca o spumă ce se toarnă în siropul 
călduţ. 


4.5.4. Turtă de păstură 


Se administrează în luna februarie şi se prepară astfel: se 
scot ramele cu păstură din depozit şi se expun 30 minute la ger, 
ceara din ei devenind sfărâmicioasă. Fagurii se taie în fâşii 
longitudinale prin mijlocul alveolelor cu păstură, se freacă fâşiile 
între palme, iar ceara alveolelor se sfărâmă şi rămâne păstura 
întreagă, sub formă de hexagoane, care se trece printr-o maşină de 
tocat carne. Se obține o pastă care apoi este amestecată cu o 
cantitate egală de miere semicristalizată. Se fac turte, având 
grosimea de 1,5 - 2 cm şi greutatea de 350 - 400 g, ambalate în 
tifon sau pungă de plastic şi se pun deasupra ramelor. Pentru că 
păstura astfel oferită ar putea înlesni prin consumul ei şi o 
reactivitate a sporilor de nosema aflaţi în intestinul mijlociu al 
albinelor, mai ales la cele care în anul precedent au suferit de 
nosemoză, este bine ca în amestec să se pună şi protofil, 2 linguri la 
1 kg pastă, respectiv 34 ml. 

Cercetătorii au stabilit că păstura are proprietăți mult 
diferențiate fată de polen. Păstura conţine o mulțime de principii pe 
care albinele culegătoare le transmit grăuncioarelor de polen atunci 
când formează ghemotocul. Păstura conferă albinelor consumatoare 
longevitate deosebită. Experiențele au stabilit că albinele 
consumatoare de păstură trăiesc mai mult decât cele ce primesc 
polen adunat în colectoare. 

4.5.5. Şerbet de zahăr cu miere (după E. Mureşan, C. Mihăilescu) 


Pentru 10 kg şerbet sunt necesare: 7,700 kg zahăr pudră, 2 
kg miere, 0,300 litri ceai medicinal sau 340 mililitri protofil. 
Cantitatea de zahăr pudră se aduce în camera de lucru, la cald, cu 
cel puţin 4 ore înainte. În cazul în care zahărul pudră se prezintă 
sub formă de bulgări, acesta se zdrobeşte fin. Mierea ce se foloseşte 
trebuie să fie necristalizată şi în nici un caz miere de mană. Se 
recomandă în special folosirea mierii de salcâm, tei sau fâneaţă, 
nefermentată, provenită de la familii sănătoase. Mierea se 
încălzeşte puțin, atât cât să devină mai fluidă şi se diluează cu 
ceaiul preparat în prealabil. Într-un vas emailat se pune zahărul 
pudră, se adaugă mierea şi apoi se frământă bine cu mâna până 
când devine ca o pastă fină, care nu se întinde şi nu este lipicioasă. 
Şerbetul astfel preparat se ambalează în pungi de plastic, în cantități 
de 500 - 1000 g sau mai mari, atât cât se apreciază că este necesar 
unei familii de albine. Turta trebuie să aibă grosimea de 1,5 cm 
pentru a putea fi aşezată deasupra ramelor, sub podişor. 


4.5.6. Şerbet fiert sau candi (după E. Mureşan, C. Mihăilescu) 


Se poate prepara din zahăr cu apă sau ceai, sau din zahăr şi 
miere de albine cu apă sau ceai. Pentru prima variantă, la 10 kg 
zahăr se folosesc 2,300 litri apă sau ceai de plante medicinale. 

Pentru a doua variantă, la 10 kg zahăr şi 2 kg miere de 
albine se adaugă 1,750 litri apă sau ceai de plante medicinale. 
Indiferent de variantă, cantitățile indicate se introduc într-un vas 
emailat de mare capacitate, deoarece, în momentul preparării, 
volumul conţinutului creşte mult din cauza spumei care se 
formează. Siropul astfel realizat se pune la fiert la un foc slab şi se 
urmăreşte momentul în care începe fierberea. Cu un termometru se 
măsoară temperatura şi când aceasta a ajuns la 116 — 1179 siropul 
se ia de pe foc. Din lipsă de termometru se poate folosi o metodă 
mai simplă care ne indică invertirea zahărului. Într-un pahar cu apă 

rece se picură cu o linguriţă din siropul care fierbe. Dacă picăturile 
de sirop nu se amestecă cu apa din pahar şi formează o bobiţă, este 
dovada că şerbetul este gata. În cazul când la prepararea şerbetului 
se foloseşte şi mierea de albine, aceasta se adaugă numai când 
şerbetul s-a terminat de fiert. Se toarnă apoi compoziția într-un 
vas curat care a fost udat în prealabil cu apă rece. În acest mod se 
împiedică formarea de cristale mari de zahăr. Se lasă să răcească, 
până când ajunge la 40EC. În acest moment se începe învârtirea 
siropului cu un făcăleţ, efectuând mişcările într-un singur sens, 
până când siropul începe să-şi schimbe culoarea spre alburiu şi apoi 
spre alb, întărindu-se. 

Frecarea şerbetului este încheiată, atunci când săltând făcăleţul, 
şerbetul care curge de pe acesta nu se scufundă, ci rămâne la suprafață. 
După răcire se ambalează în hârtie cerată sau folie de polietilenă, în 
pachete de 0,5 - 2 kg şerbet, în funcție de necesităţile familiilor 
respective. 


4.5.7. Şerbet cu zahăr invertit (după E. Mureşan, C. Mihăilescu) 


Pentru prepararea şerbetului cu zahăr invertit se foloseşte 
Apifortul sau Apistimul (în prealabil măcinat farin). La 25 kg zahăr 
farin se adaugă o soluție mamă care se prepară din 5,460 kg zahăr, 
2,730 litri apă sau ceai şi 11 g acid lactic alimentar. Zahărul se pune 
într-un vas mai larg unde să poată fi frământat mai uşor. Cantităţile 
indicate pentru soluția mamă se pun într-o oală smălțuită şi se 
fierbe totul la flacără mică timp de 30 minute. După terminarea 
ferberii, siropul respectiv se toarnă peste zahărul pudră din vas şi 
se frământă bine până când conţinutul capătă aspectul unui aluat. 
Şerbetul obţinut nu se întăreşte luni de zile şi poate fi depozitat 
timp îndelungat fără să se deprecieze. După preparare, şerbetul se 
ambalează în hârtie cerată, formând calupuri de diferite greutăți 
(0,500 - 1 kg) şi se administrează deasupra ramelor din cuibul 

familiilor de albine, după ce în prealabil s-au făcut câteva găuri în 
hârtia respectivă pentru a uşura astfel accesul albinelor. 


4.5.8. Turtă de miere cristalizată şi zahăr (după C. Antonescu) 


Majoritatea sortimentelor de miere cristalizează (mai repede 
mierea de rapiță, zmeură, floarea-soarelui), iar zahărul tos este şi el 
format tot din cristale. Turtele formate, având în componenţa lor 
cristalele de miere şi pe cele din zahărul tos, pot fi consumate de 
către albine numai în parte, restul fiind aruncat pe fundul stupului şi 
apoi când timpul permite scos afară din stup. Pentru a preveni 
aceasta se procedează astfel: se foloseşte miere lichefiată sau 
granulată fin (având consistenţa untului) şi zahăr pudră (apifort sau 
apistim) măcinat sau pisat. Mierea cristalizată se lichefiază. Pentru 
a nu se denatura prin pierderea enzimelor şi vitaminelor, apa 
încălzită în care se ţine vasul cu miere pentru lichefiere nu trebuie 
să aibă temperatura mai ridicată de 45SEC. 'Turta se face în felul 
următor: mierea preîncălzită se toarnă peste zahărul pudră (o parte 
miere şi patru părți zahăr), se frământă ca şi aluatul de pâine până la 
omogenizarea întregii cantități. 

Către sfârşitul perioadei de iernare şi la începutul primăverii 
este foarte indicat ca pasta de miere + zahăr să conţină şi ceaiuri 
medicinale pentru albine: cimbrişor, izmă, tei, roiniță, sunătoare, 
muşeţel, gălbenele, coada şoricelului, coada calului, măceş, soc. Se 
iau câte 4 - 5 g din fiecare plantă menţionată mai sus. Amestecul de 
plante se macerează circa 10 minute cu trei părți de apă rece. Apoi 
se adaugă apă clocotită până la un litru. Se amestecă bine şi se lasă 
acoperit timp de 30 minute. Infuzia rezultată se strecoară printr-o 
pânză curată. În acest caz pasta se prepară din o parte miere + o 
parte ceai medicinal + zahăr pudră după cerință (până ce amestecul 
dobândeşte consistenţa aluatului de pâine), adăugând 1 g sare de 
lămâie la kilogram. În loc de ceai se poate folosi preparatul protofil, 
destinat stimulării dezvoltării familiilor de albine şi combaterii 

nosemozei în doză de 34 ml la kilogramul de pastă. Pasta se 
administrează sub formă de turte în greutate de 0,5 - 1 kg. 


4.5.9. Turta proteică 1 (după Townsend) 


Se amestecă 1 kg polen cu 3 kg făină de soia degresată şi 12 
kg sirop de zahăr în concentraţie de 2:1 (2 părți zahăr la o parte 
apă). Se prepară pasta de polen adăugând puţină apă; apoi se toarnă 
siropul amestecând mereu. Se adaugă făina de soia care se frământă 
bine până ce se obţine un aluat. Se fac turte groase de 1 - 1,5 cm, 
cântărind 0,400 - 0,500 kg şi se pun în pungi de plastic aşezându-se 
sub podişor, după ce punga a fost decupată. 

În lipsa polenului, colectat în vara precedentă, se poate 
folosi polenul rezultat din paniculii porumbului. 


4.5.10. Turta proteică 2 (după Farrar) 


La 60 g polen, în prealabil măcinat, se adaugă 110 ml apă şi 
300 g zahăr pudră care se amestecă până când se omogenizează. 
Apoi se adaugă treptat 150 g făină de soia degresată, frământând 
totul şi obținând astfel 700 g turtă care se administrează pe bucăţi 
de tifon sau în pungi de plastic, sub podişor. 


4.5.11. Turta proteică 3 (după Cale) 


Se amestecă 750 g făină de soia degresată, 260 g polen 
măcinat, 400 g miere sau sirop dens de zahăr. Amestecul se dă ca 
turtițe de 600 g când în natură lipseşte polenul sau nectarul 
întreținând astfel integral puterea familiei. 


4.5.12. Turta proteică 4 (după Vartolomei) 
Sunt necesare următoarele ingrediente: 
- zahăr pudră 25 kg; 
- miere 5 kg; 

- drojdie uscată - 10 pachete (500 g); 

- zeama de la 8 lămâi sau 8 fiole mari de vitamina C; 

- sare de bucătărie - 1 linguriţă; 

- vitamina B complex - 30 pastile dizolvate în apă; 

- izoniazidă nicotinică (hidrazidă) - 20 pastile dizolvate în 
apă; 

- vitamina B> - 5 fiole mari; 

- vitamina Bg - 5 fiole mari; 

- vitamina Bj> - 1 fiolă mare; 

- pantotenat de calciu - 8 fiole mari. 

Într-un vas se pun 5 kg zahăr pudră peste care se toarnă 
celelalte componente din rețetă. Într-un vas emailat de capacitate 
mare cu apă clocotită, se pune drojdia şi se amestecă continuu cu o 
lopăţică de lemn, amestecând şi după ce vasul se ia de pe foc. Vasul 
trebuie să fie mai mare pentru că la fierbere drojdia se umflă. După 
răcire, se pune drojdia în amestec şi se omogenizează compoziția 
până la dizolvarea zahărului. Se adaugă treptat restul de 20 kg zahăr 
amestecând mereu. Pasta se prepară cu 2 - 3 săptămâni înainte de 
zborul masiv de curățire şi se administrează numai după efectuarea 
acestuia. 


4.5.13. Turta proteică 5 (după Miu) 


Ingredientele necesare: 

- 800 ml (un borcan) de ceai de pelin concentrat; 

- 2,3 kg miere (2 borcane); 

- 10 kg zahăr pudră; 

- 2-4 kg polen (păstrat în amestec cu zahăr pudră în 
proporţie de două părți polen şi o parte zahăr). 

Se prepară astfel: 

- se încălzeşte mierea cu ceaiul într-un vas mare până se 
lichefiază şi se amestecă bine; 

- se introduce zahărul în mod progresiv şi se amestecă până 
ce se dizolvă şi se omogenizează; 

- se întrerupe focul şi se introduce polenul amestecând până 
ce se omogenizează bine; 

- se strecoară compoziţia în forme construite, de 
dimensiunile unei coli de hârtie, forme având grosimea de 10-12 
mm; 

- după aproximativ 20 - 25 minute turtele se răcesc şi se pot 
împacheta şi pune la păstrat până la folosire. 

O asemenea turtă cântăreşte 1,l - 1,2 kg şi se poate 
administra câte una sau chiar două bucăţi dacă familia este bine 
dezvoltată. 

5. LUCRĂRI DE TOAMNĂ 
ÎN STUPINĂ 


5.1. CONTROLUL DE TOAMNĂ AL FAMILIILOR DE 
ALBINE, ÎN VEDEREA PREGĂTIRII PENTRU 
IERNARE 

În cea de a II-a jumătate a lunii septembrie, după ce s-au 
executat lucrările de îngrijire care se dau familiilor de albine după 
terminarea ultimului cules principal (hrănirea pentru completarea 
proviziilor, hrănirea stimulentă, înlocuirea mătcilor 
necorespunzătoare, deblocarea cuibului şi asigurarea spaţiului 
pentru creşterea puietului), se impune efectuarea unui minuţios 
control de toamnă, cu următoarele obiective: 

- stabilirea existenţei mătcii în fiecare familie; 

- aprecierea puterii familiei la intrarea în iarnă; 

- dimensionarea corespunzătoare a cuibului; 

- aprecierea cantității de miere disponibilă pentru iernare, 
comparativ cu necesarul fiecărei familii; 

- organizarea cuibului şi a proviziilor de hrană pentru a fi 
accesibile ghemului de iernare. 


5.1.1. Stabilirea existenţei mătcii 


Se vor controla fagurii din cuibul fiecărei familii, 
insistându-se în special pe fagurii din capătul mai însorit al 
cuibului, căutându-se să se identifice matca. Familiile dotate cu 
mătci tinere şi prolifice, mai au de obicei puiet în cuib chiar la 
această dată; aceasta indică faptul că vor intra în iarnă cu generații 
tinere de albine, care vor supravieţui până în primăvara anului 
următor, familiile vor fi deci, bine dezvoltate în primăvară. 

5.1.2. Aprecierea puterii familiei 


Aprecierea puterii familiei se face în funcție de numărul de 
faguri din cuib, bine acoperiţi de albine. Se consideră că o familie 
este puternică dacă există în cuib cel puțin 8 - 9 faguri bine 
acoperiți de albine; este de putere medie atunci când albinele ocupă 
6 - 7 faguri şi este slabă dacă albinele acoperă în mod compact mai 
puţin de 6 faguri. 


5.1.3. Dimensionarea corespunzătoare a cuibului 


Dimensionarea corespunzătoare a cuibului se referă la 
numărul de faguri care trebuie lăsaţi în cuibul fiecărei familii în 
raport cu populaţia acesteia. În stupii orizontali şi verticali cu 
magazine (R.A.- 1001 şi I.C.A.-1), numărul de faguri care vor 
rămâne în cuib în timpul iernii se va stabili astfel încât să permită 
aşezarea liberă a ghemului de iernare, fără a rămâne însă rame de 
prisos. Pentru stabilirea cât mai corectă a numărului acestora, se va 
face un control fugitiv prealabil al familiilor, dimineaţa foarte 
devreme, după o noapte rece, care a determinat strângerea albinelor 
în ghem, numărul de rame ce se vor lăsa pentru iarnă va fi egal cu 
numărul de spaţii dintre rame ocupate de ghem, plus încă o ramă. 
Astfel, de exemplu, în cazul ghemului care ocupă şapte spaţii dintre 
rame, se vor lăsa opt rame pentru iernare. 

În cazul familiilor adăpostite în stupi multietajaţi se pune 
problema să se decidă la fiecare familie dacă va ierna în două 
corpuri sau într-un singur corp, corespunzător puterii fiecăreia. 


5.1.4. Aprecierea cantității de miere existentă în fiecare familie, 
comparativ cu necesarul pentru iernare 

Necesarul de miere pentru iernarea unei familii se stabileşte 

în funcție de puterea acesteia, respectiv de numărul de faguri bine 

acoperiți de albine. Se calculează câte 1,5 - 2 kg miere pentru 

albinele de pe fiecare fagure. De exemplu, dacă populația familiei 

controlate ocupă un număr de 7 faguri, necesarul de miere pentru 
iarnă va fi de 10,5 - 14 kg miere (10,5 kg reprezentând cantitatea 
minimă). Practic, fiecare fagure acoperit de albine trebuie să aibă 
"coroana" de miere de minimum 10 cm lățime în cazul stupilor 
orizontali sau verticali cu magazine şi minimum 7 cm în cazul 
stupilor multietajaţi. Mierea trebuie să fie căpăcită, iar fagurii să fie 
de culoare ceva mai închisă (brună deschis), să fi crescut în ei cel 
puțin 2 - 3 generații de puiet, întrucât aceştia menţin mai bine 
căldura. 

Cantitatea de miere existentă în fiecare fagure se poate 
aprecia cunoscând faptul că | dm? fagure plin cu miere căpăcită pe 
ambele feţe conţine 350 g miere. Se mai poate face aprecierea 
cantității de miere existentă stup, după următorul criteriu: o ramă de 
stup orizontal sau R.A.-1001 plină cu miere căpăcită pe ambele feţe 
conţine 3,5 kg miere; o ramă de stup multietajat conţine 2,5 kg 
miere. În afară de hrana glucidică (miere) trebuie să li se asigure 
albinelor pentru iarnă şi hrană proteică: 1-2 faguri care să conțină 
pe lângă miere şi păstură. 

În cazul când la controlul efectuat se constată că necesarul 
de hrană la unele familii nu este asigurat, se va proceda la 
completarea acestuia prin redistribuirea rezervelor excedentare între 
familii. 


5.1.5. Organizarea cuibului şi a proviziilor de hrană în vederea 
iernării 

Organizarea cuibului şi a proviziilor de hrană în Stupii 
orizontali şi verticali cu magazine 

Modul de aşezare a fagurilor cu miere în cuib se face 
ținându-se seama că în timpul iernii albinele constituite în ghem nu 
se deplasează pe fagurii laterali, ci numai în sus, pe fiecare ramă 
ocupată de ghem. Se urmăreşte deci, ca fiecare fagure rămas pentru 
iarnă să conţină miere suficientă pentru albinele care se vor 
adăposti pe acesta. Dacă fagurii conţin cantități aproximativ egale 

de miere, nici unul sub 1,5 kg, nu este necesară o preocupare 
specială pentru modul de aranjare a lor în cadrul cuibului. Dacă 
însă conţin cantități variabile, se utilizează, de la caz la caz, 3 
procedee de organizare: organizarea centrală, bilaterală şi 
unilaterală. 

Organizarea centrală este procedeul cel mai indicat atunci 
când proviziile de miere pentru iarnă sunt la limită, deoarece acest mod 
de aranjare a fagurilor permite ca fagurii laterali din cuib să conţină o 
cantitate minimă de 0,5 kg miere şi nu 1,5 kg ca la celelalte moduri de 
organizare. Practic, fagurii cu cea mai mare cantitate de miere se vor 
amplasa central, întrucât cele mai multe albine din ghem se află pe 
fagurii din centrul ghemului, spre părțile laterale, în ordine 
descrescândă, se vor amplasa fagurii cu mai puțină miere, dar nici într- 
un caz sub 0,5 kg. 

Organizarea bilaterală a tagurilor este cea mai apropiată de 
modul natural de repartiție a mierii în cuibul albinelor. Fagurii cu 
cea mai redusă cantitate de miere (dar nici într-un caz sub 1,5 kg) 
se vor aşeza în centrul cuibului, iar bilateral, în ordine crescândă 
fagurii cu cantități mai mari de miere. Prezintă dezavantajul că 
implică existenţa unei provizii abundente. 

Organizarea unilaterală se preconizează în cazul când 
iernează două familii în acelaşi stup. Procedeul constă n aşezarea 
fagurilor cu miere "n cantități descrescânde "ncepând dinspre 
diafragmă (n ambele părți), nefiind permis ca ultimul fagure să 
conţină mai puţin de 1,5 kg. 

Organizarea cuibului şi a proviziilor în stupii multietajați 
Familiile iernează de obicei în două corpuri a câte 10 rame fiecare. 
În corpul de sus se aşează numai faguri de culoare închisă, care 
conţin câte 1,5 kg miere minimum. Fagurii cu cantitatea cea mai 
mare de miere se aşează lateral (3 - 4 faguri), iar spre centrul 
cuibului, faguri cu câte 1,5 - 2 kg miere; cel puţin trei faguri din 
centru trebuie să conţină şi păstură. În corpul inferior, se vor aşeza 
bilateral faguri care mai conțin mici cantități de miere, iar în centru 

faguri goi. În cuibul organizat astfel, ghemul ocupă partea centrală 
a corpurilor, la începutul iernii fiind amplasat pe faguri goi, dar 
având contact cu rezervele mari de miere din corpul de sus. Pe 
măsură ce albinele consumă mierea în timpul iernii, ghemul se 
ridică în sus, trecând în corpul superior. 

În cazul când familiile sunt mai slabe şi iernează într-un 
singur corp, se va avea în vedere ca toți fagurii să conţină nu mai 
puțin de 1,5 kg miere, dar să nu existe faguri plini complet cu 
miere, pentru că în acest caz, albinele constituite în ghem vor sta 
numai în intervalele dintre rame, (nu introduse în celulele goale din 
faguri), ceea ce va determina un consum mai ridicat de miere 
pentru menținerea unei temperaturi convenabile în interiorul 
ghemului. 


5.2. PROTEJAREA TERMICĂ A FAMILIILOR DE 
ALBINE ÎN VEDEREA IERNĂRII 

În timpul iernii temperatura din interiorul ghemului de 
iernare se menţine 20 - 25EC în prima parte a iernii când nu există 
puiet şi 30-35EC în cea de a doua parte a iernii când apare puietul 
în cuib. Albinele nu cedează căldură în interiorul ghemului, 
diferența de temperatură între mediul exterior şi interiorul stupului 
fiind de numai 1-2EC. Pentru a favoriza însă posibilitatea de a 
menţine regimul termic necesar în interiorul ghemului, trebuie să se 
asigure împachetarea cuibului şi protecția la exterior a stupului 
împotriva curenților reci de aer şi a pierderilor mari de căldură. La 
stupii orizontali, R.A.-1001 şi L.C.A.-1, cuibul limitat la maximum 
se va aranja către peretele mai însorit al stupului, iar în partea 
opusă, după diafragmă, se va aşeza o saltea de protecție 
confecționată din paie presate, pânză de sac umplută cu paie sau 
polistiren expandat, bine dimensionată. Familiile slabe se vor 
proteja cu saltele pe ambele părți ale cuibului. Deasupra peste 
podişor, se va aşeza de asemenea o saltea de protecţie, care are 


136 


proprietăți termo-izolatoare bune şi absoarbe picăturile de apă 
rezultate în urma formării condensului. Între două scânduri ale 
podişorului este bine să rămână o distanţă de 2 - 3 mm pe toată 
lungimea lor, pentru a asigura primenirea lentă a aerului şi 
eliminarea excesului de vapori de apă. Urdinişurile se vor micşora 
la 3 - 6 cm în raport cu puterea familiilor, iar peste urdiniş se va 
aplica un grătar metalic pentru a preîntâmpina pătrunderea 
şoarecilor prin urdiniş, în interiorul stupului. Toate eventualele 
crăpături din stupi vor fi acoperite cu chit. 

La stupii multietajaţi, împachetarea se va face numai prin 
aplicarea unei saltele de protecţie la partea superioară, deasupra 
podişorului. În cazul familiilor slabe, care nu ocupă nici un corp, se 
va recurge la o diafragmă pentru limitarea cuibului, iar în spațiul de 
după diafragmă se va introduce o saltea de protecție, la fel ca la 
stupii orizontali. Podişorul se va inversa, asigurându-se prin micul 
urdiniş superior format, evacuarea vaporilor de apă şi a dioxidului 
de carbon, care se formează în urma procesului de respiraţie a 
ghemului de iernare. Se va dimensiona urdinişul corespunzător cu 
puterea familiilor (3 - 6 cm) şi se va dota cu grătarul împotriva 
şoarecilor. 

Nucleele şi familiile foarte slabe se vor adăposti câte două- 
trei în acelaşi stup, bine separate între ele şi cu urdiniş propriu. 
Mutarea şi aşezarea în acelaşi stup se va face după instalarea 
timpului rece, când albinele nu mai zboară. 

Pentru a preveni stagnarea apei pe fundul stupilor, fapt care 
contribuie în mare măsură la creşterea umidității şi la formarea 
condensului, se va da stupilor o poziţie uşor înclinată spre urdiniş. 

Protecția stupinei contra vânturilor puternice şi a curenților 
de aer, contribuie în mare măsură la menţinerea căldurii în ghemul 
de iernare. Se recomandă ca vatra stupinei să fie împrejmuită cu o 
plantație de protecţie, constituită din specii de arbori şi arbuşti de 
înălțime medie. În lipsa acesteia se recomandă amenajarea pe 
direcția vânturilor dominante (spre N şi spre E) a unor garduri 

mobile confecționate din şipci sau nuiele (identice cu gardurile 
parazăpezi) sau a unor garduri din stuf, coceni de porumb, tulpini 
de floarea-soarelui. 

6. LUCRĂRI DE IARNĂ 


6.1. ÎNGRIJIREA FAMILIILOR DE ALBINE ÎN 
TIMPUL IERNII 
Datorită modului caracteristic de viaţă al albinelor în timpul 
iernii, aprecierea modului în care decurge iernarea se face fără a 
deschide stupul, prin controlul auditiv şi prin examinarea resturilor 
ce se scot periodic de pe fundul stupilor. 


6.1.1. Controlul auditiv 


Controlul auditiv se execută folosind un tub de cauciuc lung 
de 1-2 m şi cu diametrul interior de circa | cm; unul din capetele 
acestuia se introduce prin urdiniş în interiorul stupului, iar celălalt 
capăt se ţine în dreptul urechii. Se poate folosi şi stetoscopul 
medical. Starea familiilor se apreciază după intensitatea zumzetului 
produs de albine. Un zumzet uniform şi moderat arată că familia 
este în stare bună şi că iernarea decurge normal; un bâzâit puternic 
arată că familia este în suferinţă şi trebuie să se stabilească cât mai 
curând cauza. Bâzâitul prelung şi plângător, constatat în mai multe 
zile consecutive, arată că familia a pierdut matca. Zumzetul în acest 
caz este caracteristic şi apicultorul îl poate deosebi uşor de cel 
normal. Un zumzet foarte slab, însoțit de un zgomot asemănător cu 
foşnetul frunzelor indică lipsa proviziilor de hrană. În cazul unei 
asemenea manifestări se recomandă să se verifice şi greutatea 
stupului, săltându-l uşor din spate de pe suportul său, sau chiar 
cântărindu-l. În caz că zumzetul este extrem de slab, sau nu se aude 
de loc, se va ciocăni uşor în peretele stupului; dacă albinele răspund 
printr-un bâzâit puternic care însă încetează imediat, înseamnă că 
familia iernează în condiţii bune; dacă nu se aude nici un zgomot 

chiar la repetarea lovirii peretelui stupului, înseamnă că familia nu 
a supravieţuit. 


6.1.2. Examinarea resturilor colectate de pe fundul stupilor 

Examinarea resturilor colectate de pe fundul stupilor se 
efectuează prin scoaterea periodică a acestora, folosind o tijă 
metalică îndoită la un capăt şi înfăşurată în tifon sau vată, pentru a 
nu produce zgomot. Mortalitatea prea ridicată, denotă îmbolnăvirea 
familiei, sau faptul că aceasta a intrat în iarnă cu un număr prea 
mare de albine bătrâne şi uzate. Prezenţa albinelor mucegăite 
denotă umiditatea prea ridicată în stup; prezenţa albinelor 
decapitate, a sfărâmăturilor de faguri şi a unor excremente, indică 
pătrunderea şoarecilor; albine cu abdomenul voluminos, indică 
hrană de calitate inferioară sau îmbolnăvirea de diaree; prezența 
cristalelor de miere indică cristalizarea mierii în faguri. 

Controlul auditiv şi examinarea resturilor de pe fundul 
stupilor se efectuează lunar în prima jumătate a iernii, numai la 
familiile slabe şi la cele care au provizii de hrană la limită. În a 
doua jumătate a iernii se face la toate familiile, la interval de 10 zile 
sau săptămânal. 

Scândura de zbor şi urdinişul se curăță de gheaţă şi zăpadă 
cu ajutorul unei tije metalice încălzite, pentru evitarea zgomotului. 
Lunar se va proceda la curățirea urdinişului şi a fundurilor stupilor 
de albinele moarte, făcându-se totodată aprecieri asupra stării 
familiei. Dacă în timpul iernii survin zăpezi mari care acoperă 
parțial sau total stupii, nu se impune înlăturarea imediată, deoarece 
zăpada afânată permite accesul aerului în stupi, constituind în 
acelaşi timp un bun strat termoizolator. Înlăturarea zăpezii se 
impune însă imediat ce începe să se topească, deoarece crusta de 
zăpadă întărită ce se formează împiedică accesul aerului şi 
contribuie la pătrunderea umidității. 

În zilele călduroase se va înlesni albinelor efectuarea 
zborului de curăţire prin eliberarea urdinişului de albine moarte, 
înlăturarea gratiei de protecție împotriva rozătoarelor şi lărgirea 
urdinişului. În tot cursul iernii se va urmări zilnic ca familiile de 
albine să nu fie deranjate de păsări de curte, ciocănitori sau alți 
dăunători, să nu se producă zgomote diverse şi trepidaţii în 
apropierea stupinei. 


6.2. ÎNSÂRMAREA RAMELOR ŞI 
FIXAREAFAGURILOR ARTIFICIALI ÎN RAME 

Fagurii artificiali sunt folii de ceară de cea mai bună calitate, cu 
o grosime de circa | mm, pe care sunt imprimate cu ajutorul unor prese 
speciale, bazele viitoarelor celule de albine lucrătoare. Aceste folii se 
fixează în interiorul ramelor pe un schelet de sârmă întins în prealabil. 
Când sunt introduşi în cuibul familiilor în perioada culesurilor intense, 
albinele alungesc pereţii alveolelor imprimate mecanic, utilizând mai 
întâi surplusul de ceară rezultat din fasonarea acestora, apoi propria lor 
secreție ("solzii” de ceară de pe abdomen), construind fagurii propriu- 
ZiŞI, cu adâncimea şi forma cunoscută a celulelor. 

Utilizarea  fagurilor artificiali în  apicultură prezintă 
următoarele avantaje: fagurii construiți de albine pe folii de fagure 
artificial sunt mai rezistenți în timpul extragerii mierii sau în timpul 
transportului stupilor în pastoral, datorită scheletului de sârmă 
întins în prealabil; albinele sunt obligate să construiască faguri în 
care predomină celule de albine lucrătoare şi nu celule de trântor; se 
simplifică mult munca albinelor, eliberându-le pentru activitatea de 
cules a nectarului. 

Producerea fagurilor artificiali se face centralizat, de către 
Combinatul Apicol Bucureşti, fiind interzisă confecționarea 
fagurilor artificiali în instalații improvizate, deoarece nu se asigură 
sterilizarea cerii la temperatura de 120EC, existând astfel riscul 
vehiculării unor boli grave ale puietului (loca americană). 

Sârma utilizată pentru însârmarea ramelor trebuie să fie 
galvanizată (pentru a nu se oxida, depreciind fagurele), subțire, cu 
diametrul de 0,4 - 0,5 mm; dacă se foloseşte sârma groasă, la 
zonele de contact ale sârmei cu folia de fagure artificial, albinele 
construiesc celule neregulate, "de tranziţie", în care matca nu 
depune ouă, pierzându-se astfel inutil un număr de celule de pe 
suprafaţa fagurelui. 

Sârmele se întind longitudinal, în patru şiruri la rama 
stupului multietajat şi în cinci şiruri la rama stupului orizontal. 
Prima sârmă se recomandă să fie întinsă la distanţa de 2 cm de la 
speteaza superioară, iar celelalte trei la distanțe egale unele de 
altele. Orificiile de trecere a sârmei se vor executa exact pe axa de 
simetrie a fiecărei speteze laterale a ramei, pentru a se obţine faguri 
construiți cu adâncime normală a celulelor, pe ambele feţe. 
Orificuile de pe cele două speteze laterale ale ramei trebuie să 
corespundă perfect, în caz contrar, la întinderea sârmei rama se va 
deforma. 

Sârmele se întind foarte bine (la atingere trebuie să vibreze 
ca nişte strune), altfel, fagurele artificial se va deforma din cauza 
temperaturii ridicate din stup, iar albinele vor construi faguri 
defectuoşi, ondulaţi. În timpul însârmării, rama se sprijină pe 
dispozitivul pentru însârmare, fixându-se bine cu ajutorul arcului cu 
care este dotat dispozitivul în acest scop. Întinderea bună a 
sârmelor se realizează prin manevrarea corespunzătoare a bobinei 
pe care se află înfăşurată sârma şi a rolelor laterale. Capetele sârmei 
se vor fixa prin înfăşurare de câteva ori în jurul spetezelor laterale 
ale ramei, sau prin înfăşurarea în jurul câte unui cui ce se bate pe 
cantul acestora. 

Foaia de fagure artificial trebuie dimensionată în aşa fel încât 
după lipirea ei de sârme, să rămână o distanţă de 2 - 3 mm între 
marginile laterale ale acesteia şi spetezele laterale ale ramei şi 5 - 10 
mm între marginea inferioară şi speteaza inferioară a ramei. Rolul 
acestora este de a permite dilatarea fagurelui artificial din cauza 

temperaturii ridicate din stup, evitându-se ondularea lui, fapt care ar 
cauza construirea de către albine a unor faguri defectuoşi. 

După tăierea foii de fagure la dimensiunile corespunzătoare, 
se îndoaie marginea superioară pe o lățime de 1 cm. Această 
margine va fi lipită de speteaza superioară a ramei, exact pe 
mijlocul acesteia, utilizându-se tăvălugul apicol sau dalta, încălzite 
în apă care fierbe. 

7. LUCRĂRI DE PRIMĂVARĂ ÎN STUPINĂ 


7.1. CONTROLUL DE PRIMĂVARĂ AL FAMILIILOR 
DE ALBINE 


Controlul de primăvară al familiilor de albine are drept scop 
cunoaşterea modului în care a decurs iernarea şi remedierea stărilor 
anormale care au survenit, precum şi crearea condiţiilor favorabile 
pentru ca familiile de albine să se poată dezvolta satisfăcător în 
vederea valorificării culesului de la salcâm. 

Controlul de primăvară poate fi făcut în două etape: 
"controlul sumar” şi "controlul general" (amănunţit). Dar, în funcție 
de condițiile meteorologice, situația generală a stupinei şi anumite 
condiții organizatorice, aceste două etape pot fi cumulate, 
executându-se un singur control de primăvară, general. Pentru a se 
putea executa acest control, temperatura aerului trebuie să fie de 
minimum 149C — 16%C la umbră. 

Obiectivele controlului de primăvară sunt următoarele: 
prezenţa şi calitatea mătcii; prezenţa şi cantitatea proviziilor de 
hrană; puterea familiilor; executarea curățirii fundului stupului şi a 
cuibului; reducerea şi reorganizarea cuibului (dacă este cazul); 
aprecierea stării generale a cuibului (inclusiv starea sanitară); 
remedierea stărilor anormale depistate. 


7.1.1. Prezenţa şi calitatea mătcii 


Prezența mătcii se stabileşte după existența unor zone cu 
puiet pe fagurii din centrul cuibului. Calitatea mătcii se apreciază în 
funcţie de cantitatea şi calitatea puietului existent. La o familie de 
putere medie, dotată cu matcă de calitate corespunzătoare, trebuie 
să existe la data controlului un număr de 3 - 4 faguri cu puiet în 
exclusivitate de albine lucrătoare, dispus într-o zonă compactă, de 

formă elipsoidală. Puietul depus neuniform, în cantitate mică, sau 
un număr mare de celule cu puiet de trântor, indică o matcă de 
calitate inferioară (vârstnică, bolnavă, arenotocă etc.). 


7.1.2. Cantitatea de miere existentă în cuib 


Se stabileşte prin apreciere, ştiind că un fagure de stup 
orizontal, având miere căpăcită pe ambele feţe, conţine circa 3,5 kg 
miere, iar un fagure de stup multietajat circa 2,5 kg miere. La data 
efectuării controlului, o familie de albine normală trebuie să 
dispună în cuib de cel puţin 4 kg miere, din care o bună parte să se 
găsească deasupra elipselor cu puiet. Pe lângă miere, trebuie să 
existe în cuib rezerve de păstură rămase din timpul iernii, precum şi 
polen proaspăt recoltat. 


7.1.3. Puterea familiei 


Aprecierea se face după numărul de spaţii dintre rame, 
ocupate de albine. Se consideră că o familie care are 6 - 7 spații (7 - 
8 rame) este puternică, una cu 4 - 5 spaţii (5 - 6 rame) este de putere 
medie, iar cu mai puţin de 4 spaţii (5 rame) este slabă. 


7.1.4. Starea generală a cuibului 


Aprecierea se face după prezenţa sau absenţa "petelor de 
diaree" pe pereţii stupului şi pe faguri, prezenţa mucegaiului, a 
urmelor de pătrundere a şoarecilor. 


7.1.5. Curăţirea fundurilor stupilor 


Operaţiunea urmăreşte îndepărtarea din stupi a albinelor 
moarte şi a rumeguşului de ceară rezultat prin roaderea căpăcelelor 
de ceară în urma consumării mierii din faguri în timpul iernii. 
Prezenţa acestor resturi creează un mediu favorabil pentru apariția 
diverselor boli şi înmulţirea dăunătorului fagurilor numit "molia 

cerii" (găselniţa). La stupii care au fundul mobil, această operaţie se 
face foarte uşor, cu 1 - 2 funduri de stup suplimentare, cu care se 
înlocuiesc succesiv fundurile de stup care se curăță. La stupii 
orizontali, se va proceda la deplasarea ramelor din cuib în partea 
opusă a stupului, după care, se va face îndepărtarea resturilor de pe 
fund şi readucerea ramelor pe locul ocupat inițial. 


7.1.6. Reducerea şi reorganizarea cuibului 


Această operațiune urmăreşte îndepărtarea din cuib a 
fagurilor necorespunzători sau de prisos, pentru a crea familiilor 
condiţii pentru menținerea unui regim termic favorabil creşterii 
puietului. Operația constă în scoaterea din cuib a ramelor de prisos, 
care nu mai conţin miere şi nu sunt acoperite de albine, eliminarea 
fagurilor cu un număr mare de celule de trântori, a fagurilor 
deformaţi, mucegăiţi, de culoare deschisă sau prea vechi (de 
culoare brună-închis). Fagurii rămaşi se vor apropia la distanța 
reglementară, iar cuibul se va proteja în continuare cu salteluţa de 
protecţie. 

La stupii multietajaţi reducerea cuibului se va efectua numai 
în cazul familiilor slabe, acestea fiind lăsate într-un singur corp de 
stup, utilizându-se sau nu diafragma, după caz. 


7.2. REMEDIEREA STĂRILOR ANORMALE 
DEPISTATE LA CONTROLUL DE PRIMĂVARĂ AL 
FAMILIILOR DE ALBINE 


7.2.1. Remedierea familiilor lipsite de matcă (orfane) 


Remedierea unei familii orfane se poate face prin unificarea 
cu un nucleu cu matcă de rezervă. În fiecare stupină trebuie să 
existe pe timpul iernii, un număr de nuclee cu mătci de rezervă 
(reprezentând circa 10% din numărul total de familii) destinate 
special acestui scop. Se controlează încă o dată familia orfană 

pentru a observa dacă nu au apărut între timp botci "de salvare"; în 
cazul când au apărut acestea se distrug cu cel puţin 3 - 6 ore înainte 
de administrarea mătcii din nucleu. Matca ce ar proveni dintr-o 
eventuală botcă "de salvare” nu ar putea remedia familia, întrucât 
ea ar rămâne neîmperecheată, deoarece primăvara devreme lipsesc 
trântorii în stupină. 

Se identifică apoi matca pe fagurii nucleului, se prinde cu 
două degete de torace, cu atenţie pentru a evita lezarea ei, se 
introduce prin orificiul inferior al coliviei, după care se închide. 
Fagurii nucleului se vor intercala în mijlocul cuibului familiei 
orfane, sau se vor scutura doar albinele nucleului peste fagurii 
familiei orfane, după ce în prealabil albinele au fost pulverizate cu 
sirop pentru a se evita manifestările de agresivitate reciprocă. 
Colivia cu matca se aşează între doi faguri din mijlocul cuibului, la 
partea superioară a acestora. Câteva celule cu miere de pe unul din 
fagurii laterali coliviei se vor descăpăci, pentru a da posibilitate 
mătcii să se alimenteze până când va fi acceptată de albinele 
familiei orfane. După 24 de ore se controlează dacă matca a fost 
primită de către albine. Aceasta se recunoaşte după 
comportamentul albinelor: dacă albinele stau liniştite pe colivie şi 
întind trompa spre matcă încercând s-o alimenteze, înseamnă că a 
fost acceptată; dacă, dimpotrivă, se îngrămădesc, agitate, pe colivie 
şi încearcă să roadă cu mandibulele pereţii acesteia, este un indiciu 
că nu au acceptat-o. 

În primul caz se scoate colivia din stup, se înlătură capacul 
inferior şi se înlocuieşte cu o fâşie de fagure artificial care se 
perforează în câteva locuri. Se aşează colivia la loc, închizându-se 
stupul. Albinele vor roade fagurele artificial, eliberând matca. După 
3 - 4 zile se va controla din nou familia pentru a se constata 
prezența ouălor, care atestă acceptarea definitivă a mătcii. Se va 
scoate colivia dintre cei doi faguri, care se vor apropia la distanța 
normală. 

În cel de-al doilea caz, matca se va lăsa în captivitate, 
protejată de colivie, încă 24 de ore, iar familia va fi controlată din 
nou pentru a se vedea dacă nu cumva posedă totuşi o botcă de 
salvare sau o matcă neîmperecheată, care au trecut neobservate la 
controlul precedent efectuat, acestea fiind cauzele cele mai 
frecvente ale neacceptării mătcii introduse. 

O metodă mai simplă şi totodată mai sigură de introducere a 
mătcii, dintr-un nucleu de rezervă într-o familie orfană, constă în 
următoarele: matca se aşează direct pe un fagure din familia orfană, 
protejându-se cu un capac confecționat din sită metalică, cu 
dimensiunile de 15 cm x 15 cm, cu marginile îndoite în unghi 
drept, pe o înălțime de circa 2 cm. Aceste margini se împlântă bine 
în grosimea fagurelui. Sub capac, împreună cu matca, nu trebuie să 
se găsească albine din familia orfană, dar se introduc în schimb 30 - 
40 albine din nucleul din care provine aceasta. Suprafaţa de fagure 
acoperită cu acest capac trebuie să includă atât celule cu miere, cât 
şi celule goale. Fagurele astfel pregătit se introduce în mijlocul 
cuibului familiei orfane. În acest mod matca protejată de 
agresivitatea albinelor, se găseşte de la început în condiții de viață 
apropiate de cele normale (nu în captivitate) şi începe să depună 
ouă în celulele goale de sub capac, ceea ce determină albinele din 
familia orfană, s-o accepte în mod sigur şi cu mai multă uşurinţă. 
După 48 ore capacul se înlătură. Pentru reuşita metodei, trebuie 
atenție la amplasarea capacului pe fagure, astfel încât să nu existe 
posibilitatea de pătrundere a albinelor din familia orfană pe sub 
marginile capacului. 

Dacă nu se dispune de un nucleu cu matcă de rezervă, 
pentru remedierea unei familii orfane, se va recurge la unificarea 
acesteia cu o altă familie mai slabă din stupină, dar care să posede 
matcă. 

În acest scop, cu câteva zile înainte de unificare, se va 
începe deplasarea zilnică a familiei orfane, către cea care posedă 
matcă, cu o distanţă de 0,5 - | m maximum, astfel încât în ziua 

unificării cei doi stupi să fie alăturați. Se afumă apoi bine ambele 
familii cu ajutorul afumătorului, se stropeşte fiecare fagure cu 
albine de la cele două familii, pe ambele părți, cu sirop de zahăr şi 
apă sau sirop aromatizat cu mentă, melisă, tei etc. pentru ca albinele 
să capete un miros comun. În acelaşi scop se poate utiliza şi 
presărarea în seara zilei precedente, pe fundul ambilor stupi, a circa 
5 g naftalină. Se aşează apoi, rând pe rând, fagurii cu albine din 
familia orfană, în cuibul familiei cu matcă, la marginea acestuia. 
Matca se protejează timp de 24 de ore în colivie, aceasta 
amplasându-se ca şi în cazul descris anterior. 

Se recomandă ca unificarea să se facă spre seară, când 
albinele sunt mai liniştite. După 24 ore de la unificare, se va revizui 
familia, se va restructura cuibul şi se va elibera matca după 
procedeul cunoscut. 


7.2.2. Remedierea lipsei de hrană 


Familiile găsite la controlul de primăvară lipsite de hrană 
vor fi ajutate imediat prin introducerea în cuib, bilateral, a doi 
faguri cu miere căpăcită luaţi de la rezerva stupinei. Se recomandă 
ca aceşti faguri să fie ținuți în prealabil timp de câteva ore într-o 
încăpere la temperatura de 23 - 25EC, iar înainte de a fi introduşi 
în stupi, să fie descăpăciți pe o zonă de circa | dm?, pentru ca 
albinele să beneficieze imediat de mierea administrată. 

În lipsa fagurilor cu miere se recomandă administrarea de 
zahăr candi, a unor turte din şerbet de zahăr sau a unei paste 
preparate din zahăr farin şi miere în proporție de 0,3 kg miere la 1 
kg zahăr. Pasta se administrează sub forma unor turte cu greutatea 
de 0,5 - 1 kg învelite în tifon sau hârtie pergament, iar la partea 
superioară fiind acoperite cu folie de polietilenă pentru evitarea 
deshidratării pastei şi a pierderilor de căldură din cuib. Turta se 
amplasează în stup în dreptul ghemului de iernare, deasupra 
spetezelor superioare ale ramelor. Turta poate fi introdusă cu totul 

într-o pungă de polietilenă; în acest caz se vor tăia nişte deschideri 
pe partea cu care va veni în contact cu ghemul de albine. 

O metodă bună de completare a rezervelor de hrană, dar 
care implică un volum mare de muncă, este introducerea în stupii 
deficitari, a unor faguri în ale căror celule s-a turnat sirop de zahăr 
concentrat (preparat din două părți zahăr şi o parte apă). Această 
lucrare se execută în modul următor: se aleg faguri goi, mai vechi, 
deoarece sunt mai rezistenți; aceştia se aşează orizontal deasupra 
unei tăvi şi apoi se toarnă cu un ibric, de la o înălțime de 15 - 20 
cm, siropul puţin încălzit. Pentru a favoriza umplerea celulelor se 
trece de mai multe ori cu mâna pe suprafaţa fagurelui. După ce 
fagurele s-a umplut pe o parte, se întoarce pe cealaltă față în sus şi 
se procedează la fel. Înainte de a fi introduşi în stupi, fagurii se ţin 
timp de câteva ore în poziţie verticală aşezaţi într-o tavă, pentru ca 
tot surplusul de sirop să se scurgă de pe ei. Într-un asemenea fagure 
intră 2 - 3 litri sirop. Se vor lua toate măsurile pentru prevenirea 
furtişagului. 


7.2.3. Remedierea familiilor slabe 


O familie de albine slabă, constituită din 3 - 4 faguri cu 
albine, nu poate creşte o cantitate corespunzătoare de puiet pentru a 
se redresa, chiar dacă dispune de o matcă de bună calitate, deoarece 
matca îşi limitează ponta în concordanţă cu cantitatea de albine 
disponibile pentru hrănirea şi încălzirea puietului. De aceea se 
recomandă ca familiile slabe să se unifice câte două, rămânând una 
din mătcile care se apreciază a fi mai bună. La unificare se vor 
respecta regulile cunoscute. În plus, se vor lua măsuri pentru 
menţinerea unui regim termic favorabil, reducându-se la maximum 
cuibul, grupându-se eventual mai multe familii în acelaşi stup, bine 
separate şi asigurându-li-se urdiniş propriu. Dacă este posibil, se 
vor introduce în familiile slabe, periodic, 1-2 faguri cu puiet căpăcit 
aproape de ecloziune, luaţi din familiile puternice din stupină; se va 
avea grijă ca populaţia familiei să fie suficientă, pentru a reuşi să 

acopere şi fagurii nou introduşi, evitându-se răcirea şi 
compromiterea puietului. 


7.3. HRĂNIREA STIMULENTĂ DE PRIMĂVARĂ A 
FAMILIILOR DE ALBINE 

Hrănirea stimulentă de primăvară se efectuează indiferent 
de cantitatea proviziilor de miere existente în familie, în cazul când 
nu există culesuri de întreținere naturale, având drept scop, 
intensificarea ouatului mătcii. Se recomandă ca hrănirea stimulentă 
să înceapă cât mai devreme posibil, din luna februarie, dacă permit 
condiţiile meteorologice. În mod obligatoriu însă, trebuie să 
înceapă cu cel puţin şase săptămâni înainte de perioada înfloririi 
salcâmului (calendaristic, la începutul lunii aprilie). 

Pentru hrănirile stimulente care se fac la sfârşitul iernii şi 
începutul primăverii, se utilizează o pastă preparată din zahăr farin 
şi miere care se administrează sub formă de turtă, în mod identic cu 
cel descris în cazul remedierii familiilor lipsite de hrană. 

Dacă albinele au efectuat deja un zbor de curăţire, este 
foarte util să se înglobeze în pastă polen conservat sau substituenți 
de polen (făină de soia, lapte praf, drojdie de bere inactivată prin 
fierbere prealabilă), în proporție de 5% - 20% (vezi capitolul 
"Hrănirea albinelor"). 

Când hrănirea stimulentă începe în aprilie, se va face prin 
descăpăcirea periodică a unei zone de 1 - 2 dm? dintr-un fagure cu 
miere care se amplasează după diafragmă, în cazul stupilor 
orizontali sau verticali cu un corp şi magazine, sau lângă peretele 
corpului de stup, în partea opusă cuibului, în cazul stupilor 
multietajaţi. 

Un procedeu mai economic de hrănire stimulentă este 
administrarea periodică a cantităţii de 0,3 - 0,5 1 sirop de zahăr şi 
apă în proporţie de o parte zahăr şi o parte apă. Siropul se toarnă în 
hrănitoare de tip jgheab, care se amplasează ca şi în procedeul 
descris anterior. 

Se poate utiliza pentru hrănirea stimulentă de primăvară 
biostimulatorul apicol “Apifort" sub formă de pastă sau sirop. 


7.4. ASIGURAREA SPAȚIULUI PENTRU CREŞTEREA 
PUIETULUI 
Ca urmare a hrănirii stimulente, se intensifică activitatea de 
depunere a ouălor de către matcă, în stup creşte numărul de faguri 
ocupați cu puiet. Se impune verificarea periodică a familiilor pentru 
a asigura la timp, permanent, spațiul necesar pentru depunerea 
ouălor şi creşterea puietului. 


7.4.1. Asigurarea spaţiului pentru creşterea puietului ("lărgirea 
cuibului'!) la stupii orizontali şi verticali cu magazine 

Se apreciază că este momentul să se facă lărgirea cuibului, 
atunci când toţi fagurii din cuib, cu excepția a doi faguri marginali, 
sunt ocupați de puiet. Lărgirea cuibului se face prin introducerea 
unui nou fagure, care se amplasează între ultimul care conţine puiet 
şi cel marginal, cu provizii de hrană. Fagurele introdus trebuie să 
fie de culoare închisă (să fi crescut în el cel puţin două sau trei 
generații de puiet), să fie corect construit, conținând pe ambele feţe 
în mod preponderent celule de albine lucrătoare; este foarte indicat 
să aibă la partea superioară celule cu miere, care, dacă sunt 
căpăcite, se vor descăpăci; în lipsa acestora, fagurele se va 
pulveriza cu puţin sirop de zahăr diluat sau cu apă curată, deoarece 
albinele trec în acest caz mai repede pe fagure, încep imediat 
curățirea şi lustruirea celulelor, pregătindu-le pentru depunerea 
ouălor de către matcă, iar matca îşi începe mai repede activitatea. 
Lărgirea cuibului se repetă după aproximativ o săptămână, la data 
aceasta fiind permisă utilizarea unui fagure de culoare deschisă, în 
care matca nu a mai depus ouă. Dacă timpul s-a încălzit simţitor şi 
există un cules de întreţinere natural, se poate face lărgirea cuibului 
cu doi faguri dintr-odată, amplasându-se de ambele părți ale 

cuibului, între ultima ramă care conţine puiet şi rama mărginală. În 
continuare, se va face lărgirea cuibului ori de câte ori este necesar, 
fiind admisă şi introducerea a doi faguri direct în mijlocul cuibului, 
intercalaţi printre fagurii cu puiet. Acest procedeu poartă denumirea 
de "spargerea cuibului” şi reprezintă nu numai un mijloc de 
asigurare a spațiului necesar pentru creşterea puietului dar şi un 
mijloc de forțare a mătcii pentru intensificarea ritmului de depunere 
a ouălor. Procedeul descris conduce însă la rezultate negative 
(stagnarea ouatului mătcii din cauza perturbării regimului termic 
din cuib), dacă nu este aplicat la momentul potrivit. 


7.4.2. Asigurarea spaţiului pentru creşterea puietului în stupii 
multietajaţi 

În cazul în care familia a iernat într-un singur corp, se va 
adăuga cel de al doilea corp, atunci când în cel inițial există 6 - 7 
faguri cu puiet, iar toate cele nouă spaţii dintre fagurii existenți în 
corp sunt ocupate de albine. Noul corp se va aşeza la bază, iar 
corpul inițial, deasupra. Se recomandă ca ramele din corpul care se 
adaugă să conțină mici cantități de miere sau să fie pulverizate în 
prealabil cu un sirop diluat. După 2 - 3 zile, când albinele au 
populat corpul nou introdus, se va proceda la inversarea corpurilor, 
corpul cu puiet fiind aşezat pe fundul stupului, iar celălalt, 
deasupra. 

În cazul familiilor puternice, care au iernat adăpostite în 
două corpuri, se va proceda dintr-odată la inversarea corpurilor, 
atunci când în corpul superior există 6 - 7 faguri cu puiet. Din cauza 
regimului termic mai favorabil din corpul superior, precum şi 
datorită faptului că albinele culegătoare obişnuite cu existența 
cuibului în corpul superior vor continua să aducă nectarul şi 
polenul în această zonă, matca se va urca în cel mai scurt timp în 
corpul de sus, desfăşurându-şi activitatea de depunere a ouălor. În 
mod obişnuit, în decurs de 10 - 15 zile (în funcţie de puterea 

familiei), vor fi ocupați cu puiet 6 - 8 faguri din corpul superior. În 
acest timp majoritatea puietului din corpul inferior, parcurgând 
stadiile metamorfozei, se va transforma în albine adulte care vor 
ecloziona din celulele căpăcite ale fagurilor, eliberându-le. Se 
impune deci o nouă inversare a corpurilor. Asemenea inversări se 
vor repeta la interval de 10 - 15 zile la familiile foarte puternice şi 
15 - 20 zile la familiile de putere medie, până la începerea înfloririi 
salcâmului, când cuibul se va restructura într-un mod adecvat. 
Inversarea periodică a corpurilor nu numai că asigură 
spaţiul corespunzător creşterii puietului dar forțează matca să-şi 
intensifice ponta, accelerând astfel ritmul de dezvoltare a familiilor. 
Se impune însă aprecierea corectă a momentului când trebuie făcută 
inversarea corpurilor, pentru că altfel poate fi dăunătoare. 

8. LUCRĂRI DE VARĂ ÎN STUPINĂ 


8.1. PREGĂTIREA ŞI ÎMPACHETAREA STUPILOR ÎN 
VEDEREA TRANSPORTULUI ÎN PASTORAL 

Cu 10 - 15 zile înainte de data aproximativă a deplasării 
stupilor se va face un control amănunțit al stării acestora, 
reparându-se defecțiunile constatate, vor fi chituite toate crăpăturile 
pentru a se evita ieşirea albinelor în timpul transportului, ceea ce ar 
provoca pierderi de albine şi ar crea mari dificultăţi însoțitorilor. Se 
Vor revizui şi repara toate anexele stupilor necesare deplasării 
(rame de ventilaţie, tije metalice de fixare, deschiderile de ventilație 
din capace etc). 

Cu 3 - 4 zile înainte de data transportului se efectuează o 
revizie amănunțită a familiilor de albine, stabilindu-se puterea 
acestora, cantitatea de puiet, rezervele de miere. Cu acest prilej se 
vor îndepărta din stup fagurii care conțin cantități de miere mai 
mari de 1,5 kg, necăpăciţi, aceştia se vor înlocui cu faguri goi sau 
cu rezerve mai reduse. Prezenţa în cuib în timpul transportului a 
fagurilor cu cantități mari de miere necăpăcită sau nectar proaspăt, 
provoacă supraconsumul de către albine, creşterea accentuată a 
temperaturii din cuib, eliminarea intensă a vaporilor de apă, cu 
efecte deosebit de nocive. 

În ziua când se efectuează transportul (sau începând din 
ziua precedentă), se procedează la "împachetarea stupilor”, operaţie 
prin care trebuie să se asigure familiilor de albine următoarele 
condiţii: 

- fixarea perfectă a ramelor şi a părților componente ale 
stupului, pentru a se evita deplasarea acestora, strivirea şi agitarea 
albinelor; 

- asigurarea unui "spațiu de refugiu” pentru albine, 
corespunzător cu gradul de dezvoltare a familiei şi a unei ventilații 
intense în timpul transportului; 

- închiderea perfectă a urdinişului şi acoperirea perfectă a 
tuturor fisurilor şi orificiilor prin care ar putea ieşi albine în timpul 
transportului (folosindu-se o pastă din lut moale). 

În timpul executării transportului, albinele reacţionează prin 
ridicarea temperaturii în cuib peste limita normală, fapt care le 
determină să abandoneze fagurii cu puiet, tinzând să se disperseze 
în spaţii goale, pentru a micşora densitatea de acoperire a fagurilor. 
De asemenea, se impune asigurarea "spaţiului de refugiu" amenajat 
în diferite moduri, în funcție de tipul de stup utilizat, precum şi 
asigurarea  ventilaţiei intense. Lipsa acestora produce 
supraîncălzirea cuibului, intensificarea metabolismului albinelor, 
creşterea consumului de hrană, acumularea în organism a unui 
surplus de apă care se elimină mai greu, apariția fenomenului de 
"opărire" care produce în cele din urmă moartea albinelor adulte şi 
a puietului. 


8.1.1. Pregătirea pentru transport a stupilor orizontali 


În cazul când stupul nu conţine toate cele 20 rame, cât este 
capacitatea sa, ramele existente se vor fixa strâns cu ajutorul 
diafragmei, care se va imobiliza cu două cuie bătute în pereții 
stupului. 

Distanţa între rame şi imobilizarea acestora se realizează 
datorită distanțatoarelor cu care sunt dotate acestea. Dacă se 
dispune însă de rame de rezervă, acestea se aşează în continuare în 
spaţiul rămas în stup până la completarea acestuia, diafragma 
aşezându-se în acest caz lângă peretele stupului, opus cuibului; 
între diafragmă şi peretele stupului se vor introduce nişte pene din 
lemn. Împiedicarea deplasării ramelor în sens vertical se face prin 
aşezarea celor două şipci cu care este dotat stupul, deasupra 

umeraşelor ramelor, transversal. Peste aceste şipci, central, se vor 
aşeza cele şase scânduri care alcătuiesc podişorul, suprapuse câte 
două, iar acestea se vor fixa cu ajutorul unei bare din lemn (anexă a 
stupului), care se va prinde la extremități prin foraibăre. Spaţiul de 
refugiu este amenajat în capacul stupului, iar ventilaţia se asigură 
prin orificiile laterale prevăzute cu plasă de sârmă existente în 
capacul stupului, deschizându-se capacele de lemn cu care sunt 
prevăzute. 

Seara, înainte de plecare, după încetarea zborului albinelor, 
se vor închide urdinişurile, cu ajutorul blocurilor pentru urdiniş şi 
scândurilor de zbor care se fixează prin câte două foraibăre. 


8.1.2. Pregătirea pentru transport a stupilor multietajați 


Evitarea deplasării ramelor în sens vertical este asigurată 
prin suprapunerea corpurilor, iar lateral prin distanțatoarele ramelor 
şi propolizarea pe care albinele o efectuează în mod obişnuit. 
Spaţiul de refugiu este creat prin montarea deasupra ultimului corp, 
a ramei hrănitorului (fără tava metalică). Ventilaţia se asigură prin 
înlocuirea podişorului cu rama de ventilaţie care se aşează deasupra 
ramei hrănitorului. Fixarea tuturor părților componente şi ale 
anexelor stupului este realizată prin cele două tije metalice care se 
introduc prin orificiile practicate în pereţii acestora. Tijele se 
fixează la extremitatea inferioară, sub fundul stupului, cu un cui, iar 
la extremitatea superioară sunt înfiletate strâns cu câte o piuliță 
fluture astfel încât toate piesele stupului fac un corp comun. 

Închiderea urdinişurilor pe durata deplasării se va face cu 
puţin timp înainte de plecare, utilizându-se blocul pentru urdiniş şi 
un închizător din şipcă de lemn care se fixează cu două foraibăre. 


8.1.3. Pregătirea pentru transport a stupilor R.A.-1001 


Pentru înlăturarea posibilităților deplasării ramelor pe 
direcția orizontală se introduc două pene din lemn între diafragmă 

şi peretele stupului. Deasupra corpului se aşează 1 - 2 magazine (în 
funcție de puterea familiei şi de sezon), ale căror rame, fiind fără 
distanţatoare, se vor alipi strâns de cei doi pereți laterali, în mijloc 
rămânând un spaţiu de refugiu. Podişorul se va înlătura, 
transportându-se separat. Ventilaţia se asigură prin deschiderea 
orificiilor din capac. Se verifică fixarea perfectă a fundului şi a 
capacului stupului prin dispozitive metalice cu care este dotat 
stupul în acest scop. 

Închiderea urdinişului se realizează prin utilizarea scândurii 
de zbor care se fixează cu foraibăre. 


8.1.4. Pregătirea pentru transport a stupilor I.C.A.-1 


La stupii I.C.A. - 1 se realizează spațiul de refugiu în 
interiorul podişorului - hrănitor, deschizându-se orificiul de 
comunicare a primului compartiment, cu cuibul şi înlăturându-se 
capacul ce acoperă primul şi al doilea compartiment. Peste 
podişorul-hrănitor astfel pregătit se aşează rama de ventilație. Tijele 
metalice vor fixa părțile principale componente şi anexele stupului, 
întocmai ca la stupul multietajat. La fel se realizează fixarea 
ramelor şi închiderea urdinişului. 


8.2. ASIGURAREA SPAȚIULUI NECESAR PENTRU 
DEPOZITAREA MIERII, IN TIMPULCULESURILOR 
PRINCIPALE 


8.2.1. Asigurarea spaţiului pentru depozitarea mierii, 
în stupii orizontali 
Cu 2 - 3 zile înainte de declanşarea unui cules principal, 
familia de albine se va organiza în felul următor: lângă peretele 
însorit al stupului se va aşeza un fagure cu păstură, urmat de un 
fagure artificial, pe care albinele îl vor clădi în timpul culesului, iar 
matca va depune ouă; se vor aşeza apoi toți fagurii cu puiet, un al 

doilea fagure artificial şi în cele din urmă 4 - 7 faguri cu celule 
goale, pe cât posibil de culoare deschisă, în care se va depozita 
mierea. În timpul culesului, albinele vor depozita mierea mai întâi 
în celulele goale din partea superioară a fagurilor cu puiet, formând 
"coroanele" de miere, după care vor continua depozitarea în fagurii 
goi introduşi. În funcţie de intensitatea culesului, peste câteva zile 
se vor introduce din nou alți faguri goi clădiți şi faguri artificiali, 
amplasându-se între ultimul fagure cu puiet şi cei care au fost deja 
umpluți cu miere; aceştia din urmă se vor deplasa treptat către 
capătul stupului, opus cuibului. 

Pentru a da posibilitatea albinelor ca în timpul culesului 
principal să circule prin ambele urdinişuri se poate interpune o 
diafragmă cu gratie despărțitoare între ramele cu puiet şi cele cu 
miere; altfel nu se admite deschiderea celui de al doilea urdiniş, 
deoarece matca ar trece pe fagurii goi din dreptul acestuia, începând 
să depună ouă, fapt nedorit deoarece se creează dificultăţi la 
extragerea mierii. 


8.2.2. Asigurarea spaţiului pentru depozitarea mierii, 
în stupii multietajaţi 

Cu 1 - 2 zile înainte de declanşarea culesului principal, 
indiferent de data când s-a făcut ultima inversare a corpurilor, cuibul se 
va organiza astfel: în corpul inferior se vor introduce toți fagurii cu 
puiet necăpăcit, completându-se în continuare, dacă mai rămâne spațiu, 
cu fagurii cu puiet căpăcit şi fagurii cu celule goale. În corpul al doilea 
se vor introduce faguri cu celule goale şi eventual faguri cu puiet 
căpăcit care nu au încăput în corpul inferior. Dacă familiile sunt de 
putere medie, iar culesul nu este deosebit de intens vor fi suficiente 
aceste două corpuri. La un cules mai abundent şi în cazul familiilor 
foarte dezvoltate, odată cu acțiunea de organizare a cuibului se va 
adăuga şi cel de al treilea corp (fig. 60). 

La începutul culesului, albinele obişnuite să aibă cuibul în 
corpul al doilea, vor continua să depoziteze nectarul în fagurii goi 

din acest corp precum şi în celulele fagurilor care se vor elibera 
treptat prin eclozionarea albinelor. La familiile la care s-a pus şi cel 
de al doilea corp, de îndată ce fagurii din corpul al doilea s-au 
umplut cu miere iar albinele au început căpăcirea, se procedează la 
intercalarea corpului al treilea între primul şi al doilea corp. În 
funcție de durata şi intensitatea culesului, se poate adăuga un al 
patrulea corp, atunci când se constată că au fost umpluţi cu miere 
fagurii din corpul al treilea. Corpul cu faguri goi se aşează între 
corpul ocupat cu puiet şi cel superior umplut cu miere. În acest mod 
se respectă instinctul natural al albinelor de a depozita proviziile de 
miere imediat deasupra puietului. Întrucât însă acest procedeu 
implică un volum mai mare de muncă se admite suprapunerea 
corpurilor suplimentare în ordinea adăugării lor (fig. 61). 





Fig. 60 Asigurarea spaţiului pentru depozitarea mierii "n stupii 
multietajaţi prin intercalarea corpurilor / — 4 corpurile stupului 


Ca regulă generală, corpul al treilea şi eventual al 
patrulea se vor aşeza numai dacă este absolută nevoie de ele. 
Suprapunerea corpurilor suplimentare în condițiile unui cules de 
intensitate moderată, determină depozitarea mierii într-un număr 
mare de faguri dar în cantitate mică în fiecare, precum şi 
favorizarea ridicării mătcii în aceste corpuri, creându-se 
dificultăți la extracția mierii. 

Pentru limitarea activităţii mătcii pe durata culesului 
principal numai în corpul inferior, se poate utiliza gratia 

despărțitoare, care se intercalează între acesta şi corpul al doilea. 
Imediat după terminarea culesului gratia se înlătură. 





Fig. 61 Asigurarea spaţiului pentru depozitarea mierii "n stupii 
multietajați prin suprapunerea corpurilor / — 4 corpurile stupului 


8.2.3. Asigurarea spaţiului pentru depozitarea mierii în stupii 
R.A.-1001 şi I.C.A.-1. 

La începutul culesului principal se aşează deasupra 
corpului, magazinul pentru miere. Albinele vor depozita nectarul 
mai întâi în partea superioară a fagurilor cu puiet din cuib, formând 
"coroanele" de miere, apoi vor începe să umple cu miere fagurii din 
magazin. În stupii R.A.- 1001 aceştia vor fi aşezaţi la distanță mai 
mare unii de alții, pentru a împiedica accesul mătcii, respectiv 
blocarea cu puiet a fagurilor, destinaţi depozitării mierii. 

Dacă se constată că magazinul este pe jumătate plin cu 
miere, iar culesul continuă, se va aşeza un al doilea magazin cu 
faguri goi, intercalându-se între corpul stupului şi primul magazin. 


8.3. RECOLTAREA ŞI EXTRACȚIA MIERII 


Recoltarea ramelor în vederea extracției mierii se face către 
sfârşitul fiecărui cules principal, atunci când fagurii sunt plini, iar 
albinele au început căpăcirea celulelor în partea lor superioară 
(acest fapt indicând maturarea completă a mierii). 

Se recomandă ca recoltarea să se facă înainte de încetarea 
culesului, deoarece în lipsa acestuia albinele devin agresive şi se 
poate produce un furtişag generalizat în toată stupina. 

Ramele cu miere se scot din stup, după prealabila scuturare 
şi apoi măturare cu peria, pentru îndepărtarea tuturor albinelor, 
având grijă ca acestea să cadă deasupra ramelor rămase, pentru a nu 
se pierde matca familiei. 

Fagurii recoltați sunt introduşi în lada pentru transport sau 
în corpuri de stup multietajați, feriți de accesul albinelor, se 
transportă în încăperea destinată extracției, procedându-se la 
această operație cât timp fagurii sunt calzi încă. 

În încăperea amenajată pentru extracția mierii nu trebuie să 
pătrundă albine, iar temperatura să fie de minimum 18EC, deoarece 
la o temperatură mai scăzută mierea devine mai vâscoasă, se 
extrage greu, fagurii se rup şi rămâne multă miere pe pereţii 
celulelor. 

În condiţii de stupărit pastoral va servi drept cameră pentru 
extracția mierii, cabana apicolă. Aceasta nefiind etanşă, pentru a 
evita pătrunderea în interior, în timpul lucrului, a unui număr mare 
de albine, se va amenaja în faţă, un cort din plasă de material 
plastic sau tifon de dimensiunile cabanei, peretele anterior a 
acesteia servind drept perete posterior al cortului. Albinele, care 
pătrund eventual în cort sau în cabană, rămân în continuare captive 
în cort în decursul întregii zile de lucru, se refugiază şi se zbat 
continuu în unul din ungherele superioare ale cortului, încercând să 
iasă afară, fără a reuşi şi fără a putea executa mobilizarea altor mii 
de albine la sursa de miere descoperită în cabană, aşa cum s-ar 
întâmpla în absenţa cortului. 

Înainte de extracţie, fagurii se sortează în două categorii: 
faguri de culoare deschisă, în care nu s-a crescut puiet şi de culoare 
mai închisă în care s-au crescut mai multe generaţii de puiet. 
Mierea provenită din fagurii mai vechi este întotdeauna de culoare 
mai închisă, din cauza pigmenţilor proveniți din materiile neceroase 
(învelişuri tegumentare larvare şi nimfale), pigmenţi care se dizolvă 

în masa mierii;, mierea de culoare mai închisă este general mai 
puţin apreciată (mai ales când este vorba de mierea de salcâm). 

Pe măsură ce fagurii se recoltează din stup, vor fi 
descăpăciţi, tăindu-se operculele de ceară ce acoperă celulele cu 
miere, cu ajutorul cuţitului pentru descăpăcit, bine încălzit. În cazul 
când încălzirea cuţitului se face cu apă sunt necesare cel puţin două 
cuțite: în timp ce se lucrează cu unul, celălalt se încălzeşte în apa 
care fierbe. 

Descăpăcirea se face deasupra tăvii sau a mesei pentru 
descăpăcit. 

Fagurii descăpăciți pe ambele feţe vor fi sortați după 
greutate (pentru buna echilibrare a rotorului extractorului), apoi 
introduşi în extractor şi aşezaţi în suporturile existente pe rotorul 
acestuia 

La extracția mierii cu extractoare de tip tangențial se va 
avea în vedere ca fagurii să fie amplasați cu speteaza superioară în 
direcția inversă față de sensul de deplasare a axului rotorului, 
pentru ca mierea să iasă uşor din celule (din cauza poziției uşor 
înclinate în sus a celulelor fagurilor). 

Pentru a evita degradarea fagurilor în timpul extracției, se 
procedează în modul următor: se acţionează manivela extractorului, 
mărindu-se treptat turaţia până se aude fâşâitul caracteristic al 
mierii proiectate pe pereţii rezervorului extractorului. Din acest 
moment se acționează în continuare manivela fără a se mări turația, 
cel mult 20 secunde, după care se opreşte rotorul şi se întorc 
fagurii cu cealaltă parte către pereţii rezervorului. În etapa a doua, 
turația rotorului se măreşte lent, până se ajunge la 250 turaţii pe 
minut (circa 70 - 80 învârtiri la manivela extractorului) şi se 
menţine la această viteză de învârtire, până când nu se mai aude 
foşnetul mierii aruncate pe pereţii rezervorului. Apoi fagurii se 
introduc din nou pe faţa iniţială pentru a se extrage restul de miere. 
Prin extragerea a circa 50% din miere de pe o parte a fagurilor şi 
apoi întoarcerea pe partea opusă se evită ruperea acestora sub 

acțiunea presiunii mari ce ar exercita mierea în cazul când s-ar 
mări în continuare turația. 

La extractoarele radiale, ramele se aşează pe rotor cu 
speteaza superioară către peretele rezervorului extractorului; 
datorită poziției acestora mierea se extrage dintr-o dată de pe 
ambele feţe, ramele nu mai trebuie întoarse, iar riscul ruperii lor în 
timpul centrifugării este minim. 

Pe măsură ce fagurii sunt daţi la extractor, sunt depozitaţi în 
corpuri de stupi, feriți de accesul albinelor şi reintroduşi în familule 
de albine către seară, după ce a încetat zborul albinelor. 


8.4. ÎNGRIJIREA FAMILIILOR DE ALBINE 
ÎNSEZONUL DE VARĂ DUPĂ TERMINAREA 
CULESULUI DE LA SALCÂM 

După terminarea culesului principal de la salcâm şi 
extragerea mierii, îngrijirile care se dau familiilor de albine au drept 
obiective principale: favorizarea dezvoltării, în continuare, pentru 
valorificarea culesului următor şi menţinerea în stare activă 
(prevenirea roirii naturale). 


8.4.1. Măsuri pentru dezvoltarea familiilor în sezonul de vară 

Pentru a favoriza dezvoltarea familiilor în această perioadă, 
se va asigura în permanență mătcilor spaţiul necesar pentru 
depunerea pontei, deoarece, în general, în timpul culesului de la 
salcâm acest spaţiu a fost micşorat, atât prin tendința naturală a 
mătcilor de limitare a ouatului în perioada de cules, cât şi prin 
măsurile luate de apicultor (modul specific de organizare a cuibului 
pe durata culesului). La familiile adăpostite în stupi orizontali, 
imediat după terminarea culesului de la salcâm şi extragerea mierii, 
se vor introduce în partea centrală a cuibului 3 - 4 faguri cu celule 
goale, care se vor intercala printre fagurii cu puiet din cuib. Se va 
continua apoi, periodic (aproximativ săptămânal), operaţia de 

lărgire a cuibului cu câte doi faguri amplasați în mijlocul cuibului, 
separați prin câte 1 - 2 faguri cu puiet. 

În cazul stupilor multietajaţi, dacă în perioada culesului s-a 
utilizat gratia despărţitoare (Hanemann) pentru limitarea activității 
de ouat a mătcii numai în corpul inferior, imediat după terminarea 
culesului aceasta se va îndepărta, dând posibilitatea mătcii să treacă 
în corpul al doilea, pentru a-şi începe ponta. Dacă nu s-a folosit 
gratia despărțitoare, la terminarea culesului, în stup va exista 
următoarea situație: matca a trecut în corpul superior şi cu tot 
aportul abundent de nectar din timpul culesului, a reuşit totuşi să 
umple cu ouă câțiva faguri din acest corp, în timp ce în corpul de 
Jos s-a acumulat o cantitate mare de păstură în locul puietului care a 
eclozionat. La asemenea familii se va face inversarea celor două 
corpuri (corpul superior se va muta pe fundul stupului, iar cel 
inferior va veni în locul acestuia). 

În continuare, în ambele situaţii, se va face periodic (la 
interval de 2 - 3 săptămâni) inversarea corpurilor, până la începerea 
culesului de la tei sau floarea-soarelui, când cuibul se va organiza 
în modul cunoscut, ca şi pentru culesul de la salcâm, în vederea 
asigurării spațiului pentru depozitarea mierii. 

La stupii R.A.-1001 şi I.C.A.-1 se va face lărgirea periodică 
a cuibului ca şi la stupii orizontali, iar magazinele, conținând faguri 
cu celule goale, se vor menţine deasupra corpurilor pentru a se 
adăposti în ele albinele culegătoare, care în această perioadă, lipsite 
de activitatea de cules, ar aglomera în mod inutil cuibul, favorizând 
apariția "frigurilor roitului”. 

Indiferent de tipul de stup, dacă în această perioadă nu 
există un cules de întreţinere, se va proceda la hrănirea stimulentă 
a familiilor cu sirop de zahăr, pentru intensificarea ouatului 
mătcilor. 

8.4.2. Măsuri pentru menţinerea familiilor în stare activă 
(prevenirea roirii naturale) 

Perioada care urmează după culesul de la salcâm, coincide 
cu perioada în care se manifestă instinctul de roire naturală a 
familulor de albine. Această stare, cunoscută în practica apicolă sub 
denumirea de "frigurile roitului", se recunoaşte prin următoarele 
manifestări: diminuarea activităţii albinelor culegătoare; sistarea 
construirii fagurilor artificiali sau degradarea acestora prin clădirea 
a zeci de începuturi de botci; încetarea activității de ouat a mătcii 
(fapt care se deduce din existența în familie numai a fagurilor cu 
puiet căpăcit aproape de ecloziune şi absenţa ouălor sau a puietului 
necăpăcit); prezenţa unor aglomerări de albine pe peretele din faţa 
stupului în vecinătatea urdinişului precum şi sub scândura de zbor. 

Dacă nu se iau măsuri imediate, vor apare botci, apoi ouă şi 
larve, iar după căpăcirea primei botci se va produce roirea, fapt care 
va duce la fragmentarea şi slăbirea familiilor în cauză, participarea 
lor eficientă la culesurile următoare fiind exclusă. 

Pentru prevenirea intrării în "frigurile roitului”, imediat 
după terminarea culesului de la salcâm, se vor lua următoarele 
măsuri: 

- se va face la timp lărgirea cuibului; 

- se vor menţine urdinişurile larg deschise, pentru asigurarea 
ventilației şi regimul termic convenabil în cuib; 

- se vor lua măsuri de umbrire a stupilor care sunt prea 
expuşi razelor directe ale soarelui; 

- se va proceda la ridicarea periodică (săptămânal), din 
familiile foarte puternice, a unor faguri cu puiet căpăcit şi cu 
albinele existente pe aceştia, utilizându-se la întărirea familiilor 
mediocre sau slabe, la formarea de roiuri artificiale, nuclee cu mătci 
de rezervă sau familii ajutătoare. 

Toate aceste măsuri se vor practica timp de 3 - 4 săptămâni 
după terminarea culesului de la salcâm cât timp există pericolul 
roirii naturale. 

În situaţia în care, cu toate măsurile luate, într-o familie au 
apărut deja botci, se va proceda la distrugerea totală şi repetată a 
acestora. În continuare, se va executa divizarea temporară a 
familiei, procedându-se diferențiat în funcţie de tipul de stup. 

În cazul unei familii adăpostite într-un stup orizontal, după 
distrugerea tuturor botcilor existente, se va lua fagurele pe care se 
află matca şi împreună cu alți 2 - 3 faguri cu puiet necăpăcit, se vor 
amplasa la capătul opus al stupului, separându-se cu gratia 
despărţitoare şi deschizându-se urdinişul secundar. Între cuibul 
inițial şi cel nou format se vor interpune cât mai mulți faguri cu 
celule goale şi faguri artificiali (un număr de 7 - 8). În cuibul fără 
matcă vor apare botci, dar nu pentru roire, ci pentru creşterea unei 
noi mătci. După 2-3 săptămâni, când a trecut perioada favorabilă 
roirii naturale, cele 2 familii se vor unifica, fără a ne preocupa de 
soarta mătcilor, deoarece de obicei rămâne matca cea mai tânără, 
mai valoroasă, cealaltă fiind omorâtă de albine. S-a obţinut astfel 
din nou o singură familie puternică, dotată cu matcă tânără, cu o 
cantitate mare de puiet (prevenit de la cele două mătci), familie care 
va putea valorifica bine culesul următor. 

În cazul unei familii adăpostite într-un stup multietajat, 
fagurele pe care se găseşte matca, împreună cu 2 - 3 faguri cu puiet 
necăpăcit şi câţiva faguri artificiali se vor aşeza în corpul de jos, 
folosind gratia despărțitoare. Peste acest corp se va aşeza corpul al 
doilea, care va conţine faguri cu celule goale şi faguri artificiali; 
restul fagurilor cu puiet se vor aşeza în corpul al treilea. În acest al 
treilea corp, lipsind matca, albinele vor constitui botci, dar nu 
pentru roire, ci pentru a-şi creşte o nouă matcă. Albinele din cele 
două familii nou formate vor utiliza în comun, în timpul culesului 
de la tei, corpul al doilea, pentru depozitarea nectarului. După 
terminarea culesului şi extragerea mierii cele două familii se vor 
unifica, rămânând matca tânără şi o singură familie cu populaţie 
corespunzătoare, aptă să valorifice un eventual nou cules. 

8.5. ÎNMULȚIREA FAMILIILOR DE ALBINE PRIN 
ROIRE ARTIFICIALĂ 

Roirea artificială presupune dirijarea procesului natural de 
înmulţire a familiilor de albine. În acest sens, apicultorul trebuie să 
acționeze asupra familiilor recordiste, în sensul dezvoltării maxime 
a acestora, urmând ca ulterior, în scopul prevenirii roirii naturale, să 
se procedeze, prin diferite tehnici, la obţinerea unor roiuri, din care, 
ulterior, se vor dezvolta familii puternice care vor deveni 
productive în viitorul an. 

Metodele de roire artificială sunt foarte numeroase, ele 
putând fi aplicate în funcție de situație şi de condițiile concrete 
existente în cadrul fiecărei stupine. 


8.5.1. Roirea artificială prin stolonare 


Această metodă se practică după terminarea culesului 
principal de la salcâm, când familiile ating dezvoltarea maximă, 
prevenindu-se în felul acesta roirea naturală. 

În acest scop, se ridică 1 - 2 faguri cu puiet căpăcit, 
împreună cu albinele care-i acoperă dintr-o familie (stoloni 
individuali), sau din mai multe familii (stoloni colectivi), care se 
vor introduce într-un stup pregătit în prealabil. Ramele cu puiet (2 - 
4 rame) se aşează în mijloc, iar de o parte şi de alta se pune câte o 
ramă cu provizii de hrană. Pentru întărirea roiului şi evitarea 
depopulării, se vor scutura albinele tinere de pe 1 - 2 faguri cu puiet 
din alte familii. După formarea roiului, acesta se aşează pe un loc 
nou în stupină, reducându-se urdinişul la 1 - 2 cm. 

După circa 6 ore de la formare, roiul va primi o matcă 
împerecheată, sau după 24 de ore se va da o botcă căpăcită (fig. 62). 

Fig. 62 Schema roirii prin stolonare 




















În cazul în care se dispune de matcă împerecheată, roiul va 
fi format din 4 faguri cu puiet, pe când în cel de al doilea caz, roiul 
poate fi alcătuit numai din 2 faguri cu puiet. 

Deoarece roiul format nu dispune de albine culegătoare se 
recomandă turnarea în celulele fagurilor a circa 250 ml apă, iar 
după câteva zile se va ajuta cu 1 - 2 faguri cu puiet căpăcit pentru 
întărirea acestuia. 

Avantajele acestei metode constă în aceea că nu duce la 
slăbirea familiilor din care se iau fagurii (stolonii) şi se poate 
practica şi mai târziu în vară, sau chiar în toamnă. 


8.5.2. Roirea artificială prin divizare 


Metoda se dovedeşte foarte simplă şi constă în ridicarea a 
jumătate din numărul fagurilor cu puiet, provizii de hrană şi 
albinele de acoperire dintr-o familie foarte puternică. Fagurii 
menționați care se ridică se introduc într-un stup gol, pregătit în 
prealabil. Cei doi stupi se aşează de o parte şi de alta a locului pe 
care l-a ocupat familia inițială la o distanţă de 0,5 m unul de 

celălalt, cu urdinişurile micşorate. Albinele culegătoare nu mai 
găsesc vechiul urdiniş atunci când se întorc de la câmp şi se vor 
distribui în mod aproximativ egal între cei doi stupi. Către seară, 
roiul fără matcă va primi o matcă protejată în colivie, sau se va 
încastra o botcă căpăcită într-o margine a unui fagure cu puiet după 
un interval de 24 de ore. În zilele următoare, stupii se vor deplasa 
treptat cu câte 0,5 m zilnic, către locurile definitive pe care le vor 
ocupa în stupină (fig. 63). 


di INNA 


Metoda prezintă avantajul că cele două familii posedă de la 
început albine tinere, puiet şi albine culegătoare în mod 
aproximativ egal, iar ca dezavantaj că ambele familii sunt relativ 
slabe, motiv pentru care se recomandă pentru zonele caracterizate 
printr-un cules principal tardiv, cu 40 - 50 de zile înainte de 
declanşarea acestuia. 

8.5.3. Îngrijirea roiurilor artificiale după formare 


După formarea roiurilor, indiferent de metoda utilizată, 
acestea vor fi controlate obligatoriu după 7 - 10 zile pentru a vedea 
dacă mătcile introduse şi-au început depunerea pontei. În cazul în 
care roiurile au fost dotate cu botci căpăcite, aproape de ecloziune, 
depunerea pontei începe după cel mult 25 de zile, perioadă necesară 
ecloziunii mătcii, instalării maturității sexuale şi împerecherii 
acesteia. 

Dacă după scurgerea intervalelor menţionate nu se constată 
prezenţa ouălor în celulele fagurilor, înseamnă că roiul respectiv a 
rămas fără matcă. 

În această situaţie se procedează la unificarea roiului cu o 
familie mai slabă din stupină pentru valorificarea albinelor acestuia 
ŞI a evita apariţia albinelor ouătoare. 

Dacă se constată, cu ocazia controlului, prezența mătcilor, a 
ouălor şi a larvelor, roiurile vor fi ajutate pentru întărire cu | - 2 
faguri cu puiet căpăcit, fără albine, proveniți din familule puternice 
din stupină. Se recomandă ca această operaţiune să se execute 
periodic la intervale de 2 - 3 săptămâni, până când roiurile 
artificiale vor atinge dezvoltarea unor familii de putere medie. 

În cuibul roiurilor artificiale trebuie să se găsească permanent 5 - 
6 kg de miere. 

În cazul în care nu există cules în natură, aceste rezerve de 
hrană vor fi asigurate cu faguri cu miere luați de la alte familii. Pe 
măsura dezvoltării, apicultorul va executa periodic operaţiunea de 
lărgire a cuibului pentru asigurarea spațiului necesar creşterii 
puietului. 

9. CREŞTEREA MĂTCILOR 


Creşterea mătcilor se poate realiza pe cale naturală şi pe 
cale artificială. 

Creşterea naturală a mătcilor de către albinele lucrătoare se 
realizează în situațiile când familia rămâne orfană (îşi pierde 
matca), când familia de albine se pregăteşte pentru roire, sau când 
matca este necorespunzătoare. 

În primul caz, mătcile obţinute din botcile de salvare sunt de 
calitate inferioară deoarece provin în urma schimbării destinaţiei 
unor larve, în general vârstnice, de albine lucrătoare. 

În al doilea caz, mătcile rezultate sunt de calitate, dar faptul 
că provin din botci de roire face să se transmită la descendenți 
însuşirea de roire sau fenomenul de necbalie. 

În al treilea caz se realizează o creştere a mătcilor prin 
schimbarea liniştită a celor necorespunzătoare. În această situaţie 
albinele clădesc un număr redus de botci de salvare, iar creşterea 
viitoarelor mătci începe încă din stadiul de ou, hrănindu-le cu 
lăptişor din abundență. Mătcile rezultate sunt de bună calitate, iar 
dacă are loc împerecherea, în cuib pot să apară ouă de la ambele 
mătci, însă curând matca vârstnică va dispare. 

Deoarece în exploatarea familiilor de albine se impune 
obținerea de mătci, apicultorul poate interveni, forțând familia de 
albine să producă mătci, prin punerea familiilor, cele mai valoroase, 
în cel puţin una din situaţiile menţionate anterior. 

Creşterea artificială (dirijată) a mătcilor se bazează pe două 
grupe de metode: una fără transvazarea larvelor utilizată în 
stupinele mici de tip gospodăresc şi alta cu transvazarea larvelor, 
utilizată în creşterea intensivă. 

9.1 CREŞTEREA MĂTCILOR FĂRĂ TRANSVAZAREA 
LARVELOR 


În scopul obţinerii unor mătci de calitate, materialul 
biologic trebuie să provină de la cea mai bună familie din stupină 
(familie maternă) ale cărei însuşiri au fost urmărite timp de 2 - 3 
ani. Valoarea mătcilor este influenţată de vârsta larvelor destinate 
creşterii de mătci, cele mai bune rezultate fiind obţinute din larvele 
în vârstă de 12 - 36 ore. 

Pentru obţinerea acestor larve, se introduce în mijlocul 
cuibului familiei materne un fagure bine conformat, de culoare 
brună - deschis, protejat în izolator, sub care se introduce matca, 
pentru a avea sub control vârsta larvelor. În a patra zi de captivitate 
a mătcii, în celulele fagurelui din izolator se vor găsi numai larve în 
vârstă de o zi, care vor fi utilizate pentru lucrările de creştere a 
mătcilor. Se scoate fagurele, se îndepărtează albinele de pe el prin 
periere (nu prin scuturare), se transportă într-o încăpere, se aşează 
pe o masă, apoi, folosind un cuţit bine ascuţit şi încălzit în apă 
fierbinte, se taie fâşii de câte un rând de celule. Aceste celule se 
scurtează la o treime din înălțimea lor pe una din fețele fagurelui, 
iar pe faţa opusă se scurtează până aproape de bază. Fiecare fâşie 
obținută se taie în fragmente care să nu conţină decât câte o singură 
celulă întreagă, cu o larvă de o zi în interior. 

Celulele, astfel pregătite, se fixează, fiecare, pe câte un 
suport de tipul unor dopuri din material plastic. Lipirea celulelor se 
face utilizând câteva picături de apă fierbinte sau o picătură de 
ceară topită. Dopurile se introduc apoi în câte 15 orificii practicate 
în trei şipci pe care se montează, mobil, în interiorul unei "rame de 
creştere" (vezi utilaj pentru creşterea mătcilor). 

Rama de creştere, cu cele 45 locuri cu celule cu larve, se 
introduce într-o altă familie selecționată, pregătită din timp, numită 
"familie crescătoare" ("doică”). Aceasta va efectua în continuare 
alimentarea larvelor, va construi şi definitiva botcile, îngrijindu-le 

până la eclozionarea mătcilor. Organizarea familiei crescătoare în 
vederea introducerii "ramei de creştere" se face în funcție de tipul 
de stup în care este adăpostită. 

Când familia crescătoare este adăpostită într-un stup 
orizontal, se va împărți stupul în două compartimente: primul (în 
dreptul urdinişului) va conţine cuibul familiei, cuprinzând fagurii 
cu puiet, matca, faguri goi pentru depunerea ouălor, iar lateral 
faguri cu provizii de hrană (în total 12 faguri); cel de al doilea 
compartiment va constitui compartimentul propriu-zis de creştere a 
mătcilor şi se va separa de primul printr-o diafragmă prevăzută cu 
gratie despărțitoare (pentru a împiedica accesul mătcii); aici se va 
introduce rama de creştere central, flancată de ambele părți de câte 
2 faguri cu puiet necăpăcit şi câte 1 - 2 faguri cu provizii (în total 7 
faguri). Prezenţa fagurilor cu puiet în acest compartiment este 
absolut necesară deoarece atrage un număr mare de albine tinere 
capabile să secrete lăptişor şi să alimenteze în mod corespunzător 
larvele din botci (viitoarele mătci). Albinele tinere din 
compartimentul de creştere percep în mică măsură substanța de 
matcă, separate fiind de aceasta prin gratia despărțitoare şi cele 
câteva rame cu provizii. În consecință, vor adopta un comportament 
similar albinelor lipsite de matcă: vor începe transformarea unor 
celule din rama de creştere în botci, alimentând în mod 
corespunzător larvele de o zi ce se găsesc în acestea. Pe toată durata 
perioadei de creştere a mătcilor, familia crescătoare va fi hrănită cu 
sirop de zahăr turnat în hrănitoare, în ambele compartimente. 

În cazul când familia crescătoare este adăpostită într-un stup 
multietajat, cuibul se va menţine în corpul inferior, iar în cel 
superior se va organiza compartimentul de creştere a mătcilor, în 
mod similar cu situația precedentă; cele două corpuri se vor separa 
între ele printr -o gratie despărțitoare. 

Indiferent de tipul de stup utilizat, se va avea grijă ca în 
compartimentul de creştere să existe în permanenţă şi puiet căpăcit 

din care să eclozioneze albine tinere care să alimenteze abundent cu 
lăptişor larvele din botci. 

În metoda descrisă, procentul de larve luat în creştere de 
către familia crescătoare este relativ redus, numărul de mătci care 
se obţine este relativ mic în comparaţie cu numărul de 45 larve care 
s-au introdus inițial. 


9.2. CREŞTEREA MĂTCILOR CU TRANSVAZAREA 
LARVELOR 


Această metodă se utilizează în creşterea intensivă a 
mătcilor în cadrul stupinelor pepiniere. Aceste creşteri dirijate fac 
posibilă cunoaşterea originii mătcilor, favorizând activitatea de 
selecţie în vederea ameliorării familiilor de albine. 

În sistemul intensiv de creştere a mătcilor se disting 
următoarele faze de lucru: 

- pregătirea botcilor artificiale; 

- pregătirea familiilor materne; 

- transvazarea larvelor; 

- pregătirea familiilor "starter"(pornitoare); 

- pregătirea familiilor crescătoare (finisoare); 

- marcarea mătcilor; 

- formarea nucleelor pentru împerecherea mătcilor. 


9.2.1. Pregătirea botcilor artificiale 


Botcile artificiale se confecționează din ceară de cea mai 
bună calitate în timpul iernii şi sunt păstrate în cutii într-un loc 
curat şi răcoros. 

Tehnica confecționării botcilor artificiale a fost prezentată 
anterior (vezi 3.7.1.). În general, pentru o producţie curentă de 6 
000 mătci a unei pepiniere este necesară confecționarea botcilor 
artificiale din cantitatea de 12 - 13 kg de ceară. 

9.2.2. Pregătirea familiilor materne 


Familiile din care se va obţine materialul biologic pentru 
creşterea mătcilor trebuie să fie din cele mai valoroase, asigurându- 
li-se totodată şi condiţii foarte bune de întreţinere. Pentru obţinerea 
larvelor de o zi se va folosi fagurele introdus în izolator, după 
procedeul descris anterior. 

9.2.3. Transvazarea larvelor 


Botcile artificiale se introduc în rama de creştere port - 
botci, după ce în prealabil au fost lipite pe nişte suporturi din 
material plastic, care sunt în acelaţi timp dopuri pentru colivii de 
eclozionare a mătcilor, tip Zander. 

Este recomandabil ca înainte de transvazarea larvelor de o 
zi în botci artificiale, rama de creştere port - botci să fie ţinută cel 
puţin 6 ore în cuibul familiei crescătoare, pentru ca albinele să 
fasoneze şi să lustruiască botcile artificiale. Se scot apoi ramele cu 
larve din familia maternă, se înfăşoară cu câte o bucată de tifon 
umed şi se transportă în încăperea unde se va executa transvazarea. 
Aici trebuie să fie o temperatură de 24 - 25EC şi o umiditate 
relativă a aerului de 85%. 

Operația de transvazare necesită multă îndemânare şi 
personal calificat. Dacă este necesar, operatorul va utiliza o lupă 
binoculară tip ochelari. Se lucrează cu o spatulă metalică 
inoxidabilă, uşor recurbată la vârf. Se sprijină spatula pe unul din 
pereţii celulei, se introduce vârful recurbat al spatulei pe sub larvă, 
ridicând-o şi trecând-o în botca artificială printr-o uşoară apăsare a 
spatulei pe fundul acesteia, urmată de retragerea imediată a spatulei 
(fig. 64). 

După transvazarea larvelor în botcile artificiale, ramele de 
creştere vor fi din nou înfăşurate în tifon umectat şi vor fi 
transportate în familiile "starter" care, fiind orfane, vor lua în 
creştere o mare parte din aceste larve, transformând botcile 
confecționate artificial, în botci foarte asemănătoare cu cele 
naturale. 

Fig. 64 Fixarea botcilor artificiale pe şipcile ramei de creştere 


9.2.4. Pregătirea familiilor "starter" 


Se scoate matca dintr-o familie puternică, se scot de 
asemenea toți fagurii cu puiet (se instalează în alt stup), lăsând cel 
mult 4 - 5 faguri din care trei să fie cu provizii. Aceşti faguri se vor 
aşeza la distanță mai mare unii de alții pentru a permite ulterior 
intercalarea printre ei a ramelor de creştere port - botci. Peste 
fagurii rămaşi se scutură şi albinele care se găseau pe fagurii 
înlăturați. Familia se va transporta într-un loc răcoros, menţinându- 
se 4 - 6 ore. În acest timp albinele se aglomerează în spaţiile goale 
dintre faguri, astfel că în momentul introducerii ramelor de creştere 
port - botci, acestea vor fi acoperite imediat de către albine, 
începând alimentaţia şi îngrijirea larvelor. În starter se pot introduce 
simultan 2 - 3 rame port - botci (90 - 135 botci). Se procedează la 
administrarea în hrănitoare a siropului. 

După 24 de ore de la introducere, se scot ramele de creştere port - 
botci, se duc în laborator unde se procedează la bonitarea botcilor, 
eliminându-se cele neacceptate de albine (acestea se recunosc prin 
faptul că albinele nu au introdus lăptişor în ele, iar larvele s-au 
deshidratat). Se transportă apoi din nou stupină, urmând a fi 

introduse în familiile crescătoare care vor finisa alimentația şi 
îngrijirea larvelor din botci şi vor căpăci botcile. 

Fig. 65 Introducerea ramei de creştere în starter 

Fig. 66 Controlul acceptării larvelor în starter 

9.2.5. Pregătirea familiilor crescătoare 


În cazul familiilor crescătoare adăpostite în stupi orizontali, 
rama de creştere port-botci se va izola pe ambele feţe cu gratii 
despărțitoare, pentru ca matca familiei să nu poată pătrunde şi să 
distrugă botcile (fig. 67). 





Fig.67 Poziţia şipcilor de creştere în izolator (1) şi introducerea 
acestora în familia crescătoare (2) 

Rama izolată astfel, se introduce în mijlocul cuibului, având 
de o parte şi de alta faguri cu larve cât mai tinere, iar continuare 
faguri cu puiet de diferite vârste şi faguri cu hrană. 

În familiile crescătoare adăpostite în stupi multietajaţi, în 
corpul inferior se vor introduce fagurii cu puiet căpăcit, cu hrană şi 
cu celule goale pentru depunerea ouălor, împreună cu matca. 
Organizarea ramelor în corpul al doilea este identică celei descrise 
anterior, cu deosebirea că rama de creştere port-botci nu se mai 
izolează, în schimb se interpune o gratie despărțitoare între cele 
două corpuri. Ramele de creştere port-botci se introduc în familiile 
crescătoare după 6 ore de la organizarea cuibului acestora. 

Pentru a preveni distrugerea tuturor botcilor de către prima 
matcă eclozionată, după 10 zile de la transvazarea larvelor, botcile 
se vor introduce fiecare în câte o colivie de eclozionare tip Zander, 
care se vor amplasa în rame special amenajate acestui scop, 
asemănătoare ramelor port-botci (fig. 68). 





Fig. 68 Rama cu cuşti Zander pentru eclozionare 

În cea de a douăsprezecea zi de la transvazarea larvelor, va 
începe eclozionarea mătcilor, în interiorul coliviilor tip Zander. 

Mătcile vor fi îngrijite şi alimentate de albinele tinere ale 
familiei crescătoare, până când vor fi introduse în nucleele de 
împerechere. Acestea sunt familii mici de albine, lipsite de matcă, 
în care se introduc botci aproape de eclozionare sau mătci gata 
eclozionate, dar  neîmperecheate,  menținându-se până după 
împerechere, când vor începe să depună ouă. Împerecherea mătcilor 
se produce începând cu cea de a zecea zi de la eclozionarea din 
botci. 


9.2.6. Marcarea mătcilor 


Operaţiunea de marcare are ca scop cunoaşterea vârstei 
mătcilor şi identificarea mai uşoară a mătcii în familia de albine. 
Marcarea constă în aplicarea pe partea dorsală a toracelui a unei 
mici picături de vopsea, cu uscare rapidă, de o anumită culoare, cu 
ajutorul gămăliei unui ac. 

Sistemul internaţional de marcare constă în folosirea a 5 
culori, în funcţie de ultima cifră a anului calendaristic, astfel: 

0 şi 5 - albastru; 
1 şi 6 - alb; 

2 şi 7 - galben; 
3 şi 8 — roşu; 

4 şi 9 - verde. 

Operaţiunea de marcare se face înainte de introducerea 
mătcilor în nucleele de împerechere, iar în cazul în care în aceste 
nuclee se introduc botci, marcarea se face după împerechere, odată 
cu recoltarea, înainte de a fi introduse cuştile de transport Benton. 


9.2.7. Formarea nucleelor pentru împerecherea mătcilor 


Nucleele de împerechere au rolul de a asigura condițiile 
minime necesare în perioadele de eclozionare, maturizare, 
împerechere şi începere a pontei mătcilor. 

Adăpostul pentru nuclee tip A.C.A. este alcătuit din 4 
compartimente (nuclee), în fiecare introducându-se două rame 
dimensionate pentru o ramă de stup multietajat secționată pe verticală în 
două părți egale. Una din rame conţine fagurele cu puiet, iar cea de-a 
doua reprezintă rama hrănitor care sub speteaza superioară (hrănitor) are 
o fâşie de fagure artificial. 

După operaţiunea de introducere a câte unei rame cu fagure 
cu puiet şi albinele de acoperire şi a unei rame hrănitor în fiecare 
nucleu, se procedează la scuturarea unor albine suplimentare încât 
fiecare nucleu să conţină 150 - 200 g de albine. 

Adăposturile cu nuclee, după aşezarea sitelor de ventilaţie, 
se ţin la loc întunecos şi răcoros timp de 24 de ore pentru 
orfanizare, după care se amplasează în teren la o distanţă de 
minimum 3 km pentru evitarea depopulării acestora. În nuclee se 
introduc mătcile în colivii Miller sau Titov fixate pe o zonă cu 
celule cu miere. În hrănitor se pune întotdeauna sirop de zahăr sau 
şerbet de zahăr cu miere. După 24 de ore, se controlează din nou 
nucleele, se înlocuiesc dopurile de lemn, respectiv capacul de la 
partea inferioară cu fâşii de fagure artificial la mătcile acceptate, se 
înlocuiesc mătcile omorâte şi se refac nucleele depopulate de 
albine. 

Un indiciu al acceptării mătcii este faptul că albinele 
hrănesc matca prin gratiile coliviei şi este luată în creştere fâşia de 
fagure artificial din rama hrănitor. 

În continuare, din două în două zile, se urmăresc 
împerecherile, se înlocuiesc pierderile la împerechere, se recoltează 
mătcile împerecheate. Împerecherea mătcii este confirmată de 
prezența ouălor în celulele fagurelui. Pentru a menţine nucleul 
puternic se va asigura hrana necesară prin administrarea siropului 
de zahăr din două în două zile, iar periodic, mătcile împerecheate 
vor fi lăsate mai mult timp în nuclee pentru a depune un număr mai 
mare de ouă. În luna septembrie, când se încheie sezonul de 

creştere a mătcilor, nucleele se desființează prin unificarea cu alte 
familii. 

Mătcile împerecheate destinate expedierii se recoltează în 
colivii tip Benton. 

După introducerea mătcii în colivie se mai introduc 10 - 12 
albine provenite dintr-o familie orfanizată sau cu albine din familia 
starter. Pe timpul transportului se asigură hrana, alcătuită dintr-un 
amestec de pastă de zahăr şi miere, acoperită cu o foiţă de celofan 
sau polietilenă, care este introdusă în ultimul compartiment al 
coliviei. 

10. BAZA MELIFERĂ 


10.1. SECREȚŢIA DE NECTAR ŞI FACTORII DE 
INFLUENȚĂ 

Sursa principală de hrană a albinelor este furnizată de 
glandele nectarifere ale florilor şi de polenul acestora. Albinele mai 
recoltează secrețiile dulci ale glandelor extraflorale dispuse pe 
diferite părți ale plantei precum şi secrețiile unor paraziți din 
familiile Lachnidae şi Lecaniidae care se hrănesc cu seva plantelor 
parazitate (miere de mană). 

Secreţia nectarului fiind rezultatul unor procese fiziologice 
şi biochimice complexe, producţia de nectar este condiționată de o 
multitudine de factori legați de plantă (specia, varietatea, vârsta 
plantei, etapa înfloririi, poziția florii etc.), sol (compoziţia chimică, 
gradul de fertilitate, umiditatea, nivelul apei freatice, agrotehnica 
aplicată) şi de condițiile meteorologice. Dintre condițiile 
meteorologice temperatura joacă un rol hotărâtor. Secreţia 
nectarului începe la majoritatea speciilor la temperatura de 12*C, 
intensitatea secreției creşte până la 20-26*C, după care scade 
progresiv încetând total la 35*C. 

Umiditatea atmosferică adecvată secreției de nectar este 
cuprinsă între 60-80%. Precipitațiile abundente şi de durată 
survenite în timpul înfloririi diminuează concentraţia de zaharuri a 
nectarului sau îl spală total, iar vânturile contribuie la evaporarea 
acestuia. Influență nefavorabilă prezintă seceta însoțită de 
temperaturi ridicate. Timpul cel mai favorabil este cel călduros cu 
zile senine, fără vânt, alterând cu ploi calde de scurtă durată, căzute 
în special noaptea. 

10.2. POLENUL CA SURSĂ DE HRANĂ 


Polenul este produsul staminelor, reprezentând elementul 
sexual mascul care asigură fecundarea florilor şi formarea 
semințelor. Numărul, forma şi mărimea staminelor variază în 
funcție de plantă ca de altfel şi producția de polen pe floare, 
inflorescenţă sau plantă. 

Indiferent dacă polenizarea se face cu ajutorul vântului 
(anemofilă) sau cu ajutorul insectelor în general (entomofilă), 
albinele recoltează polenul pentru a-şi asigura necesarul de hrană 
proteică de care depinde cantitatea de puiet, dezvoltarea şi sănătatea 
familiilor de albine. 

Maturizarea polenului şi momentul punerii lui în libertate, 
când devine accesibil albinelor, depinde de dezvoltarea plantei şi de 
factorii meteorologici: temperaturi peste 12 - 16*C, nivelul 
precipitațiilor, vânt, durata de strălucire a soarelui etc. 

În funcţie de etapa din zi în care plantele îşi pun în libertate 
polenul, acestea se grupează astfel: 

- plante la care polenul este eliberat în mod uniform pe tot 
parcursul zilei: pomi fructiferi, zmeur, mur, păducel etc; 

- plante la care 60 - 90% din polen este eliberat în primele 
ore ale zilei: mac, păpădie, rapiță, muştar, porumb etc; 

- plante la care polenul se maturizează şi este pus în 
libertate după amiază: bob, brânduşa de primăvară; 

- plante la care maturizarea şi eliberarea polenului are loc în 
cursul nopţii, ca în cazul dovleacului şi zorelelor şi care poate fi 
recoltat de albine în primele ore ale dimineții. 

În general, albinele nu zboară pentru a culege nectar sau 
polen dacă temperatura aerului este mai mică de 12*C şi foarte 
puţine ies la cules dacă viteza vântului depăşeşte 25 m/secundă. 

10.3. CARACTERIZAREA APICOLĂ 


APRINCIPALELOR PLANTE MELIFERE 


Tabelul 5 


Potenţialul nectarifer şi perioadele de înflorire la principalele 


plante de interes melifer 





















































Nicut. | Doilea tit ai Perioada de | Culoarea | Nectar 
E d P înflorire florilor kg/ha 
ARBORI 
1. | Anin (Alnus sp.) PI. MEIZU” | mană 20 
aprilie roşiatice 
Arţar american martie- galbene- 
si (Acer negundo L.) aprilie verzui 190209 
Arţar tătărăsc ia . gta În 
3. (Atentate lia De) aprilie-mai albe-gălbui | 300-600 
4. | Brad Alb (Abis alba Mill) mai-iunie | SălPUL | mană 20 
roşiatice 
ke Cais (Prunus armeniaca L.) gri î. i albe-roz 25-40 
aprilie 
2 Castan sălbatic (Aesculus i ani d albe cu pete 30-100 
hippocastanum L.) roşii 
7. Castan comestibil (Castanea aia galbene- 30-120 
sativa Mill.) verzui 
Cenuşer (Oţetarul fals) 3 ude a Ai galben- 
S, (Ailanthus altissima Mill.) ine Ne verzui 00 
Cireş za : 
9. (Peas Santaj ra Eu) aprilie-mai albe 20-40 
Corcoduş PRE 
4. (Prunus cerasifera Her.) APEIUE ABE a 
11. Fag (Fagus silvatica L.) mai-iunie Verzui 20 
Frasin . : i 
Ia (Fraxinus excelsior L.) SA VE îi 20 
Glădiță ZA i galbene- 
2. (Gleditschia triacanthos L.) US verzui 220 
14. Cunui aprilie-mai albe-roz 30 





(Cydonia vulgaris Pers) 




















Continuare tabelul 5 

































































Ne ct Denanizea olita Perioada de | Culoarea | Nectar 
aa p înflorire florilor kg/ha 
î5,. |eeă mai-iunie | verzui | 200-400 

(Acer campestre L.) 
Măr ai i 
16. (Malus dlimostida Buacstl ) aprilie-mai albe-roz 20-30 
17. Mesteacăn (Betula alba L.) aprilie-mai verzui mană 10 
Mojdreanul : a 
18. fiorul 0 Mi mai alb-gălbui 100 
19. Molid (Picea excelsa Lam) mai verzui mană 20 
20. Ojetar Ba pr ICG Spear iunie-august galbene 100-200 
paniculata Laxm) 
Paltin de cîmp i i galbene- 
GE (Acer platanoides L.) Aprilie srl verzui 100209 
Paltin de munte SR i galbene- 
22. (Acer pseudoplantanus L.) apei verzui 200000 
23. | Paltin roşu (Acer rubrum L.) | MUC 19 [100-200 
aprilie galbene 
24. Păr (Pirus sativa Lam.) aprilie-mai albe 8-20 
martie- , 
25: Plop (Populus sp.) aprilie verzui - 
Porumbar AP i 
26. (Prunus spinosatb) aprilie-mai albe 25-40 
27. Prun (Prunus domestica L.) aprilie albe 20-30 
Salcîm japonez E i 
28. Soo ă rio vileao3) iulie-august | albe-verzui | 300-350 
Salcîm alb aia stu 
29. Die bio ml li Bobi) mai-iunie albe 1000 
30. | Saleie albă (Salix alba L.) Asie | EaDeiee 00-100 
aprilie verzui 
Salcia căprească martie- 
a, (Salix caprea L.) aprilie SAlbeNe 10002200 
Teiul cu frunza mare aa cir galbene- 
a, (Tilia platyphyllos S. cop.) iunietulie albe 809 
ase || ELI PUcIo) iunie-iulie | galbene | 1000 





(Tilia cordata Mill) 

Nesăit=| Detla biata Perioada de | Culoarea | Nectar 
i P înflorire florilor kg/ha 
Teiul argintiu sed 
34. lui tovitenito sie 5) iulie-august galbene 1200 
35. Ulm (Ulmus campestris L.) mari i , roşii mană 10 
aprilie 
36. Vişin (Cerasus vulgaris Mill.) aprilie-mai albe 30-40 
ARBUȘTI 
1. | Afin (Vaccinium myrtillus L.) |. mai-iunie boia 10-12 
roşiatice 
. , ; sa 4 Verzui- 
2. Agriş (Ribes grossularia L.) aprilie-mai îistalice 25-70 
3. | Alun (Corylus avellana L.) martie SAPenci. ||iană-20 
cenuşii 
Anason ? 
4. (Piranda Iulie-august albe 50 
Bîrcoace (Cotoneaster ie fe albe- 
Ș integerrima Medik) ai-uulie roşiatice ZO 1400 
6. | Caprifoi (Lonicera tatarica L.) | mai-iulie e 20-40 
E]: Călin (Viburnum opulus L.) mai-iunie albe 25-40 
Cătina albă a Aaa aud galbene- 
&: (Hippophae rhamnoides L.) ape ilie Au gie ruginii ză 
Cătina roşie ue at Et în : 
9. (Damiarte palliba 1) iunie-iulie roz-verzui 25 
albe- 
Cătină de garduri iunie- : 
1 (Lycium halimifolium Mill) octombrie Moleie: 2090 
roşiatice 
Cîrmiz-Hurmuz EREI 
II. (Symphoricarpus albus şi albe-roz 200 
Blake) septembrie 
Cimişir martie- galbene- 
12. j E : 20 
(Buxus sempervirens L.) aprilie verzui 
13. | Coacăz (Ribes sp.) emilia. |! A0a ERE 10-30 
verzui 

















188 








Continuare tabelul 5 
















































































Nea, |/Derlnilzes olita Perioada de | Culoarea | Nectar 
Aa. p înflorire florilor kg/ha 
14. | Corn (Cornus mas L.) aula galbene 20 
aprilie 
15.  |Cruciş (Rhemnus frangula L.) mai-iulie albe-verzui | 35-100 
16. Drăcila (Berberis vulgaris L.) mai-iunie galbene 30 
Jasomie îi eta 
17. (asanarea le 12 iulie-august albe 30 
Lemn cîinesc E. Pe Ta 
18. (tsi 1 aaa) iunie-iulie albe 20-40 
19. Liliac (Syringa vulgaris L.) aprilie-mai diferite 10-20 
20. Măceş (Rosa canina L.) aprilie roz 10-20 
21. | Mur (Rubus caesius L.) a. albe-roz | 30-50 
septembrie 
doi, | EODeEI mai-iunie | albe-roz | 35-100 
(Crataegus monogyna jacq) 
Piersic martie- 
2 (Prunus persica Sieb.) aprilie . 2040 
Salcîm pitic sine purpurii- 
24, (Amorpha fructicosa L.) e violacee SL 
25, Salcîm galben (Caragana at aha galbene- 50 
arborescens Lam) aurii 
Sălcioara mirositoare i na 
26, (Elaeagnus angustifolia L.) ae sale ne 190 
27. Soc (Sambucus nigra L.) iunie-iulie albe 80 
28. | Tisa (Taxus bacata L.) Mare | albe-verzui | 30-40 
aprilie 
29. | Viţă de vie (Viris vinifera L) | mai-iunie | SAlPENe | 5-10 
verzui 
30. | Zălog (Salix cinirea L.) î galbene | 100-120 
aprilie 
31. Zmeur (Rubus idaeus L.) iunie-iulie albe 50-200 
PLANTE ERBACEE SPONTANE 
Angelica (Archangelica daca Verzui- 
officinalis Hoffm) INS ae roşiatice ZU 

cite. | Debra iba Perioada de | Culoarea | Nectar 
Di P înflorire florilor kg/ha 
Busuioc iunie- 
îi (Ocimum basilicum L.) octombrie Alp 02 100120 
3, Busuioc de mirişte iulie- | violete- 120-150 
(Stachys annua L.) septembrie roşiatice 
Butoiaş sarata . 
4. (Ceiivhilie aduatisa 1) iulie-august | albe-verzui 300 
Cătuşnică Al, da 
5. (Nzpezts cttită Le) iulie-august albe-roşii 100 
Cîrmiz roşu (Symphoricarpus pai 
Ș orbiculetus Moerch) e iu 100 
Ceara albinei E atu 
dA ddtelopiiisesy iad iulie-august albe-roz 600 
Chica voinicului Sa 
8. Nadlac db) unie-august albastre 50 
: : iunie- TOŞII- 
9. Cimbrişor (Thymus sp.) sist 3 Dinti 200 
10. Cimbrul de grădină (Satureja iulie- | ia 80-100 
hortensis L.) octombrie 
11. Corobăţică (Urechea porcului) soda cs albastre- 400 
(Salvia verticillata L.) violacee 
Degețel roşu mai- TOŞII- 
12 (Digitalis purpurea L.) septembrie purpurii 300 
Dumbeţ iulie- purpurii- 
13 (Teucrium chamaedrys L.) septembrie roz ai 
Gălbenea ala 
14. (Ra citati) 005) mai-iulie galbene 30-50 
Ghiocel (Galanthus nivalis februarie- 
15. : albe prezent 
L.) martie 
Haina miresii (Polygonum iunie- 
19: baldschusnicum L.) octombrie Aug 20 
Iarba şarpelui A, 4 albastre- 
13 (Echium vulgare L.) IURIE AUeAi roşiatice 290 400 
Izma broaştei iunie- 
18 (Mentha aquatica L.) octombrie To 200, 224) 

Nic, |/Denlanilzes oua Perioada de | Culoarea | Nectar 
pi p înflorire florilor kg/ha 
19. | 1sop (FIyssopus oficinalis L) | iulie-august | APS | 50-120 

închis 
20. | Jaleş (Stachys officinalis L.) | mai-iulie rosii | 100-200 
i 9 y ei purpurii 
Jaleş de baltă iulie- , 
zl (Stachys palustris L.) septembrie VOICE 100-190 
Limba boului mai- 
22 (Anchusa officinalis L.) septembrie lia 30149 
Limba mielului EA. sui 
23. (Bozrand.ujiieinaalisi iunie-iulie albastre 250-300 
a RR mai-iulie | violete-roz | 100-120 
(Lupinus perennis L.) 
25. Mac (Papaver L.) mai-iulie diferite 30-40 
Magheran 20 că i 
26. 10 pisat tt) 00) iunie-august |  roşii-albe 30-40 
Măciuca ciobanului- Rostogol pa 
27. (Ehinens sp haznocăbbliis:L. iulie-august albe 250-500 
Mătăciunea moldovenească se 
28. (Dpadooeohalitn moto ial a) iulie-august albastre 300-400 
29. | Măzăriche (Vicia sativa L.) ai ui, || Dea MOIEE | 10.80 
striate 
Muştar de cîmp mai- 
a (Sinapis arvensis L.) septembrie galbene 40 
31. Pălămidă (Cirsium arvense L.) iunie-august violacee 100 
Păpădie aprilie- 
a (Taraxacum officinale Web) octombrie calce 200 
Poala sfintei Mării Sa 
33. (Neberă pană ici iulie-august albe 130-240 
Rapiţă mai- 
îp; (Brassica napus oleifera L.) septembrie ca lene 20100 
Răchitan iulie- TOŞII- 
30; (Lythrum salicaria L.) septembrie purpurii S0-I00 
ăi. || rată iunie-august | albe | 100-150 





(Melissa officinalis L.) 

Net: | Dânariicea pistă Perioada de | Culoarea | Nectar 
pa P înflorire florilor kg/ha 
Nalbă-Salvie albă ară 
38. (nyblevâi tuba iei Di unie-august albe 200 
39. Salvie (Salvia nemorosa L.) iulie-august ToşiI-Mov 300 
407 | a e ASE, mai-iulie | diferite 280 
(Salvia pratensis L.) 
41. Soclul dacii iulie-august Ale 100-150 
(Eryngium campestre L.) Verzi 
Scara domnului ze albastre- 
47 (Polemonium coeruleum L.) e albe SU 
E : mai- 
43. Şopiîrliţa (Veronica sp.) isptetabrie albastre 40 
Splinuţa iulie- 

A. (Solidago virga aurea L.) septembrie salbene ou 
45... | Steluţa (Aster amellus L.) PE | oo Il-60-128 
i octombrie deschis 

Sulfină galbenă iulie- 

4e, (Melilotus officinalis Medik) septembrie supene zl 
Talpa gîştei ia 

47. (conuri ca dtz) iulie-august roz 200-400 
Trifoi mărunt mai- 

48; (Medicago lupulina L.) septembrie saibe ne su 
Trifoiaş - Căpşunică iunie- 

SE (Trifolium fragiferum L.) septembrie salbene 200 
Urzica moartă fară TOŞII- 

(Lamium album L.) măi tulie purpurii 202120 

51. Urzica de baltă iulie- | albă 20-200 
(Lycopus europaeus L.) septembrie 

52, Urzicuţa (Lamium purpureum martie- Sea 50-60 
L.) octombrie 
Zburătoare - Răscoage 
(Chamaenerion angustifolium |. .. : 

53. rau iulie-august violete 100-600 
L. syn Epilobium 
angustifolium) 

54. ZDualoeee utuli fă iunie-august - 40-60 





(Chamaenerion hyrsutum L.) 

Continuare tabelul 5 







































































Nic] Denanizes olita Perioada de | Culoarea | Nectar 
Azi. P înflorire florilor kg/ha 
PLANTE CULTIVATE 
Anghinaria iulie- TOşII- 
I. (Cynara scolymus L.) septembrie violacee 190.400 
Bumbac i 
2; (0 oi ricin) iulie-august galbene 30-50 
Castravete iunie- 
îi (Cucumis sativum L.) septembrie salbeaie 20400 
4. Căpşuni (Fragaria sp.) aprilie-iunie albe 30-40 
Ceapa - seminceri iaz e ară 
5; CAP iuti cană 15) iunie-iulie albe 170-150 
a. Cicoarea (Cichorium intybus iulie- | zilei 40 
L.) octombrie 
Z.. . | GOnOpIdă E inceai mai-iunie | albe-gălbui | 100 
(Brassica oleraceea) 
Coriandru Eder da IL 
8. Cioaca) iunie-iulie albe 100-500 
Dovleac alb iunie- 
Şi (Cucurbita maxima L.) septembrie galbene D019 
Dovleac furajer - Bostan mai- 
si (Cucurbita pepo L.) septembrie sasibene 10,00) 
11. Dovlecel (Cucurbita pepo L.) | iunie-august | albe-verzui | 50-100 
Fenicul - Molură ina 
12. (Fbătibuliuie Vuiloz a ll) iulie-august galbene 25-100 
Floarea soarelui iulie- 
12. (Helianthus annuus L.) septembrie gulbene 12100 
Facelia , 
14. (Phacelia tanacetifolia pei Alpasue so 
octombrie violacee 1000 
Benth) 
15. Ghizdei (Lotus corniculatus mai- palbeie 15-30 
L.) octombrie 
16. Hrişcă (Polygonum sp.) iunie-august TOZ 50-60 
Izma bună-Menta E albe-roz 
Ii (Mentha piperita L.) IN Szae violacee 1007200 

Continuare tabelul 5 




































































Niescit | Deir eă uitai Perioada de | Culoarea | Nectar 
ii P înflorire florilor kg/ha 
18. ia GicAjA (Mein rpAi |ne itotoata | «size 100 
19. In (Linum ussitatissimum L. ) iulie-august aie iai 10 
20. î (Lavandula spica ii i oaia 350-100 
21. Lucernă (Medicago sativa L.) i AI paste 25-200 
octombrie violete 
Di RE mai-iulie | violete-roz | 100-120 
(Lupinus perennis L.) 
23. | Muştar (Sinapis alba L.) octonibrie | Balbene 40 
»q, Păstîrnac (Pastinaca sativa iulie- | zilei 10-50 
L.) septembrie 
Pătrunjel SERE a 
25, (Petroselinum hortense iunie-iulie i a 10-50 
Fo fiti gălbui 
Pepene verde iunie- 
28 (Colocynthis citrullus L.) septembrie salbene 10109 
Pepene galben iunie- 
2 (Cucurnis melo L.) septembrie SAlberie 1040 
Rapiță aaa dna 
28: (Brassica napus oleifera L.) scai calce îDE 100 
Sulfină albă iulie- 
201| (Mello aus: 97 0di) septembrie albe 2002000 
Sparceta dr d i 
30. (0 beeHib0) 609 Pati) iunie-august TOŞII-roz 120-300 
31. Li sai (ji ofpanaieapăcu iulie-august TOŞII-roz 20-40 
32. . alb (Trifolium repens cdi Bea 100-250 
Trifoi hibrid mai 
39 ezită boy bridta L) octombrie a 2zU 

Continuare tabelul 5 





























: i Perioada de | Culoarea | Nectar 
Nr.ert. | Denumirea plantei î : i 
înflorire florilor kg/ha 
Trifoi roşu mai- roşii 
A, (Trifolium pratense L.) septembrie purpurii 2 
Varză - semincer i iz Aa galben 
2; (Brassica oleracea L.) ARSURI deschis Sa 





10.4. ZONELE BIOAPICOLE ȘI TIPURILE DE 
CULES ÎN ROMANIA 

Specificul florei şi condiţiile de mediu pot accelera sau 
întârzia etapele pe care familia de albine trebuie să le parcurgă în 
cursul dinamicii ei sezoniere. 

Evoluţia în paralel a dezvoltării familiilor şi a florei 
melifere, ambele corelate cu condițiile mediului extern exprimă 
tipul de cules. 

Fiecărui tip de cules îi corespunde o anumită zonă 
bioapicolă care cuprinde totalitatea elementelor climei şi florei care 
condiționează existenţa şi activitatea unei rase sau ecotip de albine 
în condiții optime. 

În condiţiile de climă şi floră din România s-au diferențiat 6 
tipuri dominante de cules, cărora le corespunde tot atâtea zone 
bioapicole (fig. 69): 

- tipul de cules I răspândit în zona bioapicolă din Câmpia 
Română şi Dobrogea; 

- upul de cules II răspândit în zona bioapicolă din Podişul 
Moldovei; 

- tipul de cules III răspândit zona bioapicolă din Câmpia de 
Vest; 

- upul de cules IV răspândit în zona bioapicolă a Podişului 
Transilvaniei; 

- upul de cules V răspândit în zonală bioapicolă montană; 

- upul de cules VI răspândit în zona versanților Munţilor 
Carpaţi. 





Fig. 69 Zonele bioapicole pe teritoriul României 


Caracterizarea tipurilor de cules 


Tipurile de cules, respectiv zonele bioapicole prezintă o 
serie de particularități, în privinţa factorilor climatici, asigurării 
culesurilor de producţie şi întreţinere etc, care impun o serie de 
măsuri tehnice şi organizatorice în vederea valorificării la 
maximum a potențialului melifer şi diversificării producţiilor 
apicole în condiţii de rentabilitate (tabelul 6). 











Tabelul 6 
Caracteristicile tipurilor de cules şi a zonelor apicole din 
România 
Specificare 1 II III IV V VI 
Precipitaţii 400-600 500-600 500-700 mm | 600-700 mm |700-1100 Condiţii 
medii anuale. | mm. mm mm meteorologice 
Temperatura 8-11*C 8-9C mai puţin 
medie anuală |+ 10*C 8-10*C 4-8*C favorabile 

Continuare tabelul 6 











Specificare 1 II III IV V VI 
Nu se poate 
distinge un 
cules 
principal cu 
excepţia 
salcâmului în 
zonele Valea 
lui Mihai, 
Salcâm Simion, 
60 000 ha Săcuieni, Din punct de 
(Dolj, Olt), Remetea. ciao vedere apicol 
tei 20 000 Flora se caracte- 
ha tei 22 000 | meliferă de it rizează prin 
(Dobrogea), |ha d.c. 15 | bază: plante i ua sli cules domi- 
floarea- 000 ha Iaşi | furajere nant la pomi, 
soarelui şi 5 000 ha | cultivate, la ni păşuni şi 
Culesuri timp de Bacău, legumicole, pr ipaL de : racit „| fânețe în toată 
rincipale circa 30 de |salcâm în |tehnice ATA pă d iz [că aa erioada 
i i zile 20 sud arbori Ș: ȘI ADSARA TI, || aan, e 
000 ha floarea- arbuşti a 
: ia „| favorabili 
(alomiţa, soarelui în | ornamentali i 
Teleorman, | nord. cultivați. ed di 
Ilfov, Olt), Floarea- pădurile de 
vegetaţia de soarelui după cotiere, 
baltă salcâm, 
(menta). reprezintă 
principala 
sursă 
meliferă. 
Teiul este 
puțin 
răspândit 
(Arad, 
Lipova). 

Continuare tabelul 6 














Specificare 1 II III IV V VI 
Busuiocul de 
mirişte 
a ta Arad), 
Sălcii, ( ) “ 
: albăstrița şi 
alun, arin, a 
alte buruieni 
pomi a 
ea de semănă- 
înc Meai, turi, plante  |Pomi 
Pomi arțar şi alte , p st, Flora erbacee | Arbori, 
RUA) i cultivate la  |fructiferi 4 stau 
N fructiferi, foioase, sii „. |spontană, arbuşti, viţă 
Culesurile de : i care se (aprilie, mai); i SAO A 
- : arbuşti, arbuşti Ie AEM, pomi de vie şi 
întreţinere : „. |asigură pădurile iale 
vegetaţia de | spontani şi , i, fructiferi, vegetaţia 
Zi Ne aa polenizarea: | răzlețe de A 
pe păşuni.  |cultivaţi, i păşuni. erbacee. 
floarea- salcâm. 
flora : 
soarelui, 
erbacee ; 
> rapița, 
spontană, 
= coreandrul, 
fânețe. A 
) sulfina, 
lucerna, 
bostănoassele. 
Se practică 
stupăritul 
pastoral la 
SN culesurile 
Sfârşitul Pentru a A 
și stau a diferite din 
lunii aprilie | Intre _. . [compensarea i 
A. Se fac hrăniri |..__. munții 
: - începutul | culesul de i „_ |lipsei de cules a 
Perioade de să : „___.|stimulente în iata Rodnei, 
rs lunii mai, la salcâm şi 3 se practică 
cules deficitare e să perioade-le a Apuseni, 
lunile iunie, |cel de la 2 stupăritul , 
: deficitare. Sebeşului, 
august, tei. pastoral la ia 
3 i . | Buzăului, 
septembrie. distanţe mari. 
deoarece 
apicultura 
staționară nu 
dă rezultate. 

Specificare 1 II III IV V VI 
Familiile 
ajung la 
Se aleg Jung 
i dezvoltarea |+ 
familii cu ia În partea de 
: , maximă la ; 
ritm rapid Sai nord a zonei 
sfârşitul 
de „, _. _|sealeg 
lunii iunie; ga Sunt necesare 
dezvoltare AR familii cu Du 
„o hrăniri măsuri de 
primăvară, : dezvoltare a a, 
zii a stimulente pregătire şi 
hrăniri ici precoce care i 
: înaintea SI id menţinerea de 
stimulente Ă să valorifice iai Zona se 
so | culesului familii | -, 
Recoman-dări |in vederea culesul de la î caracterizează 
„mu. |dela pa puternice pe Ş Dezvoltare 
pentru valorificării Ș salcâm, iar prin a 
, salcâm, tot sezonul târzie a 
dezvoltarea culesului de |, pentru restul dezvoltarea cn 
sai aa |între : .„.. [deoarece zona | „. familiilor de 
familiilor de la salcâm; în „_. |zonei familii târzie a ş 
: : culesuri şi sia, se SS albine. 
albine perioadele cu tendință : | familiilor de 
i după î caracterizează ă 
deficitare se pronunțată : „ albine. 
iza culesul de : prin culesuri 
cultivă CE. spre roire i 
la tei; în . de durată, dar 
eşalonat i naturală care a 
îi: perioadele a de mică 
specii valorifică : : 
: cu gol de i intensitate. 
melifere bine 
cules se : 
valoroase: a culesurile 
; cultivă 
facelia, d slabe. 
. sparcetă 
sulfina etc. ste 
hrişcă, 
mătăciune. 





10.5. BALANȚA MELIFERĂ 





Întocmirea balanței melifere pentru o anumită zonă sau 
localitate îşi găseşte utilitatea, la înființarea unei stupine, pentru 
stabilirea măsurii în care baza meliferă asigură recolte 
satisfăcătoare de miere. 

La întocmirea balanței melifere se face o estimare a bazei 
melifere şi se calculează numărul de familii de albine care pot fi 
întreținute în mod economic în zona respectivă. 

10.5.1. Estimarea bazei melifere 


Această acțiune presupune: identificarea speciilor melifere, 
stabilirea suprafeţelor ocupate, determinarea capacităţii nectarifere 
şi stabilirea producției potenţiale de miere. 


10.5.1.1. Identificarea speciilor melifere 


Albinele valorifică economic numai resursele melifere care 
se află în apropierea vetrei stupinei. Cu cât această distanță se 
măreşte, cu atât se micşorează randamentul la cules al albinelor 
(fig. 70). Raza economică de zbor a albinelor în jurul vetrei stupinei 
este de 2 km, ceea ce practic corespunde unei suprafeţe de 1 256 ha. 





Fig. 70 Influenţa distanţei stupinei față de sursa meliferă asupra 
randamentului culesului 


Identificarea speciilor melifere în raza de zbor a albinelor se 
face folosind documentaţia existentă la inspectoratele silvice şi la 
organele agricole judeţene, la care se mai pot adăuga datele culese din 
teren. Determinarea lor se face pe diferite moduri de folosință: livezi, 
vii, culturi agricole melifere (bostănoase, floarea-soarelui, rapiță, 
muştar etc.) vatra localităților etc. Culturile fără importanță apicolă nu 
se iau în considerare. 

10.5.1.2. Stabilirea suprafeţelor ocupate de plantele melifere. 


Suprafeţele ocupate cu plante agricole, livezi, vii se 
înregistrează ca atare. Pădurile cuprind de obicei amestecuri de 
specii, unele fără importanţă meliferă, motiv pentru care trebuie să 
se aprecieze proporția în care se găsesc speciile respective. De 
exemplu: într-o pădure cu o suprafaţă totală de 200 ha, se apreciază 
că teiul se află în proporție de 30%, jugastrul 20%, iar restul 
reprezintă specii fără interes apicol. In această situație teiul va 
ocupa 60 ha, iar jugastrul 40 de ha. 

Arborii meliferi valoroşi (teiul, salcâmul) sau pomii 
fructiferi izolaţi se inventariază ca număr, apoi se calculează 
suprafața pe care ar ocupa-o dacă s-ar găsi într-o plantație 
compactă. 


10.5.1.3. Determinarea capacităţii nectarifere a plantelor 


Chiar dacă în lucrările de specialitate există date cu privire 
la conţinutul în nectar al plantelor, secreția acestuia este influențată 
de o multitudine de factori interni şi externi. Pentru determinarea 
capacităţii nectarifere a plantelor din raza economică de zbor a 
albinelor se poate apela la metode directe şi indirecte. 

Metodele directe cele mai importante sunt: metoda 
capilarelor, metoda microanalizei chimice, metoda microhârtiilor 
de filtru. 

Metoda capilarelor. Se folosesc pipete de sticlă numite 
capilare cu diametrul interior la vârful capilarului de 0,2 - 0,5 mm, 
extrăgându-se nectarul, prin aspirare cu ajutorul unui furtun în 
continuarea pipetei, dintr-o singură floare, sau din mai multe flori, 
care în prealabil au fost izolate înainte cu 24 de ore cu plase de 
sârmă sau cu tifon. 

Diferența între greutatea capilarului după  aspirarea 
nectarului şi greutatea capilarului înainte de întrebuințare, 
reprezintă cantitatea de nectar extrasă, exprimată în mg/floare în 24 

de ore. Pentru a afla cantitatea de nectar secretată pe toată perioada 
înfloririi, se repetă extracția, calculându-se producția de nectar pe o 
plantă, cultură, sau masiv melifer. 

Această metodă prezintă dezavantajul că nu poate fi folosită 
la plantele cu flori mici, cu tubul corolei strâmt, cât şi în cazurile în 
care concentrația nectarului este mai mare de 65%. Concentrația 
nectarului în zahăr se determină cu ajutorul refractometrului. 

Metoda prezintă avantajul că este rapidă, se poate lucra direct 
pe teren şi permite determinarea cantităţii de nectar şi concentraţia lui 
în zahăr, pe toată durata înfloririi unei flori, cât şi la un anumit număr 
de ore. 

Metoda microanalizei chimice. Metoda constă în difuziunea 
nectarului în apă şi apoi prin analize chimice se determină cantitatea de 
zahăr invertit şi zaharoză, iar prin însumare se obține cantitatea totală 
de zahăr din flori. Pentru aceasta se formează probe din 50 — 2 000 
flori, fiecare după ce au fost izolate sub tifon cu 24 ore înainte. Se pun 
în cristalizatoare, se toarnă 50 - 200 cm” apă distilată şi se spală timp 
de 15 - 30 minute, apoi soluția se filtrează şi se păstrează cu 
toluol în sticluțe cu dop rodat până la efectuarea analizelor pentru 
dozarea zahărului. 

Această metodă prezintă dezavantajele imposibilității 
determinării cantităţii şi concentraţiei nectarului, necesită reactivi şi 
aparatură de laborator, nu poate fi aplicată pe teren, iar cantitatea de 
zahăr determinată nu este cea reală, deoarece în timpul spălării 
difuzează în apă şi zaharurile din sucul celular al florilor. 

Metoda este recomandată la plantele cu flori mici, unde nu 
există altă posibilitate de extragere a nectarului. 

Metoda microhârtiilor de filtru se toloseşte în cazul florilor 
cu tubul corolei lung şi îngust (levănțică, 1sop, izmă etc.) Se 
procedează la confecționarea a 50 - 100 fâşii de hârtie de filtru 
lungi de 20 mm şi înguste de 2 mm. Se pun la uscare, după care, se 
introduc într-o eprubetă uscată care se cântăreşte. Se stabilesc 50 - 
100 flori care în prealabil au fost izolate cu tifon 24 de ore. În 

fiecare floare se introduce o fâşie de hârtie de filtru care absoarbe 
nectarul, apoi se pun din nou fâşiile în eprubetă şi se recântăreşte. 
Diferenţa dintre cele două cântăriri reprezintă cantitatea de nectar 
din cele 50 - 100 flori. Dacă se usucă microhârtia de filtru se 
determină cantitatea de zahăr din nectar. 

Cunoscând cantitatea de zahăr dintr-o floare (z), apreciind 
numărul de flori la hectar (f) şi durata de înflorire (d), se poate 
calcula producția medie de zahăr la hectar după formula: 

Z=zxfxd 

Producția medie de zahăr la hectar (Z) poate fi transformată 
în producție medie de miere la hectar, ştiindu-se că în 100 părți 
miere sunt 80 părți zahăr şi 20 părți apă, după formula: 

M=Z x 1,25 

numărul 1,25 reprezentând coeficientul de transformare al 
zahărului în miere. 

Metodele indirecte sunt prezentate de: metoda stupului de 
control, metoda determinării după frecvenţa de cercetare a florilor 
şi metoda determinării după zborul albinelor la urdiniş. 

Metoda stupului de control constă în înregistrarea zilnică a 
greutăţii stupului de control aşezat pe un cântar. Citirile cântarului 
se fac seara, după încetarea zborului albinelor, iar datele sunt 
înregistrate în carnetul de stupină. 

Metoda determinării capacităţii nectarifere a plantelor 
după frecvenţa de cercetare a florilor se referă la numărul de 
albine care vizitează plantele melifere, raportat la o anumită 
suprafaţă şi un anumit timp. Pentru plantele erbacee se determină 
frecvenţa prin numărul de albine la m? timp de un minut. La 
plantele arborescente determinarea se face la metru linear de 
ramură. 

Observațiile se fac la începutul, mijlocul şi sfârşitul 
înfloririi din oră în oră, sau la orele 8, 10, 12, 14, 16, 18. 

Metoda determinării capacităţii nectarifere a plantelor 
după zborul albinelor la urdiniş constă în aprecierea intensității 
zborului şi durata acestuia. După intensitate, zborul poate fi 
apreciat ca foarte puternic, puternic, slab şi zile fără zbor, iar după 
durată se apreciază în număr de ore de zbor. 


10.5.1.4. Stabilirea producţiei potenţiale de miere a resurselor 
din raza economică de zbor 
Pentru calcularea producției potențiale de miere în vederea 
întocmirii balanței melifere se ţine seama de potenţialul melifer al 
diferitelor plante şi de suprafaţa ocupată de acestea în suprafața 
determinată de raza economică de zbor (rabelul 7). 








Tabelul 7 
Potenţialul melifer la unele specii şi culturi 
Specia sau cultura Potenţialul melifer (kg/ha) 

Salcâm 1000 

Tei 800 

Păduri foiase 50 

Zmeur, zburătoare 50 

Fâneţe naturale 50 

Păşuni naturale 5 

Livezi 20 

Vii 5 
Floarea-soarelui 60 

Muştar, rapiţă 50 

Plante aromatice şi medicinale 100 
Curcubitacee diferite 50 

Vetre sat, spaţii verzi, alte terenuri 10 














Admiţându-se că suprafața de 1 256 ha determinată de raza 
economică de zbor a albinelor este alcătuită din: 250 ha livezi, 160 
ha floarea-soarelui, 20 ha rapiță, 50 ha bostănoase, 100 ha cereale 
păioase, 30 ha vii, 30 ha fânețe, 36 ha muştar, 40 ha păşuni 

naturale, 520 ha vatră sat, producția totală de miere şi cea 
recoltabilă (apreciată la 1/3 din producția totală) vor fi cele 
prezentate în tabelul 8: 











Tabelul 8 
Calculul producţiilor potenţiale şi recoltabile de miere 

ala Producţia Psoducțiă Piotlucția 

folosință Supă afăță de miere MULală e î 

ti (ha) de miere recoltabilă 
a suprafeţei (kg/ha) (kg) (kg) 
de teren) 8 g 
Livezi 250 20 5 000 1 650 
Floarea- 160 60 9 600 3 200 
soarelui 20 50 1 000 330 
Rapiţă 50 50 2 500 830 
Bostănoase 100 - - - 
Cereale păioase 30 5 150 50 
Vii 30 50 1 500 500 
Fâneţe 36 50 1 800 600 
Muştar 40 5 200 65 
Păşuni naturale 540 10 5 400 1 800 

Vatră sat 

TOTAL 26 950 9 025 























10.5.2. Calculul numărului familiilor de albine 


Pentru aceasta trebuie cunoscută cantitatea de miere pe care 
trebuie să o recolteze o familie de albine pentru consum propriu, 
pentru înmulțirea ei, cât şi cantitatea de miere marfă preconizată a 


se obține. 


O familie de albine de putere medie consumă pe timp de un 
an pentru nevoile proprii cantitatea de 90 kg miere, iar un roi, 
jumătate din această cantitate. Apreciindu-se că numărul de familii 
se măreşte cu 25% familii noi (roiuri), cantitatea de miere necesară 

în plus unei familii va fi de 11,2 kg, cantitate care rezultă din 
calculul: 90/2 x 25/100 = 11,2 kg. 

Dacă se planifică o recoltă de miere marfă de 20 kg pe 
familia de albine, cantitatea de miere pe care trebuie să o recolteze 
o familie de albine într-un an va fi: 90 kg + 11,2 kg + 20 kg = 121,2 
kg. 

Pentru determinarea numărului de familii de albine se va 
împărți producţia recoltabilă de miere de 9 025 kg (vezi tabelul 9) 
la 121,2 kg, rezultând un număr de 74 familii, care se pot exploata 
pe suprafaţa de 1 256 ha, în condiţiile date. 


10.5.3. Stabilirea numărului de familii de albine necesare 
pentru polenizarea culturilor agricole entomofile din zonă 

Pentru polenizarea culturilor entomofile cu ajutorul 
albinelor este necesară existenţa unor familii puternice cu cel puţin 
30 000 albine. Momentul optim al deplasării familiilor de albine 
pentru polenizare este începutul înfloririi. În scopul stabilirii 
numărului de familii de albine pentru polenizarea culturilor se va 
ține seama de suprafeţele de teren ocupate cu plante agricole 
entomofile, datele fenologice cu privire la datele calendaristice 
privind începerea şi terminarea înfloririi (respectiv timpul de 
înflorire), precum şi numărul de familii de albine necesare pentru 
efectuarea polenizării saturate la hectarul de cultură. 

Prin utilizarea albinelor la polenizarea plantelor entomofile, 
conform normelor de polenizare, se obțin importante sporuri de 
recoltă, cât şi producții importante de miere în funcție de 
potenţialul melifer al surselor supuse polenizării (zabelul 9). 

În cazul în care există culturi care înfloresc simultan, 
numărul familiilor de albine necesare pentru asigurarea polenizării 
tuturor culturilor va fi dat de numărul de familii care se cer pentru 
epoca de înflorire a culturilor cu înflorire simultană. 

In cazul când culturile au înflorire eşalonată, polenizarea va 
fi complet asigurată, cu cel mai mare număr de familii care se cer 
pentru o singură cultură. 











Tabelul 9 
Efectul polenizării cu ajutorul albinelor a principalelor culturi 
entomofile 
Norma de Spor recoltă Producţia 
Cultura polenizare la cultură de miere 
(fam/ha) (%) (kg/ha) 
Floarea soarelui 1-2 30 - 50 40 - 120 
Pomi fructiferi 2-3 50 - 60 20 - 40 
Rapiţă, muştar 2-3 20 - 30 40 - 100 
Seminceri lucernă 8- 10 50 - 60 25 - 100 
Seminceri trifoi 4-5 200 - 300 25 - 50 
Seminceri sparcetă 0,5-1 200 - 400 50 
Bostănoase 2-3 200 - 300 30 - 150 
Seminceri legumicoli 2-3 200 - 250 120 - 150 





Exemplul 1. Se presupune că sunt necesare a fi polenizate 
următoarele culturi: 25 ha livezi, 20 ha culturi de legume pentru 
sămânță, 25 ha sparcetă, 45 ha floarea-soarelui. Pentru polenizarea 
celor 25 ha livezi sunt necesare 50 familii; pentru culturile de 
legume, 60 familii; pentru 25 ha sparcetă, 75 familii; pentru 45 ha 
floarea-soarelui, 45 familii. Ţinând seama că toate aceste culturi 
înfloresc eşalonat, polenizarea va fi asigurată cu cele 75 familii 
necesare pentru polenizarea sparcetei. 

Exemplul 2. Se presupune că sunt necesare a fi polenizate 
următoarele culturi: 25 ha livezi, 25 ha sparcetă, 25 ha lucernă, 100 
ha floarea-soarelui. Pentru polenizarea celor 25 ha livezi sunt 
necesare 50 familii. Pentru polenizarea celor 25 ha sparcetă, sunt 
necesare 75 familii; pentru polenizarea suprafeţei de 25 ha de 
lucernă pentru sămânță, sunt necesare 200 familii; pentru 
polenizarea celor 100 ha floarea-soarelui, sunt necesare 100 familii. 


207 





Întrucât sparceta şi lucerna au înflorirea aproximativ simultană, 
numărul de familii necesar pentru polenizarea tuturor culturilor va 
fi dat de numărul de familii necesar pentru polenizarea sparcetei şi 
a lucernei (275 familii). 

Pentru intensificarea acțiunii de polenizare la culturile 
semincere mai puţin atractive pentru albine (lucernă, trifoi, sfeclă 
de zahăr etc.) şi deci mai slab cercetate, se folosesc hrănirile de 
dresaj. Proporția mică a florilor polenizate la lucernă se datorează 
conformației  anatomo-morfologice deosebite şi tipului de 
deschidere a florilor, numit "explosiv" care creează albinelor un 
reflex de respingere. În cazul trifoiului cercetarea mai slabă de către 
albine se datorează, pe de o parte lungimii prea mari a tubului floral 
la unele soiuri, care depăşesc lungimea trompei albinei, iar pe de 
altă parte, datorită condiţiilor nefavorabile secreției nectarului. 

Cea mai frecventă metodă de hrănire de dresaj constă într-o 
infuzie de flori de lucernă sau trifoi în siropul de zahăr: se fierbe un 
litru de apă cu 1 kg zahăr, apoi siropul se răceşte până la 30*C şi se 
adaugă numai florile respective până la 1/4 sau 1/3 din volumul 
siropului. Dresajul se aplică din prima zi de polenizare, 
administrându-se câte 100 - 200 ml sirop şi se repetă din două în 
două zile, pe toată durata înfloririi maxime. 

Intensitatea de cercetare prin aplicarea dresajului sporeşte 
frecvența de cercetare în cazul lucernei de 5 ori, iar în cazul 
trifoiului de circa 20 ori. 

Foarte importantă se dovedeşte necesitatea integrării 
comportamentului albinelor, ca agent polenizator, cu controlul 
dăunătorilor, astfel încât să se asigure securitatea albinelor, pe de o 
parte şi creşterea producţiilor agricole, pe de altă parte. Pentru 
realizarea acestui deziderat este necesar să se cunoască efectele 
naturale şi biologice ale pesticidelor: modul de utilizare, 
persistența, consecințele biologice, tendința de dispersare şi 
transformare în mediul biotic şi abiotic. Formulele pe bază de praf 
sunt în general mai toxice pentru albine decât cele sub formă de 


208 


spray. Aplicarea lor trebuie să se facă numai atunci când este 
absolută nevoie şi înainte de perioada de înflorire a unei culturi. 
Sunt indicate pentru efectuarea tratamentelor substanţele cu efect 
de scurtă durată, toxicitate relativ redusă şi selectivă. Dacă 
aplicarea tratamentelor se face în perioada de cules a albinelor, 
mortalitatea acestora este foarte mare. Aceste pierderi pot fi limitate 
dacă se va cunoaşte comportamentul albinelor în teren. Se cunoaşte 
că activitatea albinelor diferă în funcție de specie, rasă, cultură, 
poziție geografică, nebulozitate etc, că în general albinele vizitează 
florile în acea perioadă din zi când concentrația de nectar este 
maximă. 

Diferite studii de comportament al albinelor au evidențiat o 
pauză clară de 16-17 ore între încetarea activităţii şi reluarea ei a 
doua zi, perioadă care pare să fie cea mai potrivită pentru 
combaterea dăunătorilor aflați pe plantă tot timpul. Aplicarea 
pesticidelor către seară, noaptea sau dimineaţa devreme, asigură o 
securitate relativă agenţilor polenizatori. 

Un mod prin care se îmbină comportamentul albinelor cu 
controlul dăunătorilor în scopul creşterii producţiei agricole se 
prezintă în fig. 7]. 

În afară de aceasta, apicultorul trebuie informat din timp, 
înainte de aplicarea tratamentelor, pentru ca albinele să nu fie lăsate 
să zboare sau pentru a fi mutate în altă parte; la insecticide se pot 
adăuga şi substanţe respingătoare pentru albine; să fie folosite 
metode biologice pentru combaterea dăunătorilor şi folosirea 
feromonilor pentru combaterea acestora. 

Faţă de cele câteva modalităţi prin care s-ar putea reduce 
mortalitatea  entomofaunei polenizatoare, ca urmare a aplicării 
tratamentelor pentru combaterea dăunătorilor, sunt necesare măsuri 
de încurajare şi protecție a apicultorilor pentru preîntâmpinarea 
diminuării numărului de colonii de albine, creşterea rolului 
cercetării pentru stabilirea relaţiilor dintre plante şi insectele 
polenizatoare, pentru protecţia albinelor față de efectele folosirii 

pesticidelor, selecția plantelor în vederea sporirii producției de 
nectar etc. 


FĂRĂ PESTICIDE ÎN FĂRĂ ALBINE ÎN 
TEREN TEREN 
SE PERMITE ALBINELOR APLICARE 
pa je 
j y 
POLENIZARE Sa 
y Yi 


VIGOAREA HIBRIDULUI PROTECŢIA CULTURII 


—— | PRODUCŢIE MĂRITĂ 


Fig. 71 Model schematic al integrării comportamentului albinelor 
cu controlul dăunătorilor în vederea creşterii producţiilor agricole 
(după Abrol, 1990) 


10.6. VALORIFICAREA SUPERIOARĂ A RESURSELOR 

MELIFERE PRIN STUPĂRITUL PASTORAL 

Flora meliferă din România prezintă o largă varietate, cu 
specii care înfloresc din martie până în octombrie, asigurând 
culesuri de întreţinere şi de producție repartizate neuniform pe 
perioada sezonului apicol. 

În timpul sezonului activ există însă şi goluri de cules, 
variabile ca timp, durată şi sezon. Concentrarea resurselor melifere 
pe anumite suprafeţe şi anumite perioade de timp au creat aceste 
goluri care nu pot fi acoperite decât prin deplasarea familiilor de 
albine la distanţe mai mici sau mai mari pentru asigurarea hranei şi 
realizarea producţiilor apicole, concomitent cu polenizarea 

culturilor agricole, contribuind la sporirea producţiilor agricole şi 
păstrarea echilibrului ecologic în natură. 

Cunoaşterea amănunțită a bazei melifere, inclusiv a 
criteriului fenologic după care plantele se clasifică, în funcție de 
data înfloritului, în plante timpurii de primăvară, de primăvară, de 
vară şi toamnă, stă la baza stupăritului pastoral. Practic, astăzi nu se 
mai poate vorbi despre o apicultură intensivă fără stupărit pastoral. 

Fenologic, înainte de înflorirea salcâmului, în apropierea 
apelor înfloresc timpuriu arinii, plopii şi sălciile care furnizează 
primele cantităţi de nectar şi polen; în pădurile de foioase înfloresc 
arborii şi arbuştii meliferi: alunul, cornul, salcia căprească, 
Jugastrul, paltinul de câmpie, măceşul şi altele la care se asociază 
multe specii spontane erbacee: ghioceii, viorelele, brebeneii, 
urzicuţa, păpădia etc. În livezi înfloresc pomii şi arbuştii fructiferi 
care alături de alte specii spontane sau cultivate din toamnă (rapița 
de toamnă) asigură culesuri de întreţinere şi uneori chiar de 
producţie, foarte importante pentru dezvoltarea familiilor de albine 
în vederea valorificării culesului principal de la salcâm. 

În a doua jumătate a lunii mai- prima jumătate a lunii iunie 
înfloreşte salcâmul care cuprinde masive în zonele de şes, deal, 
zona submontană, asigurându-se cules în mai multe etape, în 
funcție de rapiditatea deplasării stupinelor în pastoral. 

După salcâm, în zonele de stepă şi silvostepă, înfloresc 
lanurile de rapiță şi coriandru. 

Urmează apoi culesurile de vară dominate de tei şi floarea- 
soarelui, iar în zona de munte culesurile de fânețe, zmeur, iar în 
unii ani culesurile de la zburătoare. În pădurile de conifere şi 
foioase în lunile mai, iunie, iulie se înregistrează culesuri 
importante de mană, sau chiar un al doilea cules de mană la 
începutul toamnei de la stejar şi salcie. 

După epuizarea acestor culesuri, toamna în luncile râurilor 
şi Delta Dunării se realizează ultimele culesuri din flora erbacee cu 
înflorire târzie. 

In scopul folosirii raționale a potențialului melifer în unele 
masive sau culturi agricole se recomandă următoarele încărcături la 
hectar (fab. 10). 


Tabelul 10 


Încărcătura la hectar cu familii de albine în masive forestiere 
sau culturi agricole (după Maria Mănişor şi Elena Hociotă) 






































Nr. ; pl pia Familii de AI 
în Specia meliferă albine“ha Observaţii 
1 | Salcâm 14 - 18 în raport de condiţiile locale, 
> |Tei 6-1 Vârsta plantațiilor, densitatea, 
condiţii de vegetaţie şi sol 
3 | Floarea-soarelui 1-2 
0,5 în cultură 
4 | Bostănoase ile rcalată Ş 
1 - 2 în cultură |, sl 
a în raport de condiţiile locale, 
pură : SE : 
3 densitatea, condiţiile de vegetaţie 
Leguminoase . 
5 4-6 Şi sol 
perene 
6 Plante medicinale 3-4 
şi aromatice 
7 | Zmeur 3-5 





Pentru valorificarea acestor 
stabili cele mai convenabile variante 


culesuri apicultorii îşi vor 
în care se va ţine seama de 


numărul şi puterea familiilor, distanţa de transport (costul 
combustibililor), cantitatea de miere marfă estimată a se obţine, 
asigurarea rezervelor de hrană pentru iarnă, respectiv economiile la 
asigurarea zahărului pentru iernare şi diferențele calitative între 


hrana naturală şi zahăr. 

Pentru mulţi apicultori este rentabilă deplasarea stupinelor 
în pastoral la unele masive din ţară, iar pentru unii se dovedeşte mai 
rentabilă valorificarea culesului pe plan local în funcţie de 
numeroşi factori de care trebuie să se țină seama. 





În vederea deplasării cu stupinele în pastoral, apicultorii se 
vor documenta în prealabil asupra locului de amplasare şi vor ţine 
legătura cu filialele zonale ale Asociaţiei Crescătorilor de Albine. 

11. EVIDENŢA ÎN APICULTURĂ 


Indiferent de mărimea stupinei şi forma de proprietate, este 
necesară o evidență clară a tuturor lucrărilor şi observaţiilor 
efectuate la fiecare control, atât pentru cunoaşterea în fiecare 
moment a stării precise în care se găseşte fiecare familie şi a 
lucrărilor de îngrijire necesare a se acorda în continuare, cât şi 
pentru a se urmări originea, producția şi productivitatea fiecărei 
familii. Este necesar de asemenea să se țină o evidenţă tehnico- 
operativă în care să se înregistreze toate mişcările cantitative de 
bunuri materiale; datele din evidenţa tehnico-operativă pot servi ca 
material de verificare şi înregistrare pentru evidența contabilă şi 
statistică. 

Pentru a se putea ţine evidenţa în stupină sunt necesare: 
numerotarea stupilor şi cunoaşterea metodologiei de efectuare a 
notărilor în fişele şi formularele respective. 


11.1. NUMEROTAREA STUPILOR 


Fiecare familie de albine va primi un număr de ordine care 
se va scrie citeț, în negru, pe o tablă cu dimensiunile de 100/60 mm 
vopsită în alb şi fixată în partea dreaptă a peretelui din faţă al 
stupului. Acest număr aparține familiei şi nu stupului, fapt pentru 
care în cazul care familia se transvazează în alt stup, se fixează pe 
acesta şi tăbliţa cu numărul de ordine. 


11.2. METODICA EFECTUĂRII NOTĂRILORÎN FIŞE ŞI 
FORMULARE 
Situaţia mişcării efectivelor se face pornind de la existentul 
la data reviziei de toamnă, a planului de înmulțire pe anul următor 

Şi a eventualelor pierderi normale în timpul iernării. De asemenea, 
situația mişcării efectivelor cuprinde toate intrările şi ieşirile de 
familii (roiuri) ca urmare a cumpărărilor şi vânzărilor, precum şi a 
trecerii de la o categorie la alta (de la roi la familie de bază). Se 
menționează că în anul formării lor, roiurile nu au plan de 
producţie, deoarece vor trece în categoria familiilor de bază abia la 
data controlului de toamnă şi vor primi aceste sarcini, începând cu 
anul următor. Pe baza producției planificate se determină şi 
necesarul de inventar, utilaje şi materiale. 

La completarea rubricilor din "Fişa familiei de albine" se va 
ține seama de următoarele indicaţii: 

- pentru aprecierea greutăţii albinelor vii se socoteşte câte 
0,2 kg albine la o ramă de stup orizontal în perioadele călduroase 
(când albinele stau mai relaxate) şi câte 0,3 kg în perioadele reci; 
puterea familiei poate fi exprimată însă şi în număr de intervale 
dintre rame bine ocupate de albine. În staţiunile de cercetări 
aprecierea se face prin cântărirea fagurilor cu albine şi apoi a 
fagurilor fără albine; 

- suprafaţa în dm? ocupată de puiet se apreciază aplicând 
deasupra o ramă cu şiruri de sârmă paralele trasate în sens orizontal 
şi vertical, pătratele rezultate reprezentând câte | dm?. 
Măsurătoarea se face pe ambele feţe ale fagurelui; 

- cantitatea de miere se calculează cunoscând că 1 dm? 
fagure cu miere căpăcită pe ambele feţe, conţine circa 350 g miere; 

- existenţa păsturii se notează codificat, cu X când familia 
dispune de un fagure cu păstură, cu XX dacă aceasta are mai mulţi 
faguri şi cu semnul minus, când lipseşte sau este în cantitate 
neglijabilă; 

- fagurii cu miere: se înregistrează numărul fagurilor care 
conţin numai miere sau miere şi păstură; 

- fagurii goi se consideră aceia care sunt complet lipsiţi de 
miere, puiet sau păstură; 

- fagurii artificiali sunt toţi fagurii care nu au fost complet 
construiți de albine, astfel încât matca să poată depune în ei ouă; 

- starea sau puterea familiei: se apreciază prin calificativele: 
foarte puternică, puternică, mijlocie, slabă, foarte slabă; 

- total faguri cuib, bucăţi: la stupii multietajaţi se 
înregistrează numărul total de faguri din cuib construiți sau nu, cu 
provizii, puiet, goi, care rămân în stup după efectuarea controlului; 
la stupii orizontali, numărul de faguri din spațiul ocupat de cuib, 
fără cei destinaţi depozitării proviziilor; 

- producția de miere recoltabilă (marfă) se stabileşte la 
extracție, prin împărțirea cantității de miere extrasă, la numărul de 
rame care s-au recoltat, obținându-se astfel producția medie de 
miere pe ramă. Prin înmulţirea numărului de rame extrase de la 
fiecare familie cu cantitatea medie de miere pe ramă se obţine 
producția de miere extrasă. Atunci când de la unele familii se 
urmăreşte aflarea producţiei de miere cât mai exact, se cântăresc 
mai întâi ramele cu miere înainte de extragere, apoi după extragere, 
diferenţa de greutate reprezentând cantitatea de miere extrasă de la 
familiile respective. 

La calcularea producției de ceară marfă, în principiu, se 
aplică aceleaşi indicaţii, luându-se în considerație notațiile cât mai 
exacte privind întreaga cantitate de materie primă de ceară. 

Cu prilejul controlului de primăvară şi a celui de toamnă, se 
întocmeşte o situaţie recapitulativă, privind starea şi puterea 
familiilor, a rezervelor de hrană, a fagurilor de rezervă, starea 
sanitară etc. 

Datele obţinute cu prilejul cântăririi stupului de control, 
datele privind starea stupului, datele fenologice, se trec în "Foaia de 
observaţii zilnice", ţinând seama de indicațiile prezentate în 
continuare. 

Temperatura aerului se înregistrează la umbră. 

Precipitațiile se notează cu simbolul P, dacă a plouat foarte 
puţin, cu P> dacă solul a fost umectat până la adâncimea de circa 5 
cm, cu P3 dacă a plouat mai mult şi cu semnul minus dacă nu a 
plouat. 

Nebulozitatea se notează cu zero dacă cerul a fost complet 
senin, cu cifra 5 dacă aproximativ o jumătate din bolta cerească a 
fost înnorată şi cu cifra 10 dacă cerul a fost complet acoperit. 

Umiditatea relativă a aerului se notează după înregistrările 
higrometrului, la ora 14. 

Se notează direcția şi intensitatea vântului predominant din 
timpul zilei, cu următoarele simboluri: cu litera c - calm; cu cifra 1 
- vânt slab, care întreține mişcarea frunzelor, încreţeşte suprafața 
apelor stătătoare; cu cifra 2 - vânt tăricel, care provoacă valuri pe 
apele stătătoare; cu cifra 3 - vânt tare, care mişcă arborii mici; cu 
cifra 4 - care mişcă arborii mari, rupe crengi; cu cifra 5 - furtună, 
uragan. 

Începutul şi sfârşitul înfloririi plantelor melifere importante 
se notează cu simbolul X. 

Ciurea înregistrărilor cântarului de control şi completarea 
rubricilor respective din foaia de observaţii zilnice, se efectuează 
seara, după încetarea zborului albinelor, zilnic în sezonul activ şi la 
interval de 10 zile în sezonul rece. 











Anexa 1 
Anul 

PRODUCŢIA DE MIERE, CEARĂ, POLEN 











Data i 2 Alte STUPĂRITUL PASTORAL 
Miere Ceară | Polen iodliisă Floră Da Da 
Luna | Ziua kg 5 g E pai Localitatea Sa da, ata ma 
apicole meliferă | plecării înapoierii 



























































DATA 


Însemnări; lucrări mai importante făcute la revizia 
familiei, lucrări de făcut 





Luna Ziua 





















































Cantitatea de miere şi păstură în kg lăsată pentru iernat 
Numărul ramelor ocupate masiv de albine la intrarea în 


TATĂ. ee pna oa 
Pierderi de albine în timpul iernii (slabe, mijlocii, 
TATI) o sro ana nat a a 
Numărul ramelor ocupate masiv de albine după restrângerea cuibului 
PEIIMăVara:; scapa i ca aa ala atata ata ăla d da da ata a 3 arata aaa 0037 ara 
Data începerii ouatului 
DATEI ci aa darea d ui ataca ta di git ata ot uita Ba oa ia 
Aprecieri asupra 
TAI IE. 3 ia arce aie Ti cotă a aaa ta Ta ata o ea aaa ara datei aaa al aid aa alta dă Ia 





SITUAȚIA 


Anexa 2 


controlului de primăvară al familiilor de albine 





Nr. curent 


Nr. familiei de albine 


Tipul de 
stup 
folosit 


Anul eclozionării 


mătcii 


Nr. fagurilor lăsaţi în 


stup pentru iarnă 


Puterea familiei 


exprimată în spaţii 


ocupate de albine 


în k 





Spaţii 
ocupate 
de albine 


kg 


Nr. fagurilor cu puiet 


Starea sanitară 


Hrană 
Total 
miere 
în kg 


Observaţii 

Anexa 3 
Luna 


Anul 
OBSERVAŢII ZILNICE 
asupra stupului de control, starea timpului şi date fenologice 





Temperatura 


i Înflorirea plantelor Cântar de control 
aerului 











Denu- 

mirea 

plantei 
melifere 


Greutatea Scăder 
& Spor : 
totală i 


kg ia kg 


abundente, mijlocii, 
Umidit. aerului % 


aduaa a 


(intens, moderat, 


slabi 


predominant 


Ziua 
Maximă 
Minimă 
PTECIPITAȚII: 


Vântul 
Inceput 
Sfârşit 

12. MENŢINEREA SĂNĂTĂȚII FAMILIILOR DE 
ALBINE 


Asupra albinelor acţionează numeroase boli, dăunători şi 
substanţe toxice, care alături de neasigurarea condițiilor interne şi 
externe necesare familiei de albine, constituie factori limitativi în 
creşterea albinelor şi a producţiilor apicole. 

Menţinerea sănătăţii familiilor de albine presupune 
asigurarea unui complex de măsuri profilactice de ordin 
organizatoric, biologic şi igienic şi măsuri curative - după apariția 
bolii. 


12.1. MĂSURI ORGANIZATORICE 


- vatra stupinei trebuie să beneficieze de căldura soarelui, 
mai ales în sezoanele de primăvară, toamnă şi iarnă, iar în sezonul 
de vară sunt necesare măsuri pentru umbrirea stupilor; 

- stupina trebuie să fie ferită de vânturi; 

- locul trebuie să fie uscat, cu nivelul pânzei freatice la cel 
precipitaţii; 

- Stupinele trebuie amplasate cât mai aproape de baza 
meliferă pentru o mai bună valorificare a culesurilor; 

- stupii vor fi amplasați paralel cu masivul melifer şi nu 
perpendicular pe acesta; 

- aşezarea stupilor pe vatră se va face în grupuri mici de 30 - 
40 familii şi trebuie să asigure o bună orientare a albinelor. 

Aşezarea stupilor se va face în "şah", în rânduri distanțate 
între ele la 6 m, iar distanţa între stupi pe rând la 4 m, fie în grupe 
de 2 - 3 stupi la distanţa de 1 m între stupi, cu urdinişurile orientate 

diferit, iar distanţa între grupe de 8 - 10 m. Aglomerarea stupilor 
sporeşte riscul de răspândire a bolilor; 

- se va evita aşezarea stupilor în raza de zbor a altei stupine; 

- vatra stupinei va fi dezinfectată periodic prin săparea 
adâncă a terenului şi prin stropirea cu clorură de var, iar pentru 
aprecierea stării de sănătate, în fața fiecărui stup se va amenaja 
"oglinda stupului" (o suprafaţă curată, neînerbată, pe care se pune 
nisip pentru a putea analiza resturile scoase din stup, mortalitatea 
etc.); 

- buna pregătire profesională a apicultorului. Acesta nu va 
face schimb de utilaj apicol între stupi fără să aibă certitudinea că 
nu răspândeşte o serie de boli, iar prin intervențiile sale să nu 
predispună la apariţia furtişagului. Să asigure condiții optime 
pentru efectuarea zborurilor de curățire, culesuri continue de 
întreținere, iar pe timpul iernii, rezerve de hrană suficiente şi de 
calitate. Să aibă pregătirea necesară pentru efectuarea tuturor 
lucrărilor la timp, în condiţii tehnice şi de igienă optime. 


12.2. MĂSURI DE ORDIN BIOLOGIC 


Se referă la acele măsuri care în final vor conduce la situaţia ca 
în stupină să nu se găsească decât familii puternice, care au o mare 
capacitate de apărare faţă de boli. În acest sens, se face selecţie, 
eliminându-se familiile care prezintă o slabă rezistenţă la boli, iar prin 
măsuri tehnice se urmăreşte obţinerea unor familii puternice. Familiile 
de albine slabe, neîngrijite corespunzător, reprezintă un teren favorabil 
pentru apariția bolilor, constituind focare de boală şi surse de 
răspândire a bolilor. 


12.3. MĂSURI DE IGIENĂ 


- familiile de albine, roiurile şi mătcile care se introduc în 
stupină vor fi perfect sănătoase; 

- se vor păstra în efectiv numai familiile puternice, cu mătci 
tinere şi valoroase; 

- anual, stupii, utilajele şi materialele de lucru se dezinfectează, 
de regulă în cursul lunilor septembrie-octombrie, cu soluţie de formol 2 
- 4%, cu soluție de sodă caustică 2 - 5% sau cu soluţie de sodă 
calcinată 5%. Materialul astfel dezinfectat va fi spălat cu peria şi apă 
fierbinte. Pentru evitarea unor boli ai căror agenți patogeni prezintă 
formă sporulată se recomandă şi flambarea; 

- pernele de protecție termică se supun tratamentului cu 
vapori de formol, se usucă şi dacă este necesar se schimbă 
materialul de umplutură; 

- nu se vor introduce în stupină stupi şi utilaj apicol folosit 
anterior, fără ca acesta să fi fost bine curăţat şi dezinfectat,; 

- se vor reforma fagurii din cuib la cel mult trei ani de 
utilizare, iar fagurii de rezervă se vor dezinsectiza şi dezinfecta în 
fiecare an; 

- toate resturile rezultate de la curățirea stupului şi a 
inventarului apicol, precum şi albinele moarte şi resturile colectate 
de pe fundul stupului se vor aduna cu atenție şi vor fi arse; 

- se va asigura în fiecare stupină o sursă de apă permanentă 
cu ajutorul adăpătoarelor apicole care vor fi dezinfectate periodic; 

- la apariţia bolilor în unele familii, acestea vor fi izolate şi 
ținute în carantină, iar aplicarea tratamentului medicamentos, atât în 
scop preventiv cât şi curativ, se va face la recomandarea 
personalului de specialitate. 


12.4. MĂSURI DE ORDIN CURATIV 


Aceste măsuri vizează tratarea bolilor după instalarea lor în 
familiile de albine. Agenţii patogeni care provoacă boli sunt foarte 
numeroşi: virusuri, bacterii, miceţi, protozoare şi paraziți, dar şi o 
serie de dăunători ca păsările, şoarecii, precum şi alte insecte ca 
viespile, furnicile, unele specii de fluturi etc. 

Principalele boli ale albinelor cu principalele lor 
caracteristici sunt prezentate schematic în fabelul 1]. 




















Tabelul 11 
TABEL SINOPTIC PRIVIND PRINCIPALELE BOLI ALE 
ALBINELOR 
BACTERIOZE 

Denumirea Loca europerană 
bolii 
Agentul Streptococcus pluton, Bacterium eurydice, Bacillus alvei, Streptococcus 
patogen apis, etc. 
Gazda Puietul necăpăcit. 
receptivă 
Factori Familii slabe, lipsa culesului, timp rece şi ploios, igienă precară. 
favorizanţi 
Perioada Primăvara înaintea culesului de la salcâm şi în perioadele lipsite de cules. 
apariției 





Simptome şi 


La început larvele în celule devin transparente, apoi se răsucesc în celule, 
devin mate, gălbui cu nuanţe din ce în ce mai închise până la maroniu. 























diagnostic Mirosul acru, aromat sau de putrefacție. Puietul este neuniform. 
Diagnosticul se stabileşte pe bază de examen clinic şi de laborator. 
Oxitetraciclină în doză de 0,5 - 0,75 g la litru de sirop, câte 250 - 500 ml în 
funcţie de puterea familiei, de 4 - 5 ori la intervale de 4 - 5 zile. 
Streptomicina în doză de 0,5 g la litru de sirop, câte 100 ml sirop pentru o 
ramă ocupată cu albine; tratamentul se repetă de 3 ori la intervale de 5 - 7 

Tratament , 
zile. 
Locamicinul este un produs care conţine 2,5 % teramicină în zahăr pudră. 
Se administrează în 5 - 6 doze a câte 100 g la interval de 5 zile, prin 
pudrarea ramelor. 

Denumirea Loca americană 

bolii 

Agentul Bacilllus larvae. 

patogen 

Gazda Puietul căpăcit. 

receptivă 

Factori Familii slabe contaminate, prezenţa fagurilor vechi contaminaţi, îngrijire 

favorizanți necorespunzătoare. 

Perioada 
apariţiei 


După culesul de la salcâm. 





Simptome şi 


Contaminarea se face pe cale orală. Fagurii cu căpăcele înfundate de culoare mai 
închisă. Miros asemănător cleiului de tâmplărie. Modificări de formă şi culoare a 
larvelor (se încreţesc, culoare crem care ulterior devine brună). Conţinutul lor se 




















diagnostic Sa ZA a z , E a = 
transformă într-o masă vâscoasă, filantă, care prin uscare rămâne aderentă pe 
pereţii celulelor. Diagnosticul se stabileşte ca şi în cazul locii europene. 
Tratamentul vizează două obiective: 
- inactivarea formei bacilare a agentului patogen şi crearea unor condiții 
improprii pentru germinarea sporilor; 
- asanarea stupilor prin distrugerea sporilor. 
Primul obiectiv se realizează prin tratament cu sulfamide şi antibiotice 

Tratament (oxitetraciclină, streptomicină, teramicină, locamicin). Doza folosită constă 
din 1 g substanță activă repetată de 3 ori la intervale de 
5 - 7 zile pentru sulfamidă şi 0,5 g substanţă activă la antibiotice tot de 3 
ori la aceleaşi intervale. Locamicinul se foloseşte ca şi în cazul precedent. 
Al doilea obiectiv se realizează prin distrugerea materialului infectat, 
transvazarea albinelor şi prin dezinfecție. 

Denumirea Septicemia 

bolii 

Agentul Bacillus apisepticus. 

patogen 

Gazda Albinele adulte. 

receptivă 

Factori Condiţii de întreţinere necorespunzătoare, locuri umede şi umbrite. 

favorizanți 

Perioada Tot timpul sezonului activ 

apariţiei 





Simptome şi 


Agentul patogen, întâlnit frecvent în stup, în anumite condiţii îşi exaltă 
virulenţa, pătrunde prin stigme, trece în hemolimfă unde se înmulțeşte 
rapid, producând moartea prin septicemie. 




















diagnostic Albinele manifestă mişcări lente, nesigure, se târăsc afară din stup şi mor. 
Cadavrele sunt fragile, iar articulațiile se descompun. 
Îmbunătăţirea condiţiilor de întreținere, întărirea familiilor şi stimularea 

Tratament acestora, schimbarea mătcilor. Tratament cu antibiotice ca şi în cazul 
locilor. 

Denumirea Paratifoza (Salmoneloza) 

bolii 

Agentul Bacillus paratyphi alvei. 

patogen 

Gazda Albine adulte. 

receptivă 





225 








Factori 


Condiţii de întreţinere necorespunzătoare, în special în perioade cu ploi 





favorizanţi reci şi prelungite. 
Perioada De regulă primăvara şi numai rareori vara. 
apariţiei 





Simptome şi 


Agentul patogen, întâlnit frecvent în tubul digestiv al albinelor sănătoase, 
în condiţii favorabile îşi exaltă virulenţa, se înmulţeşte intens, pătrunde în 
hemolimfă şi determină moartea prin septicemie. 























diagnostic Simtomotologia este nespecifică, albinele nu pot zbura, au abdomenul 
balonat, prezintă diaree, paralizează şi mor. 
Diagnosticul se pune numai prin examen de laborator. 

“dtanizat Măsuri de igienă, întărirea familiilor bolnave şi prin tratament 
medicamentos cu teramicină şi streptomicină la fel ca în cazul locilor. 

VIROZE 
Denumirea : , : Ș 
i Puietul saciform (puietul în sac) 
bolii 
Agentul : . i 
s Virus filtrabil. 
patogen 
Gazda : 
E: Puietul. 

receptivă 

Factori Familii slabe contaminate, prezenţa fagurilor vechi contaminaţi, îngrijire 

favorizanți necorespunzătoare. 

Perioada ci aa cate . 

caii Boala evoluează în aceeaşi perioadă ca locile. 
apariției 





Simptome şi 


Virusul este preluat prin hrană şi prin încercarea albinelor de a scoate din 
celule puietul mort sau bolnav.Puietul moare după căpăcire, celule cu 
căpăcele înfundate, perforate, mai închise la culoare, adesea descăpăcite. 
Puietul pe fagure are aspect împrăştiat. Larvele devin treptat galbene, 




















diagnostic cenuşii şi apoi brune, capul având o culoare mai închisă decât restul 
corpului. In prima fază larva are aspectul unei pungi pline cu lichid al cărui 
conţinut scade cu trecerea timpului. Conţinutul nu este vâscos sau filant şi 
nu are miros, iar larvele moarte nu aderă la pereţii celulelor. 
Tratamentul cu antibiotice administrate în hrană vizează anhilarea unor 
germeni secundari şi prevenirea confuziei cu una din cele două loci. In 

raiatilant majoritatea cazurilor sunt suficiente asigurarea unui bun cules, măsuri de 
igienă, întărirea familiilor, schimbarea mătcii, iar în cazuri mai grave se 
recomandă distrugerea familiilor slabe, transvazarea albinelor în alţi stupi 
dezinfectaţi cu apă fiartă sau prin flambare, topirea tuturor fagurilor etc. 

Denumirea Paralizia albinelor 

bolii 

Agentul Virus filtrabil. 

patogen 

Gazda Albinele adulte. 

receptivă 

Factori Familii slabe contaminate, îngrijire necorespunzătoare. 
favorizanți 

Perioada Mai - lunie. 

apariţiei 





Simptome şi 


Agitaţie manifestată prin tremurături ale antenelor, aripilor şi picioarelor. 
Abdomenul dilatat, mişcări respiratorii accelerate, acul exteriorizat. 
Tegumentul devine acoperit cu o substanță care degajă miros de peşte, fapt 























diagnostic ce determină albinele sănătoase să le scoată afară din stup. Albinele 
bolnave capătă aspect negru-strălucitor. Neputând zbura, paralizează şi mor 
cu aripile deviate în lături şi în jos. 
Nu există un tratament specific. Se recomandă întărirea familiilor prin 
unirea lor, restrângerea cuibului şi asigurarea unui cules continuu. Se 

Tratament - dă . . i AA : 
recomandă administrarea timp de 10 - 15 zile de sirop în care s-a introdus 
vitamina C (| comprimat la 1 litru de sirop). 

MICOZE 

Denumirea Ascosferoza (puietul văros) 

bolii 

Agentul Ascosphaera apis. 

patogen 

Gazda Puietul necăpăcit şi căpăcit. 

receptivă 

Factori Boala este furnizată de umezeala din stup datorită ventilaţiei 

favorizanți necorespunzătoare. 

Perioada Apare de obicei în aprilie-mai, evoluează progresiv în iunie şi descreşte ca 

apariţiei intensitate în iulie-august. 





Simptome şi 


Larvele infectate se îngălbenesc, îşi pierd segmentaţia, tegumentul se 
întăreşte. In jurul larvelor ia naştere o pânză de mucegai. Prin evaporarea 
apei, larva îşi reduce volumul, se desprinde de pereţii celulei şi se întăreşte, 
ajungând la consistenţa unei pietre moi de culoare albă. Pe fagurele infestat 

















diseniostie larvele mumificate sunt răspândite în mod neregulat. Diagnosticul se 
stabileşte pe seama simptomelor descrise şi prin prezența cadavrelor 
mumificate pe fundul şi în faţa stupului. 
Tratamentul se face cu Micocidin şi Codratin. Micocidinul se 
administrează prin pulverizaţii printre rame, în cantităţi de 100 - 150 g. 
Tratamentul se repetă de 3 - 5 ori, primele două la interval de 4 zile, iar 

Tratament a : : 
următoarele la interval de 7 zile. 
Codratinul se administrează în acelaşi mod sau în cantităţi de 20 - 25 gla 1 
litru de sirop de zahăr. 

Denumirea Aspergiloza (Puietul pietrificat) 

bolii 

Agentul Aspergillus flavus, Aspergillus niger. 

patogen 





227 








Gazda 


Puietul necăpăcit, căpăcit, albinele adulte. 








receptivă 

Factori Boala este favorizată de umezeala din stup, datorită ventilaţiei 
favorizanţi necorespunzătoare. 

Perioada Apare mai rar în stup. Boala are o frecvenţă mai ridicată în timpul 
apariției recoltelor abundente în polen. 





Simptome şi 


Contaminarea se face prin intermediul hranei. Sporii pătrunşi în organism 
germinează, dau naştere la miceliu, care invadează întregul organism 
provocând moartea. După moartea larvelor, acestea se mumifică şi apar 




















diagnostic colorate în gălbui sau galben-verzui. În celulele necăpăcite, miceliul este 
atât de abundent încât poate fi confundat cu polenul. Albinele afectate sunt 
agitate, nu mai pot zbura, paralizează şi mor în câteva ore. 
Se recomandă îndepărtarea ramelor cu puiet bolnav, iar în cazul în care şi 
albinele adulte sunt atacate, familia se va arde. Tratamentul medicamentos 
este identic ca în cazul ascosferozei. 

Denumirea Melanoza 

bolii 

Agentul Melanosella mors apis. 

patogen 

Gazda Matcile şi albinele adulte. 

receptivă 

Factori Boala este furnizată de umezeala din stup, datorită ventilaţiei 

favorizanți necorespunzătoare. 

Perioada Apare mai rar în stupi. Boala are o frecvență mai ridicată în timpul 

apariţiei recoltelor abundente de polen. 





Simptome şi 


Contaminarea mătcilor se face de la albinele lucrătoare prin lăptişor, iar a 
albinelor prin schimbul de hrană. Mătcile încetează depunerea pontei, au 




















diagnostic mobilitate redusă şi prezintă la partea posterioară un dop din excremente 
uscate. 

Tratament Tratamentul nu este cunoscut. Se recomandă înlocuirea mătcilor. 

PARAZITOZE 

Denumirea Nosemoza 

bolii 

Agentul Nosema apis. 

patogen 

Gazda Albinele adulte şi mătcile. 

receptivă 








228 








Factori 
favorizanți şi 
alte precizări 


Parazitul se localizează şi se înmulţeşte în celulele intestinului mijlociu al 
albinelor. Când condiţiile nu-i sunt prielnice parazitul sporulează. In momentul 
în care sporul ajunge în intestinul albinei, el se transformă în adult. Boala devine 
evidentă mai ales în cazul unor lungi perioade de timp rece şi ploios care obligă 
albinele să rămână în stup, favorizându-se defecarea albinelor bolnave şi 
contaminarea în masă a albinelor. 





Perioada 
apariţiei 


Boala apare de obicei primăvara şi uneori reapare toamna. 





Simptome şi 
diagnostic 


Infecția limitează digestia hranei în ventricol; inhibă producţia de lăptişor 
limitând longevitatea lucrătoarelor cu 50%; favorizează apariția diareii în timpul 
iernii; influențează negativ creşterea puietului şi dezvoltarea familiilor 
primăvara; mărcile infectate sunt schimbate frecvent. In prima parte a perioadei 
de iernare, boala se manifestă latent. Spre sfârşitul perioadei de iernare creşte 
consumul de hrană, temperatura în cuib şi metabolismul albinei se măreşte, 
începe creşterea puietului, creându-se condiţii favorabile pentru germinarea şi 
înmulţirea parazitului. Albinele din familiile bolnave se agită, execută zboruri de 
curăţire chiar pe timp nefavorabil. Prezintă diaree eliminată în picături sau în jet, 
de culoare brun-gălbuie cu miros acru. In timpul şi după zborurile de curăţire se 
remarcă o mare mortalitate. In faţa stupului se văd albine care încearcă să zboare 
şi nu reuşesc, paralizează şi mor cu aripile întinse, cu membrele adunate sub 
cavitatea toracică şi cu abdomenul umflat. Diagnosticul se stabileşte prin 
punerea în evidenţă la microscop a sporilor de Nosema apis. 





Tratament 


Tratamentul medicamentos acționează numai asupra paraziților din organismul 
albinei, dar nu şi a sporilor. Din această cauză se impun măsuri de profilaxie 
privind dezinfecţia materialului apicol, anexelor şi vetrei stupinei. Pentru 
tratament se foloseşte preparatul Fumidil B. Conţinutul unui flacon 

(25 g) se amestecă cu 20 litri sirop de zahăr I:1, din care se va administra 
fiecărei familii câte 1 1, de 4 ori la intervale de 7 zile, în perioada aprilie -iulie. 
Eficient se dovedeşte tratamentul executat în cursul lunii august cu ocazia 
hrănirilor de completare când fiecare familie va primi câte 3 grame fumidil 
administrat în sirop 2:1 (1 flacon la 8 familii). In februarie se administrează 2 g 
fumidil pe familia de albine (1 flacon la 12 familii). 

Protofilul se administrează în doză de 17 ml la litru de sirop şi în doză de 34 ml 
la 1 kg pastă. Administrarea se face toamna şi primăvara cu ocazia hrănirilor 
de completare şi stimulare. Cantitatea de protofil administrată unei familii 
variază între 50 şi 80 ml, în funcție de puterea şi starea familiei respective. 





Denumirea 
bolii 


Varrooza 





Agentul 
patogen 


Varroa jacobsoni. 








Gazda 
receptivă 





Albinele adulte şi puietul. 

Factori 
favorizanţi şi 
alte precizări 


Existenţa de familii parazitate de la care se transmit: 

Acarianul  Varroa jacobsoni (femela) se fixează pe membranele 
intrasegmentare toracale şi abdominale, hrănindu-se cu hemolimfa 
albinelor. In perioada de înmulţire intră în celula cu puiet unde-şi depune 
ponta, din care după 2 zile ies larvele, care se hrănesc cu hemolimfa 
larvelor şi nimfelor. 





Perioada 
apariţiei 


de înmulţire ale acestora. 





Simptome şi 


Numărul mare de acarieni în celule duce la ecloziunea unor albine 
neviabile, cu aripile nedezvoltate şi picioare diforme, de dimensiuni mai 
mici şi cu vitalitate scăzută. Albinele adulte parazitate au o viață mai scurtă 
şi productivitate diminuată. În perioada de iernare paraziţii rămași în stup 
deranjează familia, înregistrându-se un consum mare de hrană şi implicit 


























diagnostic apare diareea. Înmulțirea acarianului se realizează într-un ritm foarte rapid 
în perioada creşterii puietului, ajungându-se la decimarea unui număr 
însemnat de familii de albine. In plus, datorită leziunilor provocate de 
înțepături se realizează porţile de intrare pentru numeroşi germeni în 
organismul albinelor. 

Tratament Tratamentul se face cu Varachet, Mavrirol şi Apistan. Administrarea 
varachetului se face sub formă de fumigaţii prin aprinderea unei benzi 
speciale de carton pe care s-au picurat 2 - 4 picături funcţie de tipul 
stupului, care se introduc prin urdiniş, după care acesta se închide timp de 
15 - 20 minute. Tratamentul se execută seara sau dimineața, când 
majoritatea albinelor se găsesc în stup. Eficienţa tratamentului este mai 
bună în primăvară şi toamnă, când nu există puiet, deoarece sunt distruşi 
paraziţii care se găsesc pe albină nu şi cei care se găsesc în celule. 
Tratamentul se execută în tot timpul sezonului activ, intervalul între două 
tratamente fiind de 7 zile. Foarte important se dovedesc cele 3 tratamente 
din toamnă (septembrie-octombrie). 

Pentru tratament se mai pot utiliza: fenotiazina, acidul formic, naftalina, 
sulful, tutunul etc. 

Denumirea Brauloza 

bolii 

Agentul Braula coeca (păduchele albinei). 

patogen 

Gazda Albinele adulte şi mătcile. 

receptivă 

Factori Prezenţa parazitului în număr mare în familia de albine. 

favorizanți 

Perioada Parazitul îşi petrece toată viaţa în interiorul familiei de albine. 

apariţiei 

Simptome şi 
diagnostic 


Din ouăle depuse de femelă pe faţa interioară a căpăcelelor fagurilor cu 
miere ies larve care îşi sapă canale în ceara fagurilor unde se hranesc cu 
amestec de ceară si polen. Durata ciclului evolutiv al parazitului este de 21 
de zile. Adulții se fixează de perişorii de pe toracele albinelor şi se hrănesc 
cu hrana provenită din guşa albinelor pe care o iau în momentul când şi-o 
trec de la una la alta, sau uneori excită cu membrele aparatul bucal al 
albinei provocând acesteia reflexul de regurgitare. Albinele sunt agitate, nu 
se hrănesc în condiţii normale uneori sunt sufocate de cantitatea mare de 
paraziți, în special mătcile. Diagnosticul se stabileşte prin examen clinic. 





Tratament 


Tratamentul se realizează prin fumigaţii cu varachet forte, fenotiazină, 
tutun, prin presărarea de naftalină, camfor, seara pe o hârtie aşezată pe 
fundul stupului care se ridică dimineaţa cu păduchii căzuţi. Se mai poate 
utiliza timolul cu care se îmbibă o bucată de tifon care se aşează pe fundul 
stupului. Tratamentul cel mai eficace se execută în lunile septembrie- 
octombrie şi se repetă de mai multe ori în următoarele 21 de zile, întrucât 
acţionează numai asupra adulților. 





INTOXICAŢII 





Denumirea 
"bolii" 


Intoxicaţiile alimentare 





Agentul toxic 


Nectar şi polen toxic, mierea de mană. 





Gazda 


Albinele şi puietul. 








receptivă 

Factori Lipsa unui cules adecvat în cazul nectarului şi polenului şi seceta mare 
favorizanți cazul mierii de mană. 

Perioada Primăvara şi vara. 

apariţiei 





Simptome şi 


Simptomele sunt nespecifice, înregistrându-se o depopulare continuă a 
familiei în funcţie de cantitatea de toxine din hrană. Diagnosticul se 

















diagnostic stabileşte pe baza examenelor clinice şi de laborator şi pe baza anchetei 
toxicologice. 
Se recomandă hrăniri în scop curativ, prevenirea acestei boli fiind greu de 
Tratament : 
realizat. 
Denumirea  |Intoxicaţiile chimice 
"bolii" 
Agentul toxic | Insecticide, fungicide, erbicide, mediul înconjurător poluat. 
Gazda Toate categoriile de albine. 
receptivă 
Factori Efectuarea tratamentelor împotriva dăunătorilor la plantele agricole în 


favorizanți şi 
alte precizări 


perioada înfloriri şi nerespectarea normativelor cu privire la protecţia 
albinelor. Amplasarea stupinelor în apropierea unor zone poluate. 








Perioada 
apariției 





In perioada de înflorire a florei melifere. 

Simptome şi 


Depopularea fulgerătoare a familiilor de albine ca urmare a contactului 
albinelor cu substanţele toxice. Diagnosticul se stabileşte în examen clinic, 























diagnostic tau i 
8 anchetă toxicologică şi examen de laborator. 
Respectarea normativelor cu privire la protecţia albinelor şi luarea tuturor 
Tratament măsurilor de către apicultor de a proteja familiile împotriva substanţelor 
toxice. 
DĂUNĂTORI 
Denumirea 
"bolii" Găselniţa sau molia cerii 
(pagubei) 
Agentul Găselniţa mare (Galleria mellonela), Găselniţa mică (Achroea grisella)- 
dăunător fluturi din ordinul Lepidopterae - paraziți ai stupilor. 
Gazda Larvele produc deteriorarea şi distrugerea fagurilor precum şi a puietului 
receptivă prin perforarea pereților celulelor şi descăpăcirea acestora. 
Factori Familii slabe cu faguri neacoperiți cu albine şi nedezinsectizarea şi 
favorizanţi dezinfectarea anuală a fagurilor 
Perioada 
apariției 





Simptome şi 
diagnostic 


Prezenţa galeriilor prin faguri, tapetate cu o țesătură fină de fire mătăsoase. 








Tratament 





Pentru conservarea fagurilor clădiți se foloseşte anhidrida sulfuroasă 
rezultată prin arderea sulfului şi acidul acetic glacial. In stupii populaţi se 
înlocuiesc fagurii atacați cu alţii noi, restrângând cuibul şi întărind familia 
de albine. 

13. CONDIȚIILE DE CALITATE ŞI POSIBILITĂŢI DE 
DEPISTARE A FALSIFICĂRILOR PRODUSELOR 
APICOLE 


13.1. MIEREA 


Condiţiile de calitate ale mierii se apreciază conform 
standardului pentru mierea de albine naturală, obținută din nectarul 
florilor sau din sucurile dulci de pe alte părți ale plantelor şi 
înmagazinată de către albine în faguri. 

După proveniență, mierea poate fi: monofloră, polifloră, de 
mană (de pădure). 

Mierea de salcâm se încadrează în trei clase de calitate: 
superioară, ] şi a II-a. Celelalte sorturi de miere se încadrează numai 
în două clase: I şi a II-a. 

Pentru calitatea I, mierea nu trebuie să aibă spumă şi nici 
corpuri străine, iar pentru calitatea a II-a se admit: spumă, resturi de 
ceară şi faguri, resturi florale sau larve, albine moarte în proporție 
maximă de 10%. 

Verificarea calității mierii se face pe loturi formate din 
miere de acelaşi fel şi de aceeaşi clasă de calitate. 

Probele se iau din 10% din ambalajele de transport care 
reprezintă un lot, dar nu mai puţin de 5 ambalaje. Dacă una din 
probe nu corespunde, se verifică toate ambalajele din lot. 

La mierea de calitate superioară şi calitatea I, verificarea 
presupune examenul organoleptic (tabelul 12), urmat de verificarea 
proprietăților fizico-chimice (tabelul 13). 

Deprecierea calității mierii se produce în condiţii improprii 
de depozitare şi păstrare, unor tratamente inadecvate sau chiar 
falsificărilor care sunt pedepsite de lege. 

Tabelul 12 


Proprietăţi organoleptice ale diferitelor sortimente de miere 






































Culoarea 
Miere : Ă R și 
ds: Calitatea Miros şi gust | Consistenţa 
Superioară 1 a Il-a 
Galben- = i 
Aproape : : Plăcut, dulce  |Omogenă, 
i , Și cit, deschis-auriu, |Nu se aia d ai i 
Salcâm  |incoloră până la : „ |specific mierii |fluidă, sau 
A galben-auriu, |normează e A î 
galben-deschis EA de salcâm vâscoasă 
galben-închis 
Galben- Dulce cu aromă Ciioeaă 
: portocaliu Nu se pronunțată sp s 
Tei - IA E um. .. |fluidă, vâscoasă 
până la brun- |normează |specifică mierii ea ta 
închis d pata sau cristalizată 
. Plăcut, dulce i 
Galben-verzui pe Omogenă, 
y AR Nu se cu aromă a a z 
Zmeură - până la galben si px + + |fluidă, vâscoasă 
normează |specifică mierii aaa 
roşcat ŞI sau cristalizată 
de zmeură 
Galben, Plăcut, dulce sii sită, 
Izmă galben-roşcat |Nu se cu aromă flui Rt sa (E 
până la normează |specifică mierii Ea 
Aa sau cristalizată 
galben-brun de izmă 
Galben-auriu. = Omogenă 
Floarea- apa  INu se Dulce, plăcut, i = AȘA = 
. - gălbui, y ra fluidă, vâscoasă 
soarelui normează |specific se CA 
galben-brun sau cristalizată 
Galben, Omogenă 
dau galben-roşcat, | Nu se Plăcut, dulce, : = Pi i 
Polifloră - Aa 5 îi „- „fluidă, vâscoasă 
până la normează |aromă specifică e a 0 
e Bea cliui sau cristalizată 
Mană Brun, brun- Plăcut, dulce 
d închis până la  |brun, brun- Nu se cu aromă Omogenă, 
Se negru cu reflexe |închis, rubiniu | normează |specifică şi gust | fluidă, vâscoasă 
pădure) verzui astringent 

Tabelul 13 


Proprietăţile fizico-chimice ale mierii de albine 














Miere 
Proveniența Monofloră şi De 
polifloră pădure 

Apă, % - maximum 20” 20” 
Densitate relativă la 20EC minimum 1,417 1,417 
Cenuşă, % - maximum 0,5 1,0 
Aciditate, cm? NaOH soluţie n la 100 grame miere - 
maximum 4 5 
Zahăr invertit, % 70 - 80 60 - 70 
Zaharoză, % - maximum Ț” 10 
Substanțe nezaharoase, % 1,5-5 4-12 
Indice diastazic - minimum 10,9" 10,9" 


Granule de polen de salcâm (la mierea monofloră de calitate 
superioară) raportate la numărul total de granule examinate, 


% - minimum 30 - 
Hidroximetilfurfurol (HME) la mierea de calitate superioară, 
% - maximum 1 1 
Indice colorimetric: 
- la mierea de calitate superioară, mm maximum 12 | minimum 
- la mierea de calitate I, mm maximum 18 65 
Zahăr invertit artificial lipsă minimum 
Glucoză industrială lipsă 55 
Adaosuri de falsificare (făină, amidon, gelatină, clei, carbonat de lipsă 
calciu, culori de anilină şi coloranți sintetici) lipsă lipsă 


lipsă 








- Cu acordul beneficiarului, mierea se poate prelua cu un conținut de apă de maximum 
23% cu recalcularea masei pentru conţinutul de 20%. În cazul în care conţinutul de apă 
este sub 20%, se recalculează masa pentru conţinutul de 20%. 
"* La mierea de salcâm de calitatea a II-a se admite la recoltare maximum 15%. După 
15 iulie, la mierea de salcâm de calitate superioară şi calitatea 1 se admite maximum 1%, 
iar la cea de calitatea a II-a maximum 10%. 
ee 3 A . DIE) 

- La mierea de salcâm se admite minimum 6,5. 

13.1.1. Condiţiile de depozitare şi păstrare 


Deprecierea calităţii mierii se produce în urma fermentării 
acesteia. 

Riscul apariției fermentării este cu atât mai mare cu cât 
conţinutul în apă al mierii depăşeşte 17% şi cu cât numărul 
levurilor este mai mare (peste 1000/g). Orice miere care conţine 
mai mult de 20% apă este în pericol de a fermenta. Acest risc 
devine şi mai mare atunci când mierea este păstrată în vase 
neetanşe, în camere cu umiditate ridicată, cunoscându-se că mierea 
este higroscopică. 

Distrugerea levurilor se realizează prin încălzirea mierii 
timp de 7,5 minute la temperatura de 63*C sau într-un minut la 
temperatura de 69*C, după care se face răcirea bruscă. 

Temperatura de păstrare a mierii joacă un rol important 
asupra menţinerii calităţii acesteia. 

Dacă temperatura de păstrare este sub 11*C, mierea nu 
fermentează. 

Păstrarea la 5 - 9*C determină reducerea cu 30% a 
conţinutului de hidroximeuilfurfurol, cu 20% a pierderilor de 
enzime şi cu 16% a efectului de închidere a culorii. 

Prin încălzirea mierii la 71*C se distruge jumătate din 
"invertază" în 40 de minute şi jumătate din diastază în 4 1/2 ore, iar 
în 5 ore creşte atât de mult cantitatea de HMF încât mierea devine 
improprie pentru consum. 

Prin răcirea mierii la 0*C timp de 5 săptămâni, după care 
temperatura poate să crească până la maximum 14*C, este evitată 
cristalizarea mierii timp îndelungat. 

Faţă de cele prezentate, temperatura de păstrare a mierii este 
de 8 - 12*C, fără a se depăşi 14*C, umiditatea aerului de circa 60%, 
iar încăperile trebuie să fie curate, aerisite şi fără mirosuri străine. 
Nu sunt indicate pentru depozitarea mierii vasele de zinc, cupru, 
plumb sau aliaje ale acestora. 

In condiţii optime de conservare, valabilitatea mierii este 
nelimitată. 


13.1.2. Metode uzuale de determinare a mierii falsificate 

Falsificarea mierii este datorată în exclusivitate omului în 
dorința acestuia de a obţine beneficii necuvenite. Prezenţa 
adaosurilor de falsificare poate fi determinată datorită modificărilor 
organoleptice şi fizico-chimice. 

Falsificarea mierii prin adaos de glucoză industrială duce la 
creşterea conținutului în glucoză, corelată cu o scădere a 
conţinutului în fructoză, ceea ce conduce la abateri de la valoarea 
normală a raportului F/G. Falsificarea mierii cu sirop de zahăr duce 
la creşterea zaharozei şi a HMF. 

Întrucât aceste modificări pot fi puse evidenţă prin utilizarea 
unor metode mai greu accesibile, sunt prezentate câteva modalități 
uzuale de depistare a falsificărilor: 

- falsificarea prin adaos de făină de mazăre, castane, soia, 
scrobeală. Se pune puţină miere într-o soluţie de alcool şi apă în 
care mierea se va dizolva rapid iar adaosurile se vor depune pe 
fundul vasului. 

O altă modalitate constă în încălzirea mierii cu asemenea 
adaosuri de falsificare, obținându-se un aspect tulbure; 

- falsificarea prin adaos de sirop de glucoză. Se iau 10 g 
miere la care se adaugă 15 g apă, se ţin pe baie marină la 
temperatura de 50*C, după care se adaugă 5 cm” dintr-o soluţie de 
tanin (10%) care precipită albuminele. După 12 - 15 ore se 
filtrează. Se iau 5 cm; din filtrat într-o eprubetă peste care se pune 
un cm” de HCI chimic pur şi 20 - 25 cm: de alcool de 95%. Dacă se 
produce o tulbureală pronunţată va fi dovada că în miere s-a 
adăugat glucoză; 

- mierea falsificată cu amidon are culoare lăptoasă şi 
dizolvată la cald se tulbură. Dacă se adaugă o picătură de tinctură 

de iod, capătă culoarea albastră care dispare la cald şi reapare la 
rece. 

O altă metodă constă în adăugarea în miere a unei soluţii 
concentrate de sulfat de sodiu care adună precipitatul şi acesta se 
depune pe fund sub formă de fulgi viorii sau negricioşi. 

- mierea falsificată cu zahăr invertit. Se iau 10 g miere, se 
adaugă 10 ml eter sulfuric chimic pur şi se amestecă într-un mojar 
timp de $5 minute. Se strecoară încet lichidul care este colorat 
galben deschis. Lichidul se pune într-un vas de porțelan deschis, 
lăsându-l să se evapore în aer. După evaporarea completă se picură 
2 picături rezorcină clorhidrică preparată în momentul întrebuințări 
(lg rezorcină în 10 cm” HCL chimic pur). Zahărul invertit ia 
culoarea roşie-cireşie şi uneori o culoare viorie. Mierea naturală, 
care nu este falsificată, ia culoarea galben-verzuie. 


13.2. CEARA 


Prin ceară de albine se înțelege produsul secretat de 
glandele cerifere ale albinei melifere (Apis melifera L) şi nu ceara 
produsă de celelalte specii ale genului Apis (Apis dorsatra, Apis 
florea şi Apis cerana) - ceruri care sunt cunoscute sub denumirea 
de ceară de Ghedda. 

În funcţie de materia primă şi tehnologia de extracţie ceara 
se clasifică în ceară de stupină şi ceară industrială. 

Ceara de stupină se obţine prin extracția cu ajutorul 
topitorului solar, topitorului de ceară cu abur sau prin presarea la 
cald. 

Ceara rezultată este de calitate, fiind folosită în exclusivitate 
la confecționarea fagurilor artificiali, reintrând în felul acesta în 
circuitul apicol. 

Ceara industrială se extrage cu ajutorul solvenţilor 
organici, din reziduurile rezultate la extracţiile anterioare, având 
utilizare industrială. 

Condiţiile tehnice de calitate ale cerii vizează ceara de 

albine naturală (de stupină). 

Cantitatea şi calitatea cerii de stupină depinde de numeroşi 
factori: sortarea, spălarea şi înmuierea fagurilor înainte de 
extracție, metoda de extracție folosită, calitatea fagurilor înainte de 
extracție, modul şi durata topirii, calitatea apei în care se face 
topirea, calitatea vaselor în care se topeşte ceara şi condiționarea ei 
ulterioară. 

În vederea topirii, fagurii se sortează pe calităţi: 

- calitatea I - cuprinde faguri de culoare albă şi galbenă, 
transparenţi, fără păstură, fără molii şi fără mucegai. Se prelucrează 
la topitorul solar. 

- calitatea a II-a cuprinde faguri de culoare brună închisă cu 
fundul celulelor transparent, fără păstură. Se prelucrează cu ajutorul 
topitorului de ceară cu abur. 

- calitatea a III-a cuprinde faguri de culoare brună închisă, 
netransparenți şi nemucegăiţi care însă pot conține păstură. 

- calitatea inferioară cuprinde ceilalți faguri sau alte deşeuri 
de ceară care se predau magazinelor ACA, în vederea prelucrării 
industriale la Combinatul Apicol Bucureşti. 

Înainte de extracţie, fagurii reformaţi se vor înmuia în apă 
dedurizată, iar vasele utilizate la topire vor fi din materiale 
inoxidabile sau emailate. 

După extracţie, ceara rezultată se menţine în stare lichidă un 
timp cât mai îndelungat (2 - 3 zile) prin protejarea vasului respectiv 
cu materiale termoizolante pentru limpezirea cerii şi sedimentarea 
impurităților. Calupurile de ceară obţinute se condiționează prin 
limpezire, spălare şi topire repetată în apă dedurizată la o 
temperatură de până la 90EC. În final, calupul de ceară se curăță la 
partea inferioară de sedimente, iar dacă nu sunt îndeplinite 
condiţiile de calitate, acesta se va sparge şi se va supune din nou 
topirii pentru purificarea ceri. 

La livrare, calupurile de ceară sunt recepționate pe patru 
clase de calitate, verificându-se, bucată cu bucată, proprietățile 
organoleptice (rabelul 15), iar determinarea proprietăţilor fizico- 

chimice se face numai la calupurile care prezintă semne de 
falsificare şi degradare (rabelul 14). Indicele de duritate şi indicele 
Buchner se determină numai în cazuri de litigiu. 














Tabelul 14 
Proprietăţile fizice şi chimice ale cerii de albine 
Calitatea: 
Specificare Superioară, sa 
I şi a Il-a 

Corpuri străine şi adausuri provenite din 
falsificări lipsă lipsă 
Densitate relativă la 20EC 0,956...0,970 0,930...0,964 
Punct de topire (prin alunecare), EC 64-66 62-65 
Indice de duritate, grade 25-30 29-48 
Indice de refracție n2D 1,4430...1,4571 1,4430...1,4990 
Indice de aciditate, mg KOH/g 17,50...21,40 17,50...20,00 
Indice de saponificare, mg KOH/g 87,00...102,00 84,00...94,00 
Indice de esteri, mg KOH/g 70,00...83,00 68,00...78,00 
Materii volatile la 105EC, % maximum 1 l 
Indice de raport 3,50...4,40 3,50...4,50 
Indice Buchner, mg KOH/g 2,50...4,10 = 








Metode de identificare a cerii falsificate 

Falsificările cele mai frecvente ale cerii de albine constau în 
adaosuri de parafină, cerezină, stearină, colofoniu, răşini diferite 
sau alte grăsimi. 

Adaosul de parafină. Parafina se obţine din prelucrarea 
țițeiului parafinos şi cuprinde un amestec de alcani superiori. Se 
prezintă sub forma unui produs solid, alb transparent, inodor şi 
insipid, parțial solubil în eter, benzen, cloroform, are densitatea de 
0,87, iar punctul de topire cuprins între 45-60*C. 

Prin frământare ceara care conține parafină devine lucioasă, 
alunecoasă, transparentă şi se întinde ca o panglică, lăsând pe 
degete senzația de grăsime. 

În spărtură, blocul are un profil neregulat. La lovire cu 
ciocanul produce o adâncitură, fără a se sparge în bucăţi. Ceara are 

miros slab de petrol. Scade punctul de topire. La zgârierea cu 
unghia se separă aşchii sub formă de talaş mărunt, ceea ce nu se 
întâmplă în cazul cerii pure. 

Adaosul de cerezină. Cerezina este o ceară naturală de 
culoare albă formată în majoritate de hidrocarburi aleptice, cu 
miros de petrol. Se obţine din parafinarea azocheritei (ceară fosilă, 
ceară de pământ) sau din reziduuri de petrol. Punctul de topire este 
cuprins între 56 - 76*C. 

Prin adaosul de cerezină se ridică punctul de topire al cerii, 
mirosul devine slab de petrol, este netedă în spărtură şi lucioasă în 
planul tăieturii. 

Prin  frământare această ceară devine albicioasă ca 
porțelanul, neuniformă şi sfărâmicioasă, iar uneori la suprafața 
blocului apare un desen caracteristic marmorat. 

Adaosul de  stearină.  Stearina reprezintă denumirea 
generică pentru gliceridele acidului stearic, cu miros caracteristic de 
grăsime râncedă. Ceara falsificată cu stearină are o structură amorfă 
cu miros specific de grăsime râncedă. Prin frământare şi trasă în foi 
subțiri devine albicioasă, unsuroasă şi netransparentă. Se măreşte 
duritatea relativ şi se micşorează punctul de topire. 

Dacă la dizolvarea în cloroform a unei porţiuni de ceară se 
obține un precipitat floconos ceara este falsificată. Dacă proba se 
agită cu două părți cloroform şi trei părți apă de var, separându-se 
un precipitat granulat (săpun de calciu insolubil) se indică prezența 
acidului stearic. 

Adaosul de colofoniu (sacâz) sau alte răşini face ca ceara să 
capete mirosul răşinii respective, are o structură sticloasă, prin 
frământare devine albicioasă, neuniformă şi se lipeşte pe dinţi. Se 
măreşte densitatea, punctul de topire şi indicele de aciditate. 

Se dizolvă circa 5 g din proba de ceară într-o cantitate de 
anhidridă acetică în exces şi după răcire se tratează cu precauţie cu 
acid sulfuric (d = 1,53). Prezenţa colofoniului sau a altor răşini dă 
culoarea roşie intens, până la albastru violet, care dispare repede, 
soluţia devenind galben-brună, cu o fluorescență pronunţată. 

Tabelul 15 


Condiţiile tehnice de calitate ale cerii de albine 














a Calitatea: 
Specificare e 
superioară I a III-a 
ceara de la ceară de la 
topirea topirea 
căpăcelelor căpăcelelor 
rezultate la rezultate la din reziduuri prin 
extracția mierii extracția mierii | faguri vechi şi presare la cald sau 
Proveniența | din faguri în care | din faguri în reziduuri de faguri prin | din reziduuri de 
nu s-a crescut care s-a crescut | presare la cald. faguri prin folosirea 
puiet şi din puiet, de solvenţi organici. 
faguri rezultați | "crescături” de 
din rame ceară şi faguri 
clăditoare. noi. 
galben-brun-deschis 
sau cenuşiu-deschis cu 
nuanță gălbuie, galben 
închis, galben- galben-portocaliu cu 
A i ml portocaliu cu reflexe reflexe roşietice până 
gălbuie până la a pa E dia ca 
Ş : vă i roşietice până la brun- | la brun-închis, în 
albă, uniformă în | galbenă, Rr o cade ku î 
Culoare d . sr închis, în spărtură spărtură culoare 
toată masa. uniformă în . i . ă E . 
e uniformă cel puţin neuniformă, mai 
toată masa. Na i iul cita a 
jumătatea superioară a | deschisă în mijlocul 
blocului, în partea de blocului. 
jos a blocului se admite 
o culoare mai închisă şi 
neuniformă. 
Gust aproape fără gust. 
caracteristic 
Miros caracteristic, plăcut fără miros străin. procesului de 
obținere. 
Consistenţă frământată între 


degete devine 
plastică cu aspect 
amorf puţin 
frământată între degete devine plastică, fără luciu pronunţat, |lipicioasă, se lipeşte 
uşor amorfă, puţin lipicioasă, se lipeşte uşor de cuţit şi nu se | puţin de cuţit şi de 
lipeşte de dinți, nu lasă urme de grăsime pe degete, în formă | dinţi, nu lasă urme 
de fir se rupe scurt, presată în foi subțiri este omogenă, de grăsime, se trage 
transparentă sau cu aspect uşor amorf, fără luciu. greu în fir care se 
rupe scurt, se 
presează greu în foi 
subţiri, cu aspect 
amorf. 





Completare la STAS nr 3064/1974 


Adaosul de seu poate fi pus în evidenţă prin aprecieri 
organoleptice şi fizico-chimice. Adaosul de seu în ceară, imprimă 

acesteia un miros rânced, se lipeşte de dinți, iar când este 
frământată devine albicioasă, unsuroasă şi netransparentă în foi 
subțiri. 

La arderea cerii falsificate în acest mod se simte un miros 
neplăcut; dacă arderea se face pe o plită se simte un miros greu de 
acroleină şi se degajă fum. Ceara curată nu fumegă în timpul 
arderii. 

Dacă se tratează proba de ceară cu hidroxid de amoniu în 
prezenţa seului se obţine o soluție lăptoasă. 

Dacă proba de ceară se fierbe în alcool etilic, se tratează cu 
carbonat de amoniu, iar după răcire se adaugă câteva picături de 
acid clorhidric; în prezenţa seului apar la suprafață ochiuri de 
grăsime. 


13.3. POLENUL 


Polenul reprezintă produsul recoltat de albinele culegătoare 
de pe anterele florilor şi depozitat de acestea în celulele fagurilor 
din stup, unde în urma unor transformări biochimice de tip 
fermentativ, sub acţiunea succesivă a bacteriilor Pseudomonos, 
Lactobacillus şi ciupercii Sacharomyces, rezultă păstura, care 
constituie rezerva de hrană proteică a familiei de albine. 

Cantitatea de polen anuală necesară unei familii de putere 
medie este de aproximativ 25 - 30 kg, pentru creşterea unei larve 
fiind necesare 100 - 145 mg. 

Datorită calităților deosebite ale polenului recoltat de către 
albine acesta este folosit, ca atare, în alimentația umană ca 
medicament natural sau sub forma unor preparate apiterapeutice. 

În acest scop, pentru recoltare, se folosesc colectoarele de 
polen prin care se reține de la albine circa 30% din cantitatea de 
polen adusă de albine la stup, fără să fie afectată producția de 
miere. 

Compoziţia chimică a polenului este foarte variabilă, în 
funcție de specia sau speciile florale de la care provine. 

În general, principalii componenți ai polenului sunt: apă 
3,4%, zaharuri 19 - 40%, lipide 0,19 - 15%, proteine 7 - 35%, 
aminoacizi liberi 10%, cenuşă 1 - 7%. De menţionat că din cei 22 
de aminoacizi, 20 sunt prezenţi în polen. În polen se găsesc 
numeroase substanțe minerale, substanțe hormonale, enzime şi 
numeroase vitamine etc, care conferă valoare biologică ridicată 
acestui produs. 

După proprietăţile organoleptice şi fizico-chimice, polenul 
se împarte două calități: polen polifit, recoltat de albine de la mai 
multe specii de plante şi polen de albine superior - monofit, recoltat 
de la aceeaşi plantă (rabelul 16). 

Deoarece la recoltare polenul conține un procent ridicat de 
apă (până la 20%), în vederea păstrării acesta va fi uscat la o 
temperatură de maximum 45*C pentru a nu distruge elementele 
active. În timpul uscării, polenul se va menţine în straturi subțiri de 
cel mult 1 cm, care vor fi periodic afânate şi va fi ferit de acţiunea 
directă a razelor solare care ar distruge unii din factorii activi. 

După uscare, polenul se curăță de impurități prin cernere şi 
se păstrează până la livrare în vase închise sau alte ambalaje pentru 
prevenirea degradării lui. Împotriva unor dăunători, polenul se 
poate trata cu tetraclorură de carbon (20 - 30 g la un bidon de 50 de 
kg ), după care se aeriseşte şi apoi se ambalează. 

Păstura ca produs dietetic şi apiterapeutic se poate 
valorifica sub formă de păstură extrasă din faguri, care se prezintă 
sub formă de granule şi sub formă de păstură în faguri noi sau 
folosiți numai o generaţie de puiet (rabelele 17 şi 18). 

Tabelul 16 


Proprietăţile organoleptice şi fizico-chimice ale polenului 

















Proprietăţile Polen recoltat de albine 
organoleptice şi E 
fizico-chimice not ul 
granule întregi, | granule întregi de 0,25 - 4,0 mm în amestec cu 
Aspect de mărimea granule sparte sau pulbere de polen în proporţie 
1,0 - 40 mm de maximum 5% 
Culoare variază după specia florală din care provine 
Consistența RER 
: dură, greu friabilă 
granulelor 
Miros specific floral - 
: Uz AIR se admit impurități provenite din fragmente de 
Puritate fără impurități : î A pi s 
: albine: aripioare, picioruşe 
Umiditate, 10% 
8% o 
maximum 
Proteine total, 20% 
ini 
minimum 
Toxicitate să nu conţină substanţe toxice 





Se admite şi polen cu umiditatea maximă de 14%, dar cu scăderea 
corespunzătoare a calității, potrivit excesului de umiditate la calitatea respectivă, până 
la 8%. 











Tabelul 17 
Proprietăţile fizico-chimice ale păsturii 

Proprietăți Păstură extrasă sau în faguri 

nu se admit impurități cu excepţia impurităților specifice (fragmente 
Puritate de cămăşuieli şi de ceară) 

max. 5% 
Umiditate maximum 10% 
Proteine total minimum 20% 
Aciditate minimum 20 ml. NaOH, 
pH minimum 3,5 
Indice diastazic minimum 29.4 
Zaharuri maximum 25% 
reducătoare 

Tabelul 18 


Proprietăţile organoleptice ale păsturii 





Proprietăţi Păstură extrasă Păstură în faguri 





bucăţi de faguri noi sau folosiţi de albine 
granule neuniforme care îşi | pentru o generaţie de albine, având toate 


Aspect menţin formatul celului din | celulele pline cu păstură, de formă 
care provin paralelipipedică cu dimensiunile de 
80 x 60 x 20 mm £ 5% 





galben-închis până la brun, 


culoarea fiind în funcţie de | galben-închis, până la brun-deschis cu nuanţe 
Culoare . j 























sursa de polen (specia maronii 
florală) 
friabilă, prin presare şi 
Consistenţă | omogenizare se obține o caracteristică fagurelui în care se află păstura 
păstură consistentă 
Miros caracteristic, asemănător cu al polenului uşor fermentat 
Gust dulce-acrişor-amărui 
13.4. PROPOLISUL 


Propolisul este un produs apicol recoltat de albine de pe 
diferite plante (cireş, vişin, plop, brad, molid, etc.) cu ajutorul 
căruia sunt acoperite neetanşitățile stupului sau sunt acoperite 
cadavrele unor dăunători care nu pot fi scoase afara stupului. Tot cu 
ajutorul propolisului sunt lustruite celulele în vederea depunerii 
pontei de către matcă, sau mai este folosit la construirea fagurilor, 
respectiv celulelor, deoarece conferă o rezistență sporită. 

Datorită proprietăților sale antibacteriene, antibiotice şi 
cicatrizante, ca şi prin acțiuni imunologice şi antiseptice variate, 
propolisul are calităţi terapeutice deosebite, fiind utilizat din 
timpuri străvechi la tratarea rănilor. 

Propolisul se prezintă sub forma unei substanţe de culoare 
brună-deschisă cu nuanţe până la brună-închisă şi uneori cu reflexe 
verzui, puţin solubil în apă, dar solubil în eter şi alcool, motiv 
pentru care în terapeutica medicală se foloseşte sub formă de 
extract alcoolic, ca unguent sau alte preparate medicamentoase. 

Propolisul se recoltează de către om prin curățirea 
spetezelor superioare ale ramelor, a distanţatoarelor ramelor, 

falțurilor pe care se sprijină ramele, scândurelelor podişorului sau 
cu ajutorul colectoarelor de propolis (vezi utilaj pentru colectarea 
propolisului). 

Propolisul care se achiziționează poate proveni de la mai 
multe plante sau de la o singură plantă (uniplant sau monofit). 

Calitatea produsului se apreciază pe baza proprietăților 
fizico-chimice (tabelul 19) şi proprietăților organoleptice (rabelul 
20). 

Condiţionarea propolisului după recoltare este obligatorie. 
În acest scop se elimină corpurile străine din propolis: aşchii de 
lemn, segmente de albine, alte corpuri străine. Propolisul se 
păstrează sub formă de bulgări mici, fiind contraindicat procedeul 
uniformizării sau îmbunătăţirii aspectului comercial prin topire sau 
comprimare prin încălzire deoarece se reduce valoarea sa biologică 
ca urmare a pierderii substanţelor volatile. 

Bulgării de propolis recoltaţi se învelesc în hârtie de staniol 
sau se introduc în pungi de polietilenă şi se introduc în lădiţe de 
lemn căptuşite cu hârtie cerată cu capacitatea de 5 - 20 kg. 

Păstrarea se face încăperi bine aerisite, lipsite de umezeală 
şi mirosuri străine, la temperatura de cel mult 20*C. 











Tabelul 19 
Proprietăţile fizico-chimice ale propolisului 
Specificare Propolis poligam (de la mai multe Polen monofit 
plante) (uniplant) 
Materii răşinoase 54% 
: 50 - 55% 
Balsamuri vegetale 6% 


Uleiuri eterice 15% 
Punct de topire 75 - 80EC 


Identificare - pozitiv 
flavone 

Tabelul 20 


Proprietăţile organoleptice ale propolisului 























Condiţii de admisibilitate 
Caracteristici 
Propolis poligam Propolis monofit 
Aspect masă solidă 
brună-cafenie mai închisă sau E 
fi : ! culoare omogenă sau cu aspect 
deschisă, cenuşie-verzuie, culoare = i 
Culoare E marmorat în secţiune, cu nuanțe de 
omogenă sau cu aspect marmorat pe . . i 
: la verzui-cenuşiu la brun-cafeniu 
secțiune 
. „| vâscoasă, lipicioasă, prin frământare Ca e a : 4 zu 
Consistenţă = Rp Li la căldură devine vâscos, lipicios 
y lasă urme 
: Ş sh ad plăcut aromat, caracteristic de 
Miros plăcut, caracteristic de răşină a 
răşini naturale 
: urme de impurități abia vizibile cu dat sta 
Puritate aa ) fără impurități 
ochiul liber : 

















Propolisul poate fi păstrat şi în borcane de sticlă colorată, 
închise cu dop rodat şi parafinate. 

Recepţia propolisului se face organoleptic, în prezența 
producătorului. Când există dubii asupra calităţii produsului, se 
execută analize fizico-chimice pe probe recoltate cu ajutorul unui 
burghiu din mijlocul blocurilor de propolis, alcătuindu-se o probă 
medie de 100 g, care se împarte două părți egale, se ambalează în 
flacoane, se parafinează şi se sigilează. O jumătate din probă 
serveşte pentru efectuarea analizelor, iar cealaltă jumătate se 
păstrează pentru o eventuală contraexpertiză. 


13.5. LĂPTIŞORUL DE MATCĂ 


Lăptişorul de matcă reprezintă produsul de secreție al 
glandelor hipofaringiene ale albinelor lucrătoare destinat hrănirii 
larvelor în primele trei zile, a larvelor de matcă pe toată perioada 
până la căpăcirea botcilor cât şi a mătcilor în decursul vieţii 
acestora. 

Laptişorul de matcă se prezintă sub forma unei paste 

cleioase cu aspect albicios-opalescent care în contact cu aerul la 
temperatura de 15*C se îngălbeneşte. Gustul este acrişor, uşor 
astrigent, iar mirosul caracteristic, uşor aromat (rabelul 21). 

Proprietățile fizico-chimice ale lăptişorului de matcă sunt 
prezentate în tabelul 22. Lăptişorul de matcă proaspăt conține 
numeroase vitamine din complexul B, provitamina D şi cantități 
mai mici de vitamina C. Nu s-au găsit vitaminele A, E şi K. Au fost 
identificaţi 18 aminoacizi, unele substanțe de tip hormonal şi o 
substanţă antibiotică, bactericidă. 














Tabelul 21 
Proprietăţile organoleptice ale lăptişorului de matcă 

Caracteristici Condiţii de admisibilitate 
Aspect masă vâscoasă, omogenă cu granulaţii fine 
Culoare gălbuie sau alb-gălbuie 
Consistență uşor vâscoasă 
Miros caracteristic, uşor aromat 
Gust acrişor, uşor astringent 

i ze nu se admite prezenţa de larve, ceară, spori de mucegai sau alte impurități 
Impurităţi 


vizibile cu ochiul liber sau la microscop. Se admit urme de polen. 






































Tabelul 22 
Proprietăţile fizico-chimice ale lăptişorului de matcă 
Caracteristici Condiţii de admisibilitate 
pH 3,5 - 4,5 
Apă 58,0 - 67,0% 
Substanţă uscată 33,0 - 42,0% 
Proteine - total 13,8 - 18,0% 
Glucide (zahăr invertit) 7,5 - 12,5% 
Lipide 3,0 - 6,0% 
Cenuşă 0,8 - 1,5% 
Substanțe nedeterminate 8,7 - 4% 
Indice diastazic - minimum 23,8 














Datorită proprietăților sale, lăptişorul de matcă prezintă o 
valoare deosebită în tratarea unor afecțiuni digestive, respiratorii, 

nervoase şi în geriatrie. 

Producerea lăptişorului de matcă se bazează pe tehnologia 
creşterii mătcilor, recoltându-se din botci cu ajutorul unei pompiţe 
de vid atunci când cantitatea este maximă. Lăptişorul de matcă se 
ambalează în borcane de sticlă de culoare închisă, cu dop rodat, 
care se umple încât în interior să nu rămână spaţiu gol. 

Suiclele respective se etichetează, specificându-se unitatea 
producătoare, data recoltării, greutatea brută şi netă, numele 
apicultorului care a recoltat lăptişorul, locul de recoltare. 

Borcanele cu lăptişor de matcă se păstrează la frigider la 
temperatura de 0 - 4*C. 


13.6. VENINUL DE ALBINE 


Veninul reprezintă produsul de secreție al albinelor 
lucrătoare, stocat în punga cu venin şi eliminat la exterior în 
momentul înţepării. 

Cantitatea de venin pe care o poate elibera o albină în 
momentul înţepării este de 0,3 mg venin lichid sau 0,l mg 
substanţă uscată. 

Secreţia veninului este determinată de vârsta albinelor, de 
cantitatea şi calitatea hranei şi de sezon. 

În momentul ecloziunii albinele nu au venin, la 6 zile 
cantitatea de venin acumulată în punga cu venin este de 0,15 mg, la 
11 zile 0,21 mg, iar la 15 zile 0,30 mg. Cantitatea maximă de venin 
este secretată de albinele în vârstă de 15 - 20 de zile, vârstă după 
care secreția glandelor începe să scadă. 

Cantitatea de venin este influenţată de abundența hranei 
proteice pe care o consumă albinele. Generaţiile de albine crescute 
în primăvară, când resursele polenifere sunt bogate, au mai mult 
venin decât generaţiile obţinute în vară şi toamnă. 

Efectele terapeutice ale veninului sunt cunoscute încă din 
antichitate când era folosit la tratarea reumatismului. Efectele 
terapeutice ale veninului de albine continuă şi astăzi să suscite 
interesul medicinii datorită acțiunii specifice asupra organismului a 

diferitelor sale componente. 

În acest scop este recoltat de către apicultori (vezi utilaj 
pentru recoltarea veninului) şi valorificat prin intermediul 
Institutului de Cercetare - Dezvoltare pentru Apicultură în cadrul 
căruia îşi desfăşoară activitatea un sector de apiterapie. 

Pentru obținerea unor cantități mari de venin se folosesc 
numai familii puternice. Acţiunea de recoltare poate începe în luna 
aprilie când temperatura exterioară este de 20*C şi poate continua 
până la sfârşitul lunii septembrie. 

Tabelul 23 


Proprietăţile organoleptice şi fizico-chimice 
ale veninului de albine cristalizat 












































Caracteristici Condiţii de admisibilitate 
Aspect Masă omogenă pulverulentă 
Culoare Albă - mat, uşor cenuşie 
Consistență Pulbere - afânată 
Miros Iritant, caracteristic 
Gust Amar, înțepător 
Puritate Fără impurități 
Solubilitate Solubil în apă, insolubil în alcool şi sulfat de amoniu 
pH 45-55 
Conţinut în apă 6 - 7% 
Conţinut în S.U. 93 - 04% 
Proteine - total 65 - 75% 
Cenuşă 3,5 -4% 
Greutate specifică 1,131 














Ţinând seama că pe timpul recoltării veninului, 
irascibilitatea albinelor este ridicată, personalul va fi echipat cu 
mijloace de protecție împotriva înţepăturilor şi de asemenea, se vor 
lua măsuri de precauţie la răzuirea veninului cristalizat de pe sticla 
casetei colectoare, cât şi la manipularea ulterioară a acestuia 

(ochelari de protecţie, protejarea nasului şi gurii cu tifon). 
Aprecierea calităţii veninului recoltat se face faţă de 
proprietățile organoleptice şi valorile unor indici fizico-chimici 
prezentaţi în tab. 23. 
Ambalarea veninului se face în borcane de sticlă brună cu 
dop rodat. Până în momentul livrării, veninul se păstrează la 
temperatura camerei, în condiții de umiditate normală. 


13.7. APILARNILUL 


Apilarnilul este un produs apicol compus din larvele de 
trântor, conţinutul nutritiv aflat în respectivele celule de fagure, 
recoltate cu o zi înainte de căpăcirea celulelor, adică în a zecea zi 
de la depunerea oului sau a şaptea zi de viaţă larvară. 

Sub denumirea de apilarnil intră produsul proaspăt aşa cum 
este recoltat, produsul rezultat din triturarea şi filtrarea acestuia şi 
produsul stabil obţinut prin lofilizarea trituratului filtrat. 

Apilarnilul proaspăt neomogenizat trebuie să îndeplinească 
condiţiile din tabelul 24 care sunt obligatorii pentru recepţia şi 
achiziționarea produsului. 

Ultima formă este realizată în unități specializate, unde se 
ține seama cu stricteţe de normele igienico-sanitare, obținându-se 
produse farmaceutice cu acţiune biostimulantă, energizantă etc. 

În acest scop, apilarnilul este achiziţionat de la producător 
pe bază de contracte în care se stipulează o serie de interdicții: 

- apilarnilul nu se achiziţionează de la apicultorii care nu 
dispun de familii corespunzătoare şi inventarul necesar obținerii şi 
conservării apilarnilului; 

- nu se achiziționează de la apicultorii care nu au cunoştinţe 
profesionale şi experiență corespunzătoare; 

- nu se va recolta apilarnil din larve necorespunzătoare ca 
vârstă, sau larve de albină lucrătoare; 

Tabelul 24 


Proprietăţile organoleptice, fizico-chimice 
şi caracteristicile microbiologice ale apilarnilului 











Caracteristici Condiţii de admisibilitate 

amestec de larve şi hrană larvară, inclusiv învelişurile de năpârlire a 

Aspect larvelor, sub formă de masă neomogenă în care larvele apar în mod 
vizibil 

Culoare albă 

Consistenţă neomogenă, unctuoasă 

Miros caracteristic hranei larvare, uşor aromat 

Gust uşor astringent 
se admit urme de ceară, epitelii de năpârlire sau alte substanţe 

Impurități determinate de natura produsului respectiv, dar care să nu depăşească 
10% 

pH 5 - 6,8 

Conţinut în apă 65 - 75% 

Conţinut în substanță 25 - 35% 

uscată 9 - 12% 

Proteine - total 6 - 10% 

Glucide 5 - 8% 

Lipide max. 2% 

Cenuşă 1,1 - 12% 

Substanțe nedeterminate 

Număr total de germeni 50.000/g 

aerobi mezofili 

Bacterii coliforme max. 100/g 

Escherichia coli max. 10/g 

Salmonella 0 - 20/g 

Stafilococi coagulazo- 

pozitivi max. 10/g 

Drojdie şi levuri max. 1000/g 





- nu este permisă recoltarea larvelor prin scuturare sau 


centrifugare; 


- nu este permisă recoltarea larvelor de la familii bolnave, 
sau care au suferit intoxicații cu pesticide; 

- este interzisă înglobarea în produs a mierii şi a cerii; 

- ambalarea nu se va face în ambalaje necorespunzătoare: 
sticle, pungi din material plastic, borcane, cutii metalice, alte 
ambalaje fără posibilitatea de închidere ermetică, toate cu o 

capacitate mai mare de 1.000 ml şi nesupuse dezinfecției în 
prealabil; 

- nu se va livra produsul la care de la recoltare până la 
congelare, a trecut mai mult de 3 - 5 ore; 

- transportul la beneficiar se va face numai în condițiile în 
care temperatura nu depăşeşte -3*C. 

În stupinele producătoare de apilarnil se obțin şi alte avantaje: 
creşterea producției de ceară ca urmare a folosirii ramelor clăditoare şi 
combaterea  varoozei prin "distrugerea" puietului de  trântor, 
cunoscându-se afinitatea acarianului pentru puietul de trântor. 

